Cette édition et traduction de la Vie et des miracles de Daniel est basée sur un manuscrit toujours conservé dans l’église de Qorqor Māryām. Relié avec des ais de bois, il mesure 34,5 x 30 x 9 cm et comprend 115 folios de parchemin. Il a été achevé en l’an 1968 de l’ère éthiopienne (= 1975-76 ap. J.-C.).\nThis edition and translation of the Life and Miracles of Daniel is based on a manuscript still kept in the church of Māryām Qorqor. Covered with wooden boards, it measures 34.5 x 30 x 9 cm and has 115 folios of parchment. It was completed in the year 1968 of the Ethiopian era (AD 1975-1976. J.-C.).\nTélécharger la Police Abyssinica SIL afin de visualiser correctement les caractères guèzes.\n1 M ወልዶቱ፡\n2 M ዘኢየርብ፡\n2ኦአበውየ፡ ወአኃውየ፡ ደቂቀ፡ ወንጌል፡ ሕዝበ፡ ክርስቲያን፡ ከመ፡ ታፅምዑ፡ ወትስምዑ፡ ዜና፡ ገድለ፡ ፅንሰቱ፡ ተወልዶቱ1፡ ወተጋድሎቱ፡ ለዝንቱ፡ ፀሐይ፡ ብሩህ፡ ዘተሐርየ፡ እምከርሠ፡ እሙ፡ ከመ፡ ኤልያስ፡ ወሄኖክ፡ ወኤልሳዕ፡ ነቢያቲሁ፡ ለልዑል፡ እግዚአብሔር፡ ወከመ፡ ጴጥሮ(1r°b)ስ፡ ወጳውሎስ፡ ሐዋርያቲሁ፡ ሰባክያነ፡ ወንጌለ፡ መንግሥቱ፡ ለአምላከ፡ ሰማይ፡ ወምድር፡ ከሀሊ፡ በላዕለ፡ ኵሉ፡ ግብር፡ ጻድቅ፡ ዘተብህለ፡ ፀሐይ፡ ዘኢየዐርብ2፡ ወማኅቶት፡ ዘኢይጠፍእ፡ ዘያበርህ፡ ዲበ፡ ኵሎሙ፡ ቅዱሳን፡ ዳንኤል፡ ሰባኬ፡ ወንጌለ፡ መንግሥቱ፡ ለወልደ፡ እግዚአብሔር፡ ወልደ፡ ፀሐየ፡ ምሥ(1r°c)ራቅ፡ ወሙፃዓ፡ ሕግ።\n3 M ካህነት፡\n4 M ተዋስቦቶ፡\n5 M ፫ለታኅሣ።\n6 M ፍናዊ፡\n3ስዩመ፡ ሳባ፡ አቡሁ፡ ወእሙኒ፡ ዓመተ፡ ሥላሴ፡ ምሥራቃዊት፡ ሀገር፡ ዘእምሀገረ፡ አብላዕሎ፡ እሙንቱ፡ ጻድቃን። ወሥርወ፡ ልደቶሙ፡ ኮነ፡ እምዘርዓ፡ ምንግሥት፡ ወካህናት3፡ እሙንቱ፡ ወአስተዋሰብዎሙ፡ አበዊሆሙ፡ በሕገ፡ ሰብሳብ። ወበጊዜ፡ ተዋስቦቶሙ4፡ ለእሙንቱ፡ ጻድቃን፡ ስዩማ፡ ሳ(1v°a)ባ፡ ወዓመተ፡ ሥላሴ፡ ብእሲቱ፡ ፀንሠት፡ ዛቲ፡ ብእሲት፡ አመ፡ ፫ለታኅሣሥ5። በዕለተ፡ በዓለ፡ በዓታ፡ ውስተ፡ ቤተ፡ መቅደስ፡ ለእግዝእትነ፡ ቅድስት፡ ድንግል፡ ማርያም፡ ወላዲተ፡ አምላክ። ዕለተ፡ አድኅኖ፡ ዕምርት። ወወለድዎ፡ አመ፡ ፳ወ፰ለመስከረም፡ ወሐፀንዎ፡ በክብር፡ ወበዕበይ፡ ወአመ፡ ኮኖ፡ ፱ተ፡ አውራኃ፡ ወ፭ዕለ(1v°b)ተ፡ ለሕፃን፡ ወልደ፡ ስዩመ፡ ሳባ፡ ወሰድዎ፡ ውስተ፡ ቤተ፡ ክርስቲያን፡ ዘደብረ፡ ሥላሴ፡ አጽቢ፡ ከመ፡ ያጥምቅዎ፡ ጥምቀተ፡ ክርስትና። ወበጽሑ፡ ኀበ፡ ቤተ፡ ክርስቲያን። ወአጥመቆ፡ ፩ካህን፡ የዋህ፡ ወኄር፡ በኵሉ፡ ፍናዊሁ6፡ ዘስሙ፡ ገብረ፡ ክርስቶስ፡ አመ፡ ፲ለኅዳር፡ በዕለተ፡ ሰንበ(1v°c)ት። ወሰመዮ፡ ስሞ፡ በስመ፡ ዳንኤል፡ ነቢይ፡ ነቢየ፡ ሱሳ፡ እንዘ፡ ይብል፡ ይኩን፡ ስምከ፡ ዳንኤል፡ ወልደ፡ ሥዩመ፡ ሳባ፡ ነሣቴ፡ አማልክት፡ ምሉዓ፡ ጸጋ፡ እግዚአብሔር፡ ወክብር፡ ዓቢይ።\n7 M ዘበመንፈ፡\n8 M ስርስተ፡\n4ወበይእቲ፡ ዕለት፡ አመ፡ ፲ለኅዳር፡ ወረደ፡ መንፈስ፡ ቅዱስ፡ በላዕለ፡ ሕፃን፡ ዳንኤል፡ ወጸለሎ፡ በመልዕልተ፡ ርእሱ፡ ከመ፡ እንተ፡ ርግብ፡ (2r°a) ፀዓዳ። ወበጊዜሃ፡ ቀብዖ፡ ቅብዓ፡ ሜሮን፡ ወቅብዓ፡ ቅዱስ። እንዘ፡ ይብል፡ በስመ፡ አብ፡ ወወልድ፡ ወመንፈስ፡ ቅዱስ፡ በስመ፡ አሐቲ፡ ቅድስት፡ ቤተ፡ ክርስቲያን። ዕቀብዓከ፡ ወእሰምየከ፡ ስመ፡ ዓቢየ። ይኩን፡ ስምከ፡ ዳንኤል፡ መዋዔ፡ አጋንንት፡ ወሰዳዴ፡ ሰይጣናት፡ ከመ፡ ፋኑኤል፡ ላዕከ፡ ድንግል፡ መልአከ፡ እግዚአብሔር። ወ(2r°b)ዘንተ፡ ብሂሎ፡ ቀብዖ፡ ወአጥመቆ፡ ውእቱ፡ ቀሲስ፡ ዘስሙ፡ ገብረ፡ ክርስቶስ፡ ለሕፃን፡ ዳንኤል። ወእምድኅረ፡ አጥመቆ፡ ወቀብ፡ ቅብዓ፡ ሜሮን፡ ወቅብዓ፡ ቅዱስ፡ ሶቤሃ፡ ይቤሎ፡ ለአቡሁ፡ ስዩመ፡ ሳባ፡ እምድኅረ፡ ፈጸመ፡ አጥምቆቶ፡ ወቀቢዖቶ። መኑ፡ ይትሐበዮ፡ ለዝንቱ፡ (2r°c) ወልድከ፡ ዘተብህለ፡ ዳንኤል፡ ዮም። ወሜጠ፡ ሎቱ፡ ስዩመ፡ ሳባ፡ በቃለ፡ ትሕትና፡ እቤለከ፡ ትትሐበዮ፡ እግዝእትነ፡ ቅድስት፡ ድንግል፡ ማርያም፡ ወላዲተ፡ አምላክ። ወይኩና፡ ወልዳ፡ ወዓጣኔ፡ መርጡላ፡ ይኩን። ወእንዘ፡ ይብል፡ ከመዝ፡ ሶቤሃ፡ ግብተ፡ መጽአት፡ እግዝእትነ፡ ቅድስት፡ ድንግል፡ በ፪ማርያም፡ እመ፡ (2 v°a) ብርሃን፡ እንዘ፡ ትለብስ፡ ፀሐየ፡ በዲበ፡ ርእሳ፡ ወወርኃ፡ በታሕተ፡ እገሪሃ። ወተሐበየቶ፡ በጊዜሃ፡ ወትቤሎ፡ ነየ፡ ዝንቱ፡ ወልድየ፡ አማን፡ በአማን፡ ወልድየ፡ ዳንኤል፡ ወልደ፡ ስዩመ፡ ሳባ፡ ዘበሥጋ፡ ወወልድየ፡ ዘበመንፈሰ7፡ ጸጋ። ብሂላ፡ ተመጠወቶ፡ እምእዴሁ፡ ለቀሲስ፡ ገብረ፡ ክርስቶስ፡ ዘአጥመቆ፡ ለሕፃ(2v°b)ን፡ ዳንኤል፡ በ፪ሆን፡ አራኃተ፡ እዴሃ፡ ወብህለቶ፡ ሶቤሃ፡ በንፍሐተ፡ መንፈስ፡ ቅዱስ፡ በንጹሕ፡ አፉሃ። እንዘ፡ ትብል፡ ንሣእ፡ መንፈሰ፡ ቅዱሰ፡ አንተ፡ ሕፃን፡ ርስተ8፡ መንግሥተ፡ ሰማያት። ወዘንተ፡ ብሂላ፡ እምድኅረ፡ ባረከቶ፡ ለዝንቱ፡ ሕፃን፡ ዳንኤል፡ በንፍሐተ፡ እስትንፋሰ፡ ንጹሕ፡ (2v°c) አፉሃ፡ እግዝእትነ፡ ማርያም፡ መጠወቶ፡ ካዕበ፡ ለውእቱ፡ ቀሲስ።\n9 M ተወከፋ፡\n10 M ትብል፡\n11 M ዘተተጠምቀ፡\n12 M + ውእቱ፡ ወልድ፡\n13 M + በልዑል፡ ቃል፡\n14 M + ወፈጸሙ፡ ሥርዓተ፡ ቅዳሴ።\n15 M ለዓለ፡ ዓለ።\n5ውእቱ፡ ተወከፎ9፡ በስፍሐተ፡ እድ፡ ለውእቱ፡ ሕፃን። ወበተወክፎቱ፡ ይቤሎ፡ ንሣእ፡ መንፈሰ፡ ቅዱሰ፡ አንተ፡ ሕፃን፡ ዳንኤል፡ ሰዳዴ፡ አጋንንት። ወኩን፡ አንተ፡ ልዑለ፡ መንበር፡ እምኵሎሙ፡ ቅዱሳን፡ ጻድቃን። ወአልቦ፡ ዘየዓብያ፡ ለደብ(3r°a)ርከ፡ ዘተአዘዘት፡ ለከ፡ እምኵሎን፡ አድባራተ፡ ዓለም። ወኩን፡ ቡሩከ፡ ወቅዱሰ፡ እምኵሎሙ፡ ሕፃናት። ወዘንተ፡ ብሂሎ፡ ሐተሞ፡ በቅብዓ፡ ሜሮን። ወበፍጻሜ፡ ማኅትሙ፡ ለዝንቱ፡ ሕፃን፡ ዳንኤል፡ ሶቤሃ፡ ከልሑ፡ በቃል፡ ልዑል፡ ኃዋኅወ፡ ቤተ፡ ክርስቲያን፡ ዘቤተ፡ ሥላሴ፡ ዘምስለ፡ ጠፈራ፡ ወመታግሪሃ፡ እንዘ፡ ትብሉ10፡ ፫ጊዜ፡ ይደልዎ፡ ይ(3r°b)ደልዎ፡ ይደልዎ፡ ዝንቱ፡ ስም፡ ዳንኤል፡ መዋዔ፡ አጋንንት። ብሂላ፡ ወደሰቶ፡ ቤተ፡ ክርስቲያነ፡ በቅድስት፡ ሥላሴ፡ ዘተጠምቀ11፡ ባቲ፡ ዳንኤል፡ ወልደ፡ ሥዩመ፡ ሳባ። ወበይእቲ፡ ዕለት፡ ፈጸሙ፡ አጥምቆቶ፡ አቡሁ፡ ወእሙ፡ አመ፡ ፲ለኅዳር። ወበይእቲ፡ ዕለት፡ ወሰድዎ፡ ለሕፃን፡ ዳንኤል፡ ውስተ፡ ቤተ፡ ክር(3r°c)ስቲያን፡ ከመ፡ ይትመጦ፡ እምሥጢራተ፡ ቅድሳት፡ ወቦኡ፡ ውስተ፡ ቤተ፡ ክርስቲያን፡ ወገብሩ፡ ቅዳሴ፡ ቍርባን፡ ወመጠውዎ፡ እምሥጢራተ፡ ቅድሳት። ወበርሃ፡ ዓዕይንተ፡ ልቡ፡ ለሕፃን፡ ዳንኤል፡ ወከልሐ12፡ እምድኅረ፡ ተመጠወ፡ ቍርባነ፡ ውእቱ፡ ሕፃን። ከልሐ፡ በልዑል፡ ቃል፡ (3v°a) እንዘ፡ ይብል13፡ ፩አብ፡ ቅዱስ፡ ፩ወልድ፡ ቅዱስ፡ ፩ውእቱ፡ መንፈስ፡ ቅዱስ። ወበዝንቱ፡ ስባሔ፡ መላእክት፡ ሰብሐ፡ ወዘመረ፡ ውእቱ፡ ሕፃን፡ ማዕምረ፡ ኅቡዓት፡ ዳንኤል፡ በማዕከለ፡ አቡሁ፡ ወእሙ፡ ወበማዕከለ፡ ቀሲስ፡ ገብረ፡ ክርስቶስ፡ ዘአጥመቆ፡ ወበማዕከለ፡ ጉቡዓን። ወሰሚዖሙ፡ ዘንተ፡ ቃለ፡ ስባሔ(3v°b)ሁ፡ ለሕፃን፡ ዳንኤል፡ አንከሩ፡ ስባሔሁ፡ ለዝንቱ፡ ሕፃን፡ እለ፡ ሀለዉ፡ ጉቡዓን፡ በማዕከለ፡ ቤተ፡ ክርስቲያነ፡ በቅድስት፡ ሥላሴ፡ ወዓስተዓፀቡ፡ ወበጊዜሃ፡ ፈጸሙ፡ ሥርዓተ፡ ቅዳሴ፡ ወገብሩ፡ ሠርሆተ፡ ቍርባን14። ወይቤሎሙ፡ ቀሲስ፡ ገብረ፡ ክርስቶስ፡ ዕትዉ፡ በሰላም፡ ውስተ፡ አብያቲክሙ፡ ወእ(3v°c)ግዚአብሔር፡ አምላከ፡ ሰላም፡ የሃሉ፡ ምስለ፡ ኵልክሙ፡ ለዓለመ፡ ዓለም15።\n6ሰላም፡ ለልደትከ፡ እምሥርወ፡ ነገሥት፡ ውእቱ።\nእምሥርዉ፡ ለዳዊት። ወእምዓፅቁ፡ ለአብርሃ፡ ዝንቱ።\nዳንኤል፡ ጻድቅ፡ ለእግዚአብሔር፡ መጋቤ፡ ቤቱ።\nባርከነ፡ ወቀድሰነ፡ ለለወርኁ፡ ወለለዓመቱ።\nሰብአ፡ ደብርከ፡ ደብረ፡ ማርያም፡ ከመ፡ ኢንጥፋዕ፡ በከንቱ።\n16 M + ወመንፈስ፡ ቅ\n7(4r°a) በስመ፡ አብ፡ ወወልድ16፡ ወመንፈስ፡ ቅዱስ፡ ፩አምላክ።\n17 M + ምጽኡ፡\n18 M ሕፃን፡\n19 M ለዓ፡ ዓለ።\n8ወእምድኅረ፡ ባረኮሙ፡ ቀሲስ፡ ገብረ፡ ክርስቶስ፡ ለስዩመ፡ ሳባ፡ ወለዓመተ፡ ሥላሴ፡ አበዊሁ፡ ለሕፃን፡ ዳንኤል፡ ወለእለ፡ መጽኡ17፡ ምስሌሆሙ፡ ከመ፡ ያጥምቁ፡ ሕፃነ18፡ በቀዊም፡ ሖሩ፡ ውስተ፡ ቤቶሙ፡ በፍሥሐ፡ ወበሰላም። በረከቶሙ፡ ቅድስት፡ ትኩን፡ ለዕሌነ፡ *ለዓለመ፡ ዓለም19።\n20 M + ቡቢየ፡\n21 M ልህቀተተ፡\n22 M ለዓመ፡\n23 M ሢቱ፡\n9(4r°b) ወእምድኅረ፡ ገብኡ፡ ውስተ፡ ቤቶሙ፡ ሶቤሃ፡ ገብሩ፡ በዓለ፡ ምሳሐ፡ ለነዳያን፡ ወለምስኪናን፡ ወለሰብአ፡ ሀገር፡ ወለኵሎሙ፡ እለ፡ ሀለዉ፡ በውስተ፡ ውእቱ፡ ሀገር። ወአብልዕዎሙ፡ መብልዓ፡ ጥዑማተ፡ ወስቴያተ፡ ዘዚአሁ፡ ጣዕሞሙ፡ ጠቢሆሙ፡ ብዙኃተ፡ መጋዝዓተ። ወበልዑ፡ ወጸግቡ፡ ወሰብሕዎ፡ ለእግ(4r°c)ዚአብሔር፡ ወባረክዎሙ፡ ዓቢየ20፡ ቡራኬ፡ እንዘ፡ ይብሉ። እግዚአብሔር፡ አምላከ፡ አበዊነ፡ ያዕቢ፡ ለክሙ፡ ወያልህቆ፡ ልህቀተ21፡ ሠናየ። ወይኩን፡ ቡሩከ፡ እስከ፡ ለዓለመ22፡ ዓለም። ወዝንቱ፡ ነገር፡ ኮነ፡ አመ፡ ፲ወ፪ለኅዳር፡ በበዓለ፡ ሢመቱ23፡ ለሊቀ፡ መላእክት፡ ውእቱ።\n24 M መንፈሳዊ።\n25 M ገርዓልዓታ፡\n10ወእምድኅረ፡ ገብሩ፡ በዓለ፡ ጥምቀቱ፡ ለወልዶሙ፡ ዳ(4v°a)ንኤል፡ አሜሃ፡ ኮነ፡ አመ፡ ፯ለታኅሣሥ። መጽአ፡ ኀቤሆሙ፡ መልአከ፡ እግዚአብሔር፡ ሊቀ፡ መላእክት፡ ቅዱስ፡ ሚካኤል፡ ወይቤሎሙ፡ በሐክሙ፡ በሐክሙ፡ አንትሙ፡ አግብርተ፡ እግዚአብሔር፡ ይቤለክሙ፡ እግዚአብሔር፡ ማስያስ፡ አምላከ፡ እስራኤል። ሕፅንዎ፡ ሕፅነተ፡ ሥናየ። ወአልሕቅዎ፡ በፈሪሃ፡ እግዚአብሔር፡ ወበ(4v°b)ጥበብ፡ ወበአእምሮ፡ መንፈሳዊት24። ወእምድኅረ፡ አልሐቅምዎ፡ በዝንቱ፡ ጥበብ፡ ወፈሪሃ፡ እግዚአብሔር፡ ሀብዎ፡ ለዝንቱ፡ ቀሲስ፡ ገብረ፡ ክርስቶስ፡ ዘአጥመቆ፡ ከመ፡ ይወስክ፡ ጥበቦ፡ በዲበ፡ ጥበቡ። እስመ፡ ውእቱ፡ ይከውን፡ ማዕምረ፡ ወለባዌ። ወኢያወስብ፡ ብእሲተ፡ እምዝንቱ፡ ዓለም። አላ፡ ይከውን፡ ንጹሐ፡ ወድ(4v°c)ንግለ፡ ከመ፡ ቅዱሳን፡ ሐዋርያት፡ ጳውሎስ፡ ወዮሐንስ፡ አቡቀለምሲስ፡ ረዓዬ፡ ኅቡዓት። ወየሐውር፡ ሀገረ፡ ገርዓልታ25፡ ሰሜነ፡ ኢትዮጵያ፡ ወይነብር፡ በመልዕልተ፡ ዓባይ፡ ወነዋኅ፡ ደብር፡ ዘትሰመይ፡ ደብረ፡ ማርያም፡ ቆርቆር።\n11ወለቤተ፡ ክርስቲያናሰ፡ የሐንፃ፡ ዘሀሎ፡ ከዊኖ፡ ሕኑፀ፡ ሕንፃ፡ ኰኵሕ። ዘሐነጽዋሰ፡ ነገሥተ፡ አ(5r°a)ክሱም፡ ዓቢያነ፡ ስም፡ አብርሃ፡ ወአጽብሐ፡ ምስለ፡ ዓይበ፡ ገማድ፡ ቤቶሙ፡ ወምስለ፡ ውቅሮ፡ ቤተ፡ ቂርቆስ፡ ወበራኪት፡ ሀገረ፡ ገርዓልታ፡ ዘሀለወት፡ በታሕቴሃ፡ ለደብረ፡ ማርያም፡ ቆርቆር። ወቀዳሚሰ፡ እምቅድመ፡ ሕንፀታ፡ ለይእቲ፡ ደብር፡ ዓዕረፈ፡ ባቲ፡ እግዚእነ፡ ኢየሱስ፡ ክርስቶስ፡ በጊዜ፡ ስደቱ፡ እምፀብዓ፡ ጸላዒ፡ ሄሮድስ፡ (5r°b) ምስለ፡ ማርያም፡ እሙ፡ ወምስለ፡ ዮሴፍ፡ ወሰሎሜ። ወለይእቲሰ፡ ደብር፡ አልቦ፡ ዘየዓብያ፡ እምኵሎን፡ አድባራተ፡ ኢትዮጵያ፡ ዘእንበለ፡ ቀዳሚት፡ በኵረ፡ አብያተ፡ ክርስቲያናት፡ ገበዘ፡ አክሱም። አልቦ፡ ዘየዓብያ።\n26 M በመልዕቴሃ፡\n27 M ወይሬስዎ፡\n28 M + ወሰብአ፡ አጋሜ፡\n29 M ወይሬስዎ፡\n30 M + እለ፡\n12ወይነብር፡ በኀቤሃ፡ በመልዕልቴሃ፡ ሕፃን፡ ዳንኤል፡ መጠነ፡ ፻ወ፷ወ፭ዓመተ፡ እስከ፡ (5r°c) ይከውን፡ አረጋዌ፡ ጉሑቀ። ወይሬሲ፡ መቃብሮ፡ በይእቲ፡ ደብር። ወበጊዜ፡ በዓተ፡ ደብሩ፡ እንዘ፡ የዓርግ፡ በመልዕልቴሃ፡ በጊዜ፡ ዓሪጎቱ፡ ይረክብ፡ በኀቤሃ፡ በመልዕልቴሃ26፡ ማኅበራነ፡ አጋንንት፡ ረሲዮሙ፡ ቤቶሙ፡ ሕኑጸ፡ በወርቅ፡ ወበዕንቍ፡ ወበቀርነ፡ ነጌ። ወንጉሦሙ፡ ይትበሃል፡ ናምሩድ። ወለዝንቱሰ፡ (5v°a) ልቡሰ፡ ሥጋ፡ ጋኔን፡ ንጉሠ፡ አጋንንት፡ ኮኑ፡ ያመልክዎ፡ ወይሬስይዎ27፡ አምላከ፡ ወይሰግዱ፡ ሎቱ፡ ሰብአ፡ ገርዓልታ፡ ወሐራማት፡ ወአጋሜ28፡ ኵሎሙ፡ ወሀገረ፡ ተምቤን፡ ወሀገረ፡ ትግራይ። ወይሬስይዎ29፡ ከመ፡ አምላኮሙ። ወይሁብዎ፡ አምኃ፡ ጸባሕተ፡ ግብር። ወይብሎሙ፡ በኃይለ፡ ሥራይ፡ በእንተ፡ ዘይሁብዎ፡ (5v°b) ላህመ፡ ወበግዓ፡ ወአጣሌ፡ ወደዋርሃ፡ ለጸባሕተ፡ ግብሩ። ውእቱኒ፡ ልቡሰ፡ ሥጋ፡ ንጉሠ፡ አጋንንት፡ ጋኔን፡ ኮነ፡ ይበልዕ፡ ሥጋሆሙ፡ ወይሰቲ፡ ደሞሙ፡ ምስለ፡ አጋንንት፡ ሠራዊቱ። ወይብሎሙ፡ ለኵሎሙ፡ እለ30፡ ያመልክዎ፡ ወይሁብዎ፡ ጸባሕተ፡ ግብር፡ ለእለ፡ ይሁብዎ፡ አምኃሁ፡ ሶበ፡ ይሰግዱ፡ ሎቱ። ይትናገሮ(5v°c)ሙ፡ ወይብሎሙ፡ ንጉሠ፡ አጋንንት፡ ናምሩድ፡ ከዊኖ፡ በመልዕልተ፡ ደብረ፡ ቆርቆር፡ ቤተ፡ መንግሥቱ።\n31 M ከዊኖ፡\n32 M ወእስ፡\n33 M አጋንንት፡\n13ወእሙንቱሰ፡ ሰብእ፡ እለ፡ ያመልክዎ፡ ከዊኖሙ31፡ በመትሕተ፡ ደብር፡ ይትናገርዎ። ውእቱኒ፡ ልቡሰ፡ ሥጋ፡ ጋኔን፡ ናምሩድ፡ ንጉሠ፡ አጋንንት፡ በጊዜ፡ ይሁብዎ፡ አምኃሁ፡ ዝሰ፡ ይመውት፡ ወዝሰ፡ ኢይመውት፡ ወያሰግል፡ ሎሙ፡ (6r°a) ወይጠነቍል፡ እስመ፡ መጣንቍል፡ ውእቱ፡ ንጉሠ፡ አጋንንት፡ ናምሩድ፡ ከዊኖ፡ በመልዕልተ፡ ይእቲ፡ ደብር። እስመ፡ ከተማ፡ ቤተ፡ መንግሥቱ፡ ይእቲ፡ ለውእቱ፡ ንጉሠ፡ አጋንንት፡ ናምሩድ። ወአልቦ፡ ዘይበውዕዋ፡ እምነ፡ ነገሥት፡ ወእምሰብእ፡ ወእምኵሉ፡ ፍጥረት፡ ዘእንበለ፡ ዳንኤል፡ ወልድክሙ፡ አንተ፡ ስዩመ፡ ሳባ፡ ወ(6r°b)ብእሲትከ፡ ቡርክት፡ ዓመተ፡ ሥላሴ። ወበጊዜ፡ የሐንጽዋ፡ ነገሥት፡ አብርሃ፡ ወአጽብሐ፡ እምቅድመ፡ ሕንጸታ፡ ነበረት፡ ደብረ፡ ማርያም፡ ቆርቆር፡ ቤተ፡ መንግሥቶሙ፡ ለአጋንንት። ወእስከ32፡ ዘዓዕረፈ፡ ባቲ፡ በጊዜ፡ ስደቱ፡ እግዚእነ፡ ኢየሱስ፡ ክርስቶስ፡ ሎቱ፡ ስብሐት፡ ዘነበረ፡ ባቲ፡ ዓዕሪፎ፡ እመከራሁ፡ ለሄሮ(6r°c)ድስ፡ ፀረ፡ ሕፃናት፡ ርጉም፡ ኢይቀርብዋ፡ እሉ፡ አጋንንት፡ ልቡሳነ፡ ሥጋ33፡ ምስለ፡ ንጉሦሙ፡ ናምሩድ። እስመ፡ ሥልጣነ፡ መለኮቱ፡ የዓቅባ፡ ለይእቲ፡ መካን፡ ቡርክት፡ ደብረ፡ ማርያም፡ ቆርቆር፡ መካነ፡ ዳንኤል፡ ጻድቅ፡ መዋዔ፡ አጋንንት።\n34 M ትርጓትርጓሜሁ፡\n14ወብሂሎቱሰ፡ ለዝንቱ፡ ነገር፡ ነገረ፡ አጋንንት፡ እንግርክሙ፡ ትርጓ(6v°a)ሜሁ34፡ ይበውዓ፡ ውእቱ፡ ዳንኤል፡ ሕፃን፡ መዋዔ፡ አጋንንት፡ በኃይለ፡ እግዚአብሔር። ወይእቲሰ፡ መካን፡ ትትበሃል፡ ደብረ፡ ማርያም፡ ቆርቆር፡ መካነ፡ ዳንኤል፡ ጻድቅ፡ ወትሰመይ፡ በዝንቱ፡ ስም። ወበጊዜ፡ ዓሪጎቱ፡ ለውእቱ፡ ሕፃን፡ ይጠፍዑ፡ ማኅበራነ፡ አጋንንት፡ ወያጠፍዖሙ፡ በብዝኃ፡ ጽድቁ። ወይ(6v°b)ሬስያ፡ ምሥዋዓ፡ ለእግዚአብሔር። በከመ፡ ይቤ፡ ነቢይ፡ በመንፈሰ፡ ትንቢቱ። ወትከውን፡ አሐቲ፡ ሀገር፡ ምሥዋዓ፡ ለእግዚአብሔር።\n35 M ሙ\n36 M መፃምቱ፡\n37 M እግብሔር፡\n38 M + ወሀብዎ፡ ካዕበ፡\n39 M አቡቀለምሲ፡\n40 M ኢትኢዮጵያ፡\n41 M + ዘንተ፡ ኵሎ፡\n42 M + እምድኅረ፡ ዓፅንዓ፡\n43 M ወእምመከራሁ፡\n44 M + ፡ በ፩መቃብር።\n45 M ትኩን፡\n46 M + ፡ ውስተ፡ ሰማያት።\n15ወበዝንቱ፡ ነገር፡ ተፈጸመ፡ ነገረ፡ ፅንሠቱ፡ ወልደቱ፡ ለዝንቱ፡ ሕፃን፡ ዳንኤል። ወእምድኅረ፡ ዘንተ፡ ነጊሮተ፡ ይቤሎሙ35፡ ለአበዊሁ፡ ስዩመ፡ ሳባ፡ ወዓመ(6v°c)ተ፡ ሥላሴ፡ መፃምርቱ36፡ እምይእዜ፡ ሕፅንዎ፡ በጥበብ፡ ወአልህቅዎ፡ በፈሪሃ፡ እግዚአብሔር37፡ እስመ፡ ጸጋ፡ እግዚአብሔር፡ ኢትትወሀብ፡ ለኵሉ፡ ዘእንበለ፡ ለዘይገብር፡ ጽድቀ፡ በኵሉ፡ ፍናዊሁ፡ ወርቱዕ፡ ሃይማኖቱ። ወእምይእዜሰ፡ እምድኅረ፡ ልህቀ፡ በከመ፡ እቤለክሙ፡ ሀብዎ፡ ለመምህር፡ ገብረ፡ ክርስቶስ፡ ዘአጽቢ፡ በቅድስ(7r°a)ት፡ ሥላሴ38፡ ለዝንቱ፡ ሕፃን፡ ዳንኤል። እምድኅረ፡ ዓፅንአ፡ ፊደለ፡ ሀሎ፡ ወይሄሉ፡ ወፊደለ፡ መልእክቱ፡ ለዮሕንስ፡ ወልደ፡ ዘብዴዎስ፡ ወግብረ፡ መልእክተ፡ ሐዋርያት፡ ወመጽሐፈ፡ አቡቀለምሲስ39፡ ወመልእክታቲሁ፡ ለቅዱስ፡ ጳውሎስ። ወዘንተ፡ ኵሎ፡ ግዕዘ፡ ኢትዮጵያ40፡ እምድኅረ፡ ዓፅንዓ41፡ (7r°b) ካዕበ42፡ ሰድዎ፡ ኀበ፡ መምህረ፡ ሕግ፡ ዓቢይ፡ መንፈሳዊ፡ አቡነ፡ ጴጥሮስ፡ ዘቤተ፡ ቂርቆስ፡ ውቅሮ፡ ከመ፡ ይትመሐር፡ መጻሕፍተ፡ ሕግ፡ ብሉየ፡ ወሐዲሰ፡ ወ፬ተ፡ ወንጌላተ። ወእምድኅረ፡ ዓፅንዓ፡ ዘንተ፡ ኵሎ፡ ትምሕርተ፡ ወልድክሙ፡ ሕፃን፡ ዳንኤል፡ ታዓርፉ፡ እምፃማ፡ ዝንቱ፡ ዓለ(7r°c)ም፡ ወእመከራሁ43፡ ለዲያብሎስ። ወትትቀበሩ፡ ፪ኤክሙ፡ ብእሲ፡ ወብእሲት፡ በ፩መቃብር፡ በውስተ፡ ዝንቱ፡ ሀገርክሙ44። ወእምድኅረ፡ ዝኒ፡ ነገር፡ ዘነገርኩክሙ፡ ዕቀብዎ፡ በልብክሙ፡ ወዓፅንዕዎ፡ በሕሊናክሙ፡ ከመ፡ ትኩኑ45፡ ዓዕርክተ፡ ወመዋርስተ፡ ለአምላከ፡ ጽድቅ። (7v°a) ወዘንተ፡ ብሂሎ፡ እምድኅረ፡ ነገሮሙ፡ ተሠወሮሙ፡ ወዓርገ፡ ውስተ፡ ሰማያት፡ በዓቢይ፡ ስብሐት46።\n47 M ለዓለ፡ ዓለ፡ አ።\n16በረከተ፡ አምላኮሙ፡ የሃሉ፡ ምስለ፡ ኵሎሙ፡ ደቂቀ፡ ማኅበር፡ *ለዓለመ፡ ዓለም፡ አሜን47።\n48 M + እምድኅረ፡ ዓርገ፡ ዝንቱ፡ መልአክ፡ ሊቀ፡ መላእክት። ሶቤሃ፡\n49 M ንሄሊ፡\n50 M ወወራዕየ፡\n17ወእምድኅረ፡ ዓርገ፡ ሊቀ፡ መላእክት፡ ቅዱስ፡ ሚካኤል፡ ሶቤሃ48፡ (7v°b) ኮነ፡ አመ፡ ፮ለጥር። እምድኅረ፡ ፈጸሙ፡ ሐጺኖቱ፡ ለሕፃን፡ ዳንኤል፡ ሶቤሃ፡ አሐዙ፡ ይትማከሩ፡ እንዘ፡ ይብሉ፡ ብእሲ፡ ስዩመ፡ ሳባ፡ ወብእሲቱ፡ ብፅዕት፡ ዓመተ፡ ሥላሴ፡ ምንተ፡ ነሀሊ49፡ ወምንተ፡ ንግበር። እስመ፡ ዝንቱ፡ ሕፃን፡ ዳንኤል፡ ወ(7v°c)ልድነ፡ ዘወለድኖ፡ በብዝኃ፡ ስእለት፡ ወአስተብቍዖ፡ ናሁ፡ ኮኖ፡ ለወልድነ፡ ዳንኤል፡ ንዑሰ፡ ዓቅም፡ ፲ወ፪ዓመተ፡ ነዋ፡ ንሰዶ፡ ኀበ፡ መምህር፡ ዓቢይ፡ ቀሲስ፡ ማዕምር፡ ወለባዊ፡ ወትሑት፡ በውስተ፡ ሕዝብ፡ ዓቢይ፡ ቀሲስ፡ ገብረ፡ ክርስቶስ፡ ዘመካነ፡ ቅድስት፡ ሥላሴ፡ ከመ፡ ይምሐሮ፡ ፊደለ፡ ዘሀሎ፡ ወ(8r°a)ይሄሉ፡ ግዕዘ፡ ኢትዮጵያ፡ ወመልእክተ፡ ዮሕንስ፡ ወልደ፡ ዘብዴዎስ፡ ወመልእክተ፡ ግብረ፡ ሐዋርያት፡ ወራዕየ50፡ ዮሐንስ፡ አቡ፡ ቀለምሲስ፡ ወመልእክታተ፡ ጳውሎስ፡ ወመዝሙረ፡ ዳዊት፡ ወመኃልየ፡ ነቢያት። ወእምድኅረ፡ ፈጸመ፡ ዘንተ፡ ኵሎ፡ ንሁቦ፡ ካዕበ፡ ለመምህር፡ ዓቢይ፡ ዘስሙ፡ ጴጥሮስ፡ ዘቤተ፡ ቂርቆ(8r°b)ስ፡ ውቅሮ፡ ከመ፡ ይምሐሮ፡ ማኅሌተ፡ ቅኔሁ፡ ወመዝሙራቲሁ፡ ለቅዱስ፡ ያሬድ፡ ወማኅሌተ፡ ዘመላእክት። ወእምድኅረ፡ አጽንዓ፡ ዘንተ፡ ኵሎ፡ ናመጽኦ፡ ለዝንቱ፡ ወልድነ፡ ቡሩክ፡ ዳንኤል፡ ወንሕፂ፡ ሎቱ፡ ወለተ፡ እምክቡራነ፡ ሀገረ፡ አብላዕሎ፡ ሀገረ፡ አጽቢ። ወነዋ፡ ባሕቱ፡ ነሀቦ፡ (8r°c) ለዝንቱ፡ ቀሲስ፡ ገብረ፡ ክርስቶስ፡ ከመ፡ ይምሐሮ፡ ወእምድኅረ፡ ተምሕረ፡ ናስተዋስቦ፡ እምድኅረ፡ ተመይጠ፡ ወናኀብሮ፡ ምስሌነ። ወውእቱሰ፡ ይወርስ፡ ንዋየነ፡ ወብዕለነ። ወንሕነሰ፡ ሶበ፡ ነኃልፍ፡ እምዝንቱ፡ ዓለም፡ ኃላፊ፡ ይገብር፡ ተዝካረ፡ ዕረፍትነ።\n51 M + ቅድስት፡ ሥላሴ፡\n52 M ወበሌሊትትኒ፡\n53 M ወወዳሴሃ፡\n18ወእምድኅረ፡ ተማከሩ፡ ዘንተ፡ ነገረ፡ ወሰድዎ፡ ኀበ፡ በቅድስት፡ ሥላሴ፡ ደብ(8v°a)ር51፡ ወወሀብዎ፡ ለውእቱ፡ ቀሲስ፡ ቅዱሰ፡ ሥጋ፡ ወነፍስ፡ ገብረ፡ ክርስቶስ፡ አማኅፂኖሙ፡ በአማኅፅኖተ፡ ሥሉስ፡ ቅዱስ፡ ወበኃይለ፡ ተአምሪሃ፡ ለእግዝእትነ፡ ቅድስት፡ ድንግል፡ ማርያም፡ እንዘ፡ ይብሉ፡ ኦብፁዕ፡ ወቅዱስ፡ ቀሲስ፡ ገብረ፡ ክርስቶስ፡ ምዕቅብናከ፡ ንሣእ፡ ዘንተ፡ ሕፃ(8v°b)ነ፡ መሐሮ፡ ትምሕርተ፡ መንፈሳዊተ፡ ፈሪሃ፡ እግዚአብሔር፡ ቀዳሚ፡ ወፊደለ፡ ግዕዝ፡ ዘሀገርነ፡ ኢትዮጵያ፡ ወኵሎ፡ መጻሕፍተ፡ ዘአበዊነ፡ ሐዋርያት፡ ወመዝሙረ፡ ዳዊት፡ ወዘአዋልድ፡ እለ፡ አልቦን፡ ኍልቍ፡ ወመጽሐፈ፡ ተአምሪሃ፡ ለእግዝእትነ፡ ማርያም፡ ወበሌሊት(8v°c)ኒ52፡ ሥርዓተ፡ አርእስተ፡ ጸሎተ፡ ወንጌል፡ አቡነ፡ ዘበሰማያት፡ ዘተሠርዓ፡ ዘይጼልዩ፡ ቦቱ፡ ለለዕለቱ፡ ወለለሰዓቱ፡ ወውዳሴሃ53፡ ለእግዝእትነ፡ ማርያም፡ ወላዲተ፡ አምላክ፡ ወሥርዓተ፡ ዲቁና። መሐሮ፡ ዘንተ፡ ኵሎ፡ ትምሕርተ፡ ሥርዓተ፡ ግብረ፡ ክህነት።\n19ወዘንተ፡ ነገረ፡ እምድኅረ፡ ዓፅንዓ፡ ንመይ(9r°a)ጦ፡ ወናመጽኦ፡ ኀቤነ። ወንሕፂ፡ ሎቱ፡ አሐተ፡ ወለተ፡ እምክቡራነ፡ ሀገረ፡ አውላዕሎ፡ ወንበርታ፡ ለወልድነ፡ ዳንኤል፡ ወንገብር፡ ሎቱ፡ ከብካበ፡ በዓቢይ፡ ፍሥሐ። ጸዊዓነ፡ ክቡራነ፡ እምዓበይተ፡ ሀገር። ወኵሎሙ፡ እለ፡ ሀለዉ፡ እምቅሩብ፡ ወእምርኁቅ፡ እድ፡ ወአንስት፡ ዓዕሩግ፡ ወወራዙት፡ ወሕፃናት። ወኵሎ፡ ሕዝበ፡ ጸዊዓነ፡ ንገብር፡ ሎቱ፡ (9r°b) ከብካበ፡ ወናዕቱ፡ ሎቱ፡ መርዓተ፡ ቡርክተ። ወንሕነኒ፡ ንገብር፡ ፍሥሐ፡ ወኃሤተ፡ በእንተ፡ ዝንቱ፡ ቡሩክ፡ ወልድነ፡ ዳንኤል። ወእምይእዜሰ፡ መሐሮ፡ ፍጡነ። ኦብፁዕ፡ ወኅሩይ፡ ማኅደረ፡ መንፈስ፡ ቅዱስ፡ ቀሲስ፡ ገብረ፡ ክርስቶስ፡ ተወከፎ፡ ናሁ። ወይእተ፡ ሶቤ፡ ተወከፎ፡ በፍሥሐ። ወአቡሁኒ፡ ብፁዕ፡ ወኅሩይ፡ ማኅደረ፡ መ(9r°c)ንፈስ፡ ቅዱስ፡ የዋህ፡ ከመ፡ ርግብ፡ ስዩመ፡ ሳባ፡ ወእሙኒ፡ ብፅዕት፡ ወኅሪት፡ ዘተሐርየት፡ እምከርሠ፡ እማ፡ ዓመተ፡ ሥላሴ፡ እሙ፡ ለሕፃን፡ ዳንኤል፡ ሶቤሃ፡ ተመይጡ፡ ውስተ፡ ሀገሮሙ፡ በፍሥሐ፡ ወበሰላም።\n54 M ለዓለ፡ ዓለ።\n20በረከቶሙ፡ የሃሉ፡ ምስለ፡ ኵልነ፡ ደቂቀ፡ ማኅበር፡ *ለዓለመ፡ ዓለም54።\n21ሰላም፡ ለበዓት(9v°a)ከ፡ ለምህሮ፡ ፊደለ፡ ግዕዝ፡ ዘንኩር፡ ሥርዓቱ።\nወለዓፅንዖ፡ ቃላት፡ ፲ቱ።\nዳንኤል፡ ሕፃን፡ ለእግዚአብሔር፡ መጋቤ፡ ቤቱ።\nአንተኑ፡ ዳንኤል፡ አውጻኤ፡ አጋንንት፡ ፱ስዓቱ።\nእንተ፡ ተሠየምከ፡ ዳንኤል፡ በደብረ፡ ማርያም፡ በአኅጉር፡ ዓሠርቱ።\n55 M በቅስት፡\n56 M የየውጠ፡\n22ወእምድኅረ፡ አብእዎ፡ በውስተ፡ ቤተ፡ ትምሕ(9v°b)ርት፡ በመካነ፡ በቅድስት55፡ ሥላሴ፡ ለመምህር፡ ዓቢይ፡ ወመንፈሳዊ፡ ቀሲስ፡ ገብረ፡ ክርስቶስ፡ በደብረ፡ አጽቢ፡ መካነ፡ በቅድስት፡ ሥላሴ፡ ወበጊዜ፡ በዓቱ፡ ኀበ፡ መምህሩ፡ ቀሲስ፡ ገብረ፡ ክርስቶስ፡ ሶቤሃ፡ ፍጡነ፡ ወጠነ፡ ፊደለ፡ የውጣ፡ ወቤጣ፡ ዘሀሎ፡ ወይሄሉ። ወበጊዜሃ፡ ዓጽንዓ፡ አመ፡ ፮ለጥር፡ ፊደለ፡ የ(9v°c)ውጣ56፡ ወቤጣ። ወበጊዜሃ፡ ከሠተ፡ ሎቱ፡ መንፈስ፡ ቅዱስ፡ እምፊደለ፡ ሐዋርያ፡ ወእስከ፡ መዝሙረ፡ ዳዊት፡ ወእስከ፡ ሥርዓተ፡ ቅዳሴ፡ ዘዲቁና፡ ወዘቅስና። ወእምይእቲ፡ ዕለት፡ አመ፡ ፬ለጥር፡ በዕለተ፡ ሠሉስ፡ ወሰዶ፡ ኀበ፡ ጳጳስ፡ ኀበ፡ ሀገረ፡ ገበዘ፡ አክሱም፡ በኀበ፡ ሀሎ፡ ሊቀ፡ ጳጳሳት፡ አቡነ፡ ሰላማ፡ ዘአዜብ፡ መተርጕማዊ፡ ዳግማዊ፡ ሰላማ፡ ከ(10r°a)ሣቴ፡ ብርሃን። ወፍጡነ፡ በጽሑ፡ ኀበ፡ ሀገረ፡ አክሱም፡ በቤቱ፡ ለሊቀ፡ ጳጳሳት፡ አባ፡ ሰላማ፡ ዘአዜብ፡ መተርጕም። ወውእቱኒ፡ ዘተርጐመ፡ እመጽሐፈ፡ ግብረ፡ ሕማማት፡ ዘነቢያት፡ ወዘድርሳናት፡ ወዘተግሣጻት። ወውእቱኒ፡ ሊቀ፡ ጳጳሳት፡ ዳግማዊ፡ ሰላማ፡ ዘአዜብ፡ መተርጕም። ወበይእቲ፡ ዕለት፡ ኮነ፡ አመ፡ (10r°b) ፭ለጥር።\n57 M ሶ\n58 M ዲቁሁ፡\n59 M + እምኀበ፡\n23ሶበ፡ ቦኡ፡ ወበጽሑ፡ ሀገረ፡ አክሱም፡ ቀሲስ፡ ገብረ፡ ክርስቶስ፡ ወሕፃን፡ ዳንኤል፡ በኀበ፡ ዓንቀጸ፡ ቤቱ፡ ለሊቀ፡ ጳጳሳት፡ አቡነ፡ ሰላማ፡ ዘአዜብ፡ መተርጕም። በመዋዕለ፡ መንግሥቱ፡ ለአሥፍሐ፡ ንጉሥ፡ ዘነግሠ፡ ፩ዓመተ፡ ወዓመተ፡ ምሕረትኒ፡ ነበረ፡ በውእቱ፡ ዘመን፡ ፫፻፸ወ፮፡ ወውእቱኒ፡ ወል(10r°c)ዱ፡ ለአፅብሃ፡ ወበውእቱ፡ ዘመን፡ ሶበ57፡ በጽሑ፡ ቀሲስ፡ ገብረ፡ ክርስቶስ፡ ወሕፃን፡ ዳንኤል፡ በዓንቀጸ፡ ቤቱ፡ ለሊቀ፡ ጳጳሳት፡ ሰላማ፡ መተርጕም፡ ዘአዜብ። ወበህየኒ፡ በውእቱ፡ ዓንቀጸ፡ ቤቱ፡ ለሊቀ፡ ጳጳሳት፡ ጸንሖሙ፡ ቀዊሞ፡ መልአከ፡ እግዚአብሔር፡ ቅዱስ፡ ሚካኤል፡ ወአምኆሙ፡ በአምኃ፡ በነገረ፡ ዕብራይስጥ፡ እን(10v°a)ዘ፡ ይብል፡ አንሪስ፡ ወልፊስ፡ ወማስሪስ፡ ማዕዜኑመ፡ መጻዕክሙ፡ በሐክሙ፡ አንትሙ፡ አግብርቲሁ፡ ለልዑል፡ እግዚአብሔር፡ አንተ፡ ሕፃን፡ ብፁዕ፡ ዳንኤል፡ ወቀሲስ፡ ገብረ፡ ክርስቶስ፡ ዘመጻዕክሙ፡ ዮም፡ እመጠነ፡ ምሕዋረ፡ ፫ዕለት፡ በእንተ፡ ሢመተ፡ ዲቁናሁ58፡ ወቅስናሁ፡ ለዝንቱ፡ ሕፃን፡ ዳ(10v°b)ንኤል፡ ወልደ፡ ስዩመ፡ ሳባ፡ እምኀበ፡ ሊቀ፡ ጳጳሳት59፡ አቡነ፡ ሰላማ፡ ዘአዜብ፡ መተርጕማዊ። ንዑ፡ ትልዉ፡ ድኅሬየ፡ ከመ፡ ንባዕ፡ በኀበ፡ ዝንቱ፡ ሊቀ፡ ጳጳሳት፡ ከመ፡ ይትወፈይ፡ ሢመተ፡ ቅስና፡ ወዲቁና።\n60 M መልአ።\n61 M ወበጊዜ፡\n24ወተለዉ፡ በድኅሬሁ፡ ወቦኡ፡ በኀበ፡ ዝንቱ፡ ሊቀ፡ ጳጳሳት፡ አቡነ፡ ሰላማ፡ መ(10v°c)ተርጕም፡ ዓዜባዊ። ወይቤሎ፡ በቃለ፡ ሰላም፡ በነገረ፡ ዕብራይስጥ፡ ሊቀ፡ መላእክት፡ ቅዱስ፡ ሚካኤል፡ ለሊቀ፡ ጳጳሳት፡ አቡነ፡ ሳላማ፡ ዘአዜብ፡ መተርጕም፡ እንዘ፡ ሀሎ፡ ዲበ፡ መንበሩ፡ ዘወርቅ፡ ነቢሮ፡ እንዘ፡ ይብል፡ አሊልስ፡ ወአርፊለ፡ ወማርሲዮን። ወዘንተ፡ ብሂሎ፡ ወሀበ፡ ሰላመ፡ ለሊቀ፡ ጳጳሳት፡ (11r°a) ሰላማ፡ መልአክ60። ወበጊዜሃ61፡ ተንሥአ፡ እመንበሩ፡ በዓቢይ፡ ድንጋፄ፡ ውእቱ፡ ሊቀ፡ ጳጳሳት፡ አባ፡ ሰላማ፡ ዘአዜብ፡ መተርጕም፡ ወይቤሎ፡ ውእቱኒ፡ ሊቀ፡ ጳጳሳት፡ በነገረ፡ ዓረቢ፡ በኀበ፡ ይሰብክ፡ ወንጌለ፡ መንግሥቱ፡ ለወልደ፡ እግዚአብሔር፡ አርዋዕ፡ አሊፍጥዋዕ፡ ዝዋዕ። ዝ(11r°b)ፊደለ፡ ዓረቢ፡ ነገረ፡ ሰላም። ወይቤሎ፡ መልአከ፡ ኃይል፡ ኢትደንግፅ፡ አንተ፡ ማዕምር፡ ሊቀ፡ ጳጳሳት፡ አባ፡ ሰላማ፡ መተርጕም፡ አዜባዊ፡ አላ፡ ንበር፡ ዲበ፡ መንበርከ፡ በፍሥሐ፡ ወበሰላም። እስመ፡ ፈነወ፡ ለከ፡ እግዚአብሔር፡ ዮም፡ ዘንተ፡ ሕፃነ፡ ቡሩከ፡ ወ(11r°c)ቅዱሰ፡ ማዕምረ፡ ወለባዌ፡ ምስለ፡ ዝንቱ፡ ቀሲስ፡ ገብረ፡ ክርስቶስ፡ ምሉዓ፡ ትሕትና፡ ወየዋሃት። አላ፡ ናሁ፡ ፍጡነ፡ በጕጕዓ፡ ሀቦ፡ ወሢሞ፡ ሢመተ፡ ዲቁና፡ ወቅስና፡ በሢመተ፡ ርእሰ፡ ርዑሳን፡ በከመ፡ ሢመቱ፡ ለመልከ፡ ጼዴ(11v°a)ቅ፡ ካህን። ወበከመ፡ ሢመቱ፡ ለቅዱስ፡ ጴጥሮስ፡ ሊቀ፡ ሐዋርያት። እንዘ፡ ትብል፡ አርሳዶ፡ አርሰዎስ፡ ርእሰ፡ ርዑሳን፡ ብሂል፡ በከመ፡ ሢመቱ፡ ለመልከ፡ ጼዴቅ፡ ካህን፡ ዘወንጌል።\n62 M ዘይሰድድድ፡\n25ወሶቤሃ፡ በይእቲ፡ ሰዓት፡ ገብረ፡ በከመ፡ አዘዘ፡ መልአከ፡ እግዚ(11v°b)አብሔር፡ ሊቀ፡ መላእክት፡ ቅዱስ፡ ሚካኤል፡ ወወሀበ፡ ሢመተ፡ ቅስና፡ ወዲቁና፡ ወቀብዖ፡ ቅብዓ፡ ሜሮን፡ አመ፡ ፮ለጥር፡ ብፁዕ፡ መተርጕም፡ አቡነ፡ ዳግማዊ፡ ሰላማ፡ ዘዓዜብ፡ ምሉዓ፡ ጸጋ፡ መንፈስ፡ ቅዱስ፡ ለወልድ፡ ቡሩክ፡ ዳንኤል፡ ለባሴ፡ መንፈስ፡ ወኃይል፡ (11v°c) ወልደ፡ ስዩመ፡ ሳባ። ወበይእቲ፡ ዕለት፡ ወሰዓት፡ አመ፡ ፮ለጥር፡ ወረደ፡ መንፈስ፡ ቅዱስ፡ በላዕለ፡ ርእሰ፡ ሕፃን፡ ዳንኤል፡ በአምሳለ፡ ርግብ፡ ፀዓዳ፡ ከመ፡ እንተ፡ ርደተ፡ ዮርዳኖስ፡ ዘወረደ፡ በላዕለ፡ ርእሰ፡ እግዚእነ። ወከማሁ፡ ወረደ፡ መንፈስ፡ ቅዱስ፡ በላዕለ፡ ርእሰ፡ ሕ(12r°a)ፃን፡ ዳንኤል፡ ወኃደረ፡ ላዕሌሁ፡ መንፈስ፡ ቅዱስ። ወባረኮ፡ ወአምዓዞ፡ በመዓዘ፡ መንፈስ፡ ቅዱስ፡ እስትንፋሰ፡ አፉሁ፡ አቡነ፡ ሰላማ፡ ሊቀ፡ ጳጳሳት፡ ዘአዜብ፡ እንዘ፡ ይብል፡ ንሣእ፡ መንፈሰ፡ ቅዱሰ። ወይኅድር፡ ብከ፡ ረድኤተ፡ እግዚአብሔር፡ ግርማ፡ ሞገስ፡ ዘይሰድ(12r°b)ድ62፡ አጋንንተ፡ ወዘይቀርብ፡ መላእክተ፡ እምላዕሌከ፡ ወእምላዕለ፡ ኵሉ፡ ፍጥረተ፡ ሰብእ።\n63 M ፍትወተወተ፡\n64 M + እንዘ፡ ይብል፡\n65 M እንጦስ፡\n66 M ወምጥት፡\n67 M አባራተ፡\n26ወዘንተ፡ ብሂሎ፡ እምድኅረ፡ ባረኮ፡ አቡነ፡ ሳላማ፡ ዘአዜብ፡ መተርጕማዊ፡ ለወልድ፡ ቡሩክ፡ ዳንኤል፡ ወሰዶ፡ ወመርሆ፡ ወአብጽሖ፡ ኀበ፡ ቤተ፡ ጽላት፡ ዘሙሴ፡ ዘገበዘ፡ አክሱም። ወበህየኒ፡ ባረኮ፡ ወቀ(12r°c)ደሶ፡ ወአንጽሖ፡ እምኵሉ፡ ፍትወተ63፡ ዓለም። ወአቅረቦ፡ ቍርባነ፡ ንጹሐ። ወወሀበ፡ ቡራኬ፡ ለቀሲስ፡ ገብረ፡ ክርስቶስ፡ ወለዳንኤል፡ ቡሩክ64፡ ሊቀ፡ ጳጳሳት፡ አባ፡ ሰላማ፡ መተርጕማዊ፡ ዘአዜብ፡ ባረኮሙ፡ ወቀደሶሙ፡ ወዓምዓዞሙ፡ እንዘ፡ ይብል፡ እግዚአብሔር፡ (12v°a) አምላከ፡ አብርሃም፡ ይስሐቅ፡ ወያዕቆብ፡ ወአምላከ፡ እንጦንስ65፡ ወመቃርስ፡ ወጳኵሚስ፡ ይኅድግ፡ በላዕሌክሙ። ወአንተኒ፡ ቀሲስ፡ ገብረ፡ ክርስቶስ፡ በእንተ፡ ዘመሐርኮ፡ ፊደለ፡ አልፋ፡ ወቤጣ፡ ወግብረ፡ ክህነተ፡ ዲቁና፡ ወቅስና፡ ኩን፡ ወራሴ፡ ገነተ፡ ትፍሥሕት፡ እስከ፡ ለዓለመ፡ ዓ(12v°b)ለም። ወአንተኒ፡ ሕፃን፡ ወልድ፡ ዳንኤል፡ ኩን፡ ልዑለ፡ መንበር፡ ከመ፡ ዳዊት፡ ወሰሎሞን፡ ነገሥተ፡ እስራኤል። ወከመ፡ ፋኑኤል፡ መልአክ፡ ሰዳዲሆሙ፡ ለአጋንንት። አንተኒ፡ ሕፃን፡ ዳንኤል፡ ንበር፡ ዲበ፡ መንበር፡ በልዕልተ፡ ደብር፡ ነዋህ። ወምጥቅት66፡ ላዕለ፡ ወደብራኒ፡ ዘመንገለ፡ ጽባሕ፡ ምሥራቃዊት፡ ደብር። (12v°c) አልቦ፡ ዘየዓብያ፡ እምኵሎን፡ አድባራተ67፡ ዓለም። ወትነብር፡ በህየ፡ መጠነ፡ ፪፻፷ወ፭ዓመታት፡ ዕድሜ፡ መዋዕሊከ፡ እንዘ፡ ተዓቅብ፡ ሕገ፡ እግዚአብሔር። ወይበዝኁ፡ ደቂቅከ፡ ዘይትወለዱ፡ እምኔከ፡ እመንፈስ፡ ቅዱስ፡ መነኮሳት፡ ቡሩካን። ወአንተኒ፡ ወልድ፡ ዳንኤል፡ (13r°a) ኩን፡ ቡሩከ፡ ወቅዱሰ። ወይኩን፡ ክህነትከ፡ ከመ፡ ክህነተ፡ አሮን፡ ወመልከጼዴቅ፡ ወዘካርያስ፡ ካህናቲሁ፡ ለበኵር። ወኩን፡ ድንግለ፡ ወንጹሐ፡ ከመ፡ ወልደ፡ ዘብዴዎስ፡ ዮሐንስ፡ አቡቀለምሲስ። ወከመ፡ ጳውሎስ፡ ልሳነ፡ መዓዛ፡ ወዕፍረት፡ ሠርጓ፡ ወአክሊላ፡ ለቤተ፡ ክርስቲያን፡ ቅድስት። ከማሆሙ፡ ኩን፡ ማዕምረ፡ ወለባዌ፡ ወ(13r°b)ይኅድር፡ በላዕሌከ፡ ረድኤተ፡ እግዚአብሔር፡ ልዑል፡ ወሰላማ፡ ወአክብሮተ፡ ስማ፡ ለእግዝእትነ፡ ቅድስት፡ ድንግል፡ በ፪ማርያም፡ ወላዲተ፡ አምላክ። ይኅድር፡ በላዕሌከ፡ እስከ፡ ለዓለመ፡ ዓለም።\n68 M ወለወለወልደ፡\n69 M ለኢየሩም፡\n70 M + ወዘንተ፡ ብሂሎ፡ እምድኅረ፡ ወሀቦ፡ ሢመተ፡ ቅስና፡ ወዲቁና፡\n71 M ዓመተ፡ ምሕረት።\n27ወከመዝ፡ ብሂሎ፡ ወሀቦሙ፡ ቡራኬ፡ ወሰላመ፡ ለቀሲስ፡ ገብረ፡ ክርስቶስ፡ መምህሩ፡ ወለወልደ68፡ ስዩመ፡ ሳባ፡ አቡነ፡ ሰላ(13r°c)ማ፡ መተርጕም፡ ዘዓዜብ፡ በሀገረ፡ አክሱም፡ ሀገር፡ ቅድስት፡ አምሳሊሃ፡ ለኢየሩሳሌም69፡ ሰማያዊት፡ እሞን፡ ለአኅጉር። ወዘንተ፡ ብሂሎ፡ እምድኅረ፡ ሤሞ፡ ሢመተ፡ ቅስና፡ ወዲቁና፡ አቡነ፡ ሰላማ፡ ዘዓዜብ፡ መተርጕም፡ ዳግማዊ፡ ሰላማ፡ ከሣቴ፡ ብርሃን70፡ (13v°a) ለሕፃን፡ ዳንኤል፡ ወልደ፡ ስዩመ፡ ሳባ፡ አመ፡ ፮ለጥር፡ በዕለት፡ ጥይቅት፡ በዕለተ፡ ዓርብ፡ በመዋዕለ፡ መንግሥቱ፡ ለአስፍሐ፡ ዘነግሠ፡ ፩ዓመተ፡ ወዓመተ፡ ምሕረትኒ፡ ነበረ፡ በውእቱ፡ ዘመን፡ ፫፻፸ወ፮ዓመት71።\n72 M + ነበሩ፡\n28ወእምድኅረ፡ ነበሩ፡ በገበዘ፡ አክሱም72፡ ሰቡዓ፡ መዋዕለ፡ ቀሲስ፡ ገ(13v°b)ብረ፡ ክርስቶስ፡ ወወልዱ፡ ዘመሐሮ፡ ትምሕርተ፡ ፊደለ፡ ግዕዝ፡ ወትምሕርተ፡ ቅስና፡ ወዲቁና፡ ለዳንኤል፡ ይቤሎሙ፡ በሰላም፡ ግብኡ፡ ውስተ፡ ሀገርክሙ። ወዘንተ፡ ብሂሎ፡ አስተፋነዎሙ፡ ሊቀ፡ ጳጳሳት፡ አቡነ፡ ሰላማ፡ መተርጕም፡ ዘዓዜብ። ወእሉኒ፡ ገብኡ፡ በሰላም፡ ውስተ፡ ሀገሮሙ።\n73 M ዓለ፡\n29በረከቶሙ፡ የሃሉ፡ ም(13v°c)ስለ፡ ኵሎሙ፡ ደቂቀ፡ ማኅበር፡ ለዓለመ፡ ዓለም73፡ አሜን።\n74 M ዘወገ፡\n75 M + እንተ፡ ተወለድከ፡\n30ሰላም፡ ለክሙ፡ ገብረ፡ ክርስቶስ፡ ወዳንኤል፡ ዘውገ74፡ ጳውሎስ።\nዘተወፈይከ፡ ክህነተ፡ በገበዘ፡ አክሱም፡ መቅደስ።\nበእደ፡ መተርጕማዊ፡ ሊቀ፡ ጳጳስ።\nባርከነ፡ ምስለ፡ መምህርከ፡ ገብረ፡ ክርስቶስ።\nእንተ፡ ተወለድከ75፡ ዳንኤል፡ በአዚዝ፡ መንፈስ።\n76 M + ወዲቁና፡\n77 M + ወእሙ፡\n78 M + ሶበ፡ ርእይዎሙ፡ ለመምህሩ፡\n79 M ወአውፈዮሙ፡\n32ወእምድኅረዝ፡ እምድኅረ፡ ተወፈየ፡ ክህነተ፡ ዲቁና፡ ወቅስና76፡ ብፁዕ፡ ዳንኤል፡ ወልደ፡ ስዩመ፡ ሳባ፡ ሶቤሃ፡ ገብአ፡ ምስለ፡ መምህሩ፡ ገብረ፡ ክርስቶስ፡ በቤተ፡ አቡሁ፡ ስዩመ፡ ሳባ፡ አብላዕሎ፡ አጽቢ፡ መካነ፡ ቅድስት፡ ሥላሴ። ሶቤሃ፡ ኮነ፡ (14r°b) አመ፡ ፮ለየካቲት፡ ገብኡ፡ በውስተ፡ ቤተ፡ አቡሁ፡ ስዩመ፡ ሳባ፡ ወእሙኒ፡ ብፅዕት፡ ዓመተ፡ ሥላሴ፡ እምድኅረ፡ ተወፈየ፡ ክህነተ፡ በገበዘ፡ አክሱም። በእደ፡ ሊቀ፡ ጳጳሳት፡ አቡነ፡ ሰላማ፡ መተርጕም፡ ዘዓዜብ። ባሕቱ፡ በይእቲ፡ ዕለት፡ አመ፡ ፮ለየካቲት፡ ዕለተ፡ ፍሥሐ፡ ወኃሤት። አሜሃ፡ አወ(14r°c)ፈዮሙ፡ ለአቡሁ77፡ ስዩመ፡ ሳባ፡ ወእሙኒ፡ ዓመተ፡ ሥላሴ፡ በይእቲ፡ ዕለት78፡ ብፁዕ፡ ቀሲስ፡ ገብረ፡ ክርስቶስ፡ ዘደብረ፡ ቅድስት፡ ሥላሴ፡ ዘአማዕቀብዎ፡ ምዕቅብናሁ፡ ከመ፡ ይምሐሮ፡ ፊደለ፡ ግዕዝ፡ ወመዝሙረ፡ ዳዊት፡ ወግብረ፡ (14v°a) ትምህርተ፡ ዲቁና፡ ወቅስና። ወውእቱኒ፡ ቀሲስ፡ ገብረ፡ ክርስቶስ፡ በከመ፡ አማዕቀብዎ፡ መሐሮ፡ ትምሕርተ፡ ዲቁና፡ ወቅስና፡ ለዳንኤል፡ ወልዶሙ። ወአወፈዮሙ79፡ ለውእቱ፡ ወልድ፡ ዳንኤል፡ ወልዶሙ፡ ለሥዩመ፡ ሳባ፡ ወዓመተ፡ ሥላሴ። ወውእተ፡ ጊ(14v°b)ዜ፡ ተፈሥሑ፡ ዓቢየ፡ ፍሥሐ፡ ወየበቡ፡ ዓቢየ፡ ይባቤ፡ እንዘ፡ ይጸርሑ፡ በልዑል፡ ቃል።\n80 M ለለመልእክተ፡\n33ወበጊዜሃ፡ ሰምዑ፡ ሰብአ፡ ሀገረ፡ አብላዕሎ፡ ድምፀ፡ ይባቤ፡ በቤተ፡ ሥዩመ፡ ሳባ። ወፍጡነ፡ በጽሑ፡ እንዘ፡ ይትባደሩ። ወበጺሖሙ፡ በቤተ፡ ስዩመ፡ ሳባ፡ ርእይዎ፡ ለወልዶሙ፡ ዳንኤል፡ ነ(14v°c)ቢሮ፡ ምስለ፡ አቡሁ፡ ወእሙ፡ ነሢኦ፡ ሢመተ፡ ዲቁና፡ ወቅስና። ሶቤሃ፡ ሰብሑ፡ ወዘመሩ፡ በፍሥሐ፡ ዓቢይ፡ እንዘ፡ ይብሉ፡ በልዑል፡ ቃል። ኦስዩመ፡ ሳባ፡ ወዓመተ፡ ሥላሴ፡ ብስረት፡ ለክሙ፡ ኦቡሩካን፡ አንትሙ፡ ሶበ፡ ርኢክሙ፡ ዘንተ፡ ሕፃነ፡ ዘተወፈየ፡ ክህነተ፡ እምኀበ፡ እግዚ(15r°a)አብሔር። ብስረት፡ ለክሙ፡ ሶበ፡ ርኢክምዎ፡ ለዝንቱ፡ ወልድክሙ፡ ከዊኖ፡ ሥርግወ፡ በአልባሰ፡ ክህነት፡ ዘቅዳሴ፡ ከዊኖ፡ አምሳለ፡ መላእክት። እምይእዜሰ፡ ተፈሥሑ፡ ወተኃሠዩ፡ እስመ፡ ብዙኅ፡ ዕሤትክሙ፡ በሰማያት። ወእምይእዜሰ፡ አብእዎ፡ ውስተ፡ ቤተ፡ መቅደስ፡ ወይኩን፡ ድልወ፡ ለ(15r°b)መልእክተ80፡ ቅዳሴ፡ ከመ፡ መላእክት። ወዘንተ፡ ብሂሎሙ፡ አእኰትዎሙ፡ ወወደስዎሙ፡ ለስዩመ፡ ሳባ፡ ወለዓመተ፡ ሥላሴ፡ መጻምርቱ፡ ሰብአ፡ ሀገሮሙ። ወካዕበ፡ ይቤልዎ፡ ሰብአ፡ ሀገሩ፡ ለስዩመ፡ ሳባ፡ አቡሁ፡ ለወሬዛ፡ ዳንኤል፡ ዘልህቀ፡ በዓቢይ፡ ተግሣጽ። ሀቦ፡ ለ(15r°c)ዝንቱ፡ ቀሲስ፡ መምህሩ፡ ለዝንቱ፡ ሕፃን፡ ወልድክሙ፡ ዳንኤል፡ ዘይሰመይ፡ ገብረ፡ ክርስቶስ፡ ከመ፡ ያብኦ፡ ውስተ፡ ቤተ፡ መቅደሰ፡ ቤተ፡ ቅድስት፡ ሥላሴ፡ ወይረስዮ፡ ዲያቆነ፡ ከመ፡ እስጢፋኖስ፡ ዘርእየ፡ ሕሉና፡ ሥላሴ፡ ዘበላዕሉ።\n81 M በዘዚከ፡\n82 M አቄረቦ፡\n83 M ሥር\n34ወበጊዜሃ፡ ካዕበ፡ ወሀብዎ፡ (15r°a) ለውእቱ፡ መምህር፡ ገብረ፡ ክርስቶስ፡ ዘመካነ፡ ቅድስት፡ ሥላሴ፡ ደብረ፡ አጽቢ፡ ከመ፡ ያቀድስ፡ ወያእምር፡ ቦቱ፡ ምሥጢረ፡ ቍርባን። ወበጊዜሃ፡ ወሰዶ፡ ወአብኦ፡ ውስተ፡ ቤተ፡ መቅደስ፡ ለወሬዛ፡ ወልድ፡ ዳንኤል፡ ወቀደሰ፡ ቅዳሴ፡ ቍርባን፡ ውእቱ፡ ቀሲስ፡ ገብረ፡ ክርስቶስ፡ በይእቲ፡ ዕለት፡ አመ፡ (15v°b) ፮ለየካቲት፡ በዕለተ፡ እኁድ፡ በጊዜ፡ መንፈቀ፡ ሌሊት። ወእንዘ፡ ይቄድስ፡ በጽሐ፡ ኀበ፡ ዘይብል፡ ሀበነ፡ ንህበር፡ በዘዚአከ81፡ መንፈስ፡ ቅዱስ። ወበጽሐ፡ እስከ፡ ኀበ፡ ይብል፡ ፈኑ፡ ጸጋ፡ መንፈስ፡ ቅዱስ፡ ላዕሌነ። ወበጊዜሃ፡ ርእየ፡ ውእቱ፡ ወልድ፡ ዳንኤል፡ ዲበ፡ ፃሕለ፡ ቍርባን፡ በግዓ፡ ፀዓዳ፡ እንዘ፡ ይትሐረድ፡ (15v°c) ወዲበ፡ ርእሱኒ፡ ለውእቱ፡ ወልድ፡ ወሬዛ፡ ዳንኤል፡ ዖፈ፡ ርግብ፡ ፀዓዳ፡ በአምሳለ፡ መንፈስ፡ ቅዱስ። ወሶቤሃ፡ በርሃ፡ ገጹ፡ ለዝኩ፡ ወልድ፡ ወሬዛ፡ ዳንኤል፡ ከመ፡ ብርሃነ፡ ፀሐይ፡ ዘወርኃ፡ መርሙዳ። ወውእተ፡ ጊዜ፡ አቅረቦ82፡ ቍርባነ፡ ንጹሐ፡ መምህሩ፡ ቀሲስ፡ ገብረ፡ ክርስቶስ። ሶቤሃ፡ ውእተ፡ ጊዜ፡ ፈጸሙ፡ ሥርዓተ83፡ (16r°a) ምሥጢረ፡ ቍርባን። ወይቤ፡ ዲያቆን፡ ዳንኤል፡ ዕትዉ፡ በሰላም። ወይቤ፡ ቀሲስ፡ ገብረ፡ ክርስቶስ፡ በዓለ፡ ዝክር፡ ሠናይ፡ እግዚአብሔር፡ የሃሉ፡ ምስለ፡ ኵልክሙ፡ አሜን። ወበይእቲ፡ ሰዓት፡ ሐተሙ፡ ቍርባነ፡ ዘተመጠዉ።\n84 M ወእሙ፡ ዓመተ፡\n85 M ዘወለደክሙ፡\n35ወበጊዜሃ፡ እምድኅረ፡ ፈጸሙ፡ ቅዳሴ፡ ቍርባን፡ ሖሩ፡ ፪ኤሆሙ፡ ገብረ፡ ክርስቶስ፡ (16r°b) ቀሲስ፡ ወዲያቆን፡ ዳንኤል፡ ውስተ፡ ቤተ፡ አበዊሁ፡ ስዩመ፡ ሳባ፡ ወዓመተ84፡ ሥላሴ። ወሶቤሃ፡ በጊዜ፡ ብጽሐቶሙ፡ ኀበ፡ ቤተ፡ አበዊሁ፡ ለሕፃን፡ ዲያቆን፡ ዳንኤል፡ ከልሐ፡ ቀሲስ፡ ገብረ፡ ክርስቶስ፡ ኦብፁዓን፡ አግብርተ፡ እግዚአብሔር፡ ስዩመ፡ ሳባ፡ ወዓመተ፡ (16r°c) ሥላሴ፡ ዘወለድክሙ85፡ ዘንተ፡ ወልደ፡ ጻድቀ፡ ዳንኤልሃ፡ ቡሩከ፡ ዘረሰይክዎ፡ ዮም፡ ዲያቆነ፡ ዘአማዕቀብክሙኒ፡ ከመ፡ እምሐሮ፡ ዘንተ፡ ግብረ፡ ሥርዓተ፡ ዲቁና። ወነዋ፡ ዮም፡ በዛቲ፡ ዕለት፡ አመ፡ ፮ለየካቲት፡ በዕለተ፡ ሰንበት፡ ፈጸመ፡ ትምሕርተ፡ ዲቁና። ንሥኡ፡ ዘንተ፡ አምኃክሙ፡ (16v°a) ወብስራተክሙ፡ እስመ፡ ተሠይመ፡ ለክሙ፡ ዮም፡ ሢመተ፡ ቅስና፡ ወዲቁና፡ ወቀደሰ፡ ዮም፡ በዛቲ፡ ዕለት፡ አመ፡ ፮ለየካቲት። ፍሥሐ፡ ለክሙ፡ ሶበ፡ አርአየክሙ፡ እግዚአብሔር፡ ዘንተ፡ ጸጋ፡ ወክብረ። በእንተ፡ ዝንቱ፡ ክብረ፡ ወልድክሙ፡ ዳንኤል፡ ዘተወፈየ፡ ጸጋ፡ ክህነት፡ እምኀበ፡ እግዚአ(16v°b)ብሔር፡ አምላክክሙ። ወዮም፡ ፍሥሐ፡ ይደልወክሙ፡ በእንተ፡ ዝንቱ፡ ወልድክሙ፡ ቅዱሰ፡ ሥጋ፡ ወነፍስ። ወናሁ፡ ተወፈይዎ፡ እምይእዜ፡ ወእስከ፡ ለዓለም።\n86 M ለዓ፡ ዓ።\n36በረከተ፡ አምላኩ፡ የሃሉ፡ ምስለ፡ ኵሎሙ፡ ደቂቀ፡ ማኅበር፡ *ለዓለመ፡ ዓለም86።\n87 M ተአም፡\n37ወእምድኅረ፡ ኮነ፡ ካህነ፡ ወሬዛ፡ (16v°c) ዳንኤል፡ ወልደ፡ ሥዩመ፡ ሳባ፡ ነበረ፡ በቤተ፡ አቡሁ፡ መጠነ፡ ፲አውራኅ፡ እንዘ፡ ይቄድስ፡ በግብረ፡ ዲቁና፡ ወይትለአኮሙ፡ በፈሪሃ፡ እግዚአብሔር፡ ወበየዋሃት። ወእንዘ፡ ይትለአኮሙ፡ ዝንቱ፡ ወልድ፡ ዳንኤል፡ ወያሠምሮሙ፡ በኵሉ፡ ተልዕኮቱ፡ ወእምይእቲ፡ ዕለት፡ አመ፡ ፮ለ(17r°a)የካቲት፡ ኮነ፡ ይውጥን፡ ገቢረ፡ ተአምር87፡ ወመንክር፡ ወሬዛ፡ ዳንኤል።\n88 M ይይእቲ፡\n89 M + ውስተ፡\n38ወሀለወት፡ በቤተ፡ አቡሁ፡ ስዩመ፡ ሳባ፡ ወእሙኒ፡ ዓመተ፡ ሥላሴ፡ ዕፀ፡ ቄድሮስ፡ ዘይብልዎ፡ በግዕዘ፡ ፊደል፡ ዘትግራይ፡ አውሂ፡ ወበፊደለ፡ አምሐራ፡ ዋንዛ። ወትፈሪ፡ ፍሬ፡ ሠናየ፡ ወኢታፀርዕ፡ ፈርዮተ፡ ለለዕለቱ፡ ወለለሰዓቱ። በከመ፡ (17r°b) ይቤ፡ በመዝሙር። እንተ፡ ትሁብ፡ ፍሬሃ፡ በበጊዜሃ። ወቈጽላኒ፡ ኢይትነገፍ። ወበውእቱኒ፡ ዕለት፡ አመ፡ ፮ለየካቲት፡ ፈረየት፡ ይእቲ፡ ዕፀ፡ ቄድሮስ፡ ፍሬ፡ ሠናየ፡ ዘይዔድም፡ ለዓይን፡ በርእዮቱ፡ ወይጥዕም፡ ለአፍ፡ ወልሳን፡ በበሊዖቱ። ወአሜሃ፡ በይእቲ፡ ዕለት፡ እምድኅረ፡ ፈረየት፡ ይ(17r°c)እቲ88፡ ዕፀ፡ ቄድሮስ፡ ፍሬ፡ ሠናየ። ሶቤሃ፡ ተጋብኡ፡ በይእቲ፡ ዕለት፡ ሕፃናተ፡ ሀገር፡ ከመ፡ ይብልዑ፡ ፍሬ፡ ዕፀ፡ ቄድሮስ፡ ዘሀለወት፡ ውስተ89፡ ቤተ፡ ስዩመ፡ ሳባ፡ አቡሁ፡ ለሕፃን፡ ወሬዛ፡ ዳንኤል፡ እንዘ፡ ሀሎ፡ ውእቱ፡ ወልድ፡ በቤተ፡ አቡሁ፡ እንዘ፡ ዲያቆን፡ ውእቱ። ወበጊዜ(17v°a)ሃ፡ ተጋበኡ፡ ሕፃናተ፡ ሀገር፡ በኀበ፡ ሀሎ፡ ሕፃን፡ ወሬዛ፡ ዳንኤል፡ በቤተ፡ አቡሁ፡ በኀበ፡ ሀሎ፡ ዕፀ፡ ቄድሮስ፡ በማዕከለ፡ ቤተ፡ አቡሁ። ወበጊዜሃ፡ ሰአልዎ፡ እንዘ፡ ይብሉ፡ ለውእቱ፡ ወሬዛ፡ ዳንኤል፡ ኦእኁነ፡ ሀበነ፡ ከመ፡ ንብላዕ፡ አውሪደከ፡ እምላዕሉ። እስመ፡ ንሕነኒ፡ ኢንክል፡ ዓሪጎቶ፡ እ(17v°b)ስመ፡ ነዊኅ፡ ውእቱ፡ ዘየአክል፡ ኑኃቱ፡ መጠነ፡ ፻በእመት። ወአንተሰ፡ እኁነ፡ ወፍቁርነ። አንተሰ፡ አውሪደከ፡ ሀበነ፡ ከመ፡ ልማድከ፡ ከመ፡ ንብላዕ፡ እምውእቱ፡ ፍሬ፡ ዕፀ፡ ቄድሮስ፡ ወንትፈሣሕ፡ ቦቱ፡ ከመ፡ ልማድነ።\n90 M ፍሜሁ፡\n39ወበውእቱ፡ ጊዜ፡ ተዓደወ፡ ፩ወልድ፡ እምሕፃናተ፡ ሀገር። ወዓርገ፡ ላ(17v°c)ዕለ፡ ውእቱ፡ ዕፀ፡ ቄድሮስ። ወበጽሐ፡ ላዕለ፡ ርእሰ፡ ፍጻሜሁ90፡ ለዕፀ፡ ዓውሂ። ወበውእቱ፡ ጊዜ፡ ፈቀደ፡ ይምትር፡ እምውእቱ፡ ዕፀ፡ ዋንዛ። ሶቤሃ፡ ወድቀ፡ ወሞተ፡ እምውእቱ፡ ዕፀ፡ ቄድሮስ። ወአውየዉ፡ ሶቤሃ፡ እሉ፡ ተጋብኡ፡ ሕፃናት፡ ለበሊዓ፡ ፍሬ፡ ዕፀ፡ ቄድሮስ። ወይቤሎሙ፡ ውእቱ፡ ወልድ፡ ቡሩክ፡ (18r°a) ዳንኤል፡ ኦቡሩካን፡ አኃውየ፡ አርምሙ፡ ወኢትብክዩ፡ ወኢታውይዉ። አርምሙ፡ እምአውያቲክሙ። ወሰሚዖሙ፡ ቃለ፡ እኁሆሙ፡ ዳንኤል፡ አርመሙ፡ እምዓውያቶሙ። ወበይእቲ፡ ሰዓት፡ ጸለየ፡ ዲያቆን፡ ዳንኤል፡ ጸሎተ፡ ዳንኤል፡ ነቢይ፡ እንዘ፡ ይብል፡ ይትባረክ፡ እግዚአብሔር፡ አምላከ፡ አበዊነ፡ እኩት፡ ወ(18r°b)ስቡሕ፡ ስምከ፡ እስከ፡ ለዓለም፡ እስከ፡ ፍጻሜሁ። ወዘንተ፡ ጸሎተ፡ እምድኅረ፡ ጸለየ፡ በላዕለ፡ ምውት። ወበፍጻሜሁ፡ ለዝንቱ፡ ጸሎት። ባሕቱ፡ ነፍሐ፡ ውስተ፡ ገጹ፡ ለዘሞተ፡ ሕፃን፡ ዲያቆን፡ ዳንኤል። ወበጊዜሃ፡ ተንሥአ፡ እምነ፡ ሙታን፡ እንዘ፡ ይሬእዩ፡ ሕፃናት፡ ጉቡዓን፡ እለ፡ ተ(18r°c)ጋብኡ፡ ለበሊዓ፡ ዕፀ፡ ቄድሮስ። ወአንሥኦ፡ እምድኅረ ሞተ።\n91 M ኀልተ፡\n40ወካዕበ፡ ባረካ፡ ለዕፀ፡ ቄድሮስ፡ እንዘ፡ ይብል፡ አድንኒ፡ ርእሰኪ፡ ወረዲ፡ ታሕተ። ወኩኒ፡ ሐፃረ፡ ወኢነዊኃ፡ ከመ፡ ይብልዑ፡ ሕፃናተ፡ ዝሀገር፡ እንዘ፡ ይነብሩ፡ ዲበ፡ ምድር፡ ፍሬ፡ ዚአኪ። ወበጊዜሃ፡ ሰገደት፡ ኀበ፡ ብፁዕ፡ ማር፡ ዳንኤል፡ እንዘ፡ ትቴሐ(18v°a)ት። ወኮነት፡ ትሕተ፡ ወሐፀረት፡ ከመ፡ ኵሎን፡ ዓዕዋመ፡ ሐቅል። ወኵሉሰ፡ ዘኃለፈ፡ እምኔሃ፡ ዓቢይ፡ ወንዑስ፡ ይበልዕ፡ እምኔሃ። ወየሐዩ፡ እምደዌሁ። ወበጊዜሃ፡ ባረካ፡ ማር፡ ዳንኤል፡ እንዘ፡ ይብል፡ ኩኒ፡ ቡርክተ፡ ወንበሪ፡ እስከ፡ ኀልቆተ91፡ ዓለም። ወኢይትኃጣዕ፡ ፍሬ፡ በረከት፡ እምኔኪ፡ እስከ፡ ለዓለመ፡ ዓለም።\n92 M ነ፡\n93 M ወመድም፡\n41ወዘንተ፡ ነኪረ92፡ (18v°b) ወተአምረ፡ ሶበ፡ ርእዩ፡ ሰብአ፡ ሀገሩ፡ ለዳንኤል፡ ወልደ፡ ስዩመ፡ ሳባ፡ አንከሩ፡ አንክሮ፡ ዓቢየ፡ ወአስተዓፀቡ፡ እንዘ፡ ይብሉ፡ በቃል፡ ልዑል፡ ሚየዓፅብ፡ ተአምሪሁ፡ ለእግዚአ፡ ኵሉ፡ ዓለም፡ ወመንክር፡ ኃይሉ፡ እምዘርኢነ፡ ወመድምም93፡ ስብሐቲሁ፡ እምዘ፡ ሰማዕነ። ስብሐት፡ ለእግዚአብሔር፡ አምላክነ፡ አሜን።\n94 M + በቅድሜከ፡\n42(18v°c) ሰላም፡ ለከ፡ ብእሴ፡ ኃይል፡ ወልዕልና።\nወልደ፡ ሥዩመ፡ ሳባ፡ ገባሬ፡ ተአምር፡ ዘይከውን፡ ለዜና።\nዳንኤል፡ ወልድ፡ ገባሬ፡ ተአምር፡ ወዳኅና።\nዕፀ፡ ቄድሮስ፡ ዘቤተ፡ አቡከ፡ ሰገደት፡ በቅድሜከ94፡ ከመ፡ ትኩን፡ ዕሪና።\nወደብረ፡ አጽቢ፡ በቅድስት፡ ሥላሴ፡ ተመሰለት፡ በሲና።\n95 M ውቅሮስ፡\n96 M ሰዳዎ፡\n97 M ወውሰድዎ፡\n44ወእምድኅረ፡ አንሥአ፡ ምውተ፡ ሕፃነ፡ በቤተ፡ አቡሁ፡ ስዩመ፡ ሳባ፡ በዕፀ፡ ቄድሮስ፡ አንሥኦ፡ ወአትሐተ። እንዘ፡ ሀሎ፡ ሰኪቦ፡ ወነዊሞ፡ ምስለ፡ አቡሁ፡ ወእሙ፡ በበምስካቢሆሙ፡ ለለ፩፩። ወሶቤሃ፡ ኮነ፡ አመ፡ ፮ለመጋቢት። መጽአ፡ ኀቤሆሙ፡ በጊዜ፡ ንቅወተ፡ ዶ(19r°b)ርሆ፡ እንዘ፡ ይጼልዩ፡ ጸሎተ፡ መንፈቀ፡ ሌሊት፡ ኅቡረ፡ ፫ቲሆሙ፡ አቡነ፡ ዘበሰማያት። መልአከ፡ እግዚአብሔር፡ ሊቀ፡ መላእክት፡ ቅዱስ፡ ሚካኤል፡ ወበርሃ፡ ቤቶሙ፡ ከመ፡ ብርሃነ፡ መብረቅ። ወተከሥተ፡ ሎሙ፡ ሶቤሃ፡ ወይቤሎሙ፡ በሐክሙ፡ በሐክሙ፡ አንትሙ፡ አግብርተ፡ እግዚአብሔር። ለ(19r°c)ምንት፡ ኀደግሙ፡ ብፅዓተክሙ፡ በእንተ፡ ዝንቱ፡ ወልድክሙ፡ ዳንኤል፡ ገባሬ፡ ተኣምር፡ ወመንክር። ወነዋ፡ ይቤለክሙ፡ ዮም፡ እግዚአብሔር፡ ካዕበ፡ ኢትርስዑ፡ ብፅዓተክሙ፡ ዘበፃዕክሙ። ወናሁ፡ ሰድዎ፡ ኀበ፡ ቤተ፡ ቂርቆስ፡ ውቅሮ95፡ ኀበ፡ አብ፡ ክቡር፡ አባ፡ ጴጥሮስ፡ ዘተምሕረ፡ መጻሕፍተ፡ ሕግ፡ መጻሕፍተ፡ (19v°a) ኦሪት፡ ወነቢያት፡ ወሐዋርያት፡ ወመጻሕፍተ፡ ሐዲሳት፡ ወወንጌላተ። ወማኅሌተ፡ ዝማሬሁ፡ ለቅዱስ፡ ያሬድ፡ ወውእቱ፡ ማኅሌቶሙ፡ ለመላእክት። ውእቱኒ፡ ወልድክሙ፡ ዳንኤል፡ ሰድዎ96፡ ወአብጽሕዎ፡ በኀበ፡ ዝንቱ፡ መምሕር፡ ብፁዕ፡ ዘውገ፡ መላእክት፡ ዘውገ፡ እንቲአነ፡ ወሰድዎ97፡ ፍጡነ።\n98 M በዕዝራ፡\n99 M እልሕኵት፡\n100 M በዲ፡\n45(19v°b) ወሰሚዖሙ፡ ዘንተ፡ ቃለ፡ መልአከ፡ እግዚአብሔር፡ ሊቀ፡ መላእክት፡ ቅዱስ፡ ሚካኤል፡ ወሰድዎ፡ ሶቤሃ፡ ፍጡነ። ወአብጽሕዎ፡ ካዕበ፡ ኀበ፡ ቅዱስ፡ ርእሰ፡ አበው፡ አቡነ፡ ጴጥሮስ፡ ዘቤተ፡ ውቅሮ፡ ቂርቆስ። ውእቱኒ፡ አባ፡ ጴጥሮስ፡ ዘቤተ፡ ውቅሮ፡ ቂርቆስ፡ ተቀበሎ፡ በፍሥሓ፡ ዓቢይ፡ (19v°c) ወአብኦ፡ ውስተ፡ በዓተ፡ ጽርሑ። ወነበረ፡ ውስተ፡ በዓተ፡ ጽርሑ፡ መዝገበ፡ ጸሎት። ፈልሐ፡ ከመ፡ ዘአርሰንዎ፡ በእሳት፡ ከዊኖ፡ በውሳጤ፡ ንስቲት፡ ልሕኵት፡ ከመ፡ ጽዋዓ፡ እሳት፡ ዘአርሰንዎ፡ ለዕዝራ98፡ ሱቱኤል፡ መልእክተ፡ ምሕረት፡ ከመ፡ ይትከሠት፡ መጻሕፍት፡ ብሉያት። ከማሁ፡ ፈልሐ፡ በጊዜ፡ በዓቱ፡ ለ(20r°a)ውእቱ፡ ወሬዛ፡ ማር፡ ዳንኤል፡ ወልደ፡ ስዩመ፡ ሳባ፡ በኀበ፡ አቡሁ፡ ጴጥሮስ፡ ዘደብረ፡ ገዳመ፡ ውቅሮ፡ ቤተ፡ ቂርቆስ። ወበውእቱ፡ ጊዜ፡ መጠዎ፡ ለውእቱ፡ ውእተ፡ ጽዋዓ፡ ዘልሕኵት፡ ዘፈልሐ፡ ከመ፡ ዘአርሰንዎ፡ በእሳት። ውእተ፡ ጊዜ፡ ሰትየ፡ ጽዋዓ፡ እምልሕኵት99፡ ዘነበረ፡ በእደ100፡ አቡነ፡ ጴጥሮስ። ወበጊዜሃ፡ ተከሥተ፡ ሎቱ፡ (20r°b) መጻሕፍት፡ ብሉያት፡ ወሐዲሳት፡ ወመጻሕፍተ፡ አበው። ወአጽንዓ፡ ኵሎ፡ ንባቦ፡ ወትርጓሜሁ። ወበጊዜሃ፡ አንበበ፡ ወተርጐመ፡ ሎቱ፡ በቅድመ፡ መምሕሩ፡ አቡነ፡ ጴጥሮስ፡ መጻሕፍተ፡ ብሉያት፡ ወሐዲሳት። ወሊቃውንት፡ ወአዋልድ። ወኮነ፡ ማዕምረ፡ ወለ(20r°c)ባዌ፡ ወትሑተ፡ በአንብቦ፡ መጻሕፍት፡ ወተርጕሞቶ። ወኮነ፡ ትጉሃ፡ ከመ፡ መላእክት፡ በአንብቦቶ፡ ወተርጕሞቶ፡ ለኵሎሙ፡ መጻሕፍት። ወበጊዜሃ፡ ባረኮ፡ ወቀደሶ፡ ለውእቱ፡ ወልድ፡ ቡሩክ፡ ወቅዱስ፡ ማር፡ ዳንኤል፡ ወልደ፡ ስዩመ፡ ሳባ፡ መምሕሩ፡ አቡነ፡ ጴጥሮስ፡ ዘደብረ፡ ውቅሮ፡ ቂርቆስ፡ (20v°a) አመ፡ ፮ለመጋቢት፡ በዕለተ፡ ዓርብ፡ በጊዜ፡ ፮ሰዓት።\n101 M ለዓለ፡ ዓለ፡ አ፡ን።\n46በረከቱ፡ ቅድስት፡ ትኩን፡ ላዕለ፡ ኵልነ፡ ደቂቀ፡ ማኅበር፡ *ለዓለመ፡ ዓለም፡ አሜን101።\n102 M ብፁዕዕ፡\n103 M + ቃለ፡\n104 M ወተርጕቶ፡\n47ወእምድኅረ፡ ፈጸመ፡ ኵሎ፡ ትምሕርተ፡ መጻሕፍት፡ ወማኅሌት፡ ዘመላእክት፡ ወዘያሬድ፡ ዝማሬ፡ መላእክት። ብፁዕ102፡ እምብፁዓን፡ ወሬዛ፡ ዳንኤል፡ ትጉህ፡ ከመ፡ መ(20v°b)ላእክት። ወአሐተ፡ ዕለተ፡ እንዘ፡ ያነብብ፡ ወይተረጕም፡ ወንጌለ፡ መንግሥት፡ ወበጽሐ፡ እስከ፡ ኀበ፡ ይብል፡ ወቀርበ፡ ናሁ፡ ዘያሜክሮ። ውእተ፡ ጊዜ፡ እንዘ፡ ያነብብ፡ ወይተረጕም፡ ሶቤሃ፡ መጽአ፡ ሰይጣን፡ በአምሳለ፡ ብእሲ፡ መነኮስ፡ ከመ፡ ዘይሰምዕ፡ ቃለ፡ መ(20v°c)ጽሐፈ103፡ ወንጌል፡ ትርጓሜሁ፡ ወንባቡ። ተመሲሎ፡ ባሕታዌ፡ ገዳም። ወእንዘ፡ ያነብብ፡ ወይተረጕም፡ ወንጌለ፡ መንግሥቱ፡ ለወልደ፡ እግዚአብሔር፡ ማር፡ ዳንኤል፡ እንዘ፡ ሀሎ፡ ቀዊሞ፡ በቅድመ፡ አቡሁ፡ ወመምህሩ፡ አቡነ፡ ጴጥሮስ። ውእቱኒ፡ ሰይጣን፡ ዘመጽአ፡ ተመሲሎ፡ በአምሳለ፡ መነኮስ፡ ዘይሰምዕ፡ (21r°a) ቃለ፡ መጽሐፍ። ውእተ፡ ጊዜ፡ ሰሐቆ፡ ወተሣለቆ፡ ለማር፡ ዳንኤል፡ እንዘ፡ ይብል፡ አንተኑ፡ ብእሲ፡ ሐካይ፡ ወጽሩዕ፡ ወመንዛሕልል። ተአምርኑ፡ ቃለ፡ መጻሕፍት፡ ብሉያት፡ ወሐዲሳት። እስመ፡ ኢትክል፡ አንተ፡ አንብቦቶሙ፡ ወተርጕሞቶሙ። ይእዜኒ፡ ናሁ፡ ስስል፡ ወረኃቅ፡ እምዝንቱ፡ አ(21r°b)ንብቦቶ፡ ወተርጕሞቶ104፡ ለዝንቱ፡ ቃለ፡ ኦሪት፡ ወነቢያት፡ ወሐዲሳት። ወፈቀደ፡ ይጽፍዖ፡ ገጾ።\n48ወአሜሃ፡ ይእተ፡ ጊዜ፡ በረቀ፡ ከመ፡ እንተ፡ መብረቅ፡ ሊቀ፡ መላእክት፡ ሚካኤል፡ እንዘ፡ ያጸንዕ፡ ሰይፎ፡ ወአሐዞ፡ በየማነ፡ እዴሁ፡ ለውእቱ፡ መነኮስ፡ ሰይጣን። ወይቤሎ፡ ሊቀ፡ መላእክት፡ (21r°c) ሚካኤል፡ ለማር፡ ዳንኤል፡ ጽፍዖ፡ ገጾ። ወበጊዜሃ፡ ተለዓለ፡ በኃይል። ወጸፍዖ፡ ወዘበጠ፡ ገጾ፡ ወደፈኖ፡ ውስተ፡ ዓቢይ፡ ፈለግ፡ ዘሀሎ፡ በቅድመ፡ ታቦቱ፡ ለቂርቆስ፡ ውቅሮ። ወሞተ፡ እኩየ፡ ሞተ። ወድኅነ፡ ውእቱ፡ ወልድ፡ ወሬዛ፡ ዳንኤል፡ በቅድመ፡ መምህሩ፡ አቡነ፡ ጴጥሮ(21v°a)ስ፡ ዘገዳመ፡ ውቅሮ። ወድኅነ፡ ውእቱ፡ ማር፡ ዳንኤል፡ በኃይለ፡ እግዚአብሔር፡ በረድኤቱ፡ ለሊቀ፡ መላእክት፡ ቅዱስ፡ ሚካኤል፡ አመ፮ለመጋቢት።\n105 M ለዓለ፡ ዓ።\n49ትንብልና፡ ረድኤቱ፡ የሃሉ፡ ላዕለ፡ ኵልነ፡ ደቂቀ፡ ማኅበር፡ *ለዓለመ፡ ዓለም105።\n106 M አቡኒ፡\n107 M ትናዝሙ፡\n50ወካዕበ፡ ይቤሎ፡ አሜሃ፡ በይእቲ፡ ዕለት፡ አመ፡ ፮ለመጋቢት። ው(21v°b)እተ፡ ጊዜ፡ ካዕበ፡ ይቤሎ፡ አባ፡ ጴጥሮስ፡ ለማር፡ ዳንኤል፡ ኦወልድየ፡ ዮም፡ ናሁ፡ በዛቲ፡ ዕለት፡ ዓዕረፉ፡ ወሞቱ፡ በዛቲ፡ ዕለት፡ አመ፡ ፮ለመጋቢት፡ ወፈለሱ፡ አቡከ፡ ወእምከ፡ ስዩመ፡ ሳባ፡ ወዓመተ፡ ሥላሴ። ወነዋ፡ ዮም፡ ሑር፡ ፍጡነ፡ ኀበ፡ ቤተ፡ አቡከ፡ ወእምከ፡ ከመ፡ ተሐውጽ፡ ቤቶሙ፡ ወት(21v°c)ነጽር፡ መቃብሪሆሙ፡ ለአቡከ፡ ወእምከ። ወአኃዊከኒ፡ ወአሐቲከኒ፡ ኮኑ፡ ዕቤራተ፡ ወእጓለ፡ ማውተ። ወቤተ፡ አቡከኒ106፡ ወእምከ፡ ኮነ፡ ብድውተ፡ ከመ፡ ኢየሩሳሌም፡ በጊዜ፡ ተፄውዎታ፡ ቀዳሚ፡ በእደ፡ ናቡ፡ ክደነ፡ ፆር፡ ወቂሮስ፡ ወበጥሊሞስ። ከማሃ፡ ኮነት፡ ቤተ፡ አቡከ፡ ወእምከ። ወናሁ፡ ፍጡነ፡ ሑር፡ ከመ፡ ትናዝ(22r°a)ዞሙ107፡ ወተሐውፅ፡ መቃብሪሆሙ። ወነገረኒ፡ ዘንተ፡ ነገረ፡ መልአከ፡ እግዚአብሔር፡ ሊቀ፡ መላእክት፡ ሚካኤል፡ ወሖረ፡ በጊዜሃ።\n108 M ወጸንሖሙ፡\n51ሰሚዖ፡ ሞተ፡ አበዊሁ፡ እንዘ፡ ይበኪ፡ ወያስቆቁ፡ በቃለ፡ ክላህ። ወበጽሐ፡ ፍጡነ፡ በዓንቀጸ፡ ቤተ፡ አቡሁ፡ ስዩመ፡ ሳባ፡ ወእሙ፡ ዓመተ፡ ሥላሴ፡ ወጸንሐ108፡ በህየ፡ መልአከ፡ እግዚአብሔር፡ ሊቀ፡ መላእ(22r°b)ክት፡ ቅዱስ፡ ሚካኤል፡ ቀዊሞ፡ በውእቱ፡ ዓንቀጸ፡ አቡሁ፡ ወእሙ። ወይቤሎ፡ ኦወልድ፡ ፍቁር፡ አባ፡ ዳንኤል፡ ሰባኬ፡ ሃይማኖት፡ ወልደ፡ ስዩመ፡ ሳባ፡ ዘበሥጋ፡ ወወልደ፡ ጴጥሮስ፡ ዘበጸጋ፡ ኢትብኪ፡ ከመዝ፡ ብካየ፡ መሪረ፡ ወዕፁበ። እስመ፡ ከመዝ፡ ኢኮነ፡ ልማደ፡ ባሕታውያን። አላ፡ ልማዶሙ፡ ለዓለ(22r°c)ማውያን፡ ውእቱ። አላ፡ አርምም፡ እምብካይከ፡ ወላህከ፡ እስመ፡ እምዮም፡ ባሕታዌ፡ ገዳም፡ አንተ። ወዘንተ፡ ብሂሎ፡ ገሠጾ፡ መልአከ፡ እግዚአብሔር፡ ሊቀ፡ መላእክት፡ ቅዱስ፡ ሚካኤል፡ ለባሕታዌ፡ ገዳም፡ ዳንኤል፡ ወልደ፡ ስዩመ፡ ሳባ፡ ወአኅደጎ፡ ብካዮ።\n109 M አርመመመ፡\n110 M ወይብክዩ።\n111 M እርዮ፡\n112 M ፪ሆሙ፡\n113 M ተንሥኡ፡\n52ወቦአ፡ ሶቤሃ፡ እንዘ፡ ያረምም፡ እምብካዩ። ወረከቦሙ፡ ለአኃዊሁ፡ ወ(22v°a)ለአኃቲሁ፡ ከዊኖሙ፡ ድክቱማነ፡ ወቤተ፡ አበዊሁኒ፡ ርእያ፡ ከዊና፡ ብድውተ፡ ወዕርቅተ፡ እምግርማሃ። ወፈቀደ፡ ይብኪ፡ ወገሠጾ፡ ካዕበ፡ መልአከ፡ እግዚአብሔር። ወበጊዜሃ፡ አርመመ109፡ እምብካዩ። ወካዕበ፡ ርእያ፡ ለዕፀ፡ ቄድሮስ፡ ከዊና፡ ምልዕተ፡ ፍሬ፡ ወጣዕማኒ፡ ከመ፡ ዓያያተ፡ መዓር፡ እንዘ፡ ይሤሰይዋ፡ አኃዊሁ፡ ወአሐቲሁ። ወ(22v°b)ተፈሥሐ፡ ውእቱኒ፡ ወልድ፡ ባሕታዌ፡ ገዳም፡ ወአድባር፡ አባ፡ ዳንኤል፡ ወልደ፡ ኢየሱስ፡ ሞዓ። ወናዘዞሙ፡ ወአኅደግዎሙ፡ እምብካዮሙ፡ ለአኃዊሁ፡ ወለአኃቲሁ። ወለአዝማደ፡ አቡሁ፡ ወእሙ፡ ሰብአ፡ አጽቢ፡ ወአውላዕሎ፡ እንዘ፡ የኃዝኑ፡ ወይበክዩ110። ወይቤሎሙ፡ ኦአበውየ፡ ወአኃውየ፡ ተንሥኡ፡ ከመ፡ ንሑር፡ (22v°c) ኀበ፡ መቃብሪሆሙ፡ ከመ፡ እርአዮ111፡ አነ። ወማዕዜ፡ ሞቱ፡ አቡየ፡ ስዩመ፡ ሳባ፡ ወእምየ፡ ዓመተ፡ ሥላሴ። ወይቤልዎ፡ ዮም፡ ሞቱ፡ ፪ኤሆሙ112፡ በ፩ዕለት። ወተቀብሩ፡ ፪ኤሆሙ፡ በ፩መቃብር። ተንሥእ፡ ነዓ፡ ንሑር፡ ከመ፡ ናርኢከ፡ መቃብሪሆሙ፡ ለአቡከ፡ ወለእምከ። ወይእተ፡ ጊዜ፡ ተንሥአ113፡ ኅቡረ፡ ምስለ፡ አዝማዲሁ፡ ወአኃዊሁ፡ አባ፡ ዳንኤል፡ ወበጊዜሃ፡ (23r°a) በጽሑ፡ ፍጡነ፡ በኀበ፡ መቃብረ፡ አቡሁ፡ ወእሙ።\n114 M እምእምኵሎ።\n115 M ተመይጡ፡\n116 M አሁ፡\n117 M ኃዘሙ፡\n53ወበጊዜ፡ ብጽሐቶሙ፡ ርእዮ፡ ለመቃብረ፡ አቡሁ፡ ወእሙ፡ ስዩመ፡ ሳባ፡ ወዓመተ፡ ሥላሴ፡ ስልሰ፡ በከየ፡ ወአስቆቀወ፡ ከዊኖ፡ በመቃብረ፡ አቡሁ፡ ወእሙ፡ አባ፡ ዳንኤል። ወበጊዜሃ፡ ተቈጥዖ፡ መልአከ፡ እግዚአብሔር። ኢይቤለከኑ፡ አነ፡ መልአከ፡ ኪዳኑ። ኢትብኪ፡ ብካየ፡ እስመ፡ ግዕ(23r°b)ዘ፡ ልማደ፡ ሀገር፡ ውእቱ። እስመ፡ ዘይበኪሰ፡ በቀቢፀ፡ ተስፋ፡ ብሂሎ፡ አልቦ፡ ትንሣኤ፡ ሙታን። እግዚአብሔርኒ፡ ይትቀየሞ፡ ወይጸልዖ፡ ፈድፋደ፡ እምኵሎሙ114። ወዘንተ፡ ብሂሎ፡ ገሠጾ፡ ወተቈጥዖ፡ መልአከ፡ እግዚአብሔር፡ ቅዱስ፡ ሚካኤል፡ ለአባ፡ ዳንኤል። ወእምድኅረ፡ ርእየ፡ መቃብረ፡ አቡሁ፡ (23r°c) ወእሙ። ተመይጠ115፡ ምስለ፡ አዝማደ፡ አቡሁ፡ ወእሙ፡ ወአሐቲሁ፡ ወአኃዊሁ፡ ውስተ፡ ቤተ፡ አቡሁ116፡ ወእሙ፡ ዓመተ፡ ሥላሴ፡ ወስዩመ፡ ሳባ። ወበጽሑ፡ እንዘ፡ ይዜያነዉ፡ ነገራተ፡ ኑዛዜ፡ ኃዘኖሙ117፡ በሰላም።\n118 M ለዓለ፡ ዓለ።\n54በረከቶሙ፡ የሃሉ፡ ምስለ፡ ኵሎሙ፡ ደቂቀ፡ ማኅበር፡ *ለዓለመ፡ ዓለም118።\n55ሰላም፡ ለአባ፡ ዳንኤል፡ ዘአዘዞ፡ ጴ(23v°a)ጥሮስ፡ መምህሩ።\nለሥዩመ፡ ሳባ፡ አቡሁ፡ ከመ፡ ይርአይ፡ መቃብሩ።\nሶበ፡ በከየ፡ ብካየ፡ በምረተ፡ ልብ፡ ሐዊሮ፡ እምዝኅሩ።\nገሠጾ፡ መልአክ፡ በቃለ፡ አኅድጎ፡ ነገሩ።\nጉባዔ፡ አጽራሪሁ፡ ሚካኤል፡ ይዝሩ።\n119 M + አቡሁ፡\n120 M ጸሎቱ፡\n121 M ዘሰማኮ፡\n122 M አቡየ፡\n57ወሶበ፡ ኮነ፡ አመ፡ ፮ለሚያዝያ፡ ሶቤሃ፡ ኮነ፡ ሌ(23v°b)ሊተ፡ ረቡዕ፡ ኀደገ፡ ቤተ፡ አቡሁ፡ ርኅወ፡ ወወጽአ፡ በሌሊት፡ እንዘ፡ ይብል፡ ለእመ፡ ኵሎ፡ ዓለመ፡ ረብሐ፡ ወነፍሶ፡ ኃጕለ። ተዘኪሮ፡ ቃለ፡ ወንጌል፡ ዘይቤ። ዘኢኀደገ፡ አባሁ፡ ወእሞ፡ ቤቶ፡ ወውሉዶ፡ ወገራውሂሁ፡ ኢይክል፡ ይጸመደኒ። ወኀዲጎ፡ ቤቶ፡ ቤተ፡ አቡሁ፡ ርኅወ፡ ወጽአ፡ በሌሊት፡ (23v°c) ሖረ፡ ገዳመ፡ ውቅሮ፡ ወቦአ፡ ውስተ፡ አሐቲ፡ በዓት፡ እምበዓታተ፡ ገዳመ፡ ቂርቆስ፡ ውቅሮ፡ ዘሀለወት፡ በገቦ፡ ምሥራቃ፡ ለይእቲ፡ ቤተ፡ ክርስቲያነ፡ ቂርቆስ፡ በጽንፈ፡ ፈለጋ፡ ዘየሐውር፡ ባቲ፡ ውኂዝ፡ ኃያል። ወቦአ፡ ውስተ፡ ይእቲ፡ በዓት፡ አባ፡ ዳንኤል፡ እንዘ፡ ኢየአምሮ፡ አቡሁ119፡ ጴጥሮስ። ወእምድኅረ፡ ቦ(24r°a)አ፡ በውስተ፡ ይእቲ፡ በዓት፡ አሐዘ፡ ጸሎተ120፡ ወስዕለተ፡ ወሰጊደ፡ አባ፡ ዳንኤል፡ መዋዔ፡ አጋንንት። እንዘ፡ ይብል፡ ኦእግዚእየ፡ ኢየሱስ፡ ክርስቶስ፡ ስማዕ፡ ጸሎትየ፡ ወስዕለትየ፡ ዘሰማዕኮ121፡ ለዳንኤል፡ ዓቢይ፡ ነቢይ፡ እንዘ፡ ሀሎ፡ በውስተ፡ ግበ፡ አናብስት። ዘፈኖከ፡ ሎቱ፡ ሲሳዮ፡ ሲሳየ፡ ብርስን፡ በእደ፡ (24r°b) ዕንባቆም፡ በመሶበ፡ ወርቅ፡ እንዘ፡ ይጸውሮ፡ በሥዕርተ፡ ድማሁ። ወአብጽሖ፡ በኀበ፡ ሀሎ፡ ዳንኤል፡ አቡሁ፡ እንዘ፡ ይጸውር፡ ሲሳየ፡ ብርስን። ወበልዑ፡ ኅቡረ፡ ዳንኤል፡ አቡሁ122፡ ነቢየ፡ እግዚአብሔር።\n58ወከማሁ፡ስማዕ፡ጸሎትየ፡ወስዕለትየ፡ለገብርከ፡ዳንኤል፡ (24r°c) ወልደ፡ስዩመ፡ሳባ፡ዘተሰመይኩ፡በስሙ፡ለውእቱ፡ነቢይ፡ዓቢይ፡ዳንኤል።\n123 M ለዓክብ፡\n124 M + ፡ ከመ፡ ኢይዝንም፡ ዝናመ።\n59ኦእግዚእየ፡ ኢየሱስ፡ ክርስቶስ፡ ዘሰማዕከ፡ ጸሎቶ፡ ወስዕለቶ፡ ለኤልያስ፡ ነቢይ፡ በእንተ፡ እከየ፡ ኃጢአቶሙ፡ ለዓክአብ123፡ ንጉሥ፡ ወለኤልዛቤል፡ ለጐመ፡ ሰማየ፡ ከመ፡ ኢይዝንም፡ ዝናመ፡ ፫ተ፡ ዓመተ፡ (24v°a) ወ፭አውራኃ124። ወሶበ፡ ገሠጾ፡ ኢተመይጠ።\n60ከማሆሙ፡ ኢትሚጥ፡ ገጾሙ፡ ለእኩያን፡ አጋንንት፡ በኀቤየ፡ ወበኀበ፡ ኵሉ፡ ፍጥረተ፡ ውሉደ፡ ክርስቲያን። እለሂ፡ ይገብሩ፡ ሠናየ። ወእለኒ፡ ይገብሩ፡ እኩየ። ሀቦሙ፡ ስርየተ፡ ንስሓ፡ ለአግብርቲከ፡ ሕዝበ፡ አብላዕሎ፡ ወ(24v°b)አጽቢ፡ ወሕዝበ፡ ውቅሮ፡ ቤተ፡ ቂርቆስ። ወሕዝበ፡ ዓይባ፡ ገማድ፡ ቤተ፡ ነገሥት፡ አብርሃ፡ ወአጽብሐ። ወሕዝበ፡ ቆርቆር፡ ወደብረ፡ ማርያም፡ ከመ፡ ኢይሚጦሙ፡ ኀበ፡ ገቢረ፡ ኃጢአት፡ ዝንቱ፡ ጸላዔ፡ ሠናያት፡ መሠረተ፡ እከይ፡ ወኃጢአት።\n125 M ክርስቶ፡\n126 M ወትቀበሮ፡\n61ኦእግዚእየ፡ ኢ(24v°c)የሱስ፡ ክርስቶስ125፡ ዘከሠትከ፡ ሎቱ፡ ለዕዝራ፡ ነቢይ፡ በገዳመ፡ አርፋድ፡ ብእሲተ፡ ብርህተ፡ ወፅድልተ፡ በአምሳለ፡ ብርሃነ፡ ተቅዋመ፡ ማኅቶት። ከማሁ፡ ክሥት፡ ሊተ፡ ዘእነብሮ፡ ወትትቀበር126፡ ሥጋየ፡ ወዘእገብር፡ ቦቱ፡ ጽድቀ፡ አነ፡ ገብርከ፡ ዳንኤል፡ ወልደ፡ ስዩመ፡ ሳባ፡ ከመ፡ ይኩነኒ፡ በቍዔተ፡ ለ(25r°a)ነፍስየ። ወረባሐ፡ ለሥጋየ፡ ለገብርከ፡ ዳንኤል፡ ወልደ፡ ስዩመ፡ ሳባ፡ ለዓለመ፡ ዓለም።\n127 M ምጸቱ፡\n62ወእንዘ፡ ይጼሊ፡ ወይስዕል፡ ወያስተበቍዕ፡ ወይሰግድ፡ ከዊኖ፡ በመካነ፡ ገዳመ፡ ውቅሮ። በውሣጤ፡ በዓት፡ ዓንቀጸ፡ ምህላፈ፡ ጸባብ፡ ዓንቀጽ፡ መጽአ፡ ሶቤሃ፡ ኀቤሁ፡ ኀበ፡ አባ፡ ዳንኤል፡ ፀላዔ፡ ሠናያት፡ ተመሲሎ፡ (25r°b) በአምሳለ፡ ሐለስትዮ፡ እንዘ፡ ይስሕቆ፡ ወይሣለቆ፡ ወይነብቦ፡ በልሳነ፡ እጓለ፡ እመ፡ ሕያው፡ ወይቤሎ። ኦብእሲ፡ ባሕታዌ፡ ገዳም። ለምንት፡ ትነብር፡ በኀበ፡ ዛቲ፡ ገዳመ፡ በዓት፡ ዘአልባቲ፡ ሲሳየ፡ ዕለት። እስመ፡ ዛቲ፡ በዓት፡ ማኅደሩ፡ ይእቲ፡ ለከይሲ፡ ዓቢይ፡ ዘኢይሰ(25r°c)ፈር፡ ወኢይትመጠን፡ ኑኃቱ። ወበጊዜ፡ ምጽአቱ127፡ ወበዓቱ፡ ከመ፡ ኢየኃጥከ፡ ነዓ፡ ፃዕ፡ ወተደመር፡ ምስለ፡ አቡከ፡ አቡነ፡ ጴጥሮስ፡ ዘሀሎ፡ በዓንቀጸ፡ በዓት፡ በአፍአ፡ ቤተ፡ ክርስቲያኑ፡ ለቂርቆስ፡ ሰማዕት።\n128 M ርእሱ፡\n129 M ተካሴሁ፡\n130 M በቃ፡\n131 M ሐለስት፡\n132 M በተካሴሁ፡\n63ወእንዘ፡ ይቤሎ፡ ወይትናገሮ፡ ለማር፡ ዳንኤል፡ ወልደ፡ ስዩመ፡ ሳባ፡ ሶቤሃ፡ (25v°a) መጽአ፡ እንዘ፡ ያንጐደጕድ፡ ከመ፡ ነጐድጓደ፡ መባርቅት፡ ዘክረምት፡ ውእቱ፡ ከይሲ፡ በከመ፡ ይቤሎ፡ ሐለስትዮ፡ ርጉም። ወበጊዜሃ፡ ተፅዕነ፡ ዲቤሁ፡ ዓቢይ፡ ጋኔን። ወዲቤሁ፡ አክሊለ፡ ወርቅ፡ ፀሊም፡ ዲበ፡ ርእሱ፡ ለውእቱ128፡ ጋኔን፡ ዘተፅዕነ፡ ዲበ፡ ተኬሳሁ129፡ ለሐለስትዮ፡ ርኩስ፡ ማኅደሩ፡ ለሰይጣ(25v°b)ን። ይቤሎ፡ ውእቱ፡ መንፈስ፡ ርኩስ፡ ለውእቱ፡ መንፈሰ፡ አርዌ፡ አብቁ130፡ ሐጦ፡ ሕያዎ፡ ለውእቱ፡ ባሕታዊ፡ ዳንኤል፡ ወልደ፡ ስዩመ፡ ሳባ፡ ዘወረሰ፡ ዛተ፡ በዓተ፡ ቤትከ። ወበይእቲ፡ ሰዓት፡ አብቀወ፡ አፉሁ፡ ውእቱ፡ አርዌ፡ ምድር፡ ወፈቀደ፡ የኃጦ፡ ሕያዎ። ወበጊዜሃ፡ ሰሐቁ፡ ሐለስትዮ131፡ (25v°c) ወጋኔን፡ ዘሀሎ፡ በተኬሳሁ132፡ ተሠርጊዎ፡ በአክሊለ፡ ወርቅ። ወእንዘ፡ ይስሕቁ፡ እሉ፡ መሠርያን፡ አጋንንት። ዓተበ፡ ገጾ፡ በስመ፡ ሥላሴ፡ ማር፡ ዳንኤል፡ መዋዔ፡ አጋንንት። እንዘ፡ ይብል፡ በስመ፡ አብ፡ ወወልድ፡ ወመንፈስ፡ ቅዱስ፡ ረኃቁ፡ ወሰሰሉ፡ እምገጽየ። ወተወረዉ፡ እምገጽየ፡ ከመ፡ ዕብነ፡ ሞጸ(26r°a)ፍ፡ በውስተ፡ ፈለገ፡ ውእቱ፡ ገዳም።\n133 M በተካሴሁ፡\n134 M አአእኰተ፡\n135 M ዲበ፡ ውእቱ፡\n64ወበውእቱ፡ ሰዓት፡ በከመ፡ ይቤ፡ ማር፡ ዳንኤል፡ መዋዔ፡ አጋንንት። ተወርዉ፡ በውስተ፡ ግበ፡ ባሕር፡ ወተሠጥሙ፡ እሉ፡ መስሕታን፡ ሐለስትዮ፡ ማኅደሩ፡ ለሰይጣን፡ ወአርዌ፡ ምድር፡ ዘነዊኅ፡ ኑኁ፡ ዘኢይትኌለቍ፡ ኑኃቱ፡ ወጋኔን፡ ዘነበረ፡ በተኬሳሁ133፡ ተሠር(26r°b)ጊዎ፡ በአክሊለ፡ መንግሥት። አስጠሞሙ፡ ውስተ፡ ልጐተ፡ ባሕር፡ አመ፡ ፮ለሚያዝያ፡ ማር፡ ዳንኤል፡ በቤተ፡ ጴጥሮስ፡ ውቅሮ፡ ቤተ፡ ቂርቆስ፡ ክብርት። ወበይእቲ፡ ዕለት፡ እምድኅረ፡ አሥጠመ፡ አጋንንተ፡ አእኰተ134፡ እግዚአብሔርሃ፡ አምላኩ፡ እንዘ፡ ይብል፡ (26r°c) ይትባረክ፡ እግዚአብሔር፡ አምላከ፡ አበዊነ፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም። ወይትባረክ፡ ስመ፡ ስብሐቲሁ፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም። ወዘንተ፡ ብሂሎ፡ ባረኮ፡ ለእግዚአብሔር፡ ማር፡ ዳንኤል፡ መዋዔ፡ አጋንንት። ወነበረ፡ በውእቱ135፡ በዓት፡ ትኩዙ፡ (26v°a) እንዘ፡ የኃዝን፡ ወይቴክዝ፡ በእንተ፡ ፀብዑ፡ ለሰይጣን። ወእንዘ፡ ይቴክዝ፡ ሶቤሃ፡ መጽኦ፡ ድቃስ፡ ወኖመ፡ ንስቲተ።\n136 M በኢያምሮ።\n137 M omet.\n138 M ወትማል፡\n139 M ኦአበየ፡\n140 M ዮምኑ፡\n141 M እምጻዕኩሰ፡\n142 M ሐለስት፡\n143 M ዘትነብር፡ ወተሐውር፡\n144 M መመርኅብ፡\n65ወበጊዜ፡ ንዋሙ፡ እንዘ፡ ሀሎ፡ ማር፡ ዳንኤል፡ ሶቤሃ፡ ነገሮ፡ መልአከ፡ እግዚአብሔር፡ ለአባ፡ ጴጥሮስ፡ ዘመሐሮ፡ ለአባ፡ ዳንኤል፡ ባሕታዊ፡ መጻሕፍተ፡ ሕግ። ሑር፡ በኀበ፡ ወ(26v°b)ልድከ፡ ዳንኤል፡ እስመ፡ ሀሎ፡ ነዊሞ፡ በበዓተ፡ ምሥራቅ፡ ንስቲት፡ ሑር፡ ወአንቅሖ። ወሖረ፡ በጊዜሃ፡ ወአንሥኦ። ወይቤሎ፡ ኦወልድየ፡ ዳንኤል፡ ንቃሕ፡ እምንዋምከ። ወነዓ፡ ትሉ፡ ድኅሬየ፡ ኀበ፡ ማኅደርየ፡ ከመ፡ ንንበር፡ ኅቡረ፡ በፍቅር፡ ወበሰላም። ወበጊዜሃ፡ ነቅሐ፡ እምንዋ(26v°c)ሙ፡ ወሰገደ፡ ታሕተ፡ እገሪሁ። ወሰዓመ፡ መስቀሎ፡ ለአቡሁ፡ አባ፡ ጴጥሮስ፡ እንዘ፡ ይብል፡ አባ፡ ሥረይ፡ ሊተ፡ ኃጢአትየ፡ ዘገበርክዎ፡ በአእምሮ፡ አው፡ በኢያእምሮ136። ወዘንተ፡ ብሂሎ፡ እምድኅረ፡ ነገሮ፡ ፈትሖ፡ እማዕሠረ፡ ኃጢአቱ። እንዘ፡ ይብል፡ እግዚአብሔር፡ አምላከ፡ ጴጥሮስ፡ (27r°a) ወጳውሎስ፡ ዓቢያን። ፍትሖ137፡ እማዕሠረ፡ ኃጢአት። ኦወልድየ፡ ዳንኤል፡ ዕንቈ፡ ሶም፡ ማዕዜ፡ መጻዕኩ። ዮምኑ፡ ወትማልም138፡ መጻዕከ፡ አንተ፡ መዋዔ፡ አጋንንት። ወይቤሎ፡ ወልዱ፡ አባ፡ ዳንኤል፡ ኦአቡየ139፡ አረጋዊ፡ ቡሩክ፡ ዮም140፡ ወትማልም፡ ኢመጻዕኩ። እመጻዕኩሰ141፡ ገበርኩ፡ ፩ወርኃ፡ (27r°b) ወነበርኩ፡ ፩ወርኃ፡ በኀበ፡ በዓተ፡ ምሥራቅ፡ ዘሀለወት፡ በጽንፈ፡ ፈለገ፡ ውኂዝ። ወረከብኩ፡ በኀበ፡ ይእቲ፡ በዓተ፡ መከራ፡ ዕፁበ፡ እንዘ፡ እትጋደል፡ ምስለ፡ አጋንንት፡ እለ፡ መጽኡ፡ በአምሳለ፡ ሐለስትዮ142፡ ወአርዌ፡ ምድር፡ ዘኢይትመጠን፡ ኑኃቱ። ወአነሂ፡ ወልድከ፡ ዳንኤላዊ፡ አተብኩ፡ ገጽየ፡ በስ(27r°c)መ፡ ሥላሴ፡ ተኃጕሉ፡ ወወድቁ፡ ወቦኡ፡ ውስተ፡ ፈለግ፡ ውኂዘ፡ ቀላይ። ወጠፍኡ፡ በከንቱ። ወአነሂ፡ ድኅንኩ፡ በኃይለ፡ እግዚአብሔር፡ አምላኪየ፡ ወአምላክከ፡ ከሃሊ። እምይእዜሰ፡ አንተ፡ አቡየ፡ አቡነ፡ ጴጥሮስ፡ ዘይሤኒ፡ ምክር፡ ምርሐኒ፡ ወመሐረኒ፡ ፍኖተ፡ በኀበ፡ ዘእነ(27v°a)ብር፡ ወአሐውር። ፍኖተ፡ ርቱዓ፡ አንተ፡ ንግረኒ፡ አቡየ፡ አቡነ፡ ጴጥሮስ። ወይቤሎ፡ መምህሩ፡ አቡነ፡ ጴጥሮስ፡ አንተ፡ ወልድየ፡ አባ፡ ዳንኤል፡ ዘተሐውሮሰ፡ ወዘትነብሮ፡ ያአምር፡ እግዚአብሔር፡ አምላክነ። ወባሕቱ፡ ዮም፡ ፍጡነ፡ ንግበር፡ ጸሎተ፡ ወንስአል፡ ኀበ፡ እግዚአብሔር፡ ከመ፡ (27v°b) ይክሥት፡ ለነ፡ *ዘተሐውር፡ ወትነብር143፡ መካነ፡ እመሂ፡ በአድባር። ወእመሂ፡ በጽንጉነ፡ መርኅብ144። ወእመሂ፡ በገዳማት። ወእመሂ፡ በአስኳት፡ ወበሐቅለ፡ ገዳም። በዘኮነ፡ ከዊኖ፡ በኀበ፡ ዘትነብሮ፡ መካን። እስመ፡ በኀበ፡ ክፍለ፡ ርስትከ፡ ዘትነብር።\n145 M በማዕከሎሙ፡\n146 M ወጽብሐ፡\n147 M ዘትትሔልዮ፡\n66ወበጊዜሃ፡ እንዘ፡ ይትበሃሉ፡ አቡነ፡ ጴጥሮስ፡ ወአባ፡ (27v°c) ዳንኤል፡ ወልዱ፡ ዘበመንፈስ፡ ተከሥተ፡ ሎሙ145፡ ሊቀ፡ መላእክት፡ ቅዱስ፡ ሚካኤል፡ ወቆመ፡ በማዕከሎሙ። ወይቤሎሙ፡ በሐክሙ፡ አግብርተ፡ እግዚአብሔር። ይቤለከ፡ እግዚአብሔር፡ አምላከ፡ ኵሉ፡ ባርኮ፡ ባርኮ፡ ከመ፡ ይሑር፡ ፍኖተ፡ ርቱዓ፡ እንዘ፡ ይጼሊ፡ ወይብል፡ አሌፍ፡ ብፁዓን፡ እለ፡ ንጹሓን፡ (28r°a) በፍኖቶሙ። ወእለ፡ የሐውሩ፡ በፍናዊሁ። እስከ፡ ይበጽሕ፡ ኀበ፡ ቤተ፡ ነገሥት፡ አብርሃ፡ ወአጽብሐ146፡ ኅሩያን። ወበጊዜሃ፡ ባረኮ፡ ወይቤሎ፡ ኦወልድየ፡ ዳንኤል፡ እምይእዜሰ፡ ሑር፡ በሰላም፡ ያግብእከ፡ በኀበ፡ ዘይቤለነ፡ መቃብረ፡ ነገሥት፡ ዓይባ፡ ገማድ፡ ከመ፡ ትፈጽም፡ ሱባዔ፡ ዘትሔልዮ147፡ በልብከ። ወበይእቲ፡ (28r°b) ዕለት፡ አመ፡ ፮ለሚያዝያ፡ ባረኮ፡ እንዘ፡ ይብል። እግዚአብሔር፡ አምላከ፡ ሙሴ፡ ወአሮን፡ አበው። ወአምላከ፡ ኖኅ፡ ወአብርሃም፡ ይስሐቅ፡ ወያዕቆብ፡ ያርትዕ፡ ፍኖተከ፡ በሰላም።\n148 M ወውቱኒ፡\n149 M ወንጹሓን፡\n150 M ወፅም፡\n151 M መቅደ፡\n67ወዘንተ፡ ብሂሎ፡ እምድኅረ፡ ባረኮ፡ አቡሁ፡ አቡነ፡ ጴጥሮስ፡ ለማር፡ ዳንኤል፡ ነሣቴ፡ ቤተ፡ ጣዖታት። ወውእ(28r°c)ቱኒ148፡ ማር፡ ዳንኤል፡ ዕንቈ፡ አጶርግዮን፡ ውእተ፡ ጊዜ፡ ሖረ፡ እንዘ፡ ይጼሊ፡ በከመ፡ ይቤሎ፡ መልአከ፡ እግዚአብሔር፡ ሊቀ፡ መላእክት፡ ቅዱስ፡ ሚካኤል፡ ወይብል፡ አሌፍ፡ ብፁዓን፡ *እለ፡ ንጹሓን149፡ በፍኖቶሙ። ወእለ፡ የሐውሩ፡ በኵሉ፡ ፍናዊሁ። ወእንዘ፡ ይጼሊ፡ ዘንተ፡ ጸሎተ፡ በጽሐ፡ ኀበ፡ ዓይባ፡ ገማድ፡ መቃብ(28v°a)ሪሆሙ፡ ለነገሥተ፡ አክሱም፡ አብርሃ፡ ወአጽብሐ፡ ወቦአ፡ ኀበ፡ ቤተ፡ ክርስቲያኖሙ፡ ዘሀለወ፡ ቦቱ፡ ታቦተ፡ ሚካኤል፡ ሊቀ፡ መላእክት፡ ቅዱስ፡ ወብፁዕ፡ አባ፡ ዳንኤል። ወበዊዖ፡ በጊዜሃ፡ በኀበ፡ ውሳጤ፡ መቅደስ፡ ሰገደ፡ ፼ፈ፡ ስግደታተ። ወውኅዘ፡ ሐፉ፡ ከመ፡ ዝናመ፡ ክረምት። ወደክመ፡ በጊዜሃ፡ እምብዝኃ፡ ረኃ(28v°b)ብ፡ ወፅምእ150። ወወድቀ፡ ወኖመ፡ ንዋመ፡ ንስቲተ፡ በማዕከለ፡ ቤተ፡ መቅደስ151።\n152 M ገብርኤል፡\n153 M ንስቲተ፡\n154 M ኃይ፡\n155 M ጳሳት።\n68ወይእተ፡ ጊዜ፡ እንዘ፡ ሀሎ፡ ንዉመ። ወረደት፡ እግዝእትነ፡ ማርያም፡ ወላዲተ፡ አምላክ፡ ወምስሌሃ፡ ሚካኤል፡ ወገብርኤል152፡ እኂዛ፡ ኅብስተ፡ ወጽዋዓ፡ ወይን፡ ምሉዓ፡ አንዘ፡ ሀሎ፡ ንዉመ፡ ከዊኖ፡ (28v°c) ስጉደ። ወአንቅሐቶ፡ እምንዋሙ፡ ንስቲት153፡ ለማር፡ ዳንኤል፡ ነሣቴ፡ ምሕራማተ፡ አጋንንት። ወበጊዜሃ፡ መጠወቶ፡ ኅብስተ፡ ሰማይ፡ ወፅዋዓ፡ ወይን፡ እንዘ፡ ትብል፡ ንቃሕ፡ እምንዋምከ፡ ብላዕ፡ እምውእቱ፡ ኅብስተ፡ ሰማይ፡ ወፅዋዓ፡ ወይን፡ ከመ፡ ትፅናዕ፡ እምድካም። ወበጊዜሃ፡ ተወክፈ፡ ውእተ፡ (29r°a) ኅብስተ፡ ሰማይ፡ ወፅዋዓ፡ ወይነ፡ ሕይወት። ወበልዓ፡ እምውእቱ፡ ኅብስተ፡ ሰማይ፡ ዘይመስል፡ ኅብሩ፡ ፀዓዳ፡ ከመ፡ ተቅዳ፡ ወጣዕሙ፡ ከመ፡ ዓያያተ፡ መዓር። ወጸንዓ፡ ኃይሉ154፡ ከመ፡ ዘቀዳሚ፡ ወኮነ፡ ጥዑየ። ወበጊዜሃ፡ ባረከቶ፡ እግዝእትነ፡ ቅድስት፡ ድንግል፡ በ፪ማርያም፡ ወላዲተ፡ አምላክ። ወዓፅንዓቶ፡ እምድካመ፡ ፍኖት፡ (29r°b) ከመ፡ ቴዎፍሎስ፡ ሊቀ፡ ጳጳሳት155።\n156 M ለዓለ፡ ዓ።\n69ከማሆሙ፡ ዓፅንዒዮሙ፡ በሃይማኖት፡ ርትዕት፡ ለኵሎሙ፡ ደቂቀ፡ ዳንኤል፡ ዘደብረ፡ ማርያም፡ ቆርቆር፡ *ለዓለመ፡ ዓለም156።\n157 M አጋንተ፡\n70ሰላም፡ ለአባ፡ ዳንኤል፡ በገዳመ፡ ውቅሮ፡ አጋንንተ157፡ ዘሞዓ።\nበቡራኬ፡ አቡሁ፡ ጴጥሮስ፡ መቅደሰ፡ ቦአ።\nበእደ፡ ድንግል፡ ማርያም፡ ኅብ(29r°c)ስተ፡ ሰማይ፡ በልዓ።\nአብሰረቶ፡ በዓቶ፡ ኀበ፡ ደብረ፡ ቆርቆር፡ ምሥዋዓ።\nፍቁርየ፡ ዳንኤል፡ ኢትቁም፡ በአፍኣ።\n158 M + ነገሥት፡\n159 M ለእግዝትነ፡\n160 M + ፡ አላ፡ ንበር፡ ምስሌነ። ወኢትሑር፡ ኀበ፡ ካልዕ፡ መካን።\n161 M ትትናገሩ፡\n72ወሶበ፡ ኮነ፡ እምድኅረ፡ በልዓ፡ ኅብስተ፡ ሰማይ፡ ዘወሀበቶ፡ እግዝእትነ፡ ማርያም፡ በቤተ፡ ነገሥት፡ አብርሃ፡ (29v°a) ወአጽብሐ158፡ በዕለተ፡ እኁድ። ወበውእቱ፡ ዕለት፡ ሶቤሃ፡ ኮነ፡ አመ፡ ፩ለግንቦት። በዕለተ፡ ልደታ፡ ለእግዝእትነ159፡ ማርያም፡ ወላዲተ፡ አምላክ። ወይእቲ፡ ዕለት፡ ዕምርት፡ ዕለተ፡ አድኅኖ፡ ይእቲ። ወበይእቲ፡ ዕለት፡ አመ፡ ፩ለግንቦት፡ አሜሃ፡ ይቤሎ፡ ሊቀ፡ መላዕክት፡ ቅዱስ፡ ሚ(29v°b)ካኤል፡ ኦአባ፡ ዳንኤል፡ ተንሥእኬ፡ ወተዓፀፍኬ፡ አልባሲከ፡ ወቅንት፡ ሐቌከ፡ ወነዓኬ፡ ትልወኒ። ወሶቤሃ፡ ገብረ፡ በከመ፡ አዘዞ፡ መልአከ፡ እግዚአብሔር፡ ወለብሰ፡ ልብሶ። ወአማኅፀና፡ ለመቅደሰ፡ ነገሥት፡ አብርሃ፡ ወአጽብሐ፡ አባ፡ ዳንኤል። ወበጊዜ፡ ተንሥኦቱ፡ ለውእቱ፡ ባሕታዊ፡ አባ፡ ዳንኤል፡ ሶቤ(29v°c)ሃ፡ ጸርሑ፡ በቃል፡ ልዑል፡ ዓዕማደ፡ ሕንጻ፡ ኰኵሕ፡ ነዊሃን፡ እንዘ፡ ይብሉ፡ በልሳነ፡ ሰብእ። ኦአባ፡ ዳንኤል፡ አይቴኑ፡ ተሐውር። አላ፡ ንበር፡ ምስሌነ፡ ወኢትሑር፡ ኀበ፡ ካልዕ፡ መካን፡ እስመ፡ ፅንዕነ፡ ወመሠረትነ160። ወእንዘ፡ ይብሉ፡ ከመዝ፡ ዓዕማደ፡ ቤተ፡ መቅደስ። ገሠጾሙ፡ ሊቀ፡ (30r°a) መላእክት፡ ሚካኤል፡ ወይቤሎሙ፡ ኢትብሉ፡ ከመዝ፡ አርምሙ፡ እምተናግሮትክሙ። እስመ፡ ኢይደልወክሙ፡ ዝንቱ፡ ነገር፡ ዘትትናገሩ161፡ ዘንተ፡ ነገረ። አላ፡ አርምሙ። እስመ፡ ኢኮነ፡ ፍትወ፡ በቅድመ፡ እግዚአብሔር።\n162 M አጋንት፡\n163 M አጋንት፡\n164 M + ሞዓ፡\n165 M መዝር፡ ሙረ፡\n166 M + እንዘ፡ ይብል፡\n167 M ዘየሐኮ፡\n168 M ይብሉ፡\n73ወይቤሎ፡ ለባሕታዊ፡ አንተ፡ አባ፡ ዳንኤል፡ ተንሥእ፡ ወነዓ፡ ትልወኒ፡ ከመ፡ እምራህከ፡ ከመ፡ (30r°b) ኣብጽሕከ፡ ኀበ፡ ደብርከ፡ ወክፍለ፡ ርስተ፡ መቃብሪከ፡ ደብረ፡ ማርያም፡ ቆርቆር። ወበጊዜሃ፡ ተንሥኡ: ወተፅዕኑ፡ በላዕለ፡ ሠረገላ፡ እሳት። ወአብጽሐቶሙ፡ ፍጡነ፡ መንገለ፡ ምዕራብ። በኀበ፡ እግረ፡ ደብረ፡ ማርያም፡ ሰማያዊት፡ ቆርቆር። ወበጊዜ፡ ብጽሐቶሙ፡ ሶቤሃ፡ አውረደ(30r°c)ቶሙ፡ በቅድመ፡ ደብረ፡ ተያጥሮን፡ ደብረ፡ አቡነ፡ ይምዓታ፡ በጽንፈ፡ ደብረ፡ ማርያም፡ ቆርቆር። እስመ፡ በጊዜ፡ በዓቱ፡ ለማር፡ ዳንኤል፡ ኢቦአ፡ ወኢነበረ፡ ኀበ፡ ደብረ፡ ተያጥሮን፡ አቡነ፡ ይምዓታ፡ ዘገርዓልታ። ወበጊዜሃ፡ ወረዱ፡ እምዲበ፡ ሠረገላ፡ እሳት፡ መልአክ፡ ወባሕታዌ፡ ገዳም፡ ማር፡ ዳንኤል፡ መዋዔ፡ (30v°a) አጋንንት162፡ በታሕተ፡ እግረ፡ ደብር፡ በገጸ፡ መንገለ፡ ምዕራብ። ወገጾሙኒ፡ ለመልአከ፡ እግዚአብሔር፡ ቅዱስ፡ ሚካኤል፡ ወለአባ፡ ዳንኤል፡ መዋዔ፡ አጋንንት163፡ ወልደ፡ ስዩመ፡ ሳባ164፡ መንገለ፡ ምሥራቅ። ወበጊዜ፡ ቀዊሞቱ፡ ለአባ፡ ዳንኤል፡ ይእተ፡ ጊዜ፡ ይቤሎ፡ መልአከ፡ እግዚአብሔር፡ (30v°b) ለማር፡ ዳንኤል፡ ስግድ፡ እንዘ፡ ትዜምር፡ መዝሙረ165፡ ዳዊት። ወበጊዜሃ፡ ሰገደ፡ ወአስተብረከ166፡ እንዘ፡ የዓትብ፡ ገጾ፡ በስመ፡ ሥላሴ፡ እንዘ፡ ይብል፡ በስመ፡ አብ፡ ወወልድ፡ ወመንፈስ፡ ቅዱስ፡ አንተ፡ አጽናዕኮሙ፡ ለአድባር፡ በኃይልከ። ወቅኑታን፡ እሙንቱ፡ (30v°c) በኃይል። ዘየሐውኮ167፡ ለአንበሬ፡ ባሕር። እንዘ፡ ይብል168፡ ይሰግድ።\n169 M + ወበጊዜሃ፡\n74ወበጊዜሃ169፡ ተነቅሉ፡ ወተንሥኡ፡ እመሠረታቲሆሙ፡ ፪አድባር፡ ደብረ፡ ማርያም፡ ቆርቆር፡ ወደብረ፡ ይምዓታ፡ ተያጥሮን፡ መጠነ፡ ፻በእመት፡ ፫ጊዜ፡ እንዘ፡ ይሰግዳ፡ ሎቱ፡ ፪ኤሆን፡ አድባር፡ ደብረ፡ ማርያም፡ ወደብረ፡ ተ(31r°a)ያጥሮን፡ ለማር፡ ዳንኤል፡ በአትሕቶ፡ ርእሶን፡ ወክሣዶን። እንዘ፡ ይብላ፡ ነዋ፡ መጽአ፡ ዳንኤል፡ ሰዳዴ፡ መናፍስት፡ እመካንነ። ወነዋ፡ መጽአ፡ አባ፡ ዳንኤል፡ ብርሃንነ፡ ወማኅቶትነ። ወነዋ፡ መጽአ፡ ዳንኤል፡ ዓቃቢነ፡ ወኖላዊነ። ወበዝንቱ፡ ቃለ፡ ይባቤ፡ ተቀበላሁ፡ ወሰገዳ፡ ሎቱ፡ (31r°b) ለማር፡ ዳንኤል፡ ፪አድባር።\n75ወበጊዜሃ፡ ይቤሎ፡ ሊቀ፡ መላእክት፡ ሚካኤል፡ ለባሕታዌ፡ ገዳም፡ ማር፡ ዳንኤል፡ ኦአባ፡ ዑዳ፡ ወዙራ፡ ለዛቲ፡ ደብር። ለእመ፡ ትረክብ፡ ሙፃዓ፡ ወምዕራገ፡ በላዕሌሃ። እስመ፡ ነዊኅ፡ ውእቱ፡ ጸድፋ። ወጐደጕድ፡ ውእቱ፡ ምሕላፈ፡ ፍኖታ። (31r°c) ወበጊዜ፡ ዓሪጎትከኒ፡ በኀበ፡ ርእሰ፡ ደብር፡ ዘትነብራ። ወበህየ፡ ትትበአስ፡ ምስለ፡ ማኅበረ፡ አጋንንት፡ እለ፡ ይነብሩ፡ ኀቤሃ። ወትመውዖሙ፡ አንተ፡ በኃይለ፡ መስቀሉ፡ ለእግዚእነ፡ ኢየሱስ፡ ክርስቶስ፡ ዘእሁበከ፡ ዮም። ዘወረደ፡ ለከ፡ እምሰማየ፡ ሰማያት፡ በትእዛዙ፡ (31v°a) ለእግዚአብሔር፡ አምላክነ። ወበጊዜሃ፡ ወሀቦ፡ ወመጠዎ፡ በትረ፡ መስቀል፡ ሊቀ፡ መላእክት፡ ሚካኤል፡ ዘወረደ፡ ሎቱ፡ እምሰማየ፡ ሰማያት፡ ለማር፡ ዳንኤል፡ ሰዳዴ፡ አጋንንት። ወተወከፈ፡ ሶቤሃ፡ በትረ፡ መስቀል፡ ዘይሰድድ፡ አጋንንተ፡ ወያነሥእ፡ ምውታ(31v°b)ነ፡ ወያነጽሕ፡ እለ፡ ለምጽ። ወእምዝ፡ ጽናዕ፡ ወኃይል። ወዘንተ፡ ብሂሎ፡ ተሠወረ፡ እምኔሁ፡ መልአከ፡ እግዚአብሔር፡ ሊቀ፡ መላእክት፡ ሚካኤል።\n170 M ተገረኒ፡\n76ወተርፈ፡ ባሕቲቱ፡ ማር፡ ዳንኤል፡ በኀበ፡ ዘሀሎ፡ መካን፡ እንዘ፡ ይቀውም፡ ወይጼሊ፡ እንዘ፡ ይብል። ኦእግዚእየ፡ ወአምላኪየ፡ (31v°c) መድኃኔ፡ ዓለም፡ በምንትኑ፡ እክልኑ፡ ዓሪገ፡ በኀበ፡ ዛቲ፡ ደብር፡ ሰማያዊት፡ ዘትመስል፡ ደብረ፡ ታቦር፡ ወደብረ፡ ሲና፡ ዘነዊኅ፡ ቆማ፡ ወጸድፋ። ወአልባቲ፡ ሙፃዕ፡ ወምሕላፍ። ወዘተናገረኒሰ፡ መልአከ፡ እግዚአብሔር፡ ሊቀ፡ መላእክት፡ ሚካኤል፡ እገብር፡ ወእፌጽም፡ ኵሎ፡ በከመ፡ ተና(32r°a)ገረኒ170፡ ወአዘዘኒ፡ አምላኪየ። እንዘ፡ ይብል፡ በቃለ መልአኩ። ኦአባ፡ ዳንኤል፡ ዑዳ፡ ወዙራ፡ ለዛቲ፡ ደብርከ፡ ደብረ፡ ማርያም፡ ቆርቆር፡ ዘኮነት፡ ውቅርተ፡ በዓዕባነ፡ ሕንዳኬ። ወነዋ፡ ዮም፡ ዓአውዳ፡ በከመ፡ ትእዛዙ። ወዖዳ፡ በከመ፡ ቃሉ፡ ለመልአከ፡ እግዚአብሔር፡ ሊቀ፡ መላእክት፡ ሚካኤል፡ (32r°b) ፫ጊዜ። በከመ፡ ዖዳ፡ ኢያሱ፡ ወልደ፡ ነዌ፡ ፫ተ፡ ዕለታተ። ወአንኃለ፡ ቅጽረ፡ ማዕዘንቶሙ፡ ወተርኅወ፡ ቅጽረ፡ ማዕፆ፡ ሐፃውንቲሆሙ፡። ወቦአ፡ ውእቱኒ፡ ውስተ፡ ኢያሪኮ። ወደምሰሶሙ፡ ለ፸ነገሥት። ውእቱኒ፡ አባ፡ ዳንኤል፡ በከመ፡ ይቤሎ፡ መልአክ፡ ዖዳ፡ ወ(32r°c)ዙራ፡ ለደብርከ፡ ደብረ፡ ማርያም፡ ከመ፡ ትዕርግ፡ ባቲ። ወዖዳ፡ ፫ጊዜ፡ እንዘ፡ ይብል፡ እግዚአብሔር፡ አምላክነ፡ ዘአንኃልከ፡ ጥቅማ፡ ለኢያሪኮ፡ በእደ፡ ኢያሱ፡ ገብርከ። ወከማሁ፡ አንህል፡ ማዕፆ፡ ንሥገታ፡ ወተርኅዎታ፡ ለዛቲ፡ ደብርየ፡ ደብረ፡ ማርያም፡ ቆርቆር።\n171 M + እንተ፡ እግዚአብሔር፡\n172 M ሰማከኒ፡\n77ወይእተ፡ ጊዜ፡ ዖዳ፡ አቡነ፡ ዳንኤል፡ ፫ግ(32v°a)ዜ፡ እንዘ፡ ይዜምር፡ መዝሙረ፡ ዳዊት: ወይብል። ተንሥእ፡ እግዚኦ፡ አምላኪየ። ወይዘረዉ፡ ጸርከ። ወይጕየዩ፡ ኵሎሙ፡ እምቅድመ፡ ገጽከ። እለ፡ ይጸልዑ፡ ቅዱሰ፡ ወቡሩከ፡ ስመከ። ወበዝንቱ፡ ፍጻሜ፡ ጸሎቱ፡ ለአቡነ፡ ዳንኤል፡ ቆመ፡ መንገለ፡ ምሥራቅ። ወገጹ፡ መን(32v°b)ገለ፡ ምዕራብ፡ ከዊኖ፡ ነጸረ፡ ማር፡ ዳንኤል፡ ንስቲተ፡ ሥጥቀተ፡ ኰኵሕ፡ ሙፃዓ፡ ደብር። ወበጊዜ፡ ነጽሮቱ፡ ወርእየቱ፡ ለማር፡ ዳንኤል፡ ወይቤ፡ ዝዓንቀጽ፡ እንተ171፡ ጻድቃን፡ ይበውዑ፡ ውስቴታ። እገኒ፡ ለከ፡ እግዚኦ፡ እስመ፡ ሰማዕከኒ172። ወዘንተ፡ ብሂሎ፡ (32v°c) ሖረ፡ ማር፡ ዳንኤል፡ ወበጽሐ፡ በኀበ፡ ጸባብ፡ አንቀጽ። በዕለተ፡ ዓርብ። እንዘ፡ ይጼሊ፡ ጸሎተ፡ ወንጌል፡ ወዓርገ። እንተ፡ ካልእ፡ ገጽ፡ ሠረቅት፡ ወጕሕልያ፡ እሙንቱ። ወወጽአ፡ ላዕለ፡ ወበጽሐ። ወወጺኦ፡ እንተ፡ ጸባብ፡ ዓንቀጽ፡ ረከበ፡ በኀበ፡ እግረ፡ ደብር፡ ዘተወጥነ፡ ሕንፃ፡ መቅደስ።\n173 M ዳኤል፡\n78ወቦ(33r°a)አ፡ በውሳጤሃ፡ ለይእቲ፡ ሕንፃ፡ መቅደስ፡ እንዘ፡ ይዜምር፡ መዝሙረ፡ ዳዊት፡ እንዘ፡ ይብል። መሠረታቲሃ፡ ውስተ፡ አድባር፡ ቅዱሳን። ያበድሮን፡ እግዚአብሔር፡ ለአናቅጸ፡ ጽዮን፡ እምኵሉ፡ ተዓይኒሁ፡ ለያዕቆብ። ወኃደረ፡ በይእቲ፡ ሌሊት፡ እንዘ፡ ይዜምር፡ በመዝሙር፡ ወበቃለ፡ ወንጌል፡ ወይብ(33r°b)ል። ሐነጸ፡ መቅደሶ፡ በአርያም፡ ወሣረራ፡ ለዓለመ፡ ዓለም። ወካዕበ፡ ይቤ፡ በቃለ፡ ወንጌል፡ እንዘ፡ ይብል። ወርእዮ፡ ብዙኃነ፡ አሕዛበ፡ ዓርገ፡ ውስተ፡ አድባር። ወነበረ፡ ወቀርቡ፡ አርዳኢሁ፡ ወመሐሮሙ፡ እንዘ፡ ይብል፡ አቡነ፡ ዳንኤል173፡ ብፁዓን፡ ነዳያን፡ በመንፈስ። እስመ፡ ሎሙ፡ ይእቲ፡ መን(33r°c)ግሥተ፡ ሰማያት። ወበይእቲ፡ ስብሐት፡ ኀደረ፡ እንዘ፡ ይዜምር፡ ከመዝ።\n174 M እሊዓሊሁ፡\n175 M + ምስለ፡ እሊዓሁ፡\n176 M ሄሮድሮስ፡\n79ወኮነ፡ ነግሃ፡ ለጸቢሐ፡ ዕለተ፡ ቀዳም። ወፈቀደ፡ ይዕርግ፡ ኀበ፡ ደብሩ፡ አባ፡ ዳንኤል፡ መዋዔ፡ አጋንንት። ሶቤሃ፡ አስተዋደደ፡ በትረ፡ መስቀሉ፡ ወተንሥአ። ወአሐዘ፡ ይሑር፡ በጸባብ፡ ዓንቀጽ፡ ምሕላፈ፡ ጻድቃን፡ (33v°a) ወዓርገ። ወበጽሐ፡ ዓሪጎ፡ ላዕለ፡ ደብር፡ በኀበ፡ ነበረ፡ እግዚአ፡ ስብሐት፡ እግዚእነ፡ ኢየሱስ፡ ክርስቶስ፡ በመልዕልተ፡ ደብር፡ ምስለ፡ እሊዓሁ174፡ እሙ፡ እግዝእትነ፡ ቅድስት፡ ድንግል፡ በ፪ማርያም፡ ወላዲተ፡ አምላክ175። ዮሴፍ፡ ወሳሎሜ። ወአድግኒ፡ ዘፅዑን፡ ስንቀ፡ ዚአሆሙ። ወዓ(33v°b)ሪጎ፡ በውእቱ፡ ደብር፡ ሰገደ፡ ሰ፫ተ፡ ጊዜ፡ እንዘ፡ ይብል፡ ስብሐት፡ ለአብ፡ ስብሐት፡ ለወልድ፡ ስብሐት፡ ለመንፈስ፡ ቅዱስ፡ ለዘአብጻሕከኒ። እስመ፡ ዓረጉ፡ በኀበ፡ ዛቲ፡ ደብር፡ በኀበ፡ ዘዓዕረፈ፡ ባቲ፡ እግዚእየ፡ ኢየሱስ፡ ክርስቶስ፡ እምፀብዓ፡ ጸላዒ፡ ሄሮድስ176፡ በመዋዕለ፡ ስደቱ። ወአነሂ፡ ገብሩ፡ ዘእገ(33v°c)ብር፡ አበሳ፡ ወኃጢአተ፡ አነ፡ ዳንኤል፡ ገብረ፡ አጋዕዝት፡ ዓዕረፍኩ፡ ባቲ፡ እንዘ፡ እብል። ይትባረክ፡ እግዚአብሔር፡ አምላከ፡ እስራኤል፡ ወይትባረክ፡ ስመ፡ ስብሐቲሁ። ወትረ፡ እስከ፡ ለዓለመ፡ ዓለም። ብሂሎ፡ ዓዕረፈ፡ በኀበ፡ ውእቱ፡ መካን፡ አባ፡ ዳንኤል፡ አመ፡ ፩ለግንቦት።\n177 M ለዓለ፡ ዓለ፡\n80በረከተ፡ አምላኩ፡ ለአባ፡ ዳንኤል፡ የሃሉ፡ ምስሌነ፡ *ለዓለመ፡ ዓለም177፡ አሜን።\n178 M + አጋንንት፡\n179 M አጋንት፡\n180 M ለአጋንት፡\n181 M + በበትረ፡ መስቀል፡\n182 M ወአጸደፎ፡\n81(34r°a) ወእምድኅረ፡ ዓዕረፈ፡ በጊዜ፡ በዓቱ፡ ለአቡነ፡ ዳንኤል፡ ሶቤሃ፡ ኮነ፡ አመ፡ ፮ለግንቦት። ወነጸረ፡ እንዘ፡ ይጼሊ፡ ጸሎተ፡ ዘ፫ሰዓተ፡ መዓልት፡ እምቅድመ፡ ተከሥቶታ፡ ለሕንፃ፡ መቅደስ፡ ዘደብረ፡ ማርያም፡ ቆርቆር፡ መንገለ፡ ምዕራቢሃ፡ በገቦ፡ ሰሜና፡ ለደብር፡ መራዕየ፡ አኅርው178፡ ምስለ፡ አጋንንቲሆሙ፡ ወንጉሦሙ። እንዘ፡ ይገብሩ፡ በዓለ፡ (34r°b) ጠቢሖሙ፡ ሐራውየ፡ ወገመለ፡ ወገብሩ፡ ምሳሐ፡ አመድቢሎሙ፡ በ፩ማኅበር። ወበጊዜ፡ ነጽሮቱ፡ ለእሉ፡ አጋንንት፡ አባ፡ ዳንኤል፡ አስተዋደደ፡ በትረ፡ መስቀሉ። ወሖረ፡ ወቦአ፡ እንዘ፡ ይትአመን፡ በኃይለ፡ እግዚአብሔር፡ አስተዋዲዶ፡ በትረ፡ መስቀሉ፡ በማዕከሌሆሙ፡ አቡነ፡ ዳንኤል፡ መዋዔ፡ አጋንንት። በማዕከለ፡ ንጉ(34r°c)ሦሙ። እንዘ፡ ይብል፡ መስቀል፡ ኃይልነ፡ መስቀል፡ ፅንዕነ፡ በኃይለ፡ መስቀሉ፡ ድኅነ። ወበጊዜሃ፡ አተበ፡ ገጾ፡ እንዘ፡ ይብል፡ በስመ፡ ሥላሴ፡ ቅዱስ፡ ተኃፈር፡ አንተ፡ ንጉሠ፡ አጋንንት179፡ ወሠራዊትከ፡ አጋንንት። ወበጊዜሃ፡ እንዘ፡ ይብል፡ ተኃፍሩ፡ ወጸድፉ፡ ወሞቱ፡ ወተኃጕሉ፡ በከንቱ፡ ወኮኑ፡ ከመ፡ ተነ፡ ጢስ። ወ(34v°a)ንጉሦሙኒ፡ ለአጋንንት180፡ ተርፈ፡ ባሕቲቱ፡ በኀበ፡ መንበሩ፡ ዘወርቅ። ወበጊዜሃ፡ ጸፍዖ፡ ገጾ፡ በትእምርተ፡ መስቀል፡ በትሩ፡ መዋዔ፡ አጋንንት181፡ አባ፡ ዳንኤል፡ ዘደብረ፡ ማርያም ቆርቆር። ወወድቀ፡ እምላዕለ፡ መንበሩ። ወአጽደፎ182፡ ወአንኰርኰሮ: ወአግብኦ፡ በ(34v°b)ውስተ፡ ዕመቀ፡ ምድር።\n82ወድኅነት፡ ደብረ፡ ማርያም፡ ሰማያዊት፡ እምርኵስተ፡ አጋንንት፡ በዕበየ፡ ጽድቁ፡ ለማር፡ ዳንኤል፡ ሰዳዴ፡ አጋንንት። ወኮነት፡ ንጽሕተ፡ እምአበሳ፡ ወነውር። ወበእንተ፡ ዝንቱ፡ ተብህለ፡ አባ፡ ዳንኤል፡ ሰዳዴሆሙ፡ ወመዋዔሆሙ፡ ለአጋንንት፡ እለ፡ ያመልኩ፡ ዓ(34v°c)ለመ፡ ጽልመት፡ ከመ፡ ፋኑኤል፡ መልአክ፡ ሰዳዴሆሙ፡ ለአጋንንት፡ እምታዕከ፡ መንግሥተ፡ ገነት።\n183 M + ዘንተ፡\n184 M ፍኖተተ፡\n185 M ብርሃ፡\n186 M በወራሬ፡\n187 M + ደብርከ፡\n188 M ይእእቲ።\n189 M ስብሐቲሁሁ፡\n190 M + ባቲ፡\n83ወእንዘ፡ ይብል፡ ዘንተ፡ በእንተ፡ አንጽሖተ፡ ርስሐታ፡ ለደብረ፡ ማርያም፡ ቆርቆር። ወዘንተ፡ እንዘ፡ ይገብር። ይእተ፡ ጊዜ183፡ ሶቤሃ፡ መጽአ፡ መልአከ፡ እግዚአብሔር፡ ሊቀ፡ መላእክት፡ ቅዱስ፡ ሚካኤል፡ እንዘ፡ (35r°a) ይትዓፀፍ፡ ብርሃነ። ወይቤሎ፡ ባሐ፡ ኦመዋዔ፡ አጋንንት፡ አባ፡ ዳንኤል፡ ተንሥእ፡ ነዓ፡ ከመ፡ እምራህከ፡ ከመ፡ ትርአያ፡ ለገነተ፡ ጽድቅ፡ ወፍኖተ184፡ ብርሃን፡ ማኅደረ፡ ሕይወት፡ ቤተ፡ ማኅደርከ፡ ቅድስተ፡ ቅዱሳን። ዘተሐንጸት፡ በእደ፡ እግዚአብሔር፡ ኬንያ። ወዘረከብዋሰ፡ ለዛቲ፡ ሕ(35r°b)ንፃ፡ መቅደስከ፡ ቀዳሚ፡ ነገሥት፡ ኄራን፡ ነገሥተ፡ አክሱም፡ አብርሃ፡ ወአጽብሐ። ሕንጽተ፡ በእደ፡ መንፈስ፡ ቅዱስ፡ እግዚአብሔር፡ ጠቢብ፡ ወኬንያ። ወሰመያ፡ ስመ፡ ዓቢየ፡ እንዘ፡ ይብል፡ ኆኅተ፡ ብርሃን185፡ ሙፃዑ፡ ለፀሐይ፡ ዘነዊኅ፡ ቆማ፡ ከመ፡ ዕፀ፡ ዘግባ፡ ወ(35r°c)ዕፀ፡ ቄድሮስ፡ ሥርጉት፡ በወራውሬ186፡ ደብረ፡ ማርያም፡ ቆርቆር፡ እመ፡ አድባር። አልቦ፡ ዘየአብያ፡ በክብር፡ ወበሞገስ፡ ለደብረ፡ ማርያም፡ ቆርቆር። ይእቲኬ፡ ደብርከ187፡ ደብረ፡ ማርያም፡ ቆርቆር፡ ደብረ፡ ዳንኤል፡ ቆርቆር፡ ቤተ፡ ንጽሕ፡ ቤተ፡ በረከት፡ ይእ(35v°a)ቲ188። ይእቲኬ፡ ዛቲ፡ ቤተ፡ መቅደስከ፡ ወመቃብሪከ፡ ደብረ፡ ማርያም፡ ቆርቆር፡ ማኅደረ፡ እግዚአብሔር፡ ከመ፡ ድንግለ፡ ሙሴ። ይእቲኬ፡ ተዓቢ፡ እምኪሩቤል፡ ወትፈደፍድ፡ እምሱራፌል፡ ምዕራፈ፡ ስብሐቲሁ189፡ ለእግዚአብሔር፡ ዘዓዕረፈ፡ ባቲ፡ እምኵሉ190፡ (35v°b) እግዚአ፡ ስብሐት፡ አምላከ፡ ኪሩቤል፡ ወሱራፌል፡ በጊዜ፡ ስደቱ፡ እምፀብዓ፡ ፀላዒ፡ ሄሮድስ፡ ርጉም። ምስለ፡ እሊዓሁ፡ እሙ፡ እግዝእትነ፡ ቅድስት፡ ድንግል፡ በ፪ማርያም፡ ወላዲተ፡ አምላክ፡ ወምስለ፡ ዮሴፍ፡ ወሰሎሜ። ዘዓዕረፈ፡ እግዚእነ፡ ባቲ። ወነዓ፡ ከመ፡ (35v°c) እምራህከ፡ ወኣብጽሕከ፡ በኀበ፡ ይእቲ፡ በዓት፡ ዘእብለከ፡ ዘዓዕረፈ፡ ባቲ፡ እግዚእነ፡ ወረሰያ፡ ማኅደረ፡ በጊዜ፡ ስደቱ።\n191 M + በኀበ፡\n192 M ወሐንሕፅት፡\n193 M + ወነዓ፡ በየማነ፡ እዴሁ፡\n194 M ወበክያንት፡\n195 M እምኀበ፡\n84ወአብጽሖ፡ እንዘ፡ ይመርሆ፡ በኀበ፡ ይእቲ፡ መካነ፡ በዓት። ወአብኦ191፡ በውእቱ፡ በዓት፡ ወቆመ፡ ወርእየ፡ ስነ፡ ሥርዓታ፡ ወሱራሬሃ፡ ወንብረታ፡ ለዛቲ፡ በዓት። ወንጽሕት፡ እምኵሎ(36r°a)ን፡ አድባራተ፡ ወበዓታተ፡ ዓለም። ወሕንፅት192፡ በወርቀ፡ ቄፋዝ፡ ወበዕንቈ፡ ሶፎር፡ ወበከርከዴን፡ ሥርጉት፡ በብረሌ፡ ዓረፋቲሃ፡ ለደብረ፡ ማርያም፡ ቆርቆር፡ በዓተ፡ እግዚእነ፡ ኢየሱስ፡ ክርስቶስ። ወሰገደ፡ ፼ስግደታተ። ከመ፡ ዘሰገደ፡ በቤተ፡ ቂርቆስ፡ ውቅሮ፡ ከማሁ፡ ሰገደ፡ በይእቲ፡ በዓት። ወ(36r°b)አንከረ፡ እምስነ፡ ርእየታ፡ ለይእቲ፡ በዓተ፡ እግዚእነ፡ ኢየሱስ፡ ክርስቶስ፡ ዘዓዕረፈ፡ ባቲ። ወበይእቲ፡ በዓተ፡ እግዚእነ፡ ወረደ፡ ለሊሁ፡ እግዚእነ፡ ምስለ፡ እሙ፡ እግዝእትነ፡ ማርያም፡ ወለዲተ፡ አምላክ። ወምስሌሁ፡ ሚካኤል፡ ወገብርኤል፡ ወሱራፌል፡ ወ(36r°c)ኪሩቤል፡ ወሊቃናተ፡ ኃይል፡ ወ፬እንስሳ፡ ፀዋርያነ፡ መንበሩ። ወካዕበ፡ መጽአ፡ ዳዊት፡ ንጉሠ፡ እስራኤል፡ ከመ፡ ይዘምር፡ መዝሙረ። ወሥልሰ፡ መጽኡ፡ ፳ወ፬ካህናተ፡ ሰማይ፡ ዘምስለ፡ መዓጥኒሆሙ፡ ዘወርቅ፡ ወዘብሩር። ወወረደ፡ ዲበ፡ መንበሩ፡ ወአሐዘ፡ የማነ፡ እዴሁ፡ ለማር፡ ዳንኤል፡ (36v°a) ወይቤሎ፡ እግዚእነ፡ ኢየሱስ፡ ክርስቶስ፡ ሎቱ፡ ስብሐት። ኦፍቁርየ፡ ማር፡ ዳንኤል፡ ነዓ፡ ትሉ፡ ድኅሬየ193፡ ከመ፡ ትርአያ፡ ለመቅደስከ፡ ወለመቃብሪከ፡ ዘተሐንጸት፡ በኪነ፡ ጥበብየ፡ ወበቃልየ። ወለዛቲኒ፡ ሕንፃ፡ መቅደስ፡ በዓተ፡ ምዕራፍየ፡ ዘሥርጉት፡ በወርቅ፡ ወበዕንቍ፡ ወበያክን(36v°b)ት194፡ ወከርከዴን: ትኩን፡ ለባሕቲትከ። ወኢይባዕ፡ መኑሂ፡ ተሀቢሎ፡ ኀበ195፡ ዛቲ፡ በዓተ፡ ምዕራፍየ፡ ዘዓዕረፍኩ፡ ባቲ፡ እምፀብዓ፡ ፀላዒ፡ ሄሮድስ፡ እስመ፡ ሠወርኩ፡ አነ፡ ፈጣሪከ፡ በመንጦላዕተ፡ ስብሐትየ፡ ትኩን፡ እንከ፡ ለባሕቲትከ። ወኮነ፡ ሥውርተ፡ እምዓይነ፡ ኵሉ፡ ፍጥረት፡ (36v°c) ወኢይሁብ፡ ለባዕድ፡ ክብረ፡ ዛቲ፡ ምሥጢር፡ ዘእንበለ፡ ለዳንኤል፡ ፍቁርየ።\n196 M ተጋጋባዕክሙ፡\n85ወዘንተ፡ ብሂሎ፡ እምድኅረ፡ ነገሮ፡ እግዚእነ፡ ለማር፡ ዳንኤል፡ መዋዔ፡ አጋንንት። ወካዕበ፡ ይቤ፡ እግዚእነ፡ ኦእለ፡ ተጋባዕክሙ፡ በዛቲ፡ ዕለት፡ በበዓተ፡ ምሥዋርየ። ንዑ፡ ትልዉ፡ ምስሌየ፡ በድኅሬየ፡ ኀበ፡ ቅድስተ፡ ቅዱሳን፡ (37r°a) ዘተሐንጸት፡ በጥበብየ፡ ወበኪንየ። ከመ፡ ትኩን፡ ማኅደሮ፡ ለፍቁርየ፡ ዳንኤል፡ መዋዔ፡ አጋንንት፡ ወመካነ፡ ስባሔ፡ መቅደሱ፡ ወመቃብሩ፡ ለዝንቱ፡ ጻድቅ፡ ዳንኤል፡ ፀሮሙ፡ ለአጋንንት፡ ውእቱ፡ ጻድቅ። ንዑ፡ ትልዉ፡ ድኅሬየ፡ ኵልክሙ፡ እለ፡ ተጋባዕክሙ196፡ በዛቲ፡ ዕለት፡ አመ፡ ፮ለግንቦት፡ በዓተ፡ ደብ(37r°b)ሩ፡ ለባሕታዌ፡ ገዳም፡ ማር፡ ዳንኤል፡ መዋዔ፡ አጋንንት። ወውእቱኒ፡ ፍቁርየ፡ ይሑር፡ ምስሌየ፡ ከዊኖ፡ በየማንየ፡ ከመ፡ አሀቦ፡ ኪዳነ፡ በእንተ፡ ዕርገተ፡ ደብሩ፡ ወበዓቱ፡ ለዝንቱ፡ ማር፡ ዳንኤል፡ ጸረ፡ አጋንንት።\n197 M እግዝእትት፡\n198 M እምቅድ፡\n199 M ያእምርሰ፡\n86ወቦኡ፡ በይእቲ፡ ዕለት፡ ወሰዓት፡ ቦአ፡ እግዚእነ፡ ምስለ፡ እሊዓሁ፡ እለ፡ ተ(37r°c)ጋብኡ፡ ለዕርገተ፡ ደብሩ፡ ወበዓቱ። ወበዓተ፡ ቤተ፡ መቅደሱ፡ ለቀድሶታ፡ በእደ፡ እግዚአብሔር። ወበዊዖሙ፡ በኀበ፡ ይእቲ፡ ሕንፃ፡ መቅደስ፡ ነበረ፡ ዲበ፡ መንበረ፡ ስብሐት፡ እግዚእነ፡ ኢየሱስ፡ ክርስቶስ፡ እንዘ፡ ይእኅዝ፡ የማነ፡ እዴሁ፡ ለማር፡ ዳንኤል፡ ወምስሌሁ፡ በየማነ፡ መንበረ፡ ስብሐ(37v°a)ቲሁ፡ ለእግዚአ፡ ኵሉ፡ ፍጥረት፡ እሙ፡ እግዝእትነ197፡ ቅድስት፡ ድንግል፡ በ፪ማርያም፡ ወላዲተ፡ አምላክ። ወዳዊት፡ ንጉሠ፡ እስራኤል፡ አቡሃ፡ ምስሌሃ። ወይቤሎ፡ እግዚእነ፡ ለፍቁሩ፡ ማር፡ ዳንኤል፡ ነሣቴ፡ አማልክት። ኦፍቁርየ፡ ንሣእ፡ ኪዳነ፡ ወተወፈይ፡ በዛቲ፡ ሕንፃ፡ መ(37v°b)ቅደስ፡ ዘሐነጽክዋ፡ አነ፡ በምሥጢር፡ እምቅድመ198፡ ያእምር199፡ ሰብእ፡ ካልዕ፡ እመሂ፡ ጻድቅ፡ አው፡ ኃጥእ። አስተአመርክዎ፡ ቅድመ፡ ለፍቁራኒከ፡ ነገሥት፡ ኄራን፡ አብርሃ፡ ወአጽብሐ፡ ፍቁራንየ፡ እለ፡ ይመጽኡከ፡ ዘልፈ፡ በአካለ፡ ነፍስ፡ ወኢይትፈለጡ፡ እምኔከ፡ በመዓልት፡ ወበሌሊት።\n200 M ለርእዪ፡\n201 M ተቄረበ፡\n202 M ለእም፡\n203 M + ወዕጣነ፡ ወዘይተ፡\n204 M አስቄስ።\n205 M ጽሒቶ፡\n87(37v°c) ወኵሉኬ፡ ሰብእ፡ ዘዓርገ፡ በኀበ፡ ዛቲ፡ ደብር፡ ዘሰደድከ፡ አጋንንተ፡ ወነሠትከ፡ ምሕራማተ፡ ጠዖቶሙ፡ እመሂ፡ ለስዒም፡ ወእመሂ፡ ለርኢይ200፡ እምህሮ፡ አነ፡ እስከነ፡ ፲ወ፰ትውልድ። ወለዘሂ፡ ተቀረበ201፡ ቍርባነ፡ በዛቲ፡ ዕለት፡ አመ፡ ፩ለግንቦት፡ በዕለተ፡ ልደታ፡ ለእምየ202፡ ማርያም፡ ወአመ፡ ፮ለግንቦት፡ ዘኮነ፡ (38r°a) በዓለ፡ ዕርገተ፡ ደብርከ፡ ወበዓትከ፡ እምህሮ፡ አነ፡ እስከነ፡ ፳ትውልድ። ወለዘሂ፡ አብዓ፡ መባዓ፡ አው፡ ዕጣነ፡ አው፡ ሰምዓ፡ ወዘይተ203፡ እምህሮ፡ አነ፡ እስከነ፡ ፲ወ፯ትውልድ። ወለዘሂ፡ ተቀብረ፡ ሰብእ፡ እመሂ፡ ዘአበሰ፡ ሰብእ፡ በአእምሮ፡ አ(38r°b)ው፡ በኢያእምሮ፡ እሬስዮ፡ አነ፡ ከመ፡ ዘተቀብረ፡ በኢየሩሳሌም፡ ጎልጎታ፡ መቃብርየ፡ ወጌቴ፡ ሴማኒ፡ መቃብሪሃ፡ ለእምየ። ወእምህሮ፡ አነ፡ እስከነ፡ ፲ወ፱ትውልድ። ወለዘሂ፡ አስተሐቀረ፡ ለዛቲ፡ ደብረ፡ ዚአከ፡ ወሕንፃ፡ መቅደስከ፡ ደብረ፡ ማርያም፡ ቆርቆር፡ ሙራደ፡ መንፈስ፡ ቅዱስ፡ ምዕራገ፡ ጸሎት፡ ሰማያዊት፡ መቅደስ፡ ወለመጽሐፈ፡ ገድልከ፡ ዘተ(38r°c)ጽሐፈት፡ በእደ፡ አበው፡ ኄራን፡ በእደ፡ አባ፡ ስምዖን፡ ዘዓምድ፡ ብሶይ። ደቂቀ፡ መቃርስ፡ ዘገዳመ፡ አስቄጥስ204። ይኩን፡ መክፈልቱ፡ ምስለ፡ ዲያብሎስ፡ ርጉም፡ ወምስለ፡ ይሁዳ፡ ረሲዕ። ወለዘሂ፡ አሕፀፀ፡ ወአሕፀረ፡ ጽሒፎቶ205፡ ወአንብቦቶ፡ ወተርጕሞቶ፡ ያሴስል፡ ሎቱ፡ እግዚአብሔር፡ አነ፡ አል(38v°a)ፋ፡ ወኦ፡ እምዕፀ፡ ሕይወት።\n206 M ወለዘሂ፡\n207 M ወዘብኅ፡\n208 M ወመንፈቆሙሰ፡\n209 M ምጸትየ።\n88ወአነሂ፡ እግዚእከ፡ ወፈጣሪከ፡ ዘዓዐረፍኩ፡ እምዛቲ፡ ሕንፃ፡ መቅደስከ፡ በጊዜ፡ ስደትየ፡ እምሄሮድስ፡ ፀራዊ፡ ፫ዓመተ፡ እምዛቲ፡ ደብር፡ ወእምሀገረ፡ አክሱም፡ ወእምባሕረ፡ ፃና፡ ወእምባሕረ፡ ዝዋይ። ባረክዋ፡ ቅድመ፡ ለዛቲ፡ ደብርከ፡ ወሕንፃ፡ መቅደስ(38v°b)ከ፡ ከመ፡ ትኩን፡ ዓባየ፡ እምኵሎን፡ አድባራተ፡ ዓለም። ወአነሂ፡ ዓዕበይክዋ፡ ወባረክዋ፡ ወቀደስክዋ፡ ከመ፡ ትኩን፡ ልዕልተ፡ ወክብርተ፡ ወቅድስተ፡ እምኵሎን፡ አድባራተ፡ ኢትዮጵያ። ወለሕዝባኒ፡ ሕዝበ፡ ዚአከ፡ ዘወሀብኩከ፡ ዓሥራተ፡ ባረክዎሙ፡ ወቀደስክዎሙ፡ ከመ፡ ይ(38v°c)ኩኑ፡ ውሉድከ፡ ወደቂቅከ። ወኣወርሶሙ፡ ምስሌከ፡ በመንግሥትየ፡ በውስተ፡ ገነተ፡ ትፍሥሕት። ወለእለሂ206፡ ቀደሱ፡ ወዘመሩ፡ መዛምራን፡ እሬሲ፡ ክህነቶሙ፡ ወዝማሬሆሙ፡ ከመ፡ መላእክተ፡ ሰማይ። ወክህነቶሙኒ፡ ከመ፡ ክህነተ፡ መልከ፡ ጼዴቅ፡ ወአሮን፡ ወዘካ(39r°a)ርያስ፡ እሬሲ፡ ክህነቶሙ። ወለዛቲኒ፡ ደብርከ፡ ረሰይክዋ፡ ርኁተ፡ ከርሥ፡ ዘብዙኅ፡ ኃዋኅዊኃ፡ ወዘብዙኅ207፡ ሕንፃሃ። ወለመንፈቆሙሰ208፡ ረሰይክዎሙ፡ ክሱታነ። ወለመንፈቆሙሰ፡ ረሰይክዎሙ፡ ሥውራነ። ዘይነብሩ፡ ቦቱ፡ መናንያነ፡ ዓለም፡ ቅዱሳን፡ ጻድቃን፡ ባሕታውያን፡ እለ፡ ይጼልዩ፡ ቦቱ። ወባሕቱ፡ ንሣእ፡ (39r°b) ተወፈይ፡ ወዕቀባ፡ ለዛቲ፡ ደብር፡ ወሕንፃ፡ መቅደስ። እስከ፡ አመ፡ ዕለተ፡ ምጽአትየ209። ንሣእ፡ ወተወፈይ፡ ከመ፡ ትኩንከ፡ ፀወነ፡ ወምስካየ፡ ለከ፡ ወለኵሉ፡ ሕዝብከ።\n210 M + ለዳዊት፡\n211 M ወሣራራ፡\n212 M ዓለ።\n89ወዘንተ፡ ብሂሎ፡ እምድኅረ፡ ወሀቦ፡ ኪዳነ። ይቤሎ፡ ለዳዊት፡ ፍቁሩ፡ ዘምር፡ ሎቱ210፡ ለዳንኤል፡ ፍቁርየ። ወበጊዜ(39r°c)ሃ፡ ከልሐ፡ እንዘ፡ ይብል፡ ቀደሰ፡ ማኅደሮ፡ ልዑል። እግዚአብሔር፡ ውስተ፡ ማዕከላ፡ ኢትትሐወክ፡ ዳንኤል፡ ወይረድኣ፡ እግዚአብሔር፡ ፍጽመ። ሐነጸ፡ መቅደሶ፡ በአርያም። ወሣረራ211፡ ለዓለመ፡ ዓለም212።\n213 M ለዓለ፡ ዓ።\n90በረከተ፡ አምላኩ፡ ወኪዳኑ፡ የሃሉ፡ ምስለ፡ ኵልነ፡ ደቂቀ፡ ዳንኤል፡ *ለዓለመ፡ ዓለም213።\n214 M ዕርትገትከ፡\n91(39v°a) ሰላም፡ ለዕርገተ፡ ደብርከ፡ ኀበ፡ ደብረ፡ ማርያም፡ በይባቤ።\nከመ፡ አውግረ፡ ስኂን፡ ወደብረ፡ ከርቤ።\nሰዳዴ፡ አጋንንት፡ ዳንኤል፡ በብትረ፡ መስቀል፡ ምንዳቤ።\nጸድፉ፡ ወተወድዑ፡ ነገሥተ፡ አጋንንት፡ እምሶቤ።\nተሰምዓ፡ ዜና፡ ዕርገትከ214፡ ወድምፀ፡ ይባቤ።\n215 M ሰማያት።\n216 M ዘመነ፡\n217 M + ወእመሂ፡ ዘተሐንፃ፡ በእደ፡ እግዚአብሔር፡\n218 M ሐሮሳውያን፡\n219 M ሐሮሳውያን።\n93ወእምድኅረ፡ ዓርገ፡ አባ፡ ዳንኤል፡ ወልደ፡ ሥዩመ፡ ሳባ፡ ኀበ፡ ደብረ፡ ማርያም፡ ደብሩ፡ ምዕራገ፡ ጸሎት፡ ሙራደ፡ መንፈስ፡ ቅዱስ፡ ሰማያዊት215፡ በትእዛዘ፡ እግዚአብሔር፡ አመ፡ ፩ለግንቦት። ወበዓተ፡ ቤተ፡ መቅደሱሂ፡ ኮነ፡ አመ፡ ፮ለግንቦት። እምድኅረ፡ ሞዓ፡ ነገሥተ፡ አጋንንት። (39v°c) ሶቤሃ፡ ኮነ፡ አመ፡ ፮ለሰኔ፡ ተርፈ፡ ባሕቲቱ፡ አባ፡ ዳንኤል፡ መዋዔ፡ አጋንንት። እምድኅረ፡ ዓርገ፡ እግዚእነ፡ ኢየሱስ፡ ምስለ፡ እሙ፡ እግዝእትነ፡ ማርያም፡ ወላዲተ፡ አምላክ። እምድኅረ፡ ተወፈየ፡ ሕንፃ፡ መቅደስ። ዘተከሥተት፡ ቀዳሚ፡ ለነገሥት፡ አብርሃ፡ ወአጽብሐ፡ ነገሥተ፡ አክሱም፡ ወሼዋ፡ ወበደኃሪት፡ ዘመ(40r°a)ን። እምድኅረ፡ ኃለፉ፡ እሉ፡ ነገሥት፡ ኅሩያን። ተከሥተት፡ ሎቱ፡ ለዳንኤል፡ ወልደ፡ ስዩመ፡ ሳባ፡ በመዋዕለ፡ መንግሥቱ፡ ለአሜዳ፡ ንጉሠ፡ ኃይል፡ ንጉሠ፡ አክሱም። በ፲ወ፭ዓመተ216፡ መንግሥቱ፡ ወዓመተ፡ ምሕረትኒ፡ ነበረ፡ በውእቱ፡ ዘመን፡ ፫፻፺ወ፮። ወበውእቱ፡ ዘመነ፡ መንግሥ(40r°b)ቱ፡ ለአሜዶ፡ ንጉሥ፡ ተከሥታ፡ ሕንፃ፡ አብያተ፡ ኰኵሓተ፡ ኢትዮጵያ። እመሂ፡ ዘተሐንፃ፡ በኪነ፡ ጥበቡ፡ ለእግዚአብሔር217። ወእመሂ፡ ዘተሐንፃ፡ በእደ፡ ሐረሳውያን218፡ ጠበብተ፡ ፅርዕ። ወለደብረ፡ ማርያምሰ፡ ወለደብረ፡ (40r°c) ተያጥሮን፡ ደብረ፡ ማር፡ ይምዓታ፡ ወለበራቂት፡ ቤተ፡ ጽዮን፡ ወለብርሃን፡ ዖዳ፡ ቤተ፡ አቡነ፡ ገብረ፡ ሚካኤል፡ ብርሃን፡ ዖዳ፡ ቈራሮ። ኢሐነጽዎን፡ ጠበብተ፡ ጽርዕ፡ ሐረሳውያን219። አላ፡ ተሐንፃ፡ በኪነ፡ ጥበቡ፡ ለእግዚአብሔር፡ አምላከ፡ አማልክት።\n220 M ባሕትየ፡\n221 M + ለዛቲ፡\n94ወበውእቱ፡ ዘመን፡ ኮነ፡ ዕርገተ፡ (40v°a) ደብሩ፡ ለማር፡ ዳንኤል፡ ውስተ፡ ደብሩ፡ ደብረ፡ ማርያም፡ ቆርቆር። ወዓመተ፡ ዓለምኒ፡ ፮ሺ፡ ፬፻፶፱፡ ኮነ። ወቦአ፡ በውስተ፡ ቤተ፡ መቅደስ። ወበዊዖ፡ ውስተ፡ ቤተ፡ መቅደስ፡ ጸለየ፡ ወይቤ። አምላኪየ፡ አምላከ፡ አናንያ፡ ወአዛርያ፡ ወሚሳኤል፡ ዘአብጻሕከኒ፡ በውስተ፡ ዛቲ፡ ቤተ፡ መቅደስ፡ ዘወሀ(40v°b)ብከኒ፡ ዛተ፡ ሕንፃ፡ መቅደስከ፡ አርያማዊት፡ ወሰማያዊት። ባሕቲትየ220፡ ምንተ፡ እገብራ። ባሕቲትየኑ፡ እቄድሳ፡ ወባሕቲትየኑ፡ አዓጥና። ወባሕቲትየኑ፡ ኣነብር፡ ኑባሬ፡ ሥርዓታ221፡ ለዛቲ፡ ደብር፡ ዘወሀብከኒ፡ ለገብርከ፡ ዳንኤል። ኦእግዚእየ፡ ኢየሱስ፡ ክርስቶስ፡ እምአይቴ፡ እረክብ፡ (40v°c) ሰብአ፡ ኅሩያን፡ ደናግል፡ ንጹሓን። እለ፡ ይነብሩ፡ ምስሌየ፡ ድርገተ፡ በመንፈስ፡ ቅዱስ።\n222 M ፈቃቃደከ፡\n223 M እምኵለሄ፡\n224 M ኢዮጵያ።\n225 M ለእንቲአከኒ፡\n226 M ወማኅዊ፡\n227 M ወአስተብቍት፡\n228 M ወይቄድስዋ፡\n229 M ለዓመ፡\n95ኦእግዚእየ፡ ወአምላኪየ፡ ፍጡነ፡ አምጽእ፡ ሊተ፡ መነኮሳተ፡ እለ፡ ተጸምዱ፡ በዓርዑተ፡ ምንኵስና። እለ፡ ኮኑ፡ አምሳሊሆሙ፡ ለአብው፡ ንጹሓን፡ አባ፡ እንጦንስ፡ ወአባ፡ መቃርስ፡ ወአባ፡ ጳኵሚስ፡ እለ፡ ይገብሩ፡ ፈቃ(41r°a)ደከ222፡ ለዝሉፉ፡ በኵሉ፡ ጊዜ። ወከማሆሙ፡ አምጽእ፡ ሊተ፡ ቡሩካነ፡ ወቅዱሳነ፡ እምኵሎሙ223፡ በሓውርተ፡ ኢትዮጵያ224። እለ፡ ይትኤዘዙ፡ ሊተ። ወሊተኒ፡ በእንቲአከኒ225፡ አምላኪየ፡ ኄር፡ ወማኅየዊ226፡ ለገብርከ፡ ዳንኤል፡ ስማዕ፡ ስዕለትየ፡ ወአስተብቍዖትየ227፡ ከመ፡ ይምጽኡ፡ ኀ(41r°b)ቤየ፡ ሰብእ፡ ቡሩካን፡ እለ፡ ኢረስሑ፡ በርስሐተ፡ ደነሰ፡ ዓለም። ወእለ፡ መነኑ፡ ዘንተ፡ ዓለመ፡ ኃላፌ። ይምጽኡ፡ ኀበ፡ ገብርከ፡ ዳንኤል፡ ወበኀበ፡ ዛቲ፡ ደብረ፡ ማርያም፡ ቆርቆር፡ ዘወሀብከኒ፡ ዛተ፡ ደብረ፡ ልዕልተ፡ ሰማያዊተ፡ አርያማዊተ፡ ከመ፡ ይዕቀብዋ፡ ወ(41r°c)ይቀድስዋ228፡ ወይዕጥንዋ፡ ወያምዕዝዋ፡ በመዓዛ፡ መንፈስ፡ ቅዱስ። ፍጡነ፡ ይምጽኡ፡ እንዘ፡ ይጐይዩ። ከመ፡ ይንበሩ፡ በኀበ፡ ዛቲ፡ መቅደስ፡ አርያማዊት፡ ሰማያዊት፡ ዘንጽሕት፡ እምርስሐተ ነውር። ወቤተ፡ መላእክት፡ ይእቲ፡ ዛቲ፡ መቅደስ፡ ዘወሀብከኒ፡ ለገ(41v°a)ብርከ፡ ዳንኤል፡ እስከ፡ ለዓለመ229፡ ዓለም፡ አሜን።\n230 M ሀገረ፡\n231 M በዓታ፡\n96ወእንዘ፡ ይስዕል፡ ከመዝ፡ ማር፡ ዳንኤል፡ መዋዔ፡ አጋንንት። ይእተ፡ ጊዜ፡ ሶቤሃ፡ መጽአ፡ አቡነ፡ ዕብነ፡ ሰንበልት፡ እምሀገረ፡ ሺሬ፡ ሀገረ፡ ጣፋት። ወመጺኦ፡ ቆመ፡ በእግረ፡ ደብረ፡ ማርያም፡ ቆመ፡ በገጹ፡ መ(41v°b)ንገለ፡ ምሥራቅ። እንዘ፡ ይጼሊ፡ በቃለ፡ መዝሙረ፡ ዳዊት፡ እንዘ፡ ይብል። አንሣእኩ፡ ዓዕይንትየ፡ መንገለ፡ አድባር። እምአይቴ፡ ይመጽእ፡ ረድኤትየ። ረድኤትየሰ፡ እምኀበ፡ እግዚአብሔር፡ እስከ፡ ፍጻሜሁ። ወእንዘ፡ ይጼሊ፡ ከመዝ፡ አቡነ፡ (41v°c) ዕብነ፡ ሰንበልት፡ ከዊኖ፡ በእግረ፡ ደብረ፡ ማርያም፡ ቆርቆር። ወሶቤሃ፡ አእመረ፡ በመንፈሱ፡ አቡነ፡ ዳንኤል፡ ከመ፡ መጽአ፡ ብእሲ፡ ጻድቅ፡ ወቡሩክ፡ እምሀገረ፡ ጣፋት፡ ሀገረ፡ ሺሬ። ወይቤላ፡ ለደብሩ፡ ደብረ፡ ማርያም፡ ቆርቆር። ኦደብር፡ ሰማያዊት፡ (42r°a) ወልዕልት፡ ጽርሐ፡ አርያም፡ ሙፃዑ፡ ወምዕራፉ፡ ለፀባዖት፡ አዶናይ። እቤለኪ፡ አነ፡ ገብረ፡ አምላክ፡ አባ፡ ዳንኤል፡ ተንሥኢ፡ ተቀበሊዮ፡ ወስግዲ፡ ሎቱ፡ ፫ጊዜ፡ ወአንሥኢዮ፡ እኂዘከ፡ እንዘ፡ ትጸውሪዮ በርእስኪ፡ ወትስዕሚዮ፡ በአፉኪ፡ ወፍጡነ፡ ስግዲ፡ ሎቱ፡ ወአንሥ(42r°b)ኢዮ፡ ላዕለ፡ በውስተ፡ ርእሰ፡ ደብር። እስመ፡ ዓፀቦ፡ ፈድፋደ፡ ዓሪጎቱ፡ ኀቤየ። እስመ፡ መጽአ፡ ኀቤየ፡ በትእዛዘ፡ እግዚአብሔር፡ ከመ፡ ይኩነኒ፡ ሊተኒ፡ ወልድየ፡ ዘበመንፈስ። እስመ፡ ዕለተ፡ በዓቱኒ፡ በኀበ፡ ዛቲ፡ ደብር፡ አመ፡ ፮ለሰኔ፡ ወዕረፍተ፡ በዓሉኒ፡ (42r°c) ለዝንቱ፡ ወልድየ፡ ዕብነ፡ ሰንበልት፡ ዘመጽአ፡ እምሀገረ230፡ ሺሬ፡ ሀገረ፡ ጣፋት፡ ይከውን፡ ዕረፍቱ፡ ምስሌየ፡ አመ፡ ፮ለኅዳር። በዕለት፡ ዕምርት፡ ወጥይቅት። በዕለተ፡ በዓቱ231፡ ውስተ፡ ደብረ፡ ቍስቋም። ወአልዕሊዮ፡ እንዘ፡ ትጸውሪዮ፡ በርእስኪ።\n232 M ወአንሥቶ፡\n233 M ቆርቆ፡\n234 M ኢየምር፡\n97ወበጊዜሃ፡ ሰገደት፡ ወአ(42v°a)ስተባረከት፡ ፫ጊዜ፡ ወአንሥአቶ232፡ ወፆረቶ፡ በዲበ፡ ርእሳ፡ ደብረ፡ ማርያም፡ ቆርቆር233፡ አርያማዊት፡ ወሰማያዊት፡ ዘአልባቲ፡ ርስሐት፡ ወዓዕረገቶ፡ ለዕብነ፡ ሰንበልት፡ መናኔ፡ ዓለም፡ ወመሠረታ፡ ለጽድቅ። ወአንበረቶ፡ በቅድመ፡ አባ፡ ዳንኤል፡ ወልደ፡ (42v°b) ስዩመ፡ ሳባ፡ አቡሁ፡ እንዘ፡ ኢየአምር234፡ ልቦ፡ ከዊኖ፡ ስኩረ፡ ከመ፡ ዘሰትየ፡ ወይነ፡ ከራሚ። ወራዕየ፡ ገጹኒ፡ ከዊኖ፡ ከመ፡ ብርሃነ፡ ፀሐይ። አውረደቶ፡ እመልዕልተ፡ ርእሳ፡ ለባሕታዊ፡ መናኔ፡ ዓለም፡ አባ፡ ዕብነ፡ ሰንበልት፡ ወልዱ፡ ለአባ፡ ዳንኤል፡ ወአንበረቶ፡ በቅድመ፡ አ(42v°c)ቡሁ፡ አቡነ፡ ዳንኤል። ወበጊዜሃ፡ ርእየ፡ ማር፡ ዳንኤል፡ መዋዔ፡ አጋንንት፡ ብርሃነ፡ ገጹ። ወፄና፡ መዓዛሁ፡ ለአቡነ፡ ዕብነ፡ ሰንበልት፡ ከመ፡ ተሰምዮቱ፡ በዝንቱ፡ ስም፡ ፄና፡ ሰንበልት፡ ፄና፡ መዓዛ፡ ዕፍረታት። ወተፈሥሐ፡ ማር፡ ዳንኤል፡ ዐቢየ፡ ፍሥሐ፡ ሶበ፡ ርእዮ፡ ለወልዱ፡ (43r°a) አቡነ፡ ዕብነ፡ ሰንበልት፡ በኵረ፡ ወልዱ። ወዓንፈርዓፀ፡ ከመ፡ ጣዕዋ፡ ዘጸግበ፡ ሐሊበ፡ እሙ፡ ወአንበሮ፡ በየማኑ። ወካዕበ፡ መጽአ፡ ወልዱ፡ ቡሩክ፡ ወቅዱስ፡ ዓቢይ፡ መንፈሳዊ፡ ዘስሙ፡ አባ፡ ዮሐንስ፡ እምገዳመ፡ ሲሐት። ወአርአያሁ፡ መፍርህ፡ ከመ፡ (43r°b) አንበሳ። ወሥዕርተ፡ ርእሱ፡ ፀዓዳ፡ ከመ፡ በረድ፡ ከመ፡ ብሉየ፡ መዋዕል። ወለውእቱ፡ ዓዕረጎ፡ በገቢረ፡ ተአምር፡ ከማሁ፡ ዲበ፡ ርእሰ፡ ደብረ፡ ማርያም፡ ሙራደ፡ መንፈስ፡ ቅዱስ፡ ምዕራገ፡ ጸሎተ፡ ቅዱሳን፡ ደብሩ። ወአንበሮ፡ በቅድሜሁ፡ ከመ፡ ይርአዮ፡ ወይጽገቦ፡ እምርእየተ፡ ገጹ።\n235 M ብዙኃ፡\n236 M ፍቅሙ።\n237 M ወበይቲ፡ ዕለቲ፡\n238 M ወአንበሮ፡\n98ወሥልሰ፡ (43r°c) መጽኡ፡ ብዙኃን235፡ ኄራን፡ ሰብእ፡ መናንያነ፡ ዓለም፡ አበው፡ ክቡራን፡ መነኮሳት፡ እምኵለሄ። እምበሓውርተ ዓለም። እለ፡ ስሞሙ። አቡነ፡ ተላዌ፡ ክርስቶስ፡ ወአቡነ፡ ዘመንፈስ፡ ቅዱስ፡ ወአቡነ፡ ጴጥሮስ፡ ወአቡነ፡ እንድርያስ፡ ወአቡነ፡ ላዕከ፡ (43v°a) ሥላሴ፡ ወአባ፡ ግርማ፡ ኢየሱስ፡ ወአባ፡ ጳውሊ፡ ወአባ፡ ዘአጋዕዝት፡ ወአባ፡ ተስፋ፡ ጊዮርጊስ፡ ወአባ፡ ክንፈ፡ ሚካኤል፡ ወካልዓንሂ፡ ኢይትከሃል፡ ኍልቈ፡ ፍቅዶሙ236። *ወበይእቲ፡ ዕለት237፡ ሶቤሃ፡ አመ፡ ፮ለሰኔ፡ ዓዕረጎሙ፡ አቡነ፡ ዳንኤል፡ ለእሉ፡ ሰብእ፡ ኄ(43v°b)ራን፡ ዲበ፡ ደብር፡ ነዋኅ፡ ኀበ፡ ደብረ፡ ማርያም፡ አርያማዊት፡ ምልዕተ፡ ፍሥሐ። ወደመሮሙ፡ ምስለ፡ ደቂቁ፡ አቡነ፡ ዕብነ፡ ሰንበልት፡ ወአባ፡ ዮሐንስ፡ ወአንበሮሙ238፡ በውሳጤ፡ በዓት፡ ዘሀሎ፡ በገቦ፡ ቤተ፡ ክርስቲያን።\n239 M ለዓ፡ ዓ።\n99በረከቱ፡ ቅድስ(43v°c)ት፡ ትኩን፡ ላዕለ፡ ኵልነ፡ ደቂቀ፡ ዳንኤል፡ *ለዓለመ፡ ዓለም239።\n240 M + ኤሎሄ፡\n100ሰላም፡ ለአባ፡ ዳንኤል፡ ዘተሰምየ፡ ዓርከ፡ ኤሎሄ።\nዕርገተ፡ ደብሩ፡ ተሰምዓ፡ በቃለ፡ ስባሔ።\nደቂቆ፡ መነኮሳት፡ አስተጋብአ፡ እምኵለሄ።\nተፈሥሐት፡ ደብሩ፡ በኃይለ፡ አምላኩ240፡ ዘበርኅራኄ።\nአኰቴተ፡ ዘይፈጽም፡ ክብረ፡ አስተፍሳሔ።\n101(44r°a) በስመ፡ አብ፡ ወወልድ፡ ወመንፈስ፡ ቅዱስ፡ ፩አምላክ።\n241 M እምኵለሄ፡\n102ወእምድኅረ፡ ኮነ፡ ዕርገተ፡ ደብሩ፡ ለአባ፡ ክቡር፡ አቡነ፡ ዳንኤል፡ ወላዴ፡ አዕላፍ፡ ዘደብረ፡ ማርያም፡ ቆርቆር፡ አስተጋብአ፡ ሎቱ፡ እምሰብእ፡ ኄራን፡ እግዚአብሔር፡ አምላኩ፡ እለ፡ ይከውኑ፡ መነኮሳተ፡ እምኵሎሙ241፡ በሓውርተ፡ ኢትዮጵያ፡ ዓዕረጎሙ፡ (44r°b) ለኵሎሙ፡ አበው፡ በ፩ዕለት። አመ፡ ፮ለሐምሌ፡ ኮነ፡ ዕርገተ፡ ደብሮሙ፡ ወደብረ፡ አቡሆሙ፡ አባ፡ ዳንኤል፡ ሰባኬ፡ ጽጌ፡ ሃይማኖት። ወበዓሪጎቶሙ፡ ለእሉ፡ አበው፡ እለ፡ ይከውኑ፡ ደቂቆ፡ መነኮሳተ፡ ተቀበሎሙ፡ በፍሥሓ፡ ዓቢይ፡ እንዘ፡ ይብል፡ ይትባረክ፡ (44r°c) እግዚአብሔር፡ አምላከ፡ አናንያ፡ ወአዛርያ፡ ወሚሳኤል። ስቡሕኒ፡ ውእቱ፡ ወልዑል፡ ውእቱ፡ ለዓለም። ዘአርአየኒ፡ እሎንተ፡ አበወ፡ ደቂቀ፡ እግዚአብሔር፡ ወደቂቅየ፡ ዘበመንፈስ፡ እለ፡ ይመስሉ፡ መላእክተ፡ ሰማይ፡ ንጹሓን፡ ኵለንታሆሙ።\n242 M ቆርቆ፡\n243 M ይትሜሰላ፡ ለቤተ፡ መቅደስነ፡\n244 M ሰማያት።\n103ወአንበሮሙ፡ በቅድሜሁ፡ ወበድኅሬሁ፡ በየማኑ፡ ወበ(44v°a)ጸጋሙ፡ በከመ፡ መዓዝኒሃ፡ ለምድር፡ በከመ፡ መዓዝኒሃ፡ ለደብረ፡ ማርያም፡ ቆርቆር። ወእምድኅረ፡ መሐሮሙ፡ ሥርዓታ፡ ለደብሩ፡ መሐሮሙ፡ ቃለ፡ ወንጌል፡ እንዘ፡ ይብል። አማን፡ አማን፡ እብለክሙ፡ ዘኢቦአ፡ እንተ፡ ዓንቀጸ፡ አባግዕ፡ ወዓርገ፡ እንተ፡ ካልዕ፡ ገጽ፡ ሠረቅት፡ ወጕሕልየ፡ (44v°b) እሙንቱ። ወዘሰ፡ ዘቦአ፡ እንተ፡ አንቀጽ፡ ኖላዊ፡ ኄር፡ ውእቱ። ወዘንተ፡ ብሂሎ፡ ተርጐመ፡ ሎሙ፡ ቃለ፡ ወንጌል። ካዕበ፡ መሰለ፡ ሎሙ፡ በመዓዝነ፡ ኑባሬሃ፡ ለደብሩ፡ ደብረ፡ ማርያም፡ ቆርቆር242፡ በከመ፡ ጽሑፍ፡ ወመሰለ፡ በቅድሜሆሙ፡ ለአርድእቱ፡ እንዘ፡ (44v°c) ይብል። ለዛቲሰ፡ ደብርነ፡ አርያማዊት፡ ትትሜሰል፡ በ፬ወንጌለ፡ ጽድቅ፡ ዘኃብሩ፡ ቦቱ፡ ፬ወንጌላውያን፡ ማቴዎስ፡ ወማርቆስ፡ ሉቃስ፡ ወዮሐንስ። ወካዕበ፡ ትመስል፡ በ፬መዓዝነ፡ ቤተ፡ መቅደስ፡ ወበ፬ሊቃነ፡ ጳጳሳት፡ እለ፡ ይባርክዋ፡ ለዓለም። ወሥልሰ፡ ትትሜሰል፡ በ፬እን(45r°a)ስሳ፡ ፀዋርያነ፡ መንበሩ፡ ለእግዚአብሔር፡ ፀባዖት። ወዓዕማዲሃኒ፡ *ለቤተ፡ መቅደስነ243፡ ይትሜሰላ፡ በ፬ዓዕማደ፡ ምሥጢሩ፡ ለእግዚአብሔር። ዘወሀበነ፡ ዛተ፡ ደብረ፡ ወመቅደሰ፡ አርያማዊተ፡ ሰማያዊተ244። ንዑ፡ ንትፈሣሕ፡ በእግዚአብሔር፡ ወንየብብ፡ ለአም(45r°b)ላከ፡ ያዕቆብ፡ መዝሙር፡ ሐዋዝ፡ ዘምስለ፡ መሰንቆ።\n245 M በሩካኑ፡\n246 M + ቅድመ፡\n104ወካዕበ፡ ይቤሎሙ፡ አቡነ፡ ዳንኤል፡ ለእሉ፡ አበው፡ እለ፡ ተጋብኡ፡ ከመ፡ ይኩኑ፡ መነኮሳተ፡ ፍጹማነ፡ በተጋድሎ፡ በጾም፡ ወበጸሎት፡ ወበሰጊድ፡ ወበገቢረ፡ ኵሉ፡ ትሩፋት። ንዑኬ፡ ኦደቂ(45r°c)ቅየ፡ አበው፡ ከመ፡ እምራህክሙ፡ ኀበ፡ ቤተ፡ መቅደስ፡ ዘተሐንጸት፡ በኪነ፡ ጥበቡ፡ ለእግዚአብሔር፡ ወበዓፃብዒሁ፡ ለየውጣ። ወበዓታተኒ፡ ሕኑፃተ፡ ዘዚአሁ፡ ማኅደሪክሙ፡ ለለ፩፩ዘተሐንፃ፡ በእደ፡ መላእክት። ተንሥኡኬ፡ ት(45v°a)ርአይዎን፡ ለሕንፃ፡ መቅደስ፡ ወለበዓታት፡ ቤተ፡ ማኅደሪክሙ። አንትሙ፡ ቡሩካኑ245፡ ለሥሉስ፡ ቅዱስ፡ ዘመልዓ፡ ሰማያተ፡ ኦምርፋቀ፡ ኆኅት፡ ዘይኬልሑ፡ እምቃል፡ ዘይብል። ቅዱስ፡ ቅዱስ፡ ቅዱስ፡ እግዚአብሔር፡ አምላከ፡ አማልክት፡ ዘሀሎ፡ (45v°b) ወይሄሉ፡ ወትረ፡ እስከ፡ ለዓለመ፡ ዓለም። ወዘንተ፡ ብሂሎ፡ አባ፡ ዳንኤል፡ ለባሴ፡ ብርሃነ፡ ስብሐት፡ መርሆሙ፡ እስከ፡ አብጽሖሙ፡ ኀበ፡ ሕንፃ፡ መቅደስ፡ ሥርጉተ፡ ብርሃን፡ ወኀበ፡ በዓታት፡ ቤተ፡ ማኅደሪሆሙ፡ ለእሉ፡ እለ፡ ተጋብኡ፡ ኀቤሁ፡ ከመ፡ (45v°c) ይኩኑ፡ መነኮሳተ፡ ደቂቆ። ወእሙንቱኒ፡ ተለዉ፡ ዓሠረ፡ እገሪሁ፡ ለአቡሆሙ፡ አባ፡ ዳንኤል፡ ሰባኬ፡ ሃይማኖት፡ መዋዔ፡ መስቴማ፡ ርኩስ። እስከ፡ አብጽሖሙ246፡ ኀበ፡ ሕንፃ፡ መቅደሱ።\n247 M + ቅዱሳተ፡\n248 M የሐፉ፡\n105ወርእዮሙ፡ ሶቤሃ፡ ዛተ፡ ቅድስተ247፡ ቅዱሳን፡ ሕንፃ፡ መቅደ(46r°a)ሱ፡ ለአቡሆሙ፡ ዳንኤል፡ እሉ፡ አበው፡ እለ፡ ተጋብኡ፡ እለ፡ ይከውኑ፡ መነኮሳተ፡ ደቂቆ፡ ለአባ፡ ዳንኤል፡ ሰባኬ፡ ወንጌሉ፡ ለመለኮት፡ ዘይቤ፡ በመጽሐፈ፡ አብረክሲስ፡ አልቦ፡ ዘየዓብዮ፡ ለአባ፡ ዳንኤል፡ ዘደብረ፡ ማርያም፡ ቆርቆር። ወአንከሩ፡ አንክሮ፡ ዓቢየ፡ እንዘ፡ ይብሉ፡ በከ(46r°b)መ፡ ርኢነ፡ ከማሁ፡ ሰማዕነ፡ በዓዕይንቲነ፡ ወበዕዘኒነ፡ እንዘ፡ ይብሉ፡ መላእክተ፡ ሰማይ፡ ደብረ፡ ማርያም፡ ቆርቆር፡ ትመስል፡ በጽርሐ፡ አርያም፡ ዘላዕሉ። እስመ፡ ቅድስተ፡ ቅዱሳን፡ ይእቲ። ወዘንተ፡ እንዘ፡ ይብሉ፡ ሰገዱ፡ ወአስተብረኩ፡ እ(46r°c)ስከ፡ የሐፍዉ248፡ ልህበተ፡ ብዙኃ፡ እምዲበ፡ ገጾሙ። ወበርሃት፡ ሕንፃ፡ መቅደስ፡ እምዕበየ፡ ግርማሆሙ፡ ለእሉ፡ አበው፡ ቅዱሳን፡ ደቂቁ፡ ለአቡነ፡ ዳንኤል፡ አምሳሊሆሙ፡ ለመላእክተ፡ እግዚአብሔር።\n249 M አብያቲሙ፡\n250 M ለልዑ፡\n106ወበይእቲ፡ ዕለት፡ እምድኅረ፡ ርእዩ፡ ሕንፃ፡ መቅደስ፡ (46v°a) ካዕበ፡ መርሆሙ፡ እስከ፡ አብጽሖሙ፡ ኀበ፡ በዓታት፡ አብያቲሆሙ249፡ ለለ፩፩ዘተሐንፃ፡ በኪነ፡ ጥበቡ፡ ለእግዚአብሔር፡ በእደ፡ መላእክቲሁ። ወወሀቦሙ፡ አቡነ፡ ዳንኤል፡ ዘደብረ፡ ማርያም፡ ቆርቆር፡ ዘንተ፡ በዓታተ፡ ማኅደሮሙ፡ ለእለ፡ መነኑ፡ ዓለመ፡ ኃ(46v°b)ላፌ፡ ለእለ፡ መጽኡ፡ ኀቤሁ፡ በፈቃዱ፡ ለልዑል250፡ እግዚአብሔር። ለለ፩፩ወሀቦሙ። ወአብኦሙ፡ በውሳጤሆን፡ ለእላንቱ፡ በዓታት፡ እንዘ፡ ይብል። ጸልዩ፡ በትጋህ፡ በሰጊድ፡ በጾም፡ ወበጸሎት፡ እንዘ፡ ትብሉ። ዛዓንቀጽ፡ እንተ፡ እግዚአብሔር፡ ጻ(46v°c)ድቃን፡ ይበውዑ፡ ውስቴታ። እገኒ፡ ለከ፡ እግዚኦ፡ እስመ፡ ሰማዕከኒ።\n251 M ዓለለመ፡ ጽልት፡\n252 M እምሓውርተ፡\n253 M ወእምርኁቅሩብ።\n107ወእምድኅረ፡ አብኦሙ፡ ብፁዕ፡ ማር፡ አቡነ፡ ዳንኤል፡ ሰዳዴ፡ አጋንንት፡ እለ፡ ያመልኩ፡ *ዓለመ፡ ጽልመት251፡ ለእለ፡ ተጋብኡ፡ እምበሓውርተ252፡ ዓለም። እምሥራቅ፡ ወእምዕራብ። እምሰሜን፡ ወእምደ(47r°a)ቡብ። ከመ፡ ይኩንዎ፡ አርድእተ፡ ወዓዕርክተ። ከመ፡ ኢይጸራዕ፡ ስብሐተ፡ እግዚአብሔር፡ በኀበ፡ ዛቲ፡ ጽርሐ፡ መቅደሱ፡ ዘተሐንጸት፡ በእዴሁ፡ ለንጉሥ፡ ሰማያዊ። ወጸልዩ፡ ጸሎታተ፡ ዘሰዓታተ፡ መዓልት፡ ወዘሌሊት። ቀዳሚ፡ ጸሎተ፡ ወንጌል፡ አቡነ፡ ዘበሰማያት፡ ወ(47r°b)መዝሙራተ፡ ዘዳዊት፡ ወመኃልየ፡ ነቢያት፡ ወውዳሴ፡ አምላክ፡ ወውዳሴ፡ ማርያም፡ ወቅዳሴሃ፡ ጐሥዓ፡ ዘአባ፡ ሕርያቆስ፡ ወማኅሌተ፡ ጽጌ፡ ወሰቆቃወ፡ ድንግል። ዘንተ፡ ኵሎ፡ ዘነገርኩክሙ፡ ዕቀቡ፡ ወግበሩ፡ ወኢታጽርዑ። ከመ፡ ኢይትቈጣዕ፡ ብነ፡ (47r°c) እግዚአብሔር፡ አምላክነ። ወዘንተ፡ ብሂሎ፡ አዘዞሙ፡ ወመሐሮሙ፡ አቡነ፡ ዳንኤል፡ ለእለ፡ መጽኡ፡ እምርኁቅ፡ ወእምቅሩብ253፡ ከመ፡ ይኩኑ፡ መነኮሳተ፡ ደቂቁ፡ ከመ፡ ይትለአክዎ፡ በንጽሕ፡ ወበፈሪሃ፡ እግዚአብሔር። እቤለክሙ፡ አነ፡ መምህርክሙ፡ ዳንኤ(47v°a)ል፡ ወልደ፡ ስዩመ፡ ሳባ። ኵሎ፡ ግበሩ፡ ወፈጽሙ፡ ከመ፡ ሥርዓተ፡ አበው፡ ዘተአዘዘ፡ እምኀበ፡ እግዚአብሔር፡ አምላክነ።\n254 M ወምሕራተ፡\n255 M መገለ፡\n256 M ድፍ።\n108ብሂሎ፡ ማር፡ ዳንኤል፡ ነሣቴ፡ አማልክት፡ ወምሕራማተ254፡ ጣዖታት። ቦአ፡ በውስተ፡ በዓተ፡ ምጽላዩ፡ ዘሀለወት፡ መንገለ፡ ቤተ፡ መቅደስ፡ መን(47v°b)ገለ፡ ጸጋም። እስመ፡ ይእቲ፡ ሕንፃ፡ በዓት፡ ዘኮነት፡ ምጽላዩ፡ ለማር፡ ዳንኤል። ወበደኃሪሰ፡ ዘመን፡ ይሬስይዋ፡ ቤተ፡ መገብት። እምቅድመ፡ ሐኒፆታ፡ ለመካነ፡ ምጽላዩ፡ ለአቡነ፡ ዳንኤል፡ ዘኮነ፡ የሐንፃ፡ ዘሀለወት፡ መንገለ255፡ ምሥራቃዊት፡ ኰኵሕ፡ ዘኮነት፡ መንገ(47v°c)ለ፡ ጽንፈ፡ ዓቢይ፡ ጸድፍ256። እምድኅረ፡ ተወፈየ፡ ቆብዓ፡ ወአስኬማ፡ እምእደ፡ ሊቀ፡ ጳጳሳት፡ አቡነ፡ ሰላማ፡ መተርጕም፡ ዘዓዜብ። ዘኢኮነ፡ ከሣቴ፡ ብርሃን፡ ሰላማ፡ ዘይነብር፡ በሀገረ፡ አክሱም።\n257 M ዓለ፡ አ፡ን።\n109በረከቱ፡ የሃሉ፡ ምስለ፡ ኵሎሙ፡ ደቂቀ፡ ዳንኤል፡ ዘደብረ፡ ማርያም፡ ቆርቆር፡ ለዓለመ፡ *ዓለም፡ አሜን257።\n110(48r°a) ሰላም፡ እብል፡ ለዘአርአየ፡ ሥርዓታተ።\nለመናንያነ፡ ዓለም፡ ደቂቁ፡ ለእለ፡ መጽኡ፡ ግብተ።\nዳንኤል፡ ባሕታዊ፡ በሕንፃ፡ መቅደስ፡ ዘብሕተ።\nዕቀበነ፡ ለደቂቅከ፡ ዘንስዕል፡ በኀቤከ፡ ኵሎ፡ ዕለተ።\nበመስቀልከ፡ ባርከነ፡ ወአርኅቅ፡ አጋንንተ።\n258 M ብፁ፡\n259 M ዘይሬስ፡\n260 M በበዓለ፡ ጾመ፡\n261 M ምነኮሳት፡\n262 M መጽሐ፡\n263 M ግዕዘ፡\n264 M ዘሀሎ፡\n265 M + ዘሀሎ፡ ውስተ፡ እዴከ፡\n266 M ምጸተ፡\n267 M ምጸተ፡\n268 M እምቅድ፡\n112ወእምዝ፡ እምድኅረ፡ ቦአ፡ ብፁዕ258፡ አቡነ፡ ማር፡ ዳንኤል፡ መዋዔ፡ አጋንንት፡ በኀበ፡ ውሣጤ፡ ሕንፃ፡ በዓት፡ ዘይሬስይዋ259፡ ቤተ፡ መገብት፡ ወእንዘ፡ ይጼሊ፡ ጸሎተ፡ ነግህ፡ ሶቤሃ፡ አስተርአዮ፡ መልአከ፡ እግዚአብሔር፡ ሊቀ፡ (48r°c) ኃይላት፡ ቅዱስ፡ ሚካኤል፡ ሊቀ፡ መላእክት። እንዘ፡ ይጸውር፡ ቆብዓ፡ ወአስኬማ፡ በእደዊሁ፡ ከመ፡ ዘወሀቦ፡ ለአቡነ፡ አቢብ፡ በጊዜ፡ አልበሶ፡ ቆብዓ፡ ወአስኬማ። ከማሁ፡ ወሀቦ፡ ሊቀ፡ መላእክት፡ ቅዱስ፡ ሚካኤል፡ ለአቡነ፡ ዳንኤል፡ አመ፡ ፮ለነሐሴ፡ በጾ(48v°a)መ260፡ በዓለ፡ ፍልሠታ፡ ለእግዝእትነ፡ ማርያም፡ ወላዲተ፡ አምላክ። ወእምድኅረ፡ ወሀቦ፡ ዘንተ፡ ቆብዓ፡ ወአስኬማ። ሶቤሃ፡ ይቤሎ፡ ሊቀ፡ መላእክት፡ ቅዱስ፡ ሚካኤል፡ አባ፡ ዳንኤል፡ ይቤለከ፡ እግዚአብሔር፡ ንጉሠ፡ ነገሥት፡ ወእግዚአ፡ ኵሉ፡ ፍጥረት፡ (48v°c) ሑር፡ ፍጡነ፡ ኀበ፡ ገበዘ፡ አክሱም፡ እኂዘከ፡ ቆብዓ፡ ወአስኬማ፡ ዘወሀብኩከ፡ ነዋ፡ ዮም፡ ዘንተ፡ ንዋያተ፡ መነኮሳት261፡ ኀበ፡ ሊቀ፡ ጳጳሳት፡ አቡነ፡ ሰላማ፡ ዘዓዜብ፡ መተርጕማዊ። ውእቱኒ፡ ሊቀ፡ ጳጳሳት፡ ዘገበዘ፡ አክሱም፡ ዘተርጐመ፡ መጽሐ(48v°c)ፈ262፡ ነቢያት፡ ወሐዋርያት፡ ዘሀሎ፡ በመጽሐፈ፡ ግብረ፡ ሕማማት፡ እምኀበ፡ ልሳናተ፡ ፅርዕ፡ ወዓረቢ፡ ወዕብራይስጥ፡ ኀበ፡ ግዕዝ263፡ ፊደለ፡ ኢትዮጵያ። ውእቱኒ፡ ሊቀ፡ ጳጳሳት፡ ዳግማዊ፡ ሰላማ፡ ዘአዜብ፡ መተርጕም። ውእቱኒ፡ ይፌጽም፡ ለከ፡ ሥርዓተ፡ ምንኵስና፡ ነገረ፡ መ(49r°a)ላእክት፡ በዘሀሎ264፡ በውስተ፡ እዴከ፡ ቆብዓ፡ ወአስኬማ265፡ ዘወሀብኩከ፡ ዮም። ሑር፡ ኀበ፡ ሊቀ፡ ጳጳሳት፡ አባ፡ ሰላማ፡ ዘዓዜብ፡ መተርጕም፡ ዘሀገረ፡ አክሱም። ወነዋ፡ ይሴፎ፡ ምጽአተ266፡ ዚአከ። ከመ፡ ዘርዓ፡ እክለ፡ ምድር፡ ዘይሴፎ፡ ዝናመ። ውእቱኒ፡ ሊቀ፡ ጳጳሳት፡ ይሴፎ፡ ምጽአተ267፡ (49r°b) ዚአከ። ወናሁ፡ እምቅድመ268፡ ትንግሮሙ፡ ለአርድእቲከ፡ እንዘ፡ ሀለዉ፡ በበበዓታቲሆሙ፡ ኢትንግሮሙ፡ ከመ፡ ኢይትሐወኩ፡ እስመ፡ መዋዕለ፡ ጾመ፡ ሱባዔ፡ ውእቱ። ነዓ፡ ተጸዓን፡ ላዕለ፡ ሠረገላ፡ ብርሃን።\n269 M ሰሌ፡\n270 M ምሕረ፡\n271 M አቡ፡\n272 M የጥን፡\n273 M ምጸቶሙ፡\n274 M እእዴሁ፡\n113ወተፅዕኑ፡ በጊዜሃ፡ ፪ኤሆሙ፡ ሊቀ፡ ኃይላት፡ ሰኣ(49r°c)ሌ269፡ ምሕረት270፡ ቅዱስ፡ ሚካኤል፡ ወአባ፡ ዳንኤል፡ ሰዳዴ፡ አጋንንት፡ ወበጽሑ፡ ፍጡነ፡ መልአክ፡ ወጻድቅ፡ በጊዜ፡ ተጋብዖተ፡ ቅዳሴ፡ ቍርባን፡ ጊዜ፡ ነግህ፡ በዕለተ፡ ቀዳሚት፡ ሰንበት። እንዘ፡ ሀሎ፡ ሊቀ፡ ጳጳሳት፡ አቡነ271፡ ሰላማ፡ መተርጕም፡ ዘዓዜብ፡ እንዘ፡ የዓጥን፡ ታቦተ፡ ሕግ። (49v°a) ወበጊዜሃ፡ እንዘ፡ የዓጥን272፡ ውእቱ፡ አእመረ፡ ምጽአቶሙ273፡ ለአቡነ፡ ዳንኤል፡ ወለመልአከ፡ እግዚአብሔር፡ ቅዱስ፡ ሚካኤል፡ ሊቀ፡ መላእክት፡ እኂዞሙ፡ ቆብዓ፡ ወአስኬማ። ወተቀበሎሙ፡ በፍሥሐ፡ አንቢሮ፡ ኩፋረ፡ ወርቅ፡ ዲበ፡ ርእሱ። ወማዕጠንተ፡ ወርቅ፡ ዘምስለ፡ ዕጣን፡ በየማነ፡ እ(49v°b)ዴሁ274። ወአልባሰ፡ ወርቅ፡ ጽሩይ፡ ልብሰ፡ ክህነት፡ ዘባቲ፡ ጸናጽላተ፡ ወርቅ፡ ከመ፡ ልብሰ፡ አሮን፡ ሌዋዊ። ወበጊዜ፡ ይለብስ፡ ትትጸነጽል፡ ከመ፡ ጸናጽላተ፡ ወርቅ። እስከ፡ ይሰማዕ፡ ድምፃ፡ እስከ፡ ቅኔ፡ ማኅሌተ፡ ምሥዋዕ።\n275 M ወእብኦሙ፡\n276 M መልአከ፡\n277 M ጽሩየ፡\n278 M ደቅዮስ፡\n279 M እልመታ።\n280 M በላሌከ።\n114ውእቱ፡ ሊቀ፡ ጳጳሳት፡ አቡነ፡ ሰላማ፡ ዘዓዜብ፡ መተርጕም፡ (49v°c) እንዘ፡ የዓጥኖ፡ በማዕጠንተ፡ ወርቅ፡ ለማር፡ ዳንኤል፡ ፈዋሴ፡ ዱያን፡ በእንተ፡ ክብሩ። ወአብኦሙ275፡ እንዘ፡ ይመርሆሙ፡ ውእቱ፡ ሊቀ፡ ጳጳሳት፡ አቡነ፡ ሰላማ፡ ዘአዜብ፡ መተርጕም፡ በኀበ፡ ጽላት፡ ዘሙሴ። ወአብኦሙ፡ እስከ፡ አብጽሖሙ፡ በውሣጤ፡ ቅድስተ፡ ቅድሳት። ወበጊዜ፡ በዊዖቶሙ፡ (50r°a) ለመልአከ276፡ እግዚአብሔር፡ ወጻድቅ፡ ማር፡ ዳንኤል፡ ገባሬ፡ መንክራት፡ በኀበ፡ ቤተ፡ ጽላት። አቅረበ፡ ሎሙ፡ መናብርተ፡ ዘወርቅ፡ ወዘዕንቍ፡ ሊቀ፡ ጳጳሳት፡ አቡነ፡ ሰላማ፡ መተርጕም፡ ዘአዜብ፡ ለመልአከ፡ እግዚአብሔር፡ ሊቀ፡ ትጉሃን፡ ሚካኤል፡ ወለገባሬ፡ ኃይል፡ አቡነ፡ ዳንኤል፡ ወነበሩ፡ (50r°b) በጊዜሃ፡ ዲበ፡ ውእቱ፡ መናብርት፡ ዘወርቅ፡ ወዘዕንቍ። ወበውእቱ፡ ጊዜ፡ እምድኅረ፡ ነበሩ፡ መልአክ፡ ወጻድቅ። ሶቤሃ፡ ወረደት፡ እግዝእትነ፡ ቅድስት፡ ድንግል፡ በ፪ማርያም፡ ወላዲተ፡ አምላክ። እኂዛ፡ ዓፅፈ፡ ወርቅ፡ ጽሩይ277፡ ዘትመስል፡ ኅብረ፡ ሰማይ፡ ዘትመስል፡ ከመ፡ ልብሰ፡ ደቅ(50r°c)ስዮስ278፡ እልመታ279። ወነበረት፡ እግዝእትነ፡ ማርያም፡ ዲበ፡ መንበር፡ ካልዕ፡ ዘኢይትዓወቅ፡ ኅበሪሁ። በየማኑ፡ ለማር፡ ዳንኤል፡ ዲበ፡ መንበረ፡ ወርቅ። ወበጊዜሃ፡ እምድኅረ፡ ነበረት፡ እግዝእትነ፡ ማርያም፡ በየማኑ፡ ለማር፡ ዳንኤል፡ በረከቶ፡ እንዘ፡ ትብል፡ በረከተ፡ ወልድ(50v°a)የ፡ ወአቡሁ፡ ወመንፈሱ፡ ቅዱስ፡ ይኅድር፡ በላዕሌከ280። ወኩን፡ ቡሩከ፡ እስከ፡ ለዓለመ፡ ዓለም።\n281 M omet.\n282 M omet.\n283 M ባሕ፡\n284 M ዘአዜብሂል፡\n285 M እግዚአብሔርብሔር፡\n286 M + ኦብፁዕ፡\n115ወዘንተ፡ ብሂላ፡ እምድኅረ፡ በረከቶ፡ እግዝእትነ፡ ማርያም፡ ለአባ፡ ዳንኤል፡ በዓለ፡ መንበር፡ ልዑል። ወሀበቶ፡ ልብሰ፡ ሰማያዌ፡ ከመ፡ ልብሰ፡ ዓፅፈ፡ ደቅስዮስ፡ ኤጲስ፡ ቆጶስ። ወበው(50v°b)እቱ፡ ጊዜ፡ ሤመቶ፡ ሢመተ፡ ኤጲስ፡ ቍጵስና፡ ከመ፡ ደቅስዮስ፡ ኤጲስ፡ ቆጶስ፡ ፍቁረ፡ ዚአሃ፡ ለአቡነ፡ ዳንኤል፡ ዘደብረ፡ ማርያም፡ ቆርቆር፡ በዛቲ፡ ዕለት፡ አመ፡ ፮ለነሐሴ። ወአልበሰቶ፡ ካዕበ፡ በይእቲ፡ ዕለት፡ በዕለተ፡ ቀዳሚት፡ ሰንበት፡ በጊዜ፡ ነግህ፡ ልብሰ፡ ክብር፡ ከመ፡ ደቅስዮስ፡ ኤጲስ፡ ቆጶስ281፡ (50v°c) ዓፅፈ፡ ሃይማኖት፡ ጽጉየ። ወበጊዜሃ፡ ለብሰ፡ ልብሰ282፡ ክብር፡ ሠናየ። ወትቤሎ፡ ዳግማዊ፡ ኤጲስ፡ ቆጶስ፡ ድንግል፡ ደቅስዮስ፡ አንተ፡ አባ፡ ዳንኤል፡ ርቱዓ፡ ሃይማኖት። ሤምኩከ፡ ወንዕድኩከ፡ በእንተ፡ ሠናይ፡ ግብርከ። ባሕቱ283፡ ዮም፡ ይትፌጸም፡ በላዕሌከ፡ ሥርዓተ፡ ዓርዑተ፡ ምንኵስ(51r°a)ና፡ በእደ፡ ዝንቱ፡ ብፁዕ፡ ወኅሩይ፡ ሱታፌሁ፡ ለዓቢይ፡ ወክቡር፡ ጳጳስ፡ አቡነ፡ ሰላማ፡ ከሣቴ፡ ብርሃን፡ ዘኢትዮጵያ። ውእቱኒ፡ ጳጳስ፡ ዳግማዊ፡ ሰላማ፡ መተርጕም፡ ዘአዜብ284፡ ብሂል፡ ውእቱ፡ ይሁበከ፡ ወያለብሰከ፡ አስኬማ፡ መላእክት፡ ዲበ፡ ሐቌከ፡ ወአክሊለ፡ ቆብዕ፡ ዲበ፡ ርእስ(51r°b)ከ። ወመንበረሂ፡ ዘትነብር፡ ቦቱ፡ እሁበከ፡ በደብረ፡ ማርያም፡ ቆርቆር፡ ጽርሐ፡ መቅደስከ፡ ዘዓዕረፍኩ፡ ባቲ፡ እመከራሁ፡ ለፀራዊ፡ ሄሮድስ። ምስለ፡ ወልድየ፡ ወፍቁርየ፡ ኢየሱስ፡ ክርስቶስ፡ ወምስለ፡ ዮሴፍ፡ ወሰሎሜ፡ ወአድግኒ፡ ዘፅዑን፡ ስንቀ፡ ዚአነ። ወዓዕረፍነ፡ በውስ(51r°c)ተ፡ ውሣጤሃ፡ ለሕንፃ፡ በዓተ፡ መቅደስ፡ ዘሕንፅት፡ በወርቀ፡ ቴፋዝ፡ ኵለንታሃ፡ ወበዕንቍ፡ ክቡር። ወዴዴያቲሃ፡ በቢረሌ፡ ንጹፍ። ወይእቲኒ፡ ትኩን፡ ለከ፡ ለባሕቲትከ፡ ወትከውን፡ ሥውርተ፡ እምዓይነ፡ ኵሉ። ወካዕበ፡ ባረክናሃ፡ ለጽርሐ፡ መቅደስከ፡ ዘረከብዋ፡ በ(51v°a)ቅድሜከ፡ ነገሥት፡ ኅሩያን፡ አብርሃ፡ ወአጽብሐ፡ በመዋዕለ፡ ሢመቶሙ። ወከሠተ፡ ሎሙ፡ እግዚአብሔር285፡ ወልድየ፡ አምላከ፡ ኵሉ፡ በእንተ፡ ጽድቆሙ። ወለሊከኒ፡ ከሠተ፡ ለከ፡ በእንተ፡ ብዝኃ፡ ትሕትናከ፡ ከመ፡ ትኩን፡ ድርገተ፡ ምስሌሆሙ። ወይእዜኒ286፡ አንተ፡ ብ(51v°b)ፁዕ፡ ሊቀ፡ ጳጳሳት፡ አባ፡ ሰላማ፡ መተርጕም፡ ፈጽም፡ ሎቱ፡ ሥርዓተ፡ መነኮሳት፡ ለዝንቱ፡ ፍቁርየ፡ ዳንኤል፡ መዋዔ፡ አጋንንት።\n287 M ጳሳት፡\n288 M መረሬ፡\n289 M ያስተእዞ፡\n290 M ለነዋ፡\n291 M ለዓመ፡\n116ወበጊዜሃ፡ እምድኅረ፡ አብሰረቶ፡ እግዝእትነ፡ ማርያም፡ ለአባ፡ ዳንኤል፡ ለባሴ፡ ልብሰ፡ ዓፅፈ፡ ሰማያዊ። ወይእተ፡ ጊዜ፡ አቅረቦ፡ ሎቱ፡ ሊቀ፡ መላእክት፡ (51v°c) ሚካኤል፡ ለሊቀ፡ ጳጳሳት፡ አቡነ፡ ሰላማ፡ ዘዓዜብ፡ መተርጕም። ውእቱኒ፡ ሊቀ፡ ጳጳሳት287፡ ተወከፈ፡ እምእደ፡ መልአክ፡ ቆብዓ፡ ወአስኬማ፡ ወበትረ፡ መስቀል፡ ዘወረደ፡ ሎቱ፡ እምሰማያት፡ ለአባ፡ ዳንኤል፡ መዋዔ288፡ አጋንንት። ወተወኪፎ፡ ሊቀ፡ ጳጳሳት፡ ሰላማ፡ ቆብዓ፡ ወአስኬማ፡ ባረከ፡ ወፈጸመ፡ ሎቱ፡ ሥ(52r°a)ርዓተ፡ መነኮሳት፡ ዘአበው፡ ቀደምት፡ ቆብዓ፡ ወአስኬማ፡ እንዘ፡ ያስተእኅዞ289፡ በየማነ፡ እዴሁ፡ በትረ፡ መስቀሉ፡ ለአባ፡ ዳንኤል፡ ዘወረደ፡ ሎቱ፡ እምሰማያት። ውእተ፡ ጊዜ፡ ጸርሐ፡ ሊቀ፡ ጳጳሳት፡ አቡነ፡ ሰላማ፡ ዘዓዜብ፡ መተርጕማዊ፡ በቃል፡ ልዑል፡ እንዘ፡ ይብል። ወአንበርከ፡ አክሊለ፡ (52r°b) ዲበ፡ ርእሱ፡ ዘእምዕንቍ፡ ክቡር። ሐይወ፡ ሰአለከ፡ ለነዋኅ290፡ መዋዕል፡ ለዓለመ291፡ ዓለም። ወውእተ፡ ጊዜ፡ ተፈጸመ፡ ሎቱ፡ ለአብ፡ ክቡር፡ አቡነ፡ ዳንኤል፡ ሥርዓተ፡ መነኮሳት፡ ዘአበው፡ ቀደምት፡ ዘእንጦንስ፡ ወዘመቃርስ፡ ወዘጳኵሚስ። አመ፡ ፮ለነሐሴ፡ በበዓለ፡ ጾመ፡ (52r°c) ሱባዔ፡ ፍልሠታ፡ ለድንግል፡ ማርያም፡ ወላዲተ፡ አምላክ።\n292 M አቂረቦ፡\n293 M + ለሊቀ፡ መላእክት፡\n294 M ጳሳት፡\n295 M ቅዱ፡\n117ወእምድኅረ፡ ፍጻሜ፡ ሥርዓተ፡ ምንኵስና። ሶቤሃ፡ ገብሩ፡ መላእክት፡ ወሊቃነ፡ መላእክት፡ ምስለ፡ ሊቀ፡ ጳጳሳት፡ አቡነ፡ ሰላማ፡ ዘዓዜብ፡ መተርጕም። ወሶቤሃ፡ አቅረቦ292፡ ቍርባነ፡ ንጹሐ፡ ለማር፡ ዳንኤል፡ ሰዳዲሆሙ፡ ለአ(52v°a)ጋንንት። በዕለተ፡ ቀዳሚት፡ ሰንበት። ወኮነ፡ ፍሡሐ፡ ወብሩሃ፡ ገጽ፡ በይእቲ፡ ዕለት፡ አመ፡ ፮ለነሐሴ። ይእተ፡ ዕለተ፡ ሶቤሃ፡ ይቤሎ፡ መልአከ፡ እግዚአብሔር293፡ ቅዱስ፡ ሚካኤል፡ ሊቀ፡ መላእክት፡ ለሊቀ፡ ጳጳሳት፡ አባ፡ ሰላማ፡ መተርጕም። ባርኮ፡ ለዝንቱ፡ ወልድ(52v°b)ከ፡ አባ፡ ዳንኤል፡ ሰዳዴ፡ አጋንንት፡ ከመ፡ ይዕቱ፡ ሀገሮ፡ ሀገረ፡ ገርዓልታ፡ ደብረ፡ ማርያም፡ ቆርቆር፡ በሰላም፡ ወበፍሥሐ። ወበጊዜሃ፡ ባረኮ፡ እንዘ፡ ይብል፡ ሊቀ፡ ጳጳሳት294፡ ንሣእ፡ መንፈሰ፡ ቅዱሰ295፡ ወዕቱ፡ በሰላም፡ ውስተ፡ ደብርከ፡ ደብረ፡ ማርያም፡ ቆርቆር፡ እንዘ፡ ይጸውሮ፡ (52v°c) በክነፊሁ፡ መልአክ።\n296 M ለዓ፡ ዓለ።\n118በረከቱ፡ ትኩን፡ ላዕለ፡ ኵልነ፡ ደቂቀ፡ ዳንኤል፡ *ለዓለመ፡ ዓለም296።\n119ሰላም፡ ለከ፡ ዳንኤል፡ መዋዔ፡ አጋንንት፡ በቃሉ፡ ለፌማ።\nዘአደክሞ፡ ለንጉሠ፡ አጋንንት፡ በኃይሉ፡ ለዓቢይ፡ መስቴማ።\nዘተወፈይከ፡ በእደ፡ ጳጳስ፡ ሥርዓተ፡ መላእክት፡ አስኬማ።\nባርከነ፡ በመስቀልከ፡ ዘወረደ፡ እምራማ።\nበረከተከ፡ ንንሣእ፡ እንበለ፡ ድካም፡ ወፃማ።\n297 M + አክሱ፡\n298 M + ውዳሴሃ፡\n299 M ወመዝሙሙረ፡\n300 M ወካልንሂ፡\n301 M ኢይትከል፡\n121ኦአኃው፡ ቡሩካን፡ እንግርክሙ፡ ከመ፡ ትስምዑ፡ ዜና፡ በዓቱ። አመ፡ ነበረ፡ በሀገረ297፡ አክሱም፡ እንዘ፡ ይትወፈይ፡ ቆብዓ፡ ወአስኬማ፡ እምእደ፡ ሊቀ፡ ጳጳሳት፡ አቡነ፡ ሰላማ፡ ዘአዜብ፡ መተርጕም፡ ሶቤሃ፡ ተመይጠ፡ ማር፡ ዳንኤል፡ አመ፡ ፮ለነሐሴ። ገብአ፡ (53r°b) ውስተ፡ በዓቱ፡ ወአሐዘ፡ ጸሎተ፡ ሱባዔ፡ ዘጾመ፡ ፍልሠታ298፡ ለእግዝእትነ፡ ወጐሥዓ፡ ቅዳሴሃ፡ ለእግዝእትነ፡ ማርያም፡ ወቅዳሴ፡ እግዚእ፡ ወኪዳን፡ ወትምኅርተ፡ ኅቡዓት፡ ወመዝሙረ299፡ ዳዊት፡ ወውዳሴ፡ አምላክ፡ ወመኃልየ፡ ነቢያት፡ ወመኃልየ፡ ሰሎሞን፡ ወመጻሕ(53r°c)ፍተ፡ ነቢያት፡ ወሐዋርያት፡ እስከ፡ አመ፡ ይትፌጸም፡ መዋዕለ፡ ሱባዔ፡ ጾመ፡ ፍልሠታ፡ ለእግዝእትነ፡ ማርያም፡ ወላዲተ፡ አምላክ። ወበጊዜ፡ ፈጸመ፡ መዋዕለ፡ ሱባዔ፡ ፍልሠታ፡ ለእግዝእትነ፡ ማርያም፡ ሶቤሃ፡ ኮነ፡ እምድኅረ፡ ገብአ፡ እምሀገረ፡ አክሱም፡ እምድኅረ፡ ነሥአ፡ ቆ(53v°a)ብዓ፡ ወአስኬማ፡ ሶቤሃ፡ ኮነ፡ አመ፡ ፮ለመስከረም። ጸውዖሙ፡ ለደቂቁ፡ መነኮሳት፡ አቡነ፡ ዮሐንስ፡ ወአቡነ፡ ዕብነ፡ ሰንበልት፡ ወአቡነ፡ ተላዌ፡ ክርስቶስ፡ ወአቡነ፡ ዘመንፈስ፡ ቅዱስ፡ ወአቡነ፡ ጴጥሮስ፡ ወአቡነ፡ እንድርያስ፡ ወአቡነ፡ ላዕከ፡ ክርስቶስ፡ ወአቡነ፡ ላዕከ፡ ሥላሴ፡ ወአቡነ፡ ግርማ፡ ኢየ(53v°b)ሱስ፡ ወአቡነ፡ ተስፋ፡ ጊዮርጊስ፡ ወአባ፡ ክንፈ፡ ሚካኤል፡ ወካልኣንሂ300፡ ኢይትከሃል301፡ ኈልቆቶሙ።\n302 M ማንኤል፡\n303 M ዘአዜ፡\n304 M እንጦስ፡\n305 M ሥርዓተ፡\n306 M ወበርሃት፡\n307 M ብርሃ፡\n308 M ማርያኒ፡\n309 M ተከወወት፡\n122ወበይእቲ፡ ዕለት፡ አመ፡ ፮ለመስከረም፡ ይቤሎሙ፡ ማር፡ ዳንኤል302፡ ለእለ፡ ተጋብኡ፡ ደቂቁ። ኦደቂቅየ፡ ነዋ፡ ፈጸምኩ፡ በእደ፡ መልአክ፡ ወበእደ፡ ሊቀ፡ ጳጳሳት፡ አቡነ፡ ሰላማ፡ መተርጒም፡ ዘ(53v°c)አዜብ303፡ ተፈጸመ፡ ብየ፡ ሥርዓተ፡ ምንኵስና፡ ዘአበው፡ ቀደምት፡ ቡሩካን፡ እንጦንስ304፡ መቃርስ፡ ወጳኵሚስ። ወናሁ፡ አነ፡ እፌጽም፡ ለክሙ፡ ሥርዓተ፡ ምንኵስና። እፌጽም፡ ለክሙ፡ ዮም፡ በዛቲ፡ ዕለት፡ ቡርክት፡ አመ፡ ፮ለመስከረም። ወበጊዜሃ፡ ቀርቡ፡ ኵሎሙ፡ ደቂቁ፡ ወነበሩ፡ ታሕተ፡ እገሪሁ። ወበጊ(54r°a)ዜሃ፡ አቅረበ፡ ሎሙ፡ ለለ፩፩ቆብዓ፡ ወአስኬማ። ወበጊዜሃ፡ ጸለየ፡ ማር፡ ዳንኤል፡ ጸሎተ305፡ መጽሐፈ፡ መነኮሳት፡ ወጸሎተ፡ ሙታን፡ በእንተ፡ እለ፡ ኖሙ። ወፈጺሞ፡ ዘንተ፡ ጸሎተ፡ ፈጸመ፡ ሥርዓተ፡ መነኮሳት፡ አቡነ፡ ማር፡ ዳንኤል፡ ወረሰዮሙ፡ በይእቲ፡ ዕለት፡ መነኮሳተ፡ መንፈሳውያነ። ወበርሃ306፡ ብርሃነ፡ ፅዱለ፡ ከመ፡ ብርሃነ307፡ ፀሐይ፡ ዘወርኃ፡ ኒሳን። ወደብረ፡ ማርያም(54r°b)ኒ308፡ ቆርቆር፡ ተከውከወት309፡ በብርሃነ፡ ስብሐተ፡ እግዚአብሔር።\n310 M ወበፍሜሁ፡\n311 M ማር፡\n312 M + ዓቢይ፡\n313 M ይትፌሥ፡\n314 M ወግዓተ፡\n315 M መላክት፡\n316 M ለሥሁ፡\n123ወበፍጻሜሁ310፡ ለዝንቱ፡ ሥርዓተ፡ መነኮሳት። እንዘ፡ ሀለዉ፡ ደቂቁ፡ ለማር311፡ ዳንኤል፡ በቤተ፡ መቅደሱ፡ ዘተሐንጸት፡ በኪነ፡ ጥበቡ፡ ለእግዚአብሔ(54r°c)ር312፡ እንዘ፡ ይትፌሥሑ313፡ በፍሥሓ፡ ዓቢይ። ግብተ፡ ሶቤሃ፡ ደወየ፡ ማር፡ ዳንኤል፡ ደዌ፡ ወገቦሁ፡ ዘየማን፡ ውግዓተ314፡ ወፍልፀተ፡ ርእስ። ወወድቀ፡ በጊዜሃ፡ ወሞተ፡ ማር፡ ዳንኤል፡ እንዘ፡ ሀሎ፡ ሊቀ፡ መላእክት315፡ ሚካኤል፡ ቀዊሞ፡ በየማኑ። ወሞቱ፡ ለማር፡ ዳንኤል፡ አመ፡ ፮ለመስከረም፡ ለአርእዮተ፡ ኃይለ፡ እግዚአብሔር፡ ውእ(54v°a)ቱ። ወአሜሃ፡ ደንገፁ፡ መነኮሳት፡ ደቂቁ፡ ድንጋፄ፡ ዓቢየ። ወበከዩ፡ ብካየ፡ መሪረ፡ እንዘ፡ ይብሉ፡ ምንት፡ ረከቦ፡ ለአቡነ፡ ማር፡ ዳንኤል፡ እስመ፡ ግብት፡ ረከቦ፡ እስመ፡ በእንተ፡ ኃጢአትነ፡ ረከቦ። ወነፍሱሂ፡ ዓርገት፡ በውስተ፡ ጽርሐ፡ አርያም፡ በቅድመ፡ እግዚአብሔር፡ በእደ፡ መላእክት፡ ገብርኤል፡ ወሩፋኤል፡ ወለሥጋሁኒ፡ ኮነ፡ (54v°b) ቅዱስ፡ ሚካኤል፡ የዓቅባ። ወደቂቁኒ፡ መነኮሳት፡ ፈቀዱ፡ ይግንዝዎ፡ ለሥጋሁ316፡ ከመ፡ ይቅብርዎ፡ ከልኦሙ፡ ኃይል፡ መለኮታዊ። ወኮነ፡ ነበልበለ፡ እሳት፡ በድነ፡ ሥጋሁ፡ ዘኢይክሉ፡ ለኪፎቶ፡ እሳታውያን። ወበጊዜሃ፡ ፈርሁ፡ ከመ፡ ኢይቅ(54v°c)ረቡ፡ ኀበ፡ በድነ፡ ሥጋሁ። ወኮነ፡ ኃዘኖሙ፡ ከመ፡ ኃዘነ፡ ያዕቆብ፡ መሪር፡ በሞተ፡ ዮሴፍ፡ ወልዱ፡ በጊዜ፡ ተኃጥኦቱ፡ ምስለ፡ አኃዊሁ።\n317 M ወአብጽሕ፡\n318 M ወሐዋት፡\n319 M ወይይሄሉ፡\n320 M ለዓመ፡\n124ወለነፍሱሂ፡ አዘዞሙ፡ እግዚእነ፡ ኢየሱስ፡ ክርስቶስ፡ ለመላእክቲሁ፡ ገብርኤል፡ ወሩፋኤል፡ ከመ፡ ያርእይዋ፡ አኅጉራተ፡ ገነት፡ ዘዚአሁ፡ ወዘደቂቁ፡ ርስተ፡ መክፈ(55r°a)ልቶሙ፡ ለጻድቃን። ወመካነ፡ ፍዳ፡ ርስቶሙ፡ ለኃጥኣን። ወበጊዜሃ፡ መርህዎ፡ ወአብጽሕዎ317፡ ኀበ፡ አኅጉራተ፡ ገነት፡ ዲበ፡ ፲ወ፪አኅጉራተ፡ ገነት፡ ዘዚአሁ። ወይቤልዎ፡ መላእክት፡ እለ፡ አርአይዎ፡ ርስተ፡ ማኅደሩ፡ ለማር፡ ዳንኤል፡ ኦገብሩ፡ ለእግዚአብሔር፡ ዘበአማን፡ ዘበኅዳጥ፡ ምዕመነ፡ ኮንከ፡ ዲ(55r°b)በ፡ ብዙኅ፡ እሰይመከ፡ ይቤለከ፡ እግዚአብሔር፡ ባዕ፡ ውስተ፡ ፍሥሓሁ፡ ለእግዚእከ። ወካዕበ፡ ወሰድዎ፡ እስከ፡ አብጽሕዎ፡ እንዘ፡ ይመርህዎ፡ ገብርኤል፡ ወሩፋኤል፡ ኀበ፡ መካነ፡ ጻድቃን፡ ምድረ፡ ፅዕዱተ፡ ወብርህተ፡ እንተ፡ ትውኅዝ፡ ሐሊበ፡ ወመዓረ። ዝውእቱ፡ (55r°c) ማኅደረ፡ ጻድቃን። ወሥልሰ፡ አርአይዎ፡ ማኅደረ፡ ሰማዕታት፡ ብርህት፡ ከመ፡ ብርሃነ፡ ፀሐይ፡ ወወርኅ። ወኢይትፈለጥ፡ እምኔሃ፡ ስብሐተ፡ እግዚአብሔር፡ ሌሊተ፡ ወመዓልተ። ወአንከረ፡ አባ፡ ዳንኤል፡ እምዝንቱ፡ ስብሐት፡ ወሀገር። ወርብዓ፡ ወሰድዎ፡ እንዘ፡ ይመርህዎ፡ እስከ፡ (55v°a) አብጽሕዎ፡ መካነ፡ ነቢያት፡ ወሐዋርያት318፡ እለ፡ ሕኑፃት፡ በወርቅ፡ ወበዕንቍ። ወማዕከሌሆሙ፡ ታቦት፡ ዘዶር፡ እንዘ፡ የዓውድዎ፡ በማዕጠንተ፡ ወርቅ፡ እንዘ፡ ይብሉ። ቅዱስ፡ ቅዱስ፡ ቅዱስ፡ እግዚአብሔር፡ አምላከ፡ አማልክት፡ ዘሀሎ፡ ወይሄሉ319፡ ወትረ፡ እስከ፡ ለዓለመ320፡ ዓለም።\n321 M ለእንቲሁ፡\n125ወነበረ፡ አ(55v°b)ቡነ፡ ዳንኤል፡ እምድኅረ፡ ሞተ፡ ፫መዓልተ፡ ወ፫ሌሊተ። ወይቤሎሙ፡ እግዚእነ፡ ኢየሱስ፡ ክርስቶስ፡ ለሊቃነ፡ መላእክት፡ ሩፋኤል፡ ወገብርኤል፡ ርእየኑ፡ መካነ፡ ማኅደሩ፡ አኅጉራተ፡ ፲ወ፪ተ፡ ክፍለ፡ ርስቱ፡ ለእንቲአሁ፡ ወለደቂቁ321። እወ፡ ርእየ፡ ኦእግዚእነ፡ ወአምላክነ። ወሶቤሃ፡ (55v°c) ይቤሎሙ፡ እግዚእነ፡ ዮም፡ ኮኖ፡ ለፍቁርየ፡ እምድኅረ፡ ሞተ፡ ሠሉሰ፡ መዋዕለ፡ ወሠሉሰ፡ ለያልየ፡ ሰድዋ፡ ለነፍሰ፡ ዳንኤል፡ መዋዔ፡ አጋንንት፡ ፍቁርየ፡ ትግባዕ፡ ነፍሱ፡ ኀበ፡ ሥጋሁ። ወይንበር፡ በዲበ፡ ምድር፡ እንዘ፡ ያስተራትዕ፡ ሃይማኖተ፡ ወይሜህር፡ ወንጌለ፡ መንግሥትየ፡ እንዘ፡ (56r°a) ይሠርዕ፡ ደቂቆ፡ ሥርዓተ፡ ማኅበር፡ ዘእንጦንስ፡ ወዘጳⷈሚስ፡ ወዘመቃርስ፡ ፳ዓመተ። ወእምይእዜሰ፡ ትግባዕ፡ ነፍሱ፡ ኀበ፡ ሥጋሁ። ሰድዋ፡ ወአግብእዋ፡ ለነፍሱ፡ ትትዋሐድ፡ ምስለ፡ ሥጋሃ። ወይትነሣእ፡ ከማየ፡ በሣልስት፡ ዕለት፡ እምድኅረ፡ ሞተ፡ ማር፡ ዳንኤል፡ ዘረሰይክዎ፡ ሰዳዴ፡ አጋንንት።\n322 M ግሩ፡\n323 M ዮሐስ፡\n324 M ወልድ፡\n126(56r°b) ወባሕቱ፡ ይእተ፡ ጊዜ፡ ወረደት፡ ነፍሱ፡ ምስለ፡ ሊቃነ፡ መላእክት፡ ሚካኤል፡ እንዘ፡ ሀሎ፡ እንዘ፡ የዓቅብ፡ በድነ፡ ሥጋሁ፡ ለማር፡ ዳንኤል፡ እንዘ፡ ሀሎ፡ ንውመ፡ በድነ፡ ሥጋሁ፡ በማዕከለ፡ ደቂቁ፡ መነኮሳት፡ እንዘ፡ ይበክዩ፡ ወያስቆቅዉ፡ በማዕከለ፡ ውሣጤ፡ ሕንፃ፡ መቅደስ። እስመ፡ (56r°c) ዓፀቦሙ፡ ፈድፋደ፡ በእንተ፡ ሞቱ። ወበይእቲ፡ ዕለት፡ አመ፡ ፮ለመስከረም፡ አንሳሕስሐ፡ በድነ፡ ሥጋሁ፡ ለማር፡ ዳንኤል፡ መዋዔ፡ ሞተ፡ ግብት። ወተንሥአ፡ በኃይለ፡ አምላኩ፡ ከመ፡ እግዚኡ፡ ፈጣሬ፡ ሰማያት፡ ወምድር፡ ክርስቶስ፡ ወተንሥአ፡ እሙታን፡ በሣልስት፡ ዕለት። ወተ(56v°a)ንሥአ፡ ማር፡ ዳንኤል፡ ዕጓለ፡ አንበሳ፡ ግሩም322፡ ወነቅሐ፡ እምንዋመ፡ ሞቱ። ወርእዮሙ፡ ደቂቁ፡ መነኮሳት፡ አቡነ፡ ዕብነ፡ ሰንበልት፡ ወአቡነ፡ ዮሐንስ323፡ ወኵሎሙ፡ መነኮሳት፡ ነበሩ፡ እንዘ፡ የዓቅቡ፡ በድኖ፡ በማዕከለ፡ ሕንፃ፡ መቅደሱ፡ ደብረ፡ ማርያም፡ ቆርቆር፡ ሙራደ፡ መንፈስ፡ ቅዱስ፡ ምዕራገ፡ ጸሎት፡ ዘአልባቲ፡ ርስሐት፡ ወነውር። ሰብ(56v°b)ሑ፡ ወዘመሩ፡ በዝማሬ፡ ስብሐት፡ ዘዕለተ፡ ትንሣኤ፡ ቅድስት፡ እንዘ፡ ይብሉ፡ አርድእቱ፡ መነኮሳት። እስመ፡ ሞዖ፡ ለሞት፡ ወተንሥአ፡ ወልድየ324፡ ዳንኤል፡ ሞኦ፡ ለሞት፡ ወተንሥአ። እንዘ፡ ይትመያየጡ፡ ለፌ፡ ወለፌ። አንዘ፡ ያጽሕሱ፡ በእገሪሆሙ፡ ወይጠፍሑ፡ በ(56v°c)እደዊሆሙ፡ በከበሮ፡ ወበጸናጽል፡ ወበቃለ፡ መዝሙር፡ ሐዋዝ። ወኮኑ፡ ስኩራነ፡ ከመ፡ ዘሰትየ፡ ወይነ፡ ከራሜ፡ በዝንቱ፡ ማኅሌተ፡ ትንሣኤሁ፡ ለእግዚእነ፡ ኢየሱስ፡ ክርስቶስ፡ ሎቱ፡ ስብሐት።\n325 M አንሣእእክዎ፡\n326 M ሰብ፡\n327 M ፈያተይ፡\n328 M ይረሱ፡\n329 M + ሰብአ፡\n127ወእንዘ፡ ይዜምሩ፡ አርድእቱ፡ ለአቡነ፡ ዳንኤል፡ ዕጓለ፡ ርግብ፡ እንዘ፡ ሀሎ፡ ተንሢኦ፡ እሙታን። ሶቤሃ፡ ወረደ፡ (57r°a) መንፈስ፡ ቅዱስ፡ በአምሳለ፡ ዕጓለ፡ አንበሳ፡ መፍርህ፡ እንዘ፡ ይለብስ፡ ሥጋ፡ አዳም፡ መዋቲ። ከዊኖ፡ በአምሳለ፡ ገብር። ወቆመ፡ በማዕከሎሙ። ወይቤሎሙ፡ በልሳነ፡ እጓለ፡ እመሕያው። ኦደቂቀ፡ ዳንኤል፡ ንሥኡ፡ ወተወፈዩ፡ ኪዳነ፡ አነ፡ እግዚኡ፡ ለዳንኤል፡ መዋዔ፡ ሞተ፡ ግብት፡ ፈጣሬ፡ ሰማያት፡ ወምድር፡ ዘተንሣእኩ፡ በሣልስት። (57r°b) ከማየ፡ አንሣእክዎ325፡ ለማር፡ ዳንኤል፡ አቡክሙ፡ ከመ፡ አሀቦ፡ ኪዳነ፡ እንዘ፡ እብል፡ በዛቲ፡ ጽርሐ፡ መቅደሱ፡ ዘተሐንጸት፡ በእዴየ። ወኵሉ፡ ሰብእ326፡ ዘገብረ፡ ተዝካረ፡ ትንሣኤሁ፡ በዛቲ፡ ዕለት፡ አመ፡ ፮ለመስከረም፡ ይኩን፡ ክፍሉ፡ ከመ፡ ፈያታይ327፡ ዘየማን፡ ዘተሰቅለ፡ በየማንየ። (57r°c) ወከመ፡ ማርያም፡ መግደላዊት፡ ቅድመ፡ ኵሎሙ፡ ሐዋርያትየ፡ ዘነጸረት፡ ምሥጢረ፡ ትንሣኤየ። ከማሆሙ፡ ይረስ328፡ መንግሥተ፡ ገነተ፡ ትፍሥሕት። ወእለሂ፡ ወሀቡ፡ አምኃ፡ በዛቲ፡ ዕለት፡ ወአነሂ፡ እሬሲ፡ አምኃሆሙ፡ ከመ፡ ሰብአ329፡ ሰገል፡ ዘአምኁኒ፡ በጊዜ፡ ል(57v°a)ደትየ። ከማሆሙ፡ እሬሲ፡ ክብሮሙ፡ በሰማያት። ወለዘሂ፡ ተቀብረ፡ ወአስመከ፡ በዛቲ፡ ደብርከ፡ ደብረ፡ ማርያም፡ ቆርቆር፡ እሬሲ፡ ክፍሎ፡ ከመ፡ ዘተቀብረ፡ ወአስመከ፡ በጎልጎታ፡ መቃብርየ። ወከመ፡ ጌቴሴማኒ፡ መቃብሪሃ፡ ለእምየ። ወለዘሂ፡ ዘአብልዖ፡ እምሳሑ፡ ወእም(57v°b)ድራሩ፡ በአሚን፡ አነሂ፡ ኣበልዖ፡ ምሳሐ፡ በደብረ፡ ጽዮን፡ አመ፡ ይጠብሑ፡ ፪ቱ፡ አልህምት፡ ኣጸግቦ፡ በእንተ፡ ፍቁርየ፡ ዳንኤል። መሐልኩ፡ ሎቱ፡ ከመ፡ ኢይሔሱ፡ ማዕኰትየ። በእንተ፡ ፍቁርየ፡ ዳንኤል፡ መዋዔ፡ አጋንንት፡ ዘደብረ፡ ማርያም፡ ቆርቆር።\n330 M ለዓ።\n128ጸሎቱ፡ ወበረ(57v°c)ከቱ፡ የሃሉ፡ ምስለ፡ ኵልነ፡ ደቂቀ፡ ዳንኤል፡ ለዓለም330።\n331 M ሰማዊ፡\n332 M ፅራዕ፡\n333 M እምሕማ፡\n129ሰላም፡ ለአባ፡ ዳንኤል፡ ዘተወፈየ፡ ቆብዓ፡ ወአስኬማ።\nእምእደ፡ ጳጳስ፡ ወእምኀበ፡ መልአክ፡ ዘራማ።\nአንተኑ፡ ሰማያዊ331፡ ወከመ፡ ፋኑኤል፡ ሰዳዴ፡ ፅሩዕ332፡ መስቴማ።\nወዕቀባ፡ ለደብርከ፡ ደብረ፡ ማርያም፡ እምሕማመ333፡ አጋንንት፡ ዘፃማ።\nወአርፍቀነ፡ በየማኑ፡ ለአምላክ፡ ፌማ።\n334 M መንግሥ፡\n335 M ዘገብሮ፡\n336 M + አብያቲሆሙ፡ ወመካነ፡\n131ክሥቱ፡ ዕዝነ፡ አልባቢክሙ፡ ኦደቂቀ፡ ወንጌል፡ ለሰሚዓ፡ ዜና፡ ጽድቁ፡ ወገድሉ፡ ለብፁዕ፡ ወኅሩይ፡ ሰባኬ፡ ወንጌለ፡ መንግሥቱ334፡ ለወልደ፡ እግዚአብሔር፡ አቡነ፡ ዳንኤል፡ ዘገብረ335፡ ተአምረ፡ ወመንክረ፡ አመ፡ ዓርገ፡ ኀበ፡ ደብሩ፡ ደብ(58r°b)ረ፡ ማርያም። እምድኅረ፡ ኮኖ፡ ፯ዓመተ፡ ሐነጸ፡ ቤተ፡ ምጽላዩ። ዘሀለወት፡ መንገለ፡ ምሥራቅ፡ በጽንፈ፡ ዓቢይ፡ ጸድፍ፡ ዘትትናጸር፡ ምስለ፡ ሰብአ፡ ሀገረ፡ ደብረ፡ ማርያም፡ ቆርቆር። ወበዓታተ፡ ምጽላዮሙ፡ ለደቂቁ፡ መነኮሳት፡ እለ፡ አቡነ፡ ዕብነ፡ ሰንበልት፡ ወአቡነ፡ ዮ(58r°c)ሐንስ፡ ወአቡነ፡ ዮሴፍ፡ ወለኵሎሙ፡ ደቂቁ፡ ሐነጸ፡ ሎሙ፡ በዓታተ336፡ አብያቲሆሙ፡ ለእሉ፡ ደቂቁ፡ በመዋዕሊሁ፡ ለአርማኅ፡ ዳዊት፡ ንጉሠ፡ ኢትዮጵያ፡ ወዓመተ፡ ምሕረትኒ፡ ፬፻፷ወ፬። ነበረ፡ በውእቱ፡ ዘመን፡ እንዘ፡ የሐንፃ፡ (58v°a) ለይእቲ፡ በዓተ፡ ምጽላዩ፡ አመ፡ ፮ለጥቅምት፡ ፈጸመ፡ ሐኒጾታ። ወሰዓለ፡ ሥዕለ፡ ነቢያት፡ ወሐዋርያት። ወረሰያ፡ ድሉተ፡ ለቅዳሴ፡ ምሥዋዕ።\n337 M ክብራቲሆሙ፡\n338 M ዘወወርቅ፡\n339 M መዋዕልና።\n340 M እኂዞሙ፡ መጽኡ፡\n132ወበይእቲ፡ ዕለት፡ አመ፡ ፮ለጥቅምት፡ አስተጋብአ፡ ሎቱ፡ እግዚአብሔር፡ እምሰብእ፡ ኄራን፡ እምሥራቅ፡ ወእ(58v°b)ምዕራብ፡ እምሰሜን፡ ወእምደቡብ፡ ጻድቃን፡ እሙንቱ፡ ዘኮነ፡ ክቡራቲሆሙ337፡ ከመ፡ ፳ወ፬ካህናተ፡ ሰማይ፡ ዘምስለ፡ ማዕጠንታቲሆሙ፡ ዘወርቅ338፡ ወዘዕንቍ፡ ወዘብሩር፡ ዘምሉዕ፡ ዕጣነ። ወጢሰ፡ ዕጣን፡ ይመልዕ፡ ዓውደ፡ ደብተራሃ፡ ለደብሩ፡ ደብረ፡ ማርያም፡ ቆር(58v°c)ቆር። ወፄና፡ መዓዛሁ፡ ይሰልብ፡ አልባበ። ወአልባሲሆሙኒ፡ ሐሜላት፡ በወርቅ፡ ፅፉቅ። ወኑኆሙኒ፡ ከመ፡ ዕፀ፡ ዘግባ። ወርእየተ፡ መልክዖሙኒ፡ ከመ፡ መላእክተ፡ እግዚአብሔር፡ ይመስሉ። ወቂሐተ፡ ገጸ፡ መልክዖሙኒ፡ ከመ፡ ቂሐተ፡ ጽጌ፡ ሮማን፡ ይመስሉ። ወእሉሂ፡ ጻድቃን፡ (59r°a) ዘመዝባዕ፡ ወዘአፉሁ፡ ውእቱ፡ እሙንቱ፡ ወኍልቆሙሰ፡ ፸ወ፬። ወዓዲ፡ ካዕበ፡ አምጽአ፡ ሎቱ፡ እግዚአብሔር፡ አምላኩ፡ ጻድቃነ፡ እምዓዕሩገ፡ ሐውዜን፡ እለ፡ ርሱያን፡ በአልባሰ፡ ሲበት፡ ዘብሉየ፡ መዋዕል339። ወሲበተ፡ ርእሶሙኒ፡ ወጽሕሞሙ፡ ይመስል፡ ፀዓዳ፡ ከመ፡ (59r°b) በረድ። ወአርአያሆሙኒ፡ አርአያ፡ መላእክት። *መጽኡ፡ እኂዞሙ340፡ ማዕጠንተ፡ ዘብርት፡ ወዘሐፂን፡ ዘአምጽአ፡ ሎሙ፡ እግዚአብሔር፡ አምላኩ፡ እምኢየሩሳሌም፡ ሀገሩ፡ ከመ፡ ይሰብሑ፡ ወይዘምሩ፡ ሎቱ፡ ለክብረ፡ ዚአሁ፡ ወለዕበየ፡ ጽድቁ፡ ለአቡነ፡ ዳንኤል፡ (59r°c) ዘደብረ፡ ማርያም፡ ቆርቆር፡ ምልዕተ፡ ጸጋ፡ ወክብር።\n341 M ወበዓቶሙኒ፡\n133ወአሜሃ፡ በይእቲ፡ ዕለት፡ አመ፡ ፮ለጥቅምት። እንዘ፡ ሀለወት፡ ምድር፡ ሥርጉት፡ በጽጌ፡ ወርቅ፡ ዘሃይማኖት። ወኍልቆሙሰ፡ ለዓዕሩገ፡ ሐውዜን፡ ፪፻፷ወ፮ ዘዓርጉ፡ በላዕለ፡ ርእሰ፡ ደብረ፡ ብፁዕ፡ አቡነ፡ ዳንኤል፡ በዓለ፡ (59v°a) መንበር፡ ዓቢይ። ወበጊዜ፡ ዕርገቶሙ፡ ለእሙንቱ፡ ጻድቃን፡ አመ፡ ፮ለጥቅምት፡ በዘመነ፡ ጽጌ፡ አንገስገሰት፡ ደብረ፡ ማርያም፡ በብርሃነ፡ ስብሐት፡ ዓቢይ፡ እስከ፡ ዓንቀልቀለ፡ ደብር፡ ለወዲቅ፡ በስብሐተ፡ እግዚአብሔር፡ ዓቢይ። ወቦኡ፡ እሉ፡ ጻድቃን፡ በኀበ፡ ይእቲ፡ ሕንፃ፡ መቅ(59v°b)ደሱ፡ ዘሐነፃ፡ በየማነ፡ እዴሁ፡ አቡነ፡ ዳንኤል። ወበበዓቶሙኒ341፡ ለእሙንቱ፡ ጻድቃን፡ በርሃት፡ ወኮነት፡ ልዕልተ፡ ግርማ። እስከ፡ ኢያግመሮሙ፡ መካነ፡ ሕንፃ፡ መካነ፡ መቅደሱ። ወበይእቲ፡ ዕለት፡ ዕለተ፡ ዓርብ፡ እንዘ፡ ሀለዉ፡ ድርገተ፡ ተጋቢኦሙ፡ እሉ፡ ጻ(59v°c)ድቃን፡ ዘምስለ፡ መዓጥኒሆሙ። ይእተ፡ ጊዜ፡ መጽአት፡ እግዝእትነ፡ ማርያም፡ እንዘ፡ ትለብስ፡ ግርማ፡ መንግሥት። ዘከመ፡ በዓታ፡ ቀዳሚ፡ በመዋዕለ፡ መንግሥቱ፡ ለሄሮድስ፡ ጸረ፡ ሕፃናት፡ ንጉሠ፡ ገሊላ። ወንጉሠ፡ ኢትዮጵያ፡ ነበረ፡ ዘስሙ፡ ባዜን። ወእምቅድመ፡ ል(60r°a)ደቱ፡ ነበረ፡ እንዘ፡ ይኴንን፡ ፰ዓመተ። ወእምድኅረ፡ ልደተ፡ ክርስቶስኒ፡ ነበረ፡ ፱ዓመተ፡ ወዘመነ፡ መንግሥቱኒ፡ ፲ወ፯ዓመተ። ወስመ፡ መንግሥቱ፡ ሠርጡ። ወበውእቱ፡ ዘመን፡ ሶበ፡ መጽአት፡ ለቢሳ፡ ግርማ፡ መንግሥት፡ ሐዚላ፡ ሕፃና፡ ወዮሴፍ፡ ወሰሎሜ፡ ወአድግ(60r°b)ኒ፡ ዘፅዑን፡ ስንቀ፡ ዚአሆሙ፡ እንዘ፡ ታተሉ፡ በድኅሬሃ።\n342 M አርያ፡\n343 M ወበሩ፡\n344 M ዓባየ፡\n345 M በማርያም፡\n134ወበዘከመዝ፡ አርአያ342፡ ይዕተ፡ ዕለተ፡ መጽአት፡ እግዝእትነ፡ ቅድስት፡ ድንግል፡ በ፪ማርያም፡ ወላዲተ፡ አምላክ፡ ኀበ፡ መቅደሱ፡ ለአቡነ፡ ዳንኤል፡ ዘሀለወት፡ መንገለ፡ ምሥራቅ፡ በ(60r°c)ፅንፈ፡ ዓቢይ፡ ጸድፍ፡ ዘሐነፃ፡ በእዱ፡ ማር፡ ዳንኤል፡ እምቅድመ፡ ዕረፍቱ። እንዘ፡ ይሬእዩ፡ እለ፡ ተጋብኡ፡ ጻድቃን፡ ተቀበላ፡ በፍሥሐ፡ ዓቢይ፡ ለእግዝእትነ፡ ቅድስት፡ ድንግል፡ ማርያም፡ ወላዲተ፡ አምላክ። ወአብኣ፡ በውስተ፡ ውሣጤ፡ ጽርሐ፡ መ(60v°a)ቅደሱ፡ እንዘ፡ ተሐዝሎ፡ ለወልዳ፡ ፍቁር፡ ወምስሌሃ፡ ዮሴፍ፡ ወሰሎሜ፡ ወአድግኒ፡ ዘፅዑን፡ ስንቀ፡ ዚአሆሙ። ወቦአት፡ ውስተ፡ ቤተ፡ መቅደስ። ወነበረት፡ ዲበ፡ መንበረ፡ ታቦት። ወመላአክት፡ ወሊቃነ፡ መላእክት፡ ነበሩ343፡ በየማና፡ ወበጸጋማ። ወ(60v°b)እለ፡ መጽኡሂ፡ ጻድቃን፡ ወሰማዕት፡ ከበብዋ፡ ከመ፡ ዓረፍት። ወቅዱስ፡ ጊዮርጊስ፡ ሊቀ፡ ሰማዕታት፡ ሰአሎ፡ ወአስተብቍዖ፡ ለማር፡ ዳንኤል፡ መዋዔ፡ አጋንንት፡ እንዘ፡ ይብል፡ በቅድሜሃ፡ ለእግዝእትነ፡ ማርያም፡ ኦእኁየ፡ ወፍቁርየ፡ ማ(60v°c)ር፡ ዳንኤል፡ እስዕለከ፡ ወኣስተበቍዓከ፡ ከመ፡ ታብአኒ፡ በ፪ሆን፡ መቅደሳቲከ፡ ወአሐቲ፡ መቅደስ፡ ዓባይ344፡ ዘሀለወት፡ በድኅሬነ፡ ዘከሠተ፡ ለከ፡ እግዚአብሔር፡ አምላክነ። ወአሐቲ፡ መቅደስ፡ ዘሀሎነ፡ ባቲ፡ ምስለ፡ እግዝእትነ፡ ቅድስት፡ ድንግል፡ በ፪(61r°a)ማርያም345፡ ወላዲተ፡ አምላክ። አብአኒ፡ በውስተ፡ ክልኤሆን፡ ጽርሐ፡ መቅደሳቲከ: ከመ፡ እኩን፡ ድርገተ፡ ምስሌከ፡ ፩ደ፡ ማኅበር።\n346 M በጕጕ፡\n347 M ትትመየጥ፡\n135ወይቤሎ፡ ማር፡ ዳንኤል፡ ለማር፡ ጊዮርጊስ፡ ኢያበውዓከ፡ አንሰ፡ በውስተ፡ ፪ሆን፡ ጽርሐ፡ መቅደሳትየ፡ እስመ፡ አንተ፡ ሶበ፡ ትትቈ(61r°b)ጣዕ፡ ትቀሥፎሙ፡ ለደቂቅየ፡ በበትረ፡ መዓትከ። ወባሕቱ፡ አነ፡ እሁበከ፡ ካልዓ፡ ማኅደረ፡ ለባሕቲትከ። ነዓ፡ ከመ፡ እምራህከ፡ ወኣብጽሕከ፡ በኀበ፡ ልዑል፡ ዛቲ፡ ጽርሐ፡ መቅደስከ። ወትቤሎ፡ እግዝእትነ፡ ማርያም፡ ሑር፡ ምስለ፡ አባ፡ ዳንኤል፡ አንተ፡ ጊዮርጊስ፡ (61r°c) ሑር፡ ትልዎ፡ ፍጡነ፡ በረዊፅ፡ ወበጕጕኣ346፡ ከመ፡ ያርኢከ፡ ጽርሓ፡ መቅደስከ፡ ለባሕቲትከ። ወተመየጡ፡ ፍጡነ፡ ከመ፡ ትትቀደስ347፡ ዛቲ፡ ጽርሓ፡ መቅደሱ፡ ለማር፡ ዳንኤል፡ ወልደ፡ ኢየሱስ፡ ሞዓ። ወበጊዜሃ፡ ሖሩ፡ እንዘ፡ ይትባደሩ፡ (61v°a) በጽሑ፡ በርእሰ፡ የማነ፡ መቅደስ፡ ዘረከብዋ፡ ነገሥት፡ ኄራን፡ አብርሃ፡ ወአጽብሐ፡ ነገሥተ፡ አክሱም። ወአርአዮ፡ ማኅደሮ፡ ወአወፈዮ፡ ይእተ፡ መቅደሰ። ወይእተ፡ ጊዜ፡ ሰመያ፡ ስመ፡ ቤተ፡ ጊዮርጊስ፡ በስሙ፡ ለውእቱ፡ ሰማዕት፡ ቅዱስ፡ ጊዮርጊስ። (61v°b) ወበጊዜ፡ ርእዮቱ፡ ለይእቲ፡ መቅደስ፡ ማር፡ ዳንኤል፡ ተፈሥሐ፡ ወተኃሠየ፡ በእንተ፡ ዘረከበ፡ ማኅደረ፡ ለባሕቲቱ፡ ቅዱስ፡ ጊዮርጊስ፡ ወኮኑ፡ ፩ደ፡ ማኅበረ።\n348 M + እንዘ፡ ትብል፡\n349 M አማር፡\n350 M ወበቢዜሃ፡\n136ወበጊዜሃ፡ ተመይጡ፡ በረዊፅ፡ ወበጕጕዓ፡ ኀበ፡ ቤተ፡ መቅደሱ፡ ለማር፡ ዳንኤል፡ በከመ፡ አዘዘቶ(61v°c)ሙ፡ እግዝእትነ፡ ማርያም፡ እንዘ፡ ትብል፡ ፍጡነ፡ በጺሐክሙ፡ ተመየጡ፡ ኀበ፡ መካነ፡ ቤቱ፡ ለማር፡ ዳንኤል348፡ ከመ፡ ትትቀደስ፡ ዮም። ወተመይጡ፡ በጊዜሃ። ወቦኡ፡ በኀበ፡ ሀለወት፡ እግዝእትነ፡ ማርያም፡ በውስተ፡ ሕንፃ፡ መቅደሱ፡ ለማር፡ ዳንኤል፡ (62r°a) ዕንቈ፡ ሶም። ወትቤሎ፡ ለማር349፡ ዳንኤል፡ በዓለ፡ ዛቲ፡ መንበር፡ ዕንቈ፡ ጳዝዮን፡ ነዓ፡ ቅረብ፡ ኀቤየ፡ ከመ፡ ኣልበስከ፡ አልባሰ፡ ጽጌ፡ ዘግቡር፡ በናርዶስ፡ ከመ፡ ትትቀደስ፡ ዮም። በእደ፡ ፍቁር፡ ወልድየ። ወበእዴየ፡ ቅድስት። ወበእዴከ፡ ቡርክት። ወበእደ፡ ጻድቃን፡ ቡሩካን። ወበጊዜሃ350፡ ቀርበ፡ (62r°b) ኀቤሃ፡ ማር፡ ዳንኤል፡ ኀበ፡ እግዝእትነ፡ ቅድስት፡ ድንግል፡ በ፪ማርያም፡ ወላዲተ፡ አምላክ። ወበጊዜ፡ ቀሪቦቱ፡ በከመ፡ ትቤሎ፡ አልበሰቶ፡ እግዝእትነ፡ ማርያም፡ ወላዲተ፡ አምላክ፡ አልባሰ፡ ክቡር፡ አልባሰ፡ ጽጌ፡ ዘግቡር፡ በናርዶስ። ወበጊዜሃ፡ በርሃ፡ ገጹ፡ ከ(62r°c)መ፡ ብርሃነ፡ መብረቅ፡ ዘይነድድ፡ ከመ፡ ብርሃነ፡ መለኮት።\n351 M ወዓልዓክዋ፡\n352 M ዚነነ።\n353 M መሥዋት፡\n354 M ጋብኡ፡\n355 M ፮ለጥቅም።\n356 M ወል፡\n357 M ኦፍቁየ፡\n137ወባረከቶ፡ በጊዜሃ፡ እንዘ፡ ትብል፡ በረከተ፡ ወልድየ፡ ወአቡሁ፡ ወመንፈስ፡ ቅዱስ፡ ይኅድር፡ በላዕሌከ። ወለዛቲኒ፡ ጽርሓ፡ መቅደስከ፡ ባረክናሃ፡ በእዴየ፡ ወበእደ፡ ወልድየ፡ ፍቁር፡ እንዘ፡ ትብል፡ ዓዕበይክዋ፡ ወዓል(62v°a)ዓልክዋ351፡ ወቀደስክዋ፡ በበዓትየ፡ ቀዳሚ፡ በተሰዶትየ፡ እምሄሮድስ፡ ፀራዊ። ዘዓዕረፈነ፡ ባቲ፡ ምስለ፡ ወልድየ፡ ፍቁር፡ ኢየሱስ፡ ክርስቶስ፡ ወዮሴፍ፡ ወሰሎሜ፡ ወአድግ፡ ዘፅዑን፡ ስንቀ፡ ዚአነ352። ወይእዜኒ፡ ዮም፡ መጻዕኩ፡ ለባርኮታ፡ ለዛቲ፡ መቅደስ። ወበጊዜሃ፡ ወረደ፡ መሥ(62v°b)ዋዕት353፡ ንጹሕ፡ ዘምስለ፡ ፃሕል፡ ወፅዋዕ። ወበጊዜሃ፡ ቀደስዋ፡ ጻድቃን፡ እለ፡ ተጋብኡ354፡ በይእቲ፡ ዕለት፡ አመ፡ ፮ለጥቅምት355። ወበኪደተ፡ እገሪሃ፡ ወበዓታ፡ በውስተ፡ ሕንፃ፡ መቅደሱ፡ ለማር፡ ዳአኤል፡ ዕንቈ፡ ሰንጴር። ወሀበቶ፡ ኪዳነ፡ ከዊና፡ ምስለ፡ ወልዳ356፡ ፍቁር፡ እንዘ፡ ትብል፡ ኦፍቁርየ357፡ ዳ(62v°c)ንኤል፡ ንሣእ፡ ወተወፈይ፡ ኪዳነ፡ ለእንቲአከ፡ ወለሰብአ፡ ቤትከ። እንዘ፡ እብል፡ ኵሉ፡ ሰብእ፡ ዘሰዓመ፡ በኀበ፡ ዛቲ፡ ጽርሐ፡ ሕንፃ፡ በዓትከ። ንሬስዮ፡ ምስሌየ፡ ከመ፡ ዘሰዓመ፡ ኢየሩሳሌምሃ፡ መቃብሪሁ፡ ለወልድየ፡ ወጌቴሴማኒሃ፡ መቃብርየ፡። ከማሁ፡ ይኩን፡ ኪዳኑ።\n358 M ክዳን፡ ፅኑ፡\n359 M + እንዘ፡ ንብል፡\n360 M ወኢይሬእዎ፡\n361 M ኢይሬእዎ፡\n362 M ይትደመሰስስ፡\n363 M ኃጢቱ።\n364 M ነዓድዎ፡\n138ወካዕበ፡ ወሀብናከ፡ ኪዳነ፡ ምሕረት፡ እንዘ፡ (63r°a) ንብል፡ በቃለ፡ *ኪዳን፡ ፅኑዕ358፡ አንተ፡ ፍቁርነ፡ ዳንኤል፡ ልዑለ፡ መንበር359፡ ይኩን፡ ኪዳንከ፡ ከመ፡ ኪዳነ፡ ኖኅ፡ ወአብርሃም፡ ይስሐቅ፡ ወያዕቆብ፡ ዘመሐልነ፡ ሎሙ፡ ከመ፡ ኢንሔስዎሙ፡ ለዓለመ፡ ዓለም። ወለሰብአ፡ ደብርሂ፡ እለ፡ ሀለዉ፡ በታሕተ፡ ደብረ፡ ማርያም፡ ቆርቆር፡ እለ፡ ሀለዉ፡ በክበ(63r°b)በ፡ ዚአሃ። ወደቂቅከሂ፡ መነኮሳት፡ እለ፡ ይነብሩ፡ በርእሰ፡ ዛቲ፡ ደብር፡ ወሀብናሆሙ፡ ኪዳነ፡ ፅኑዓ። ከመ፡ ኪዳንየ፡ ዘወሀበኒ፡ ወልድየ፡ ኪዳነ፡ ምሕረት፡ በእንተ፡ ስምዖን፡ በላዔ፡ ሰብእ፡ ወበእንተ፡ ማርያም፡ እንተ፡ ዕፍረት፡ ወማርያም፡ መግደላዊት። ወእደመ(63r°c)ስስ፡ ኵሎ፡ ኃጣውኢሆሙ። ወእሬስዮሙ፡ ውሉደ፡ መንግሥት። ወኢይሬእይዎ360፡ ኵነኔ፡ ሲኦል፡ ወገሃነመ፡ እሳት። ወካዕበ፡ ኢይሬእይዎ361፡ ለመልአከ፡ ሞት፡ ኅሡመ፡ ገጽ፡ በጊዜ፡ ፀዓቶን፡ ለነፍሳቲሆሙ። ወይትወከፍዎሙ፡ መላእክተ፡ ብርሃን። መሐርክዎሙ፡ ኵሎ፡ ኃጢአቶ(63v°a)ሙ፡ ወእደመስስ፡ ኵሎ፡ አበሳሆሙ፡ ወአኃድግ፡ ሎሙ፡ ኵሎ፡ ኃጢአቶሙ፡ በበስብዕ፡ ሰብዓ። ወአወርሶሙ፡ ገነተ፡ ትፍሥሕት። ወለዘሂ፡ ዘዓርገ፡ በኀበ፡ ዛቲ፡ ደብረ፡ ማርያም፡ ቆርቆር፡ ለስዒም፡ ሐልዮ፡ ከመ፡ ይትደመሰስ362፡ ኃጢአቱ363። ንሕነሂ፡ በእንተ፡ ፍቅሩ፡ ለአባ፡ ዳንኤል፡ ናዓድዎ364፡ ባሕረ፡ (63v°b) እሳት፡ ግሩመ፡ እንበለ፡ ሐተታ፡ ወቅስተ። ወለዘሂ፡ ተቀብረ፡ በኀበ፡ ይእቲ፡ ደብረ፡ ማርያም፡ መካነ፡ ዳንኤል፡ መዋዔ፡ አጋንንት፡ ይረክብ፡ ዕሤተ፡ ጽድቅ፡ ወኢይረክብዎ፡ አጋንንት።\n139ወይቤ፡ እግዚእነ፡ ክርስቶስ፡ በቃሉ፡ አልቦ፡ ዘየዓብያ፡ ለደብረ፡ ማርያም፡ ቆርቆር፡ ደብ(63v°c)ረ፡ አባ፡ ዳንኤል፡ እንበለ፡ ገበዘ፡ አክሱም፡ ወኢየሩሳሌም።\n141ሰላም፡ ለሕንፃ፡ መቅደስከ፡ ምሥራቃዊት፡ ኆኅት።\nብርሃና፡ ይመስል፡ ተቅዋመ፡ ማኅቶት።\nዳንኤል፡ መዋዔ፡ ንጉሠ፡ ኃያላን፡ አጋንንት።\nወዕቀባ፡ ለደብርከ፡ በኵሉ፡ ዕለት።\nከመ፡ ኢይባዕ፡ ኀቤነ፡ ግሩም፡ መቅሠፍት።\n365 M ክስቶስ፡\n366 M ደብ፡\n143ዓፅምዑ፡ ወለብዉ፡ ዘይገብር፡ ኃይለ፡ ወመንክረ፡ ብፁዕ፡ ኃያል፡ ገባሬ፡ ተአምር፡ አባ፡ ዳንኤል፡ ኃያል፡ መዋዔ፡ አጋንንት። እምድኅረ፡ ሐነጸ፡ ሕንፃ፡ መቅደሱ፡ ዘሀለወት፡ መንገለ፡ ምሥራቅ፡ መካነ፡ ምጽላዩ፡ ለውእቱ፡ ጻድቅ፡ አቡነ፡ ዳንኤል፡ ሶቤሃ፡ ኮነ፡ ዕለተ፡ ሰኑይ፡ አስተ(64r°b)ጋብኦሙ፡ ለደቂቁ፡ መነኮሳት፡ ከመ፡ ይሥራዕ፡ ሎሙ፡ ሥርዓተ፡ ማኅበር፡ ዘአበው፡ መነኮሳት፡ ዘአባ፡ እንጦንስ፡ ወአባ፡ መቃርስ፡ ወአባ፡ ጳኵሚስ። ከመ፡ ይኩን፡ ድሙረ፡ ኵሉ፡ ንዋዮሙ፡ ወሤሞ፡ መጋቤ፡ አኃው፡ ለአባ፡ ዕብነ፡ ሰንበልት፡ ዘሀገረ፡ ሺሬ፡ ማይ፡ ጣፋት። ወለአ(64r°c)ቡነ፡ ዮሐንስ፡ ዓቢይ፡ ዓረጋዊ፡ መንፈሳዊ፡ ረሰዮ፡ አበ፡ ምኔት፡ እምታሕቴሁ። ከመ፡ የአዝዞሙ፡ ለአርድእቱ፡ ለኵሉ፡ ተልዕኮተ፡ መፍቅደ፡ ማኅበር፡ ዘአበው፡ መነኮሳት። ወለአባ፡ ዮሐኒ፡ ሤሞ፡ ሊቀ፡ አርድእት። ወለአባ፡ ተላዌ፡ ክርስቶስ365፡ ሤሞ፡ ዓጣኔ፡ መርጡላ፡ ለእግዝእትነ፡ ቅድስት፡ ድንግል፡ (64v°a) ማርያም፡ ወላዲተ፡ አምላክ፡ ዘረከብዋ፡ ቀዳሚ፡ ነገሥት፡ ኅሩያን፡ አብርሃ፡ ወአጽብሐ። ወለአባ፡ ጴጥሮስኒ፡ ረሰዮ፡ ዓጣኔ፡ ቤተ፡ ምጽላዩ፡ ሕንፃ፡ መቅደሱ፡ ለአቡነ፡ ዳንኤል፡ ዘሐነፃ፡ በእዴሁ። ወለካልዓንሂ፡ አበው፡ መነኮሳት፡ ደቂቁ፡ አዘዞሙ፡ ከመ፡ ይትለአኩ፡ ለኵሉ፡ መፍቅዳተ፡ ደብር366፡ (64v°b) ወይኩኑ፡ ትጉሃነ፡ ወንቁሓነ፡ ለጾም፡ ወለጸሎት፡ ወለሰጊድ፡ ወለአንብቦተ፡ ኵሉ፡ መጻሕፍት፡ ሐዲሳት፡ ወመጻሕፍተ፡ ነቢያት፡ ወሐዋርያት፡ ወዘአበው፡ ቀደምት።\n144ወካዕበ፡ ኩኑ፡ ተአዛዝያነ፡ እግዚአብሔር፡ ወለአጋዕዝቲክሙ። ወሥልሰ፡ እቤለክሙ፡ ወዕቀቡ፡ ሕገጋ(64v°c)ተ፡ ዘ፲ቃላት፡ ወኦሪተ፡ ሙሴ፡ ወ፮ቃላተ፡ ወንጌል። ወንበሩ፡ በዘከመዝ፡ ግብር።\n367 M ዕለተ፡\n368 M መልክ፡\n369 M ይትዓዓፀፍ፡\n370 M ኢየሩሳሌ፡\n371 M ኢየሩሳሌ፡\n372 M መቃሪሁ፡\n373 M አስቄጥ፡\n145ወአሐተ፡ ሌሊተ367፡ እምለያልይ፡ በዕለተ፡ ሰኑይ፡ እንዘ፡ ይጼሊ፡ በበዓተ፡ ምጽላዩ፡ ሕንፃ፡ መቅደሱ፡ ምሥራቃዊት፡ ማር፡ ዳንኤል፡ መጽአ፡ ኀቤሁ፡ መልአክ368፡ ዘስሙ፡ ገብርኤል፡ መበስር፡ መልአከ፡ ብስረት፡ እንዘ፡ ይትዓ(65r°a)ፀፍ369፡ አልባሳተ፡ ወርቅ። ወቀርበ፡ ኀቤሁ፡ ወአኅደጎ፡ እምሰጊዱ፡ ወይቤሎ፡ በቃለ፡ ጽዋዔ። ኦመፍቀሬ፡ አምላክ፡ አባ፡ ዳንኤል፡ ናሁ፡ ተንሥእ፡ ወሑር፡ ኀበ፡ ኢየሩሳሌም፡ ወቅንት፡ ሐቌከ፡ ወትትዓፀፍኬ፡ አልባሲከ፡ ወብጻሕ፡ ኀበ፡ ኢየሩሳሌም። ወካዕበ፡ ሑር፡ ኀበ፡ ኢየሩሳሌም370፡ በኀበ፡ ፈ(65r°b)ለገ፡ ዮርዳኖስ፡ ወገዳመ፡ ቆሮንቶስ፡ ዘጾመ፡ ባቲ፡ እግዚእነ፡ ወመድኃኒነ፡ ኢየሱስ፡ ክርስቶስ፡ ከመ፡ ትጹም፡ ባቲ፡ እምድኅረ፡ ጸለይከ፡ ወሰገድከ፡ ፵መዓልተ፡ ወ፵ሌሊተ፡ ከመ፡ እግዚእከ፡ ፈጣሬ፡ ሰማያት፡ ወምድር። ወትትጋደል፡ ምስለ፡ አጋንንት። ወበዝ(65r°c)የኒ፡ እምድኅረ፡ ፃመውከ፡ ወፈጸምከ፡ በድረከ፡ ትረክብ፡ ዓሥበ፡ ድልወ፡ በቅድመ፡ እግዚእከ፡ ፈጣሬ፡ ሰማያት፡ ወምድር። ወድኅረኒ፡ ተጠመቅ፡ ኀበ፡ ማየ፡ ዮርዳኖስ። ወእምድኅረ፡ ዝኒ፡ ነገር፡ ተመየጥኬ፡ ኀበ፡ መቅደሰ፡ ኢየሩሳሌም371፡ ኀበ፡ መቃብሪሁ372፡ ለእግዚእነ። ወእምህየኒ፡ ሑር፡ ኀ(65v°a)በ፡ ምድረ፡ ግብጽ፡ ኀበ፡ ገዳመ፡ አስቄጥስ373፡ ገዳመ፡ አባ፡ መቃርስ፡ ከመ፡ ትትመሐር፡ ሥርዓተ፡ ምንኵስና፡ ገድለ፡ መነኮሳት፡ አበው፡ ቀደምት።\n374 M + በዕለተ፡ ሠሉስ፡\n375 M ፫ሰት።\n376 M እምኢየሩሳሌም፡\n377 M ለእግዚነ፡\n146ወዘንተ፡ ብሂሎ፡ እምድኅረ፡ ነገሮ፡ መልአከ፡ እግዚአብሔር፡ ሊቀ፡ መላእክት፡ ቅዱስ፡ ገብርኤል፡ ተፅዕነ፡ በሠረገላ፡ ብርሃን፡ በዕለተ፡ ሰኑይ፡ ምስለ፡ (65v°b) መልአከ፡ እግዚአብሔር፡ ቅዱስ፡ ገብርኤል፡ ሊቀ፡ መላእክት374፡ በጊዜ፡ ፫ሰዓት375። እንዘ፡ ይዜምር፡ መዝሙረ፡ ዳዊት፡ ወይብል፡ በዕለተ፡ ሰኑይ፡ ተፈሣሕኩ፡ እስመ፡ ይቤሉኒ፡ ቤተ፡ እግዚአብሔር፡ ነሐውር። ወቆማ፡ እገሪነ፡ ውስተ፡ ዓዕፃዲኪ፡ ኢየሩሳሌም፡ (65v°c) ኢየሩሳሌምሰ፡ ሕንፅት፡ ከመ፡ ሀገር። ወእንዘ፡ ይዜምር፡ ማር፡ ዳንኤል፡ በጽሑ፡ ሀገረ፡ ኢየሩሳሌም፡ በዕለተ፡ ሰኑይ፡ ምስለ፡ መልአከ፡ እግዚአብሔር። ወወረዱ፡ እምሠረገላ376፡ ወሰገዱ፡ ውስተ፡ ኢየሩሳሌም፡ ለክብረ፡ መስቀሉ፡ ወመቃብሪሁ፡ ለእግዚእነ377፡ ኢየሱስ፡ ክርስቶስ።\n378 M ለዓለ፡ ዓለ፡ አ፡ን።\n147በረከ(66r°a)ቱ፡ ቅድስት፡ ትኩን፡ ላዕለ፡ ኵልነ፡ ደቂቀ፡ ዳንኤል፡ *ለዓለመ፡ ዓለም፡ ኣሜን378።\n148ሰላም፡ ለአባ፡ ዳንኤል፡ ዘቦአ፡ በኢየሩሳሌም፡ ለክርስቶስ፡ ሀገሮ።\nበሰላም፡ ምስለ፡ መልአክ፡ ወበተፋቅሮ።\nለእግዚኡ፡ መድኃኔ፡ ዓለም፡ ከመ፡ ይስግድ፡ ኀበ፡ መቃብሮ።\nወበብጽሐቱ፡ ሰገደ፡ በአእምሮ።\nወበበጺ(66r°b)ሖቱ፡ አብዝኃ፡ አንክሮ።\n379 M ወቦ፡\n380 M ቅዱ፡\n381 M + ሀሎ፡\n150ወእምድኅረ፡ ቦኡ፡ መልአከ፡ እግዚአብሔር፡ ሊቀ፡ ትጉሃን፡ ቅዱስ፡ ገብርኤል፡ አብሳሬ፡ ትስብዕት፡ ወማር፡ ዳንኤል፡ መዋዔ፡ አጋንንት። ወወረዱ፡ እምዲበ፡ ሠረገላ፡ እሳት። ወቦ(66r°c)ኡ379፡ በውስተ፡ መቅደሰ፡ ኢየሩሳሌም፡ መቃብሪሁ፡ ለእግዚእነ፡ ኢየሱስ፡ ክርስቶስ። መልአከ፡ እግዚአብሔር፡ ቅዱስ፡ ገብርኤል፡ ወመዋዔ፡ አጋንንት፡ አባ፡ ዳንኤል፡ ሰገዱ፡ በይእቲ፡ ዕለት፡ ለክብረ፡ መቃብሪሁ፡ ለጸባዖት፡ አማኑኤል። በዕለተ፡ ሠሉስ፡ በበዓተ፡ ጾመ፡ ፵ቅድስት፡ ፼ስግደታ(66v°a)ተ፡ በቅድመ፡ ዓንቀጸ፡ መቃብሪሁ፡ ለእግዚእነ፡ ኢየሱስ፡ ክርስቶስ። ወጸለየ፡ በጊዜሁ፡ ማር፡ ዳንኤል፡ መዋዔ፡ አጋንንት፡ በዓንቀጸ፡ መቃብሪሁ፡ ለእግዚእነ፡ እንዘ፡ ይብል። ወአሕመምክዋ፡ በጾም፡ ለነፍስየ። ወጸሎትየኒ፡ ገብአ፡ ውስተ፡ ሕፅንየ። ከመዘ፡ ለአኃውየ፡ ከማሁ፡ አድሎኩ። ወ(66v°b)እንዘ፡ ይጼሊ፡ ከመዝ፡ መጽአ፡ መልአከ፡ እግዚአብሔር፡ ካዕበ፡ ሊቀ፡ መላእክት፡ ቅዱስ380፡ ሚካኤል፡ ወተደመረ፡ ምስለ፡ ቅዱስ፡ ገብርኤል፡ አብሳሬ፡ ትስብዕት፡ ቢጹ፡ በኀበ፡ ሀሎ381፡ አቡነ፡ ዳንኤል፡ መዋዔ፡ አጋንንት፡ በኀበ፡ ሀሎ፡ ኢየሩሳሌም፡ ሀገረ፡ እግዚ(66v°c)አብሔር።\n382 M + እለ፡\n383 M ወብሂ፡\n384 M + አይሁድ፡ እኩያን።\n151ወበይእቲ፡ ዕለት፡ ዕለተ፡ ሠሉስ፡ በዕለተ፡ ጾመ፡ ፵ቅድስት፡ ሶቤሃ፡ ይቤልዎ፡ ከዊኖሙ፡ ክልኤሆሙ፡ ግሩማን፡ ሊቃነ፡ መላእክት፡ ሚካኤል፡ ወገብርኤል፡ ኦማር፡ ዳንኤል፡ መዋዔ፡ አጋንንት። ከዊኖሙ፡ በ፩ቃል፡ ፪መላእክት፡ ኦአባ፡ ዳንኤል፡ መዋዔ፡ አጋንንት፡ (67r°a) ተንሥእ፡ ወነዓ፡ ወንሑር፡ ከመ፡ ትዑድ፡ መካነ፡ ሕማሙ፡ ወስቅለቱ፡ ለእግዚእነ፡ ኢየሱስ፡ ክርስቶስ፡ ከመ፡ ትርከብ፡ ዓሥበከ፡ ድልወ፡ ለእለ382፡ ይገብሩ፡ ተዝካረከ፡ ወለእለ፡ ይጼውዑ፡ ስመከ። ወበጊዜሃ፡ ዓዖድዎ፡ ፪መላእክት፡ ሚካኤል፡ ወገብርኤል፡ ፍቁራኒሁ፡ እንዘ፡ ይመርህዎ፡ (67r°b) ከዊኖሙ፡ ክልኤሆሙ። ቅዱስ፡ ሚካኤል፡ በቅድሜሁ፡ ወቅዱስ፡ ገብርኤል፡ በድኅሬሁ። ቀዳሚ፡ አርአይዎ፡ መካነ፡ ተእኅዞቱ። ወካዕበ፡ መካነ፡ ጽፍዓቱ፡ ወኵርዓተ፡ ርእሱ። ወሥልሰ፡ አርአይዎ፡ መካነ፡ ዝብጠቱ፡ ወብሂአ383፡ ሰሪቦቱ፡ እንዘ፡ ሀሎ፡ ስቁለ፡ ዲ(67r°c)በ፡ ዕፀ፡ መስቀል። ወካዕበ፡ አርአይዎ፡ በኀበ፡ ዘመከሩ፡ ቦቱ፡ እኩያን፡ አይሁድ፡ ከመ፡ ይቅትልዎ፡ ወይቅሥፍዎ384።\n385 M ምቅመ፡\n386 M + ወአምላክነ፡\n387 M ብካያ፡\n388 M + ወላዕለ፡\n389 M ወለአድባርኒ፡\n390 M በቅድሜ፡\n152ወሥልሠ፡ አብጽሕዎ፡ መካነ፡ ቀራንዮ፡ በኀበ፡ ምቅዋመ385፡ እግዝእትነ፡ ማርያም፡ በኀበ፡ ዘትኔጽሮ፡ እንዘ፡ ሀሎ፡ ስቁለ፡ ከዊና፡ ምስለ፡ ቅዱስ፡ ዮሐንስ፡ በዲ(67v°a)በ፡ ዕፀ፡ መስቀል፡ ወምስሌሃ፡ ሠላስ፡ ደናግል፡ እንዘ፡ ይኔጽራሁ፡ ስቁለ፡ ዲበ፡ ዕፀ፡ መስቀል፡ ለእግዚእነ፡ ወአምላክነ386፡ ወመድኃኒነ፡ ኢየሱስ፡ ክርስቶስ፡ ወይበክያ፡ ወያስቆቅዋ፡ በቃለ፡ ብካይ፡ ዓቢይ። ወይእተ፡ ጊዜ፡ ይቤሎን፡ እግዚእ፡ ኢየሱስ፡ በቃል፡ አምላካዊ። አዋል(67v°b)ደ፡ ኢየሩሳሌም፡ ኢትብክያ፡ ላዕሌየ። አላ፡ ብክያ387፡ ላዕሌክን፡ ወላዕለ388፡ ውሉድክን። እስመ፡ ብፁዓት፡ መካናት፡ እለ፡ ኢወለዳ፡ በውእቱ፡ መዋዕል። ወይቤልዎሙ፡ ለአድባር፡ ደቁ፡ ላዕሌነ፡ ወለአውግርኒ389፡ ድፍኑነ። ወበዘከመዝ፡ ነገር፡ አርአይዎ፡ መካነ፡ ሕማሙ፡ ወቅ(67v°c)ሥፈቱ፡ ለአቡነ፡ ዳንኤል፡ ፪ቱ፡ መላእክት፡ ሚካኤል፡ ወገብርኤል፡ እንዘ፡ ይመርህዎ፡ ከዊኖሙ፡ በቅድሜሁ390፡ ወበድኅሬሁ፡ ለአቡነ፡ ዳንኤል፡ ዕንቈ፡ አጶሮግዮን። ወካዕበ፡ ዓዲ፡ መርሕዎ፡ ወአብጽሕዎ፡ በኀበ፡ ጌቴሴማኒ፡ መቃብሪሃ፡ ለእመ፡ ንጉሥ፡ ዓቢይ፡ እግዝእትነ፡ ማርያም፡ ወሶቤሃ፡ (68r°a) አርአይዎ፡ ለአቡነ፡ ዳንኤል፡ ሰዳዴ፡ ሰይጣናት።\n391 M + ነገረ፡\n392 M ተ፡\n393 M በመዋለ፡\n153ወርእዮ፡ ዘንተ391፡ መካነ፡ ሕማማቲሁ፡ ወስቅለቱ፡ ወሞቱ፡ ለእግዚእነ፡ ወመድኃኒነ፡ ኢየሱስ፡ ክርስቶስ፡ በከየ፡ ወአስቆቀወ፡ በእንተ392፡ ተወክፎቱ፡ ዘንተ፡ ሕማማተ፡ እግዚእነ፡ ተዘኪሮ፡ ቅንዋተ፡ ሕማማቲሁ፡ ለ(68r°b)እግዚአ፡ ኵሉ፡ ዓለም፡ በእንተ፡ መድኃኒተ፡ አዳም፡ ወዘርኡ፡ ከመ፡ ይኩን፡ ስርየተ፡ ለኃጥኣን። ወዘንተ፡ ኵሎ፡ እምድኅረ፡ አርአይዎ፡ ለብፁዕ፡ ወቅዱስ፡ አቡነ፡ ዳንኤል፡ ሊቃነ፡ መላእክት፡ ሚካኤል፡ ወገብርኤል፡ አብእዎ፡ መይጦሙ፡ በኀበ፡ ቤተ፡ መ(68r°c)ቅደስ፡ ዘኢየሩሳሌም። ወአብዕዎ፡ ለአቡነ፡ ዳንኤል፡ ፪ቱ፡ መላእክት፡ ዓበይት፡ ሊቃናተ፡ ኃይል፡ ሚካኤል፡ ወገብርኤል፡ እንዘ፡ ይመርህዎ፡ ከዊኖሙ፡ ፩በቅድሜሁ፡ ወ፩በድኅሬሁ፡ በዕለተ፡ ሠሉስ፡ በመዋዕለ393፡ ጾመ፡ ፵ቅድስት፡ ከመ፡ ይጸሊ፡ በህየ።\n155ሰላም፡ ለበዓትከ፡ በመቅደሰ፡ ኢየሩሳሌም፡ መካነ፡ ስቅለት።\nእንዘ፡ ይመርሑ፡ ቅድሜከ፡ ሚካኤል፡ ወገብርኤል፡ ሊቃናት፡ ዓበይት።\nዳንኤል፡ ብፁዕ፡ መፍቀሬ፡ ጸሎት።\nዳንኤል፡ ብፁዕ፡ መፍቀሬ፡ ዮሐንስ፡ ወዕብነ፡ ሰ(68v°b)ንበልት።\nባርኮሙ፡ ለደቂቅከ፡ በበትረ፡ መስቀልከ፡ ሕይወት።\nወዕቀበነ፡ በኵሉ፡ ጊዜ፡ ወበኵሉ፡ ሰዓት።\n394 M ቤተ፡\n395 M ክርስቶ።\n157ወአሜሃ፡ ኮነ፡ ዕለተ፡ ረቡዕ። እምድኅረ፡ አብዕዎ፡ ውስተ፡ ቤተ፡ መቅደስ፡ ዘኢየሩሳሌ(68v°c)ም፡ ሊቃነ፡ መላእክት፡ ዓበይት፡ ክልኤቱ፡ ሚካኤል፡ ወገብርኤል፡ እንዘ፡ ይመርህዎ። ወእምድኅረ፡ አብዕዎ፡ ሶቤሃ፡ መጽአ፡ አብ፡ ኤጲስ፡ ቆጶስ፡ አባ፡ ፊላታዎስ፡ ከመ፡ ይቀድስ፡ ቍርባነ። ወበዊዖ፡ በኀበ፡ ቤተ፡ መቅደስ፡ ወረከቦ፡ ለአቡነ፡ ዳንኤ(69r°a)ል፡ ዘቆርቆር፡ እንዘ፡ ስፉሓት፡ እደዊሁ። ወዓፃብዒሁ፡ ያበርሁ፡ ከመ፡ ሰምዓት። እንዘ፡ ይጼሊ፡ ወይብል። በሌሊት፡ አንሥኡ፡ እደዊክሙ፡ በቤተ394፡ መቅደስ። ወባርክዎ፡ ለእግዚእብሔር። ይባርክ፡ እግዚአብሔር፡ እምጽዮን። ወበጊዜሃ፡ አእመሮ፡ አባ፡ ፊላታዎስ፡ ኤጲስ፡ ቆጶ(69r°b)ስ፡ ለአቡነ፡ ዳንኤል፡ ከመ፡ እምሰብአ፡ ኢትዮጵያ፡ ውእቱ። ወበጊዜሃ፡ ወሀቦ፡ ሰላመ፡ ወተኣምኁ፡ በበይናቲሆሙ፡ በአምኃ፡ መንፈሳዊት። ወይእተ፡ ጊዜ፡ ይቤሎ፡ ኤጲስ፡ ቆጶስ፡ አባ፡ ፊላታዎስ፡ ለአቡነ፡ ዳንኤል፡ ኦአባ፡ ክቡር፡ ብእሴ፡ እግዚአብሔር፡ (69r°c) ቀድስ፡ ለነ፡ ዮም፡ በዛቲ፡ ዕለተ፡ ረቡዕ። ከመ፡ ንትመጦ፡ ቍርባነ፡ ንጹሐ፡ በእዴከ፡ ቅድስት፡ አማናዊት። ዝውእቱ፡ ሥጋሁ፡ ወደሙ፡ ለእግዚእነ፡ ወአምላክነ፡ ወመድኃኒነ፡ ኢየሱስ፡ ክርስቶስ395።\n396 M ወንንጌ፡\n397 M ወአቄረቦሙ፡\n398 M + ቆጶስ፡\n158ወይቤ፡ ኦሆ፡ በትሑት፡ ቃል፡ አቡነ፡ ሰባኬ፡ ወንጌል396፡ (69v°a) ርእሰ፡ ማዕዘንት፡ አቡነ፡ ዳንኤል፡ ልሳነ፡ መዓዛ፡ ወልሳነ፡ ዕፍረት፡ ወምዑዘ፡ ክህነት። ቀደሰ፡ ቍርባነ፡ ንጹሐ፡ ወአቅረቦሙ397፡ ለኤጲስ፡ ቆጶስ398፡ ፊላታዎስ፡ ለእለ፡ መጽኡ፡ ሶቤሃ፡ ሕዝብ፡ ወክህናት፡ ወዲያቆናት፡ ወኵሉ፡ ሕዝብ። ተመጠ(69v°b)ዉ፡ ቍርባነ። ወበርሃ፡ ገጾሙ፡ ከመ፡ ነጸብራቀ፡ እሳት፡ ዘያንበለብል። ወተፈሥሐት፡ ነፍሶሙ፡ በመዓዛ፡ መንፈስ፡ ቅዱስ። አቡነ፡ ፊላታዎስ፡ ወኵሎሙ፡ ሰብአ፡ ኢትዮጵያ፡ ወግብጽ፡ ወኢየሩሳሌም። ወይእተ፡ ጊዜ፡ ገብረ፡ ሰርሖተ፡ ቍርባን። ወአ(69v°c)ተዉ፡ ውስተ፡ አብያቲሆሙ፡ በሰላም።\n399 M ልዑ።\n400 M እእግዚአብሔር፡\n401 M ዳኤል፡\n402 M + ርእሰ፡ ደብር፡\n403 M ጽሐቶሙ፡\n159ወይእተ፡ ጊዜ፡ ይቤልዎ፡ ሊቃነ፡ መላእክት፡ ዓበይት፡ ሚካኤል፡ ወገብርኤል፡ በቃል፡ ልዑል399። ኦገባሬ፡ ኃይል፡ መብረቀ፡ እሳት፡ አባ፡ ዳንኤል፡ ነዋ፡ ተንሥእ፡ ከመ፡ ንሑር፡ ኀበ፡ ፈለገ፡ ዮርዳኖስ፡ ከመ፡ ትጠመቅ፡ በእደ፡ ዳንኤል፡ ነቢየ፡ እ(70r°a)ግዚአብሔር400፡ ዘተሰመይከ፡ በስሙ፡ ለውእቱ፡ ነቢይ፡ ዘተሠምየ፡ ዳንኤል። ወአሜሃ፡ ተንሥኡ፡ ፫ቲሆሙ፡ ሚካኤል፡ ወገብርኤል፡ ወማር፡ አቡነ፡ ዳንኤል፡ ቦኡ፡ አሜሃ፡ ተፅዒኖሙ፡ በደመና፡ ብርሃን፡ ቦኡ፡ በይእቲ፡ ዕለት፡ ዕለተ፡ ረቡዕ፡ በጊዜ፡ መንፈቀ፡ ሌሊት። ወበህየኒ፡ ጸ(70r°b)ንሖሙ፡ ዓቢይ፡ ነቢይ፡ ዳንኤል፡ ነቢየ፡ ሱሳ። ወሶቤሃ፡ ተቀበሎሙ፡ ለ፪መላእክት፡ ግሩማን፡ ወለካልዖሙ፡ ዘግርማ፡ ርእየቱ፡ አንበሳ፡ አቡነ፡ ዳንኤል፡ ወልደ፡ ስዩመ፡ ሳባ፡ ወዘደብረ፡ ማርያም፡ ቆርቆር። ወበጊዜ፡ ብጽሐቶሙ፡ ለ፪መላእክት፡ ሚካኤል፡ ወገ(70r°c)ብርኤል፡ ወአቡነ፡ ዳንኤል401፡ በኀበ፡ ፈለገ፡ ዮርዳኖስ። ተፈሥሐ፡ ነቢየ፡ እግዚአብሔር፡ ዓቢይ፡ ዳንኤል፡ ዘርእየ፡ እምርእሰ፡ ደብር፡ እንዘ፡ ያንኰረኵር፡ ዕብነ፡ እምርእሰ፡ ደብር፡ ኀበ402፡ ታሕተ። ወበጊዜ፡ ብጽሐቶሙ403፡ ለ፪ቱ፡ ሚካኤል፡ ወገብርኤል፡ ም(70v°a)ስለ፡ ዳንኤል፡ መዋዔ፡ አጋንንት፡ ወፍጡነ፡ ይቤሎ፡ ዓቢይ፡ ነቢይ፡ ዳንኤል፡ ለመኵሴ፡ ስሙ፡ ዘተሰምየ፡ ዳንኤል፡ መዋዔ፡ አጋንንት፡ ዘደብረ፡ ማርያም፡ ቆርቆር።\n404 M ከ፡\n405 M በብርተ፡\n406 M አባ፡ ዳንኤል፡ ዘቆርቆር።\n160ወበጊዜ፡ ነጽሮቱ፡ ማየ፡ ዮርዳኖስ፡ ለአቡነ፡ ዳንኤል፡ ሶቤሃ፡ ፈልሐ፡ ማየ፡ ዮርዳኖስ፡ ከመ404፡ (70v°b) ዘአርሰንዎ፡ *በእሳት፡ ከመ፡ ብርተ405፡ ሊባኖስ፡ ዘአርሰንዎ፡ በእሳት። ወበውእቱ፡ ሰዓት፡ ቦአ፡ አቡነ፡ ዳንኤል፡ በፈለገ፡ ዮርዳኖስ፡ በኀበ፡ አጥመቆ፡ ዮሐንስ፡ ለክርስቶስ406። በኀበ፡ ሀሎ፡ ዳንኤል፡ ነቢይ፡ ቀዊሞ፡ በማዕከለ፡ ፈለገ፡ ዮርዳኖስ። ተወክፎ፡ ወአብኦ፡ በኀበ፡ ሀሎ፡ ው(70v°c)እቱ፡ ነቢይ፡ ዳንኤል። ወአጥመቆ፡ ዓቢይ፡ ዳንኤል፡ ነቢይ፡ ለአቡነ፡ ዳንኤል፡ ወልደ፡ ሥዩመ፡ ሳባ፡ ዘተሰምየ፡ በመኵሴ፡ ስሙ፡ እንዘ፡ ይብል። አጥመቆ፡ ዳንኤል፡ ነቢይ፡ ለዳንኤል፡ መዋዔ፡ አጋንንት፡ ወልደ፡ ዓመተ፡ ሥላሴ፡ በዕለተ፡ ረቡዕ፡ በጾመ፡ ፵ቅድስት፡ በጊዜ፡ ፮(71r°a)ሰዓተ፡ ሌሊት፡ አመ፡ ፲ወ፩ለጥር።\n407 M ለዓ፡ ዓለ።\n161በረከቱ፡ ቅድስት፡ ተሀሉ፡ ላዕለ፡ ኵልነ፡ ደቂቀ፡ ዳንኤል፡ *ለዓለመ፡ ዓለም407።\n408 M በምጸቱ፡\n409 M በምጸትከ፡\n162ሰላም፡ ለዳንኤል፡ ዘተመሰለ፡ ዕጓለ፡ አንበሳ።\nዘአጥመቆ፡ ዳንኤል፡ ነቢየ፡ ሱሳ።\nበምጽአቱ408፡ ለወልደ፡ አምላክ፡ በመዋዕለ፡ ዕለታት፡ ስሳ።\nእምደብረ፡ ማርያም፡ እስከ፡ ይትአተት፡ አበሳ።\nበምጽአትከ409፡ ይትአ(71r°b)ተት፡ አበሳ።\n410 M ሚካኤኤል፡\n411 M ረቡዕ፡\n412 M ዲበዘ፡\n413 M + ኢየሱስ፡\n164ወእምድኅረ፡ ተጠምቀ፡ አቡነ፡ ዳንኤል፡ በእደ፡ ዳንኤል፡ ነቢይ፡ ሶቤሃ፡ ኮነ፡ ዕለተ፡ ሐሙስ። ወበይእቲ፡ ዕለት፡ በጊዜሃ፡ ይቤልዎ፡ ሊቃናት፡ ሚካኤል፡410 ወገብርኤል፡ ለአቡነ፡ ዳንኤል፡ ኦአባ፡ ክቡር፡ ብፁዓዊ፡ (71r°c) ሠናየ፡ ዝክር፡ በዓለ፡ ደብር፡ ነዊኅ፡ አባ፡ ዳንኤል፡ መዋዔ፡ አጋንንት። ነዓ፡ ተንሥእ፡ ከመ፡ ንሑር፡ ኀበ፡ ገዳመ፡ ቆሮንቶስ፡ ከመ፡ ትጹም፡ ወትጸሊ፡ ወትትመከር፡ እምኀበ፡ መናፍስት፡ ርኩሳን። ወይእተ፡ ጊዜ፡ ተንሥአ፡ ማር፡ ዳንኤል፡ ወአዕረግዎ፡ ፪ቱ፡ መላእክት፡ እም(71v°a)ፈለገ፡ ዮርዳኖስ፡ ኀበ፡ ገዳመ፡ ቆሮንቶስ። ወበይእቲ፡ ዕለተ፡ ሐሙስ411፡ ዓዕረግዎ፡ ዲበ412፡ ዘባነ፡ ደመና፡ እስከ፡ አብጽሕዎ፡ ዲበ፡ ገዳመ፡ ቆሮንቶስ። ወአንበርዎ፡ በኀበ፡ ነበረ፡ ቦቱ፡ እግዚእነ፡ ኢየሱስ413፡ ክርስቶስ፡ አንበርዎ፡ በህየ። ወበበጺሖቱ፡ ለማር፡ ዳንኤል፡ ምስለ፡ ሊቃነ፡ መላእክ(71v°b)ት፡ በኀበ፡ ገዳመ፡ ቆሮንቶስ፡ ሰገደ፡ ስግደታተ፡ እስከ፡ የሐፉ፡ ሐፉ፡ ከመ፡ ነጠብጣበ፡ ዝናመ፡ ክረምት። ወሰብሐ፡ በይእቲ፡ ዕለት፡ በስብሐተ፡ መዝሙረ፡ ዳዊት፡ እንዘ፡ ይብል፡ አቡነ፡ ዳንኤል፡ ወአሕመምክዋ፡ በጾም፡ ለነፍስየ። ወጸሎትየኒ፡ ገብአ፡ ውስተ፡ ሕፅንየ።\n414 M + ልብስ፡\n415 M መንሩ፡\n416 M + መካነ፡\n417 M + በአምሳለ፡ መንፈስ፡\n418 M + አቡነ፡\n419 M ርኩ፡\n165ወእን(71v°c)ዘ፡ ይጼሊ፡ ከመዝ፡ አቡነ፡ ዳንኤል፡ ሶቤሃ፡ መጽአ፡ ሰይጣን፡ በአምሳለ፡ መነኮስ፡ አረጋዊ፡ ለቢሶ414፡ ዓፅፈ፡ ሐሜለት፡ ዘይመስል፡ ፀሊመ። ወበጊዜ፡ ብፅሐቱ፡ ሶቤሃ፡ ይቤሎ፡ በሐከ፡ በሐከ። አንተ፡ አባ፡ ዳንኤል፡ ዘደብረ፡ ማርያም፡ ዳግማዊት፡ አርያማዊት፡ መንበሩ415፡ ለአዶናይ፡ (72r°a) ሙፃዓ፡ ፀሓይ፡ ማኅደሩ፡ ለአዶናይ። ምንትኑ፡ ዘአብጽሐከ፡ በውስተዝ፡ መካነ፡ ሐሩር፡ ወመርቄ፡ ወመካነ፡ ረኃብ፡ ወብድብድ፡ ወኢትንበር፡ በውስተዝ፡ መካን፡ ወፍጡነ፡ ሑር፡ ወተመየጥ፡ በውስተ416፡ ብሔረ፡ ኢትዮጵያ፡ በኀበ፡ ዘቀዳሚ፡ ምንበርከ። አላ፡ ፍጡነ፡ ተመየጥ፡ ይቤሎ፡ ውእቱ፡ መ(72r°b)ንፈስ፡ ርኩስ፡ ዘመጽአ፡ ኀቤሁ417፡ ተመሲሎ፡ መነኮስ፡ ባሕታዊ። ወበይእቲ፡ ሰዓት፡ ወዕለት፡ ሶቤሃ፡ አእመሮ፡ ማር፡ አቡነ፡ ዳንኤል፡ ከመ፡ ኮነ፡ መንፈሰ፡ ርኩሰ፡ ፀረ፡ አዳም፡ ወሔዋን፡ ከመ፡ ኮነ፡ ፀሩ፡ ለእንቲአሁ። ወፍጡነ፡ ይእተ፡ ጊዜ፡ አእመሮ418፡ ማር፡ አቡ(72r°c)ነ፡ ዳንኤል፡ ለውእቱ፡ መንፈስ፡ ርኩስ419፡ ዘመጽአ፡ በአምሳለ፡ መነኮስ፡ ለቢሶ፡ አነዳ፡ ሐሜለተ፡ መነኮሳት። ወበጊዜሃ፡ ሖሰ፡ ርእሶ፡ ወሆኮ፡ አቡነ፡ ዳንኤል፡ ወይቤሎ፡ በቃሉ፡ ዘልሳኑ፡ ሰይፍ። አእመርኩከ፡ አእመርኩከ፡ ከመ፡ ኮንከ፡ አንተ፡ መንፈስ፡ ርኩስ፡ ስስል፡ ወረኃቅ፡ እ(72v°a)ምኔየ። እስመ፡ አንተ፡ ገባሬ፡ ዓመፃ፡ አንተ፡ ብእሴ፡ መርገም። ምንተኑ፡ ተኃሥሥ፡ በዝንቱ፡ መካነ፡ ጾመ፡ ድኅነተ፡ አዳም፡ ወዘርኡ። መጻዕከ፡ አንተ፡ ርጉም፡ መሠርየ፡ ሰማርያ፡ ውሉደ፡ እከይ፡ ፀረ፡ ጽድቅ። ኢትቅረብ፡ በኀበ፡ ዝንቱ፡ መካን፡ ቅዱስ፡ ገዳመ፡ (72v°b) ቆሮንቶስ፡ ፃዕ፡ ወረኃቅ፡ እምዝየ፡ ወኢትቅረብ፡ ኀቤየ።\n420 M መንሰርይ፡\n421 M ረቡዕ፡\n166ወባረከ፡ በትእምርተ፡ መስቀል፡ በትሩ፡ ዲበ፡ ገጸ፡ መስቴማ፡ አቡነ፡ ዳንኤል፡ ወወድቀ፡ ዝንቱ፡ መንፈስ፡ ርኩስ፡ ከመ፡ ድቀተ፡ ደብር፡ ዓቢይ፡ እምንህለቱ። ከማሁ፡ ወድቀ፡ ውእቱ፡ መሰርይ420፡ ርኩስ፡ በዕለተ፡ (72v°c) ሐሙስ421፡ ወድኅነ፡ አቡነ፡ ዳንኤል።\n422 M ለዓለ፡ ዓለ።\n167ጸሎቱ፡ ወበረከቱ፡ የሃሉ፡ ምስለ፡ ኵልነ፡ ደቂቀ፡ ዳንኤል፡ *ለዓለመ፡ ዓለም422።\n423 M አፅራረነ፡\n424 M እሳት፡\n168ሰላም፡ ለበዓትከ፡ ገዳመ፡ ቆሮንቶስ፡ በኃይለ፡ መንፈስ።\nመዋዔ፡ መስቴማ፡ ዳንኤል፡ በኃይለ፡ ተስናን፡ ወበዕስ።\nባርከነ፡ አባ፡ በመስቀልከ፡ ቅዱስ።\nወይዘረዉ፡ አፅራርነ423፡ ከመ፡ ዘእሳት424፡ ጢስ።\n425 M ዳንኤኤል፡\n170ወእምድኅረ፡ ሞኦ፡ ለመስቴማ፡ መንፈስ፡ ርኩስ፡ ብፁዕ፡ ማር፡ ዳንኤል። ሶቤሃ፡ ይቤሎ፡ በይእቲ፡ ዕለት፡ ለማር፡ ዳንኤል425፡ ሊቀ፡ መላእክት፡ ሚካኤል፡ በቃለ፡ ሰላም፡ ኦማር፡ ዳንኤል፡ እምይእዜሰ፡ የአክለከ፡ ነቢር፡ በውስተ፡ ዝንቱ፡ ገዳመ፡ ቆሮ(73r°b)ንቶስ፡ ወተመየጥ፡ ፍጡነ፡ ኀበ፡ ኢየሩሳሌም፡ ሀገረ፡ ክርስቶስ። ከመ፡ ትትባረክ፡ ወትንሣእ፡ በረከተ፡ እምኢየሩሳሌም፡ ሀገሩ፡ ለንጉሥ፡ ዓቢይ፡ እምእደ፡ አብ፡ ኤጲስ፡ ቆጶስ፡ አባ፡ ፊላታዎስ፡ ወትትመጦ፡ ሐመዳ፡ እመሬታ፡ በእዴሁ፡ ለዝንቱ፡ ኤጲስ፡ ቆጶስ፡ አባ፡ ፊላታዎ(73r°c)ስ፡ ወትትዌከፎ፡ አንተኒ፡ ለዝንቱ፡ ሐመደ፡ ኢየሩሳሌም፡ በዓፅፍከ። ወትወስዶ፡ አንተኒ፡ ማር፡ ዳንኤል፡ ኀበ፡ ደብርከ፡ ወክፍለ፡ መቃብሪከ፡ ደብረ፡ ቆርቆር፡ ደብር፡ ልዕልት፡ ደብረ፡ ማርያም፡ ቆርቆር፡ ዳግማዊት፡ ጽርሐ፡ አርያም። ወበህየኒ፡ ትዘርዖ፡ ለዝንቱ፡ ሐመ(73v°a)ደ፡ ኪዳን፡ ዘኢየሩሳሌም፡ ሀገር፡ ቅድስት። ወበጊዜ፡ በዓትከ፡ ዝርዖ፡ በገራህተ፡ መቃብሪከ፡ ደብረ፡ ማርያም፡ ቆርቆር፡ ሰማያዊት።\n426 M እምአይቴ፡\n427 M እግዚየ፡\n428 M ወወበኒ፡\n171ወዘንተ፡ ብሂሎ፡ ሊቀ፡ መላእክት፡ ቅዱስ፡ ሚካኤል፡ ለአቡነ፡ ዳንኤል፡ ወልደ፡ ኢየሱስ፡ ሞዓ፡ ነሥኦ፡ ወአብጽሖ፡ ኢየሩሳሌም፡ ሀገር፡ (73v°c) ቅድስት። ወአንበሮ፡ በማዕከለ፡ ቤተ፡ መቅደስ፡ ዘኢየሩሳሌም፡ በቅድመ፡ ኤጲስ፡ ቆጶስ፡ አባ፡ ፊላታዎስ። ወተወክፎ፡ ሠናየ፡ ተወክፎ፡ ወአንበሮ፡ ዲበ፡ መንበሩ፡ ዘወርቅ፡ ለማር፡ ዳንኤል። ወበጊዜሃ፡ ይቤሎ፡ ኤጲስ፡ ቆጶስ፡ አቡነ፡ ፊላታዎስ፡ ኦማር፡ አቡነ፡ ዳንኤል፡ መዋ(73v°c)ዔ፡ አጋንንት፡ አይቴ426፡ ነበርከ። ሚመኑ፡ ኀበ፡ ሰማያትኑ፡ ነበርከ። ወሚመኑ፡ ኀበ፡ ምድር፡ ነበርከ። ወይቤሎ፡ አቡነ፡ ዳንኤል፡ ፈጻሜ፡ ፈቃዱ፡ ለእግዚአብሔር፡ አዶናይ፡ ነበርኩ፡ አነ፡ በፈለገ፡ ዮርዳኖስ፡ እንዘ፡ እጠመቅ፡ በእደ፡ አቡየ፡ ዳንኤል፡ ነቢየ፡ ሱሳ። ከመ፡ እግዚእየ427፡ ኢየሱስ፡ ዘአጥመቆ፡ በፈ(74r°a)ለገ፡ ዮርዳኖስ፡ ከማሁ፡ አጥመቀኒ፡ ዝንቱ፡ ነቢይ፡ ዓቢይ፡ ዳንኤል፡ ዘተሠመይኩ፡ በስሙ፡ ዳንኤል፡ ሐዲስ፡ መዋዔ፡ አጋንንት። ወእምፈለገ፡ ዮርዳኖስኒ፡ ሖርኩ፡ ወቦእኩ፡ ገዳመ፡ ቆሮንቶስ፡ ወጾምኩ፡ በህየኒ። ከመ፡ እግዚእየ፡ ወአምላኪየ፡ ኢየሱስ፡ ክርስቶስ፡ ጾ(74r°b)ምኩ፡ ፵መዓልተ፡ ወ፵ሌሊተ። በገዳመ፡ ቆሮንቶስ። ወነበርኩ፡ በህየ፡ እንዘ፡ እትጋደል፡ ምስለ፡ አጋንንት፡ ርኩሳን፡ በዝንቱ፡ ገዳመ፡ ቆሮንቶስ። እንዘ፡ እጸውም፡ በዝንቱ፡ ገዳመ፡ ቆሮንቶስ። መጽአ፡ ኀቤየ፡ ሰይጣን፡ ተመሲሎ፡ በአ(74r°c)ምሳለ፡ መነኮስ፡ እንዘ፡ ይለብስ፡ አልባሳተ፡ ፀሊመ። ወእንተ፡ ውሥጡሰ፡ ምሉዕ፡ ዓመፃ፡ ወሐደድ፡ ወትዕግልት። ወፈቀደ፡ ያስሕተኒ፡ ወያውድቀኒ፡ እመዓርግየ። ወአነሂ፡ ወልድከ፡ አባ፡ ዳንኤል፡ መዋዔ፡ አጋንንት፡ ሞዕክዎ፡ በኃይለ፡ እግዚአብሔር፡ (74v°a) ወድኅንኩ፡ እምኵነኔሁ፡ ወእመከራሁ፡ ለጸላዔ፡ ሠናያት። ወይእዜሰ፡ ሀበኒ፡ ቡራኬ፡ ወስርየተ፡ ኃጢአትየ፡ ለገብርከ፡ ዳንኤል፡ ወሀበኒ428፡ ዘተአዘዝከ፡ እምኀበ፡ እግዚአብሔር፡ አምላከ፡ አብርሃም፡ ይስሐቅ፡ ወያዕቆብ።\n172ወበጊ(74v°b)ዜሃ፡ ወሀቦ፡ ሥርየተ፡ ዘይበቍዕ፡ ለነፍስ። ወበጊዜሃ፡ ወሀቦ፡ ተንሢኦ፡ እመንበሩ። ሖረ፡ ኀበ፡ መካነ፡ ጎልጎታ፡ ምስለ፡ ኤጲስ፡ ቆጶስ፡ አባ፡ ፊላታዎስ፡ አባ፡ ዳንኤል፡ ወይቤሎ፡ አባ፡ ፊላታዎስ፡ ስፋሕ፡ ዓፅፈከ፡ አንተ፡ አባ፡ ዳንኤል፡ መዋዔ፡ አጋንንት። ወ(74v°c)በጊዜሃ፡ ሰፍሐ፡ ዓፅፎ፡ አቡነ፡ ዳንኤል፡ ወሐፈነ፡ በእዴሁ፡ በእራኃቲሁ፡ ፪ኤሆን፡ መሬተ፡ እመካነ፡ ዝኅረ፡ መቃብሪሁ፡ ለእግዚእነ፡ ኢየሱስ፡ ክርስቶስ፡ ወወሀቦ፡ ሐመደ፡ ወተወክፎ፡ ሐመደ፡ ኢየሩሳሌም፡ እምዓፅፉ፡ አቡነ፡ ዳንኤል፡ ውእተ፡ ሐመዳ፡ (75r°a) መሬተ፡ እምጎልጎታ፡ ዝኅረ፡ መቃብሪሁ፡ ለእግዚእነ፡ ኢየሱስ፡ ክርስቶስ፡ ብፁዕ፡ አቡነ፡ ዳንኤል፡ በዕለተ፡ ዓርብ፡ በጊዜ፡ ፫ሰዓተ፡ መዓልት። ወበጊዜሃ፡ ተንሥአ፡ ወቀነተ፡ ሐቌሁ፡ ወለብሰ፡ ዓፅፎ። ወቈፀረ፡ ሐመደ፡ መሬተ፡ ዘኢየሩሳሌም።\n429 M በረዊዊፅ፡\n430 M + እስከ፡ አብጽሐቶሙ፡ ፍጡነ፡\n431 M በመልዕልልት፡\n173ወቈጺሮ፡ በዓፅፉ፡ (75r°b) ማር፡ ዳንኤል፡ ወበጊዜሃ፡ ነሥኦ፡ ኃይል፡ መንፈሳዊ፡ ወተፅዕነ፡ ዲበ፡ ዘባነ፡ ደመና፡ ብሩህ። ወሶበ፡ ፈቀደት፡ ለሐዊር፡ ደመና፡ ብርሃን፡ ተከልዓት፡ እምሐዊር። እስከ፡ ይመጽኡ፡ ሊቃናተ፡ ኃይል፡ ሚካኤል፡ ወገብርኤል። ወበጊዜሃ፡ መጽኡ፡ ሊቃነ፡ መላእክት፡ (75r°c) ሚካኤል፡ ወገብርኤል፡ ወተፅዕኑ፡ ዲበ፡ ደመና፡ ብርሃን፡ ምስለ፡ ፍቁሮሙ፡ ማር፡ ዳንኤል። ወበጊዜሃ፡ እምድኅረ፡ ተፅዕኑ፡ ፪መላእክት፡ በጊዜ፡ ፫ሰዓት፡ ምስለ፡ ፍቁሮሙ፡ አቡነ፡ ዳንኤል፡ ወአንሥአቶሙ፡ እስከ፡ አብጽሐቶሙ፡ ፍጡነ፡ በረዊ(75v°a)ፅ429፡ ወበጕጕዓ430፡ በጊዜ፡ ፫ሰዓት፡ ኀበ፡ ደብረ፡ ማርያም፡ ቆርቆር፡ በመልዕልት431፡ ወአውረደቶሙ፡ በኀበ፡ መካነ፡ ምጽላዩ፡ ለማር፡ ዳንኤል፡ መዋዔ፡ አጋንንት፡ ምስለ፡ ፪መላእክት፡ ሚካኤል፡ ወገብርኤል፡ በጊዜ፡ ፫ሰዓት።\n432 M + አመ፡\n433 M ዘሀለውት፡\n434 M ይእ፡\n435 M ይጼል፡\n436 M ወይእቲ፡\n437 M ከዊ፡\n174ወበውእቱ፡ ዕለት፡ (75v°b) አመ432፡ ፮ለጥቅምት፡ ቦኡ፡ በበዓተ፡ ሕንፃ፡ መቅደሱ፡ ለማር፡ ዳንኤል፡ ዘሀለወት433፡ መንገለ፡ ምሥራቅ። ወወረዱ፡ ፫ቲሆሙ፡ ሚካኤል፡ ወገብርኤል፡ ወማር፡ ዳንኤል፡ እመልዕልተ፡ ደመና፡ እምአፍአ፡ ዓንቀጸ፡ በዓተ፡ ሕንፃ፡ መቅደሱ፡ ለአቡነ፡ ዳንኤል። ወቦኡ፡ ፍጡነ፡ ውስተ፡ ይእቲ434፡ (75v°c) ሕንፃ፡ መቅደስ፡ ወበውሣጤሃ፡ ለይእቲ፡ ሕንፃ፡ መቅደስ፡ ዘአቡነ፡ ዳንኤል፡ ዘሀለወት፡ መንገለ፡ ምሥራቅ። ወበህየኒ፡ ወበውሣጤሃ፡ ለይእቲ፡ ሕንፃ፡ መቅደስ፡ ረከብዎሙ፡ እንዘ፡ ይጼልዩ435፡ ጸሎተ፡ ዘጊዜ፡ ፫ሰዓተ፡ መዓልት፡ ዘዕለተ፡ ቀዳም፡ ለብፁዓን፡ አግብርተ፡ እግዚአብሔር፡ አቡነ፡ ዮሐንስ፡ ወአቡነ፡ (76r°a) ዕብነ፡ ሰንበልት፡ ከዊኖሙ፡ ኅዙናነ፡ ወትኩዛነ፡ በተኃጥኦተ፡ አቡሆሙ፡ አቡነ፡ ዳንኤል፡ ሠናየ፡ ዝክር፡ ወዜና። ወበይእቲ436፡ ሰዓት፡ ሶበ፡ ርእይዎ፡ ለአቡነ፡ ዳንኤል፡ አቡሆሙ፡ ከዊኖ437፡ ምስለ፡ መላእክት፡ ሊቃናት፡ ዓበይት፡ ሚካኤል፡ ወገብርኤል፡ ወተቀበልዎሙ፡ በፍሥሐ፡ እሉ፡ (76r°b) ደቂቁ፡ ለማር፡ ዳንኤል፡ መዋዔ፡ አጋንንት። ወተቀበልዎ፡ ለአቡሆሙ፡ ማር፡ ዳንኤል፡ በዓለ፡ መንበር፡ ዓቢይ፡ ዓፅፎ፡ ዘተቈፅረ፡ ቦቱ፡ መሬት፡ ሐመደ፡ ጎልጎታ፡ መቃብሪሁ፡ ለንጉሥ፡ ዓቢይ፡ እግዚአብሔር። ወአውሪዶሙ፡ አንበርዎ፡ በቅድሜሁ፡ ለአብ፡ ክቡር፡ አቡ(76r°c)ነ፡ ዳንኤል፡ ወበቅድሜሆሙ፡ ለመላእክት፡ ዓቢያን፡ ሚካኤል፡ ወገብርኤል።\n438 M እምተካሴሁ፡\n439 M አቡ፡\n440 M ዳኅንኑ፡\n441 M አንሙ፡\n442 M ቆርቆ፡\n443 M + እሙ፡\n444 M ዳኅነ፡\n175ወበጊዜሃ፡ እምድኅረ፡ አውረዱ፡ ዘንተ፡ ሐመደ፡ ኢየሩሳሌም፡ እምተኬሳሁ438፡ ለማር፡ ዳንኤል፡ ወልደ፡ ኢየሱስ፡ ሞዓ። ወይእተ፡ ጊዜ፡ ባረኮሙ፡ አቡነ439፡ ዳንኤል፡ ለደቂቁ፡ ምስለ፡ ቃለ፡ ጥያቄ፡ ወይቤሎሙ፡ ዳኅናንኑ440፡ አንት(76v°a)ሙ441፡ ደቂቅየ፡ ወዳኅንኑ፡ ደብርነ፡ ደብረ፡ ማርያም፡ ቆርቆር442፡ ዘተሰምየት፡ ስመ፡ ምዕራፈ፡ እግዚእነ፡ ኢየሱስ፡ ክርስቶስ፡ ወምዕራፈ፡ እሙ443፡ እግዝእትነ፡ ማርያም፡ ወላዲተ፡ አምላክ። ወይቤልዎ፡ ኦአቡነ፡ እወ፡ ደኀነ፡ ንሕነ፡ ወኵሉ፡ ሰብአ፡ ቤትከ፡ ወደብርከ፡ ደብረ፡ ማርያም፡ (76v°b) ምልዕተ፡ ጸጋ፡ ወክብር። ወደቂቅከኒ፡ መነኮሳት፡ ወመነኮሳዪያት፡ ዳኅናነ444፡ ሀሎነ፡ እምፀብዓ፡ ጸላዒ፡ ዘአጋንንት።\n445 M በረከ፡\n446 M ወለሕይት፡\n176ወዘንተ፡ ብሂሎ፡ ማር፡ ዳንኤል፡ ዘርዖ፡ ለሐመደ፡ ጎልጎታ፡ በደብረ፡ ማርያም፡ በገራህተ፡ መቃብሪሁ፡ ወመቃብረ፡ ሰብእ፡ መሃይምናን፡ ወበኀበ፡ መቃብሪሆሙ፡ ለ(76v°c)ደቂቁ፡ መነኮሳት። ወካዕበ፡ ዘርዖ፡ ማር፡ ዳንኤል፡ በሐቅለ፡ ዚአሃ፡ በታሕተ፡ እግረ፡ ደብረ፡ ማርያም፡ ክበበ፡ ዚአሃ፡ በምሥራቃ፡ ወበምዕራባ፡ በሰሜና፡ ወበደቡባ፡ ከመ፡ ይኩኖሙ፡ ተስፋ፡ በረከት445፡ ወኪዳን፡ ለሕዝበ፡ ዓለም፡ ዘተገንዘ፡ ወዘተቀብረ። ይኩኖሙ፡ ለተስፋ፡ ወለሕይወ(77r°a)ት446፡ ዘለዓለም።\n447 M ለዓለ፡ ዓ።\n177በረከቱ፡ ቅድስት፡ የሃሉ፡ ላዕለ፡ ኵልነ፡ ደቂቀ፡ ዳንኤል፡ *ለዓለመ፡ ዓለም447።\n178ሰላም፡ ለተመይጦትከ፡ እምኢየሩሳሌም፡ ዘጎልጎታ።\nታቦተ፡ ማርያም፡ ድንግል፡ ድኅረ፡ አባዕከ፡ በውስቴታ።\nዳንኤል፡ ብፁዕ፡ ነቢየ፡ ልዑል፡ ዘሰራጵታ።\nአባ፡ አባ፡ አመ፡ ኃደርከ፡ በውስቴታ።\nደብርከ፡ ደብረ፡ ማርያም፡ ተሰምየት፡ ኤፍራታ።\n448 M ወአቄረቦሙ፡\n180ወበጊዜ፡ ግብአቱ፡ ለማር፡ ዳንኤል፡ መዋዔ፡ አጋንንት፡ እምሀገረ፡ ኢየሩሳሌም፡ ኀበ፡ ደብረ፡ ማርያም፡ ቆርቆር፡ ደብረ፡ ኤፍራታ። በዕለተ፡ ቀዳም፡ ምስለ፡ ሚካኤል፡ ወገብርኤል፡ በጊዜ፡ ፫ሰዓት፡ እምቅድመ፡ ይሥራዕ፡ ቍርባነ። (77r°c) ዖዳ፡ ለደብሩ፡ ደብረ፡ ማርያም፡ በዑደተ፡ ምህላ፡ ፫ጊዜ፡ እንዘ፡ ይብል፡ ምስለ፡ ደቂቁ፡ መነኮሳት፡ እግዚኦ፡ መሐረነ፡ ክርስቶስ፡ ወበእንተ፡ እግዝእትነ፡ ማርያም፡ እስከ፡ ፍጻሜሁ። ወበጊዜ፡ ግብአቱ፡ ሠርዑ፡ ቍርባነ፡ ሶበ፡ ርእዩ፡ አቡሆሙ፡ ዳንኤል፡ በጊዜ፡ በዓ(77v°a)ቱ፡ እምሀገረ፡ ኢየሩሳሌም፡ በጊዜ፡ ፫ሰዓት፡ ሶቤሃ፡ ፍጡነ፡ ሠርዑ፡ ቍርባነ። ወበጊዜሃ፡ በይእቲ፡ ዕለት፡ ቀደሰ፡ ቅዳሴ፡ ቍርባን፡ አቡነ፡ ዳንኤል፡ መዋዔ፡ መስቴማ፡ ርኩስ፡ ወአቅረቦሙ448፡ ለሕዝብ፡ ወለደቂቁ፡ መነኮሳት። ወለሊሁኒ፡ መጠዎ፡ ወልዱ፡ ወአቡሁ፡ አቡነ፡ ዕብነ፡ ሰ(77v°b)ንበልት፡ ከዊኖ፡ ምስለ፡ ሚካኤል፡ ወገብርኤል። ወፈጸመ፡ በጊዜሃ፡ ሠርሖተ፡ ቍርባን።\n449 M ወበፍሜሁ፡\n450 M ዕረፍከ።\n451 M ቦሙ፡\n452 M ወእይእዜሰ፡\n453 M ደቂቅ፡\n181ወበፍጻሜሁ449፡ ለዝንቱ፡ ቅዳሴ፡ ቍርባን፡ ሶቤሃ፡ ተከሥተ፡ ብርሃነ፡ ዓቢየ፡ ዘኢይትዓወቅ፡ ኅበሪሁ፡ ቦዘይመስል፡ ሐመልሚለ። ወቦ፡ ዘይመስል፡ እሳተ፡ ቀይሐ። ከዊኖ፡ በበዓቱ፡ ምሥራቃዊት፡ (77v°c) ሕንፃ፡ መቅደሱ፡ ዘሐነፃ፡ በእዴሁ፡ ማር፡ ዳንኤል፡ ሥርግወ፡ ብርሃን፡ መዋዔ፡ መንፈስ፡ ርኩስ። ወእምውእቱ፡ ብርሃን፡ ዘሀሎ፡ በደብሩ፡ ወበውሣጤሁ፡ ለውእቱ፡ ደብር፡ ከዊኖ፡ ቃለ፡ እግዚአብሔር፡ በውሣጤ፡ ውእቱ፡ ብርሃን። ጸውዖ፡ ወይቤሎ፡ ዳንኤል፡ ዳንኤል፡ ንቃሕ፡ እምንዋመ፡ ሐኬት፡ ነዋ፡ (78r°a) ቀርበ፡ ወበጽሐ፡ ሰዓተ፡ በዓለ፡ ዕረፍትከ450። ተደለው፡ ለሐዊር። ወአስተዳሉ፡ ወሥራዕ፡ ሎሙ451፡ ሥርዓተ፡ ማኅበር፡ ዘአበው፡ ቀደምት፡ ከመ፡ ዘርኢከ፡ በደብረ፡ አቡነ፡ መቃርስ፡ ገዳመ፡ አስቄጥስ። መዳልወ፡ አልባብ። ወይኩን፡ ኵሉ፡ ንዋዮሙ፡ እስከነ፡ መርፍዕ። ወናሁ፡ ፍጡነ፡ አስተዳሉ፡ ወሥራዕ፡ ቤተከ፡ (78r°b) በከመ፡ ይቤ፡ ቅዱስ፡ ጳውሎስ፡ ልሳነ፡ መዓዛ። ዘኢይክል፡ ሠሪዓ፡ ቤቱ፡ እፎ፡ ያስተሐምም፡ ቤተ፡ እግዚአብሔር። ወኢትኩን፡ ሐካየ፡ ወመንዘሕልለ። አላ፡ ኩን፡ ንቁሐ፡ ወትጉሃ፡ ከመ፡ መላእክት። ወእምይእዜሰ452፡ አፍጥን፡ ሠሪዖተ፡ ደቂቅከ453፡ መነኮሳት፡ ለይመ(78r°c)ስሉ፡ መላእክተ፡ ሰማይ። በከመ፡ ይቤ፡ በቃለ፡ ነቢይ፡ ሙሴ። ሠርዖሙ፡ ለአሕዛብ፡ በበ፡ ደወሎሙ፡ ወበበኍልቆሙ፡ ለመላእክተ፡ እግዚአብሔር። ወዘንተ፡ ብሂሎ፡ ቃለ፡ እግዚአብሔር፡ አርመመ።\n454 M ቃ፡\n455 M ሰዳዳዴ፡\n182ወእምድኅረ፡ ሰምዓ፡ ዘንተ፡ ቃለ454፡ እግዚአብሔር፡ ብፁዕ፡ ማር፡ ዳንኤል፡ መ(78v°a)ዋዔ፡ አጋንንት፡ ሶቤሃ፡ ጠቅዓ፡ መጥቅዓ፡ ቤተ፡ ክርስቲያን፡ ከመ፡ ይትጋብኡ፡ ሶቤሃ፡ ደቂቁ፡ መነኮሳት፡ ለማር፡ ዳንኤል፡ ሰዳዴ455፡ አጋንንት። ወበጊዜሃ፡ ወፅኡ፡ እንዘ፡ ይትባደሩ፡ እምበዓታቲሆሙ፡ ሰሚዖሙ፡ ቃለ፡ መጥቅዕ፡ ዘጠቅዓ፡ አቡሆሙ፡ ማር፡ ዳንኤል፡ ዕንቈ፡ ባሕር(78v°b)ይ፡ አቡነ፡ ዳንኤል። ወበጺሖሙ፡ ቆሙ፡ ወወድቁ፡ ወሰዓሙ፡ እደዊሁ፡ ወእገሪሁ። ወመስቀለ፡ ዘውስተ፡ እዴሁ፡ ለአቡሆሙ፡ ማር፡ ዳንኤል፡ አውፃኤ፡ አጋንንት። ወበጊዜ፡ ተጋብኦሙ፡ ዓቀሞሙ፡ በቅድሜሁ፡ በበሥርዓቶሙ፡ በበመዓርጊሆሙ፡ ከመ፡ ቀዳ(78v°c)ሚ። ወለአቡነ፡ ዮሐንስ፡ ወልዱ፡ ዓቢይ፡ ወንጹሕ፡ አረጋዊ፡ አንበሮ፡ ዲበ፡ መንበሩ፡ ዓቢይ። ወለአቡነ፡ ዕብነ፡ ሰንበልት፡ አንበሮ፡ ዲበ፡ መንበሩ፡ ካልዕ፡ በየማኑ። ወለካልዓንሂ፡ ደቂቁ፡ መነኮሳት፡ አንበሮሙ፡ በቅድሜሁ።\n456 M ሄሮስ።\n183ወይቤሎሙ፡ ኦደቂቅየ፡ ስምዑኒ፡ እንግርክሙ፡ አነ፡ አቡ(79r°a)ክሙ፡ ነዳይ፡ ወትሑት፡ ዘእነግረክሙ፡ ነገረ፡ ተፋልጦ፡ እምዝንቱ፡ ዓለም። አነሂ፡ አቡክሙ፡ ዳንኤል፡ ተጸዋዕኩ፡ ኀበ፡ ዘኢያአምሮ፡ ካልዕ፡ ሀገር። እስመ፡ ጸውዓኒ፡ እግዚአብሔር፡ አምላኪየ፡ ለክብረ፡ ስብሐቲሁ። ወናሁ፡ ሤምኩ፡ ለክሙ፡ ብ(79r°b)እሴ፡ ኄረ፡ መነኮሰ፡ ቡሩከ፡ ዘይቀውም፡ ለክሙ፡ ሤምክዎ፡ ከመ፡ ይኩን፡ ሊቀ፡ ምኔት፡ ለዛቲ፡ ደብርየ፡ ቡርክት፡ ደብረ፡ ማርያም፡ ከመ፡ ይኤዝዝክሙ፡ ከዊኖ፡ አበ፡ ምኔት፡ በላዕለ፡ ዛቲ፡ ደብር፡ ምዕራፉ፡ ለእግዚእየ፡ ወአምላኪየ፡ (79r°c) ፈጣሬ፡ ሰማያት፡ ወምድር፡ ወእሙ፡ እግዝእትየ፡ ማርያም፡ ወላዲቱ፡ በእንተ፡ ፍርሃተ፡ ፀላኢ፡ ሄሮድስ456። ወነዋ፡ ተአዘዙ፡ ለቃሉ፡ ወግነዩ፡ ለትሕትናሁ። ወለአባ፡ ተላዌ፡ ክርስቶስኒ፡ ወልድየ፡ ረሰይክዎ፡ እምታሕቴሁ፡ (79v°a) ለብፁዕ፡ አባ፡ ዮሐንስ፡ ወልድየ፡ ፈጽሙ፡ ፈቃዶ፡ ወግበሩ፡ ሥምረቶ።\n457 M ወብፅተ፡\n458 M + ማኅበርኒ፡\n459 M + ወድውያን፡\n184ወለዛቲኒ፡ ደብርነ፡ ደብረ፡ ማርያም፡ ጽርሐ፡ አርያም፡ ምዕራገ፡ ጸሎት፡ ሙራደ፡ መንፈስ፡ ቅዱስ፡ ሰማያዊት፡ ያዕብያ፡ እግዚአብሔር፡ እምኵሎን፡ አድባራተ፡ ኢትዮጵያ። ወይረስያ፡ ልዕልተ፡ ወንጽሕተ፡ ወክ(79v°b)ብርተ፡ ወቅድስተ፡ ወብፅዕተ457፡ እምኵሎን፡ አድባራተ፡ ዓለም። ወይረስያ፡ ማኅደሮ፡ እግዚአብሔር፡ ለርእሱ። ወዝንቱኒ፡ ማኅበርኒ፡ ይኩን458፡ ማኅበረ፡ ነቢያት፡ ወሐዋርያት፡ ወማኅበረ፡ ጻድቃን፡ ወሰማዕት፡ ወማኅበረ፡ (79v°c) እንጦንስ፡ ወመቃርስ፡ ወጳኵሚስ፡ ወማኅበረ፡ ኵሎሙ፡ አበው፡ መነኮሳት። ይኩን፡ ማኅበርነ፡ ከመ፡ ቤተ፡ እግዚእነ፡ አምላኪየ። ወነዋ፡ ዮም፡ ባረኩክሙ፡ ወቀደስኩክሙ፡ ወዓምዓዝኩክሙ፡ በመዓዛ፡ መንፈስ፡ ቅዱስ። ወነዋ፡ ፈጸምኩ፡ (80r°a) በረከተክሙ። እምይእዜ፡ ወእስከ፡ ለዓለም። ወአንተኒ፡ ወልድየ፡ ወፍቁርየ፡ አባ፡ ዕብነ፡ ሰንበልት፡ ሑር፡ ኀበ፡ ሀገረ፡ ሺሬ፡ ሀገረ፡ ጣፋት። እስመ፡ በህየኒ፡ ትትቀበር። ወተዓርፍ፡ ምስሌየ፡ በካልዕ፡ ዓመተ፡ ዕረፍትየ፡ ተዓርፍ፡ እምፃማ፡ ዝንቱ፡ ዓለም። እምድኅረ፡ ቀበ(80r°b)ርከኒ፡ በዛቲ፡ ዕለት፡ አመ፡ ፮ለኅዳር፡ ተሐውር፡ ኀበ፡ ደብርከ፡ ሀገረ፡ ሺሬ፡ ዘትሰመይ፡ ሀገረ፡ ጣፋት። ወትትቀበር፡ በመቅደሳ። ወመቃብሪከኒ፡ ፀበለ፡ ዝኅረ፡ መቃብሪከኒ፡ ይኩን፡ ፈዋሴ፡ ድውያን፡ ወሕሙማን459፡ ወመፃጕዓ(80r°c)ን፡ ወአርታኤ፡ እግረ፡ ሐንካሳን። ወትከውን፡ ሐመረ፡ ወምዕዳወ፡ ከመ፡ ኢየሩሳሌም፡ ሰማያዊት፡ ሀገረ፡ ሺሬ፡ ሀገረ፡ ጣፋት።\n460 M ወዛተኒ፡\n461 M እግዝእትነ፡\n185ወአነሂ፡ አባ፡ ዳንኤል፡ ዘደብረ፡ ማርያም፡ ቆርቆር፡ ዘነበረት፡ ቀዳሚ፡ ማኅደረ፡ አጋንንት። ወነዋ፡ ረሰይክዋ፡ ቤተ፡ ጻድ(80v°a)ቃን፡ ወንጹሓን። ወረሰይክዋ፡ ካዕበ፡ ማኅደረ፡ ስብሐተ፡ እግዚአብሔር። ወዛቲኒ460፡ ዕለት፡ በዓለ፡ ዕረፍተ፡ በዓልነ፡ አመ፡ ፮ለኅዳር፡ በዓለ፡ ስደታ፡ ምስለ፡ ወልዳ፡ ፍቁር፡ ወምስለ፡ ዮሴፍ፡ ወሰሎሜ፡ ወበዓታ፡ ውስተ፡ ደብረ፡ ቍስቋም፡ ለእግዝእትነ461፡ ቅድ(80v°b)ስት፡ ድንግል፡ ማርያም፡ ወላዲተ፡ አምላክ፡። ታዓርፈነ፡ እምፃማ፡ ዝንቱ፡ ዓለም፡ ኃላፊ፡ ወናዓርፍ፡ ፪ኤነ፡ በዛቲ፡ ዕለተ፡ ብርሃን፡ አነ፡ በቅድሜከ፡ ወአንተ፡ በድኅሬየ።\n462 M ወስብሐት፡\n463 M ለዓለ፡ ዓለ።\n186ወነዋ፡ ዮም፡ ሐተምነ፡ ወጸሐፍነ፡ ወፈጸምነ ገድሎ፡ ለአቡነ፡ ዳንኤል፡ ዘደብረ፡ ማርያ(80v°c)ም። ወስብሐቱ462፡ ለእግዚአብሔር፡ ላዕሌነ፡ ይኩን፡ *ለዓለመ፡ ዓለም463።\n464 M ዕረተ፡\n187ሰላም፡ እብል፡ ለበዓለ፡ ዕረፍትክሙ464፡ በዓልክሙ፡ ነያ።\nእግዚአብሔር፡ ወልድ፡ ዘአሠነያ።\nዳንኤል፡ ሐዲስ፡ ወዕብነ፡ ሰንበልት፡ ሐዋርያ።\nለዕለተ፡ ዕረፍትክሙ፡ ንሴፎ፡ ከመ፡ ንርአያ።\nዮሐንስ፡ ሰብሓ፡ ወበዓለ፡ ሰመያ።\n465 M ጻድቃ፡\n466 M ውቀረተ፡\n467 M ወአጽብ፡\n468 M ወሀገገረ፡\n469 M ፍቁራሁ፡\n189አቲብየ፡ እትነሣእ፡ ወበኃይለ፡ መስቀሉ፡ እትመረጐዝ፡ ይቤ፡ ሐዲስ፡ መተርጕም፡ መዋዔ፡ አጋንንት፡ በሥልጣኑ፡ ወበቃሉ፡ ብፁዕ፡ አቡነ፡ ዳንኤል፡ ዘደብረ፡ ማርያም፡ ቆርቆር፡ ዘበትርጓሜሁ፡ ዘወቀረ፡ ቦቱ፡ አቡነ፡ ዳንኤል፡ ወልደ፡ (81r°b) ስዩመ፡ ሳባ፡ ወእሙኒ፡ ዓመተ፡ ሥላሴ፡ ዕብነ፡ ኰኵሕ፡ ፅኑዓ፡ ከዊኖ፡ ምስለ፡ ነገሥት፡ ጻድቃን465፡ አብርሃ፡ ወአጽብሐ፡ እንዘ፡ ይሰማዕ፡ ድምፀ፡ ውቅረተ466፡ ሕንፃሃ፡ ለዛቲ፡ ደብረ፡ ማርያም፡ ደብሩ፡ ወደብረ፡ ነገሥት፡ ኅሩያን፡ አብርሃ፡ ወአጽብሐ467፡ እስከነ፡ በሓውርቲሃ፡ ለይእቲ፡ ደብር፡ ወሀገ(81r°c)ረ468፡ ገርዓልታ፡ ብሂል፡ ውእቱ። ወእምድኅረ፡ ሐነጸ፡ መቅደሳ፡ ለዛቲ፡ ደብረ፡ ማርያም፡ በ፻ወ፩ዓመተ፡ ምሕረት፡ ከዊኖ፡ ምስለ፡ ነገሥት፡ ጻድቃን፡ አብርሃ፡ ወአጽብሐ፡ ፍቁራኒሁ469፡ ወመምሕረ፡ ንስሓሆሙ፡ ውእቱ፡ ጻድቅ፡ መዋዔ፡ አጋንንት፡ አባ፡ ዳንኤል፡ ለእ(81v°a)ሉ፡ ነገሥት፡ መዋዕያነ፡ አጋንንት፡ ከመ፡ አቡሆሙ፡ ሰሎሞናዊ፡ ወልደ፡ ዳዊት።\n470 M ወለነቢያት።\n471 M አሜ።\n190በረከተ፡ ረድኤቱ፡ ለዝንቱ፡ መምህረ፡ ሕገ፡ ወንጌል፡ ወሕገ፡ ኦሪት፡ ወነቢያት። ወተላዌ፡ ዓሠሮሙ፡ ለነቢያት፡ ወለሐዋርያት470። ዘኮነ፡ ትኩለ፡ ከመ፡ ዓምድ፡ በጊዜ፡ ጸሎት። ይዕቀበነ፡ በኵሉ፡ ጊዜ፡ በመዓል(81v°b)ት፡ ወበሌሊት፡ ዝንቱ፡ ጻድቅ፡ ሐዲስ፡ ዳንኤል፡ ነሣቴ፡ አማልክት፡ ለኵልነ፡ ደቂቀ፡ ደብረ፡ ማርያም፡ ሰማያዊት፡ ቅድስት። ለዓለመ፡ ዓለም፡ አሜን471።\n472 M አዶና፡\n473 M እለ፡\n191ወእምድኅረ፡ ኮኖ፡ ለአቡነ፡ ዳንኤል፡ ዘቆርቆር፡ ደብረ፡ ማርያም፡ ሀገረ፡ ገርዓልታ፡ ፻ወ፷መዋዕለ፡ ሕይወቱ፡። ሶቤሃ፡ ኮነ፡ አመ፡ ፬ለኅዳር፡ እ(81v°c)ንዘ፡ ሀሎ፡ እንዘ፡ ይጼሊ፡ ከዊኖ፡ በመካነ፡ በዓተ፡ ምጽላዩ፡ ምሥራቃዊት፡ ዘሀለወት፡ በጽንፈ፡ ጸድፍ፡ ነዊህ፡ ዘኢይትመጠን፡ ኍልቈ፡ ኑኃቱ፡ ለውእቱ፡ ጸድፍ። ሶቤሃ፡ መጽኡ፡ ኀቤሁ፡ ግሩማን፡ ፪ቱ፡ መላእክት፡ ሊቃናተ፡ ኃይል። ወሶቤሃ፡ በይእቲ፡ ዕለት፡ አመ፡ ፬ለኅዳር፡ በጊዜ፡ ፫ሰዓተ፡ መዓልት፡ (82r°a) ሚካኤል፡ ወገብርኤል፡ ፍቁራኒሁ፡ ዘይትራዳእዎ፡ በኵሉ፡ መፍቅደ፡ ልቡ፡ ወፃሕቀ፡ ህሊናሁ፡ በጽሑ፡ ግብተ፡ ፍጡነ፡ በትእዛዘ፡ እግዚአብሔር፡ ሶቤሃ። ወበጊዜ፡ ብጽሐቶሙ፡ በብሩህ፡ ገጽ፡ በቅድሜሁ፡ ለለባሴ፡ ዘብድወ፡ ጠሊ፡ ወሐሜለት፡ ብፁዕ፡ አቡነ፡ ዳንኤል፡ ነሣቴ፡ ግልፎ፡ ጣዖት፡ በደብሩ፡ ደብረ፡ ማርያም፡ ቅድስት። ሶቤ(82r°b)ሃ፡ እንዘ፡ ሀለዉ፡ ቀዊሞሙ፡ ጸርሑ፡ በቃል፡ ልዑል፡ ከዊኖሙ፡ በቅድሜሁ፡ እንዘ፡ ይብሉ። ዳንኤል፡ ዳንኤል፡ ተጋዳሊ፡ ዘደብረ፡ ማርያም፡ ክልልተ፡ ግርማ፡ ወዕበይ። በሐከ፡ በሐከ፡ አዛል፡ ወመስተጋድል። ተደለው፡ ለሐዊር፡ ኀበ፡ ዘኢታአምሮ፡ ካልዕ፡ ሀገር። ወነዋ፡ ይፄውዓከ፡ ማስያስ፡ ፀባ(82r°c)ኦት፡ አዶናይ472፡ ሰማያዊ፡ ንጉሥ፡ እንዘ፡ ይብል፡ ነዓ፡ ኀቤየ፡ እምብዙኅ፡ ፃማ፡ ዓዓርፈከ፡ ወኣወርሰከ፡ ምድረ፡ ፅዕዱተ፡ ወብርህተ፡ እንተ፡ ትውኅዝ፡ ሐሊበ፡ ወመዓረ፡ እንተ473፡ ኢይከይድዋ፡ እግረ፡ ዝኁራን፡ ወኢይበጽሕዋ፡ አንስርት፡ በአክናፍ። ለእንቲአከ፡ ወለሰብአ፡ ዛቲ፡ ደብርከ፡ ሀገረ፡ ገርዓልታ፡ ደብረ፡ ማርያ(82v°a)ም፡ ሰማያዊት። ምዕራገ፡ ጸሎት፡ መንፈስ፡ ቅዱስ፡ ዘወረደ፡ ኀቤሃ። ቤተ፡ ጻድቅ፡ ዳንኤል፡ ውቅረተ፡ ዕብነ፡ ኰኵሕ፡ ቆርቆር።\n474 M መላክት፡\n475 M ወኢያባህሮ፡\n476 M ፀዓዓተ፡\n192ብሂሎሙ፡ እሙንቱ፡ መላእክት፡ ግሩማን፡ ሊቃነ፡ መላእክት474፡ ሚካኤል፡ ወገብርኤል፡ አኃዝዎ፡ ለአቡነ፡ ዳንኤል፡ መምህረ፡ ነገሥት፡ ዓበይት፡ ጻድቃን፡ በየማነ፡ አዕዳዊሁ፡ ወበጸጋሙ፡ ከመ፡ ኢያደንግፆ፡ ወኢያባህርሮ475፡ መልአከ፡ (82v°b) ሞት፡ ኅሡመ፡ ገጽ፡ በጊዜ፡ ፀዓታ፡ ለነፍሱ፡ ወለሰብአ፡ ደብሩ፡ ምእመናን፡ በጊዜ፡ ዕረፍተ፡ ሞቶሙ፡ ከመ፡ ኢይደንግፁ፡ ምዕመናኒሁ፡ እለ፡ ሀለዉ፡ በቅድሜሁ፡ ወበድኅሬሁ፡ ወበፀጋሙ፡ ወበየማኑ፡ ለዝንቱ፡ ጻድቅ፡ ሰዳዴ፡ አጋንንት፡ አባ፡ ዳንኤል፡ ዘደብረ፡ ማርያም፡ ሰማያዊት፡ አም(82v°c)ሳሊሃ፡ ለኢየሩሳሌም፡ ሰማያዊት። ወበጊዜ፡ አሐዝዎ፡ እሉ፡ ሊቃነ፡ መላእክት፡ ሚካኤል፡ ወገብርኤል፡ ሐተምዎ፡ በማኅተመ፡ ሥላሴ፡ ፅኑዕ፡ በእንግድዓሁ፡ ወበፍጽሙ፡ ለማር፡ ዳንኤል፡ ለባሴ፡ መንፈስ። ከመ፡ ኢይደንግፅ፡ በጊዜ፡ ፀዓታ፡ ለነፍሱ፡ እምግርማ፡ ርእየቱ፡ ለመልአከ፡ ሞት። ወበጊዜ፡ ፀዓተ476፡ ነፍሳቲሆሙ፡ (83r°a) ለሰብአ፡ ደብሩ፡ ወሀገሩ፡ ሀገረ፡ ገርዓልታ። ወበይእቲ፡ ዕለት፡ አመ፡ ፬ለኅዳር፡ በጊዜ፡ ፫ሰዓተ፡ መዓልት፡ አብሰርዎ፡ ብስራተ፡ ፍሥሐ፡ ወሐተምዎ፡ በማኅተመ፡ ሥላሴ፡ በእንተ፡ ድንጋጼ፡ ሞቱ፡ ለአብ፡ ክቡር፡ ዳንኤል፡ ወላዴ፡ አእላፍ፡ አበው፡ መነኮሳት፡ ዘበመንፈስ፡ ሊቃናተ፡ ኃይል፡ ሚ(83r°b)ካኤል፡ ወገብርኤል።\n477 M + እሙ፡\n193ወበፍጻሜ፡ ኅትመቱ፡ ለማር፡ ዳንኤል፡ መዋዔ፡ አጋንንት፡ ዘደብረ፡ ማርያም፡ ሰማያዊት፡ ቆርቆር። ሶቤሃ፡ በጊዜ፡ ተሠውሮቶሙ፡ ለእሉ፡ ሊቃነ፡ መላእክት፡ ሶቤሃ፡ ይቤልዎ፡ በቃለ፡ ፍሥሐ፡ ወሰላም፡ እንዘ፡ ይብሉ፡ ኦአባ፡ ዳንኤ(83r°c)ል፡ ሐዲስ፡ መዋዔ፡ አጋንንት፡ በዓለ፡ ዛቲ፡ ደብር። ተደለው፡ እምይእዜሰ፡ ለሐዊር፡ ኀበ፡ ዘኢታአምሮ፡ ካልእ፡ ሀገር። እስመ፡ በጽሐ፡ በዓለ፡ መርዓ፡ ፍልሰተ፡ ሞትከ፡ ወዕረፍትከ፡ እምዛቲ፡ ዓለም፡ ኃላፊት፡ ወማሳኒት፡ ወበላዪት። ወበጊዜ፡ ሰዓተ፡ ተፈልጦ(83v°a)ታ፡ ለነፍስከ፡ አሜሃ፡ ይመጽእ፡ ባሕቱ፡ ፈጣሪከ፡ ፈጣሬ፡ ሰማያት፡ ወምድር፡ ወፈጣሬ፡ ኵሉ፡ ፍጥረታት፡ ከዊኖ፡ ምስለ፡ እሙ477፡ እግዝእትነ፡ ቅድስት፡ ድንግል፡ በ፪ማርያም፡ ወላዲቱ። ወምስሌሁ፡ ነቢያት፡ ወሐዋርያት፡ ጻድቃን፡ ወሰማዕት። ወእግዝእትነሂ፡ (83v°b) ማርያምሂ፡ ወላዲተ፡ አምላክ፡ ትትቤዘወከ። ወበዕለተ፡ በዓለ፡ በዓታ፡ ውስተ፡ ደብረ፡ ቍስቋም፡ አመ፡ ፮ለኅዳር፡ ተዓርፍ፡ እምፃማ፡ ዝንቱ፡ ዓለም፡ ኃላፊ። በእንተ፡ ዘፃመውከ፡ ወሐፈውከ፡ በፀዊረ፡ ገድለ፡ መነኮሳት፡ ወበሕንፃ፡ መቅደሳ፡ ለድንግል፡ ማ(83v°c)ርያም፡ ወላዲተ፡ አምላክ። ተዓርፍ።\n478 M ትርጓሜሁ፡\n194ቦኑ፡ በካልእሰ፡ ገድለ፡ መጽሐፉ፡ ንስቲት፡ ይብል፡ በካልእኑ፡ ወርኅ፡ ወበካልእ፡ ዕለት፡ የዓርፍ፡ አቡነ፡ ዳንኤል፡ ገባሬ፡ መንክራት፡ ዘደብረ፡ ማርያም፡ ቆርቆር፡ ምዕራገ፡ ጸሎት፡ ሙራደ፡ መንፈስ፡ ቅዱስ፡ ሰማያዊት፡ ሐናጼ፡ መቅደሳ፡ ለድንግል፡ ከዊኖ፡ ምስለ፡ ነገሥት፡ ኄራን፡ ጻድቃን፡ ደቂቁ፡ ዘበመንፈ(84r°a)ስ፡ አብርሃ፡ ወአጽብሐ፡ ቦኑ፡ ዝንቱሰ፡ ነገር፡ ኢኮነ፡ ሐሰተ። ባሕቱ፡ ይትነሣእ፡ ዳግመ፡ እምድኅረ፡ ሞተ፡ ወተቀብረ። ወተንሢኦ፡ ይሜህር፡ ወንጌለ፡ መንግሥት፡ በውስተ፡ ኵሉ፡ አጽናፈ፡ ዓለም። ወፈድፋደሰ፡ ይሜህር፡ በኀበ፡ ዘተወልደ፡ ሀገሩ፡ አብላዕሎ፡ ቤተ፡ ቂርቆስ፡ ውቅሮ። ወሐናፅያኒሃኒ፡ ነገሥት፡ አብርሃ፡ ወአፅብሐ። (84r°b) ወውእቱ፡ ጻድቅ፡ አቡነ፡ ዳንኤል፡ ተወልደ፡ እምካልእ፡ ሀገር፡ ቅሩበ፡ መካነ፡ ለቤተ፡ ቂርቆስ፡ ወበላዕሌሃ፡ ሀለወት፡ ቤተ፡ አበዊሁ። ወከዊኖ፡ ድሙረ፡ ውእቱ፡ ጻድቅ፡ ምስለ፡ ነገሥተ፡ ጽድቅ፡ አብርሃ፡ ወአጽብሐ፡ ሐነጹ፡ መቅደሳተ፡ እሙራተ፡ ቀዳሚሰ፡ ቤተ፡ ዚአሆሙ፡ ዓይበ፡ ገማድ። ወካዕበ፡ (84r°c) ሐነጹ፡ ከዊኖሙ፡ ምስለ፡ አቡሆሙ፡ ዘበመንፈስ፡ ሐዲስ፡ ዳንኤላዊ፡ መዋዔ፡ አጋንንት፡ ውቅሮ፡ ቤተ፡ ቂርቆስ፡ ውቅሮ፡ ብሂል፡ በትርጓሜሁ478፡ ቆርቆር፡ ዘወቀረ፡ ዕብነ፡ አባ፡ ዳንኤል፡ መዋዔ፡ አጋንንት፡ ምስለ፡ ነገሥት፡ አብርሃ፡ ወአጽብሐ፡ ጻድቃን። ወሥልሰ፡ ሐነጹ፡ ፫ቲሆሙ፡ ከዊኖሙ፡ ደብረ፡ ማርያም፡ ቆርቆ(84v°a)ር፡ ወእምታሕቴሃ፡ ለይእቲ፡ ደብረ፡ ማርያም፡ ቆርቆር፡ ሰማያዊት፡ ዘሀለወት፡ ራብዒት፡ ትትበሃል፡ በራኪት። ሐነጹ፡ ፫ቲሆሙ፡ ጻድቅ፡ ዓቢይ፡ አባ፡ ዳንኤል፡ ወልደ፡ ሥዩመ፡ ሳባ፡ ዘበሥጋ፡ ወወልደ፡ ጰለሞን፡ ዘበጸጋ፡ መንፈስ፡ ቅዱስ፡ ምስለ፡ ፍቁራኒሁ፡ ነገሥት፡ አብርሃ፡ ወአጽብሐ።\n195ወበውእቱሰ፡ (84v°b) ዕለት፡ አመ፡ ፬ለኅዳር፡ እምድኅረ፡ ነገርዎ፡ ዘንተ፡ ነገረ፡ በቅድመ፡ ወልዱ፡ አቡነ፡ ጸጋ፡ ዘአብ፡ ረድአ፡ ዚአሁ፡ ሊቃነ፡ መላእክት፡ ሚካኤል፡ ወገብርኤል፡ ኢፈርሃ፡ ወኢደንገፀ፡ እምፀብዓ፡ ፀላኢ፡ ወፃዕረ፡ ሞት። እምድኅረ፡ ሐተምዎ፡ በማኅተመ፡ ሥላሴ፡ ለአቡነ፡ ዳንኤል፡ መዋዔ፡ አ(84v°c)ጋንንት። ወካዕበ፡ ይቤልዎ፡ እሙንቱ፡ መላእክት፡ ኦአባ፡ ዳንኤል፡ ሐዲስ፡ ነሣቴ፡ አማልክት፡ ንሕነሰ፡ ንነግረከ። ሰአል፡ ወጸሊ፡ እምይእዜሰ፡ በእንተ፡ ስርየቶሙ፡ ወኃጢአቶሙ፡ ለሕዝብከ፡ ሰብአ፡ ገርዓልታ፡ በምልዓ። ወፈድፋደሰ፡ ለሰብአ፡ ደብርከ፡ ሰማያዊት፡ ቆርቆር፡ ደብረ፡ ማርያም፡ ወእለ፡ ሀለ(85r°a)ዉ፡ በየማና፡ ወበጸጋማ፡ በቅድሜሃ፡ ወበድኅሬሃ። ሰአል፡ ወጸሊ፡ ሎሙ፡ ከመ፡ ኢይርአዩ፡ ምረራ፡ ለሲኦል፡ ወመከራሁ፡ ለዲያብሎስ፡ ገሃነመ፡ እሳት። ወእምይእዜሰ፡ ሰአል፡ ወጸሊ፡ ወአስተብቍዕ፡ ስግድ፡ ወአስተብርክ፡ እስመ፡ ናሁ፡ ቀርበ፡ ጊዜ፡ ፀዓታ፡ ለነፍስከ። አፍጥን፡ ገቢረ፡ ጸሎት፡ ወኢትትሐከይ። (85r°b) ወዘንተ፡ ብሂሎሙ፡ እምድኅረ፡ ነገርዎ፡ ጊዜ፡ ዕረፍቱ፡ ለውእቱ፡ ጻድቅ፡ አቡነ፡ ዳንኤል፡ መዋዔ፡ አጋንንት፡ ሐናፄ፡ መቅደሳ፡ ለድንግል፡ ማርያም፡ ወዘንተ፡ ብሂሎሙ፡ ተሠወሩ፡ ወዓርጉ፡ ሰማያተ፡ እሙንቱ፡ ሊቃነ፡ መላእክት።\n479 M + ሰብእ፡\n480 M + አበሳ፡\n481 M ወበምዕበ፡\n482 M አምላኪላኪየ፡\n483 M ወትትበሃሃል፡\n196ወብፁዕሰ፡ አቡነ፡ ዳንኤል፡ ተርፈ፡ ባሕቲቱ፡ ም(85r°c)ስለ፡ ወልዱ፡ አቡነ፡ ጸጋ፡ ዘአብ፡ በሕንፃ፡ በዓተ፡ ምጽላዩ፡ ምሥራቃዊት፡ ዘሀለወት፡ በጽንፈ፡ ጸድፍ። ወይቤሎ፡ ለወልዱ፡ አባ፡ ጸጋ፡ ዘአብ፡ ኦወልድየ፡ ሑር፡ እምይእዜሰ፡ ናሁ፡ ቀርበ፡ በዓለ፡ መርዓ፡ ፍልሰትየ፡ ኢትንግር፡ ለመኑሂ፡ አላ፡ ሰዓል፡ ወጸሊ፡ ከመ፡ ንርከብ፡ ተስፋ፡ ድኂን፡ ለነፍሳቲነ፡ ወለነፍሳተ፡ ሰብ(85v°a)እ479፡ ኃጥኣን። ለእለ፡ ገብሩ480፡ ኃጢአተ፡ ሰብአ፡ ደብረ፡ ማርያም፡ ቆርቆር። ወሰብአ፡ ደብርየ፡ መጋብ። ወካልኣንሂ፡ ሰብአ፡ ቆርቆር፡ ዘሀለዉ፡ በምሥራቃ፡ ወበምዕራባ481፡ በሰሜና፡ ወበደቡባ፡ ለዛቲ፡ ደብርየ። ዘወሀበኒ፡ እግዚአብሔር፡ አምላኪየ482፡ ዓሥራተ፡ ለኵሎሙ፡ ሕዝበ፡ ገርዓልታ፡ በምልዖሙ። ወለ(85v°b)ኵሎሙ፡ ሕዝበ፡ ኢትዮጵያ፡ በስዕለታ፡ ወአስተብቍዖታ፡ ለእመ፡ ብርሃን፡ እግዝእትነ፡ ቅድስት፡ ድንግል፡ በ፪ማርያም፡ እመ፡ ንጉሥ፡ ሰማያዊ፡ ስዒላ፡ ኀበ፡ ፍቁር፡ ወልዳ፡ እግዚእየ፡ ኢየሱስ፡ ክርስቶስ፡ ከመ፡ ይኩኑኒ፡ ተስፋ፡ ዓሥራተ፡ ኪዳን፡ እሙንቱ፡ ሕዝበ፡ ገርዓልታ፡ ሕዝበ፡ ቆርቆር፡ ሰማያዊት፡ (85v°c) ደብረ፡ ማርያም፡ አምሳሊሃ፡ ለኢየሩሳሌም፡ ሰማያዊት፡ ማኅደርየ፡ ወበስመ፡ ማኅደሮሙ፡ ለጻድቃን፡ አበው። በከመ፡ ይቤ፡ መጽሐፍ፡ በስመ፡ ኀዳሪ፡ ይጼዋዕ፡ ማኅደር። ተጸውዓት፡ በስምየ፡ ወትትበሃል483፡ እምድኅረ፡ ሞትየ፡ ወፍልሰትየ፡ ደብረ፡ ማርያም፡ ቆርቆር፡ ሰማያዊት። ወይእዜሰ፡ አንተ፡ ወልድ፡ ጸጋ፡ ዘአብ፡ ሑር፡ ወባእ፡ (86r°a) ኀበ፡ መካነ፡ በዓተ፡ ምጽላይከ፡ ዘትሰመይ፡ ቤተ፡ ጊዮርጊስ፡ ወበዊዓከ፡ ሰዓል፡ ወጸሊ፡ ስግድ፡ ወአስተብቍዕ፡ በእንተ፡ ስርየተ፡ ኃጥኣን፡ ሰብእ፡ ለእለ፡ ይገብሩ፡ ተዝካርየ፡ ወተዝካረ፡ በዓለ፡ በዓታ፡ ውስተ፡ ደብረ፡ ቍስቋም፡ ለእግዝእትየ፡ ቅድስት፡ ድንግል፡ በ፪ማ(86r°a)ርያም፡ ወላዲተ፡ አምላክ።\n484 M ቅዱ፡\n485 M ወበዊዖቱ፡\n486 M ጸሎ፡\n197ወበጊዜሃ፡ ተንሥአ፡ ወሖረ፡ ወቦአ፡ በኀበ፡ በዓተ፡ ምጽላዮሙ፡ ለአቡነ፡ ዕብነ፡ ሰንበልት፡ ወአቡነ፡ ተላዌ፡ ክርስቶስ፡ ወአቡነ፡ አካለ፡ ክርስቶስ፡ ወአቡነ፡ ዘመንፈስ፡ ቅዱስ484፡ ደቂቁ፡ ለአቡነ፡ ዳንኤል፡ መዋዔ፡ አጋንንት፡ ርኩሳን፡ በዓለ፡ (86r°c) ደብር፡ ሰማያዊት። ወበጊዜ፡ ብጽሐቱ፡ ቦአ፡ ወተደመረ፡ ውእቱ፡ መነኮስ፡ አባ፡ ጸጋ፡ ዘአብ፡ ምስለ፡ ቅዱሳን፡ ጻድቃን፡ አኃዊሁ። ወበበዊዖቱ485፡ ርእዩ፡ ገጾ፡ ለአባ፡ ጸጋ፡ ዘአብ፡ ከዊኖ፡ ድሙነ፡ ገጽ፡ ከመ፡ ጸለሎ፡ መቅጹት፡ በድንጋፄ፡ ሰዓተ፡ ሞቱ፡ ለአቡሁ፡ ዳንኤል፡ ሐዲስ፡ መዋዔ፡ (86v°a) አጋንንት፡ ርኩሳን። ወአሜሃ፡ ጠየቅዎ፡ ወይቤልዎ፡ መነኮሳት፡ ደቂቁ፡ ለሐዲስ፡ ዳንኤላዊ፡ ለአቡነ፡ ጸጋ፡ ዘአብ፡ ወልዱ፡ ዘበመንፈስ፡ ዘረሰዮ፡ ረድኦ። ምንተ፡ ኮንከ፡ እኁነ፡ ዘደመነ፡ ስነ፡ ገጽከ፡ ከመ፡ ጸለሎ486፡ መቅጹት።\n487 M ወበዝን፡\n488 M ተልጦተ፡\n489 M ዳኤላዊ፡\n198ወይቤሎሙ፡ አባ፡ ጸጋ፡ ዘአብ፡ ነዋ፡ ይእዜ፡ ሰማዕኩ፡ (86v°b) እንዘ፡ ይትናገር፡ ከዊኖ፡ ምስለ፡ መላእክተ፡ እግዚአብሔር፡ ሊቃነ፡ መላእክት፡ ሚካኤል፡ ወገብርኤል፡ ፍቁራኒሁ። እንዘ፡ ይብሉ፡ በነገረ፡ ዕብራይስጥ፡ ወጽርዕ፡ እስመ፡ ምሑር፡ ውእቱ፡ አቡየ፡ ዳንኤል፡ ፊደለ፡ ፅርዕ፡ ወዕብራይስጥ፡ ወለልየ፡ መሐረኒ፡ (86v°c) ዝንቱ፡ ጻድቅ፡ ፊደለ፡ ፅርዕ፡ ወዕብራይስጥ፡ ዝውእቱ፡ ነገረ፡ መላእክት፡ ተደለው፡ ለሐዊር፡ አንተ፡ አባ፡ ዳንኤል፡ ኀበ፡ ዘኢታአምሮ፡ ካልዕ፡ ሀገር። እስመ፡ በህየኒ፡ ትወርስ፡ ምድረ፡ ፅዕዱተ፡ ወብርህተ፡ እንተ፡ ትውኅዝ፡ ሐሊበ፡ ወመዓረ። እስመ፡ ዮም፡ በጽሐ፡ ዕለተ፡ መርዓ፡ (87r°a) ፍልሰትከ፡ እምዝንቱ፡ ዓለም፡ በላዪት፡ ወማሳኒት። ወሰሚዕየ፡ ዘንተ፡ ነገረ፡ እንዘ፡ ይትናገርዎ፡ ፪መላእክት፡ ዓበይት፡ ሊቃነ፡ መላእክት፡ ሚካኤል፡ ወገብርኤል፡ ለአቡነ፡ ዳንኤል፡ ሶቤሃ፡ ደንገፅኩ፡ ወፈራህኩ፡ በእንተ፡ ሞቱ። ወበዝንቱ487፡ ዜና፡ መሪር፡ ዕፁብ፡ ማኅዘኒ፡ ሶበ፡ ሰማዕኩ፡ ደመነ፡ ስነ፡ ገጽየ። ወኀዘነ፡ ልብየ። ወኮንኩ፡ (87r°b) ዕንቡዘ፡ እምድንጋፄሃ፡ ለነፍስየ። ወበዝንቱ፡ ነገር፡ ኮነ፡ ድሙነ፡ ገጽየ። በእንተ፡ ተፋልጦተ488፡ ነፍሱ፡ እምሥጋሁ፡ ለአቡየ፡ ዳንኤላዊ489፡ ሐናፄ፡ መቅደሳ፡ ለድንግል፡ ወአበ፡ ነገሥት፡ ውእቱ፡ ጻድቅ፡ አቡነ፡ ዳንኤል፡ ዘቆርቆር፡ ቤተ፡ ነገሥት፡ ፪አብርሃ፡ ወአጽብሐ፡ ነገሥተ፡ አክሱም፡ ደብረ፡ ማርያም።\n199(87r°c) ወዘንተ፡ ነገረ፡ ሰምዑ፡ ደቂቁ፡ መነኮሳት፡ እምኀበ፡ እኁሆሙ፡ ማዕምር፡ ወለባዊ፡ አቡነ፡ ጸጋ፡ ዘአብ፡ አርያማዊ፡ ወሰማያዊ፡ ዘደብረ፡ ሳሌም፡ ቤተ፡ ዳንኤል፡ ደብረ፡ ማርያም። ሰምዑ፡ ደቂቀ፡ ዳንኤል፡ አቡነ፡ ዕብነ፡ ሰንበልት፡ ወአቡነ፡ ተላዌ፡ ክርስቶስ፡ ወአቡነ፡ አካለ፡ ክርስቶስ፡ ወአቡነ፡ ዘመንፈስ፡ ቅዱስ፡ ዜና፡ ዕረፍቱ፡ ለአቡ(87v°a)ሆሙ፡ አቡነ፡ ዳንኤል፡ ከመ፡ ዕለተ፡ ዕረፍቱ። አሜሃ፡ ጸርሑ፡ በቃል፡ ልዑል። በብካይ፡ ዓቢይ። እንዘ፡ ይብሉ። ኦአቡነ፡ ዳንኤል፡ ብርሃነ፡ አዕይንቲነ፡ ወማኅቶተ፡ ነፍስነ፡ ወፍሥሓ፡ ለደብረ፡ ማርያም፡ እምነ። ወይ፡ ለነ፡ ወአሌ፡ ለነ፡ እስመ፡ ንሕነኒ፡ ኮነ፡ እጓለ፡ ማውታ። ወይ፡ ለነ፡ ፍሥሐ፡ ለነፍስነ፡ ወ(87v°b)ብርሃን፡ ለዓዕይንቲነ። ኦአቡነ፡ ዳንኤል፡ ትርሲተ፡ ክብርነ፡ ወአክሊለ፡ ምክህነ። እምይእዜሰ፡ ኢንርአይ፡ ሞተከ፡ ከመ፡ ትንበር፡ በማዕከሌነ።\n490 M ወበበእንተ፡\n491 M ዘእኅዘ፡\n200ወእንዘ፡ ያስቆቀዉ፡ ወይበክዩ፡ በዝንቱ፡ ቃለ፡ ሰቆቃው፡ ማኅዘኒ። ሰምዓ፡ ድምፀ፡ ጽራሐ፡ ብካዮሙ፡ ለደቂቁ፡ መነኮሳት፡ ብፁዕ፡ አ(87v°c)ቡነ፡ ዳንኤል፡ መዋዔ፡ አጋንንት። ወበጊዜ፡ ሰሚዖቱ፡ ብካዮሙ፡ ለደቂቁ፡ ሶቤሃ፡ ጠፍሐ፡ እደዊሁ፡ ወፀውዖሙ፡ በቃሉ፡ ወይቤሎሙ፡ ኦደቂቅየ፡ ፍጡነ፡ ንዑ፡ ኀቤየ፡ ወቅረቡ። ለምንትኑ፡ ትበክዩ፡ ወተኃዝኑ፡ እስመ፡ ኢይደሉ፡ ዝንቱ፡ ግብር፡ ለመነኮሳት። ወልማደ፡ መነኮሳትሰ፡ አበው፡ ስዒል፡ ወአስተብቍዖ፡ ወ(88r°a)ሰጊድ፡ በእንተ፡ ስርየተ፡ ኃጢአት፡ ለነፍሳቲሆሙ፡ ወበእንተ490፡ ኃጢአተ፡ ሰብእ፡ መሃይምናን። ወእምይእዜሰ፡ እብለክሙ፡ አነሂ፡ አቡክሙ፡ አባ፡ ዳንኤል፡ ኢትብክዩ፡ ከመ፡ ዓለማውያን፡ እለ፡ ያፈቅርዋ፡ ለዛቲ፡ ዓለም፡ በላዪት፡ ወኃላፊት፡ ወማሳኒት። አላ፡ አርምሙ፡ እምብካዮሙ፡ ወንበሩ፡ (88r°b) በፍቅር፡ ወበሰላም። ከመ፡ ትኩኑ፡ አርድእቲሁ፡ ለፈጣሬ፡ ሰማያት፡ ወምድር፡ ኢየሱስ፡ ክርስቶስ። ወነዋ፡ ኀደጉ፡ ለክሙ፡ አበ፡ ህየንቴየ፡ አባ፡ ጸጋ፡ ዘአብ፡ ወልድየ፡ ወይንበር፡ ዲበ፡ መንበርየ፡ ወመስቀለኒ፡ ዘተእኅዘ491፡ በእዴየ፡ የአኅዝ፡ በእዴሁ።\n492 M አው፡\n493 M ለኃጥኣ፡\n494 M + ኮነ፡\n495 M ለሰማይ፡\n496 M በኀቤ፡\n201ወአንትሙኒ፡ ደቂቅየ፡ ተአዘዙ፡ ሎ(88r°c)ቱ፡ ለቃሉ፡ ወለክብሩ። በከመ፡ ተአዘዘ፡ ለአበ፡ አበው492፡ አቡነ፡ እንጦንስ፡ ወልዱ፡ አባ፡ መቃርስ፡ ከመሁ፡ ተአዘዙ፡ ሎቱ፡ ወግነዩ፡ ለክብሩ። ወእምይእዜሰ፡ ናሁ፡ ቀርበ፡ ዕለተ፡ ዕረፍተ፡ ሞትየ። ወግበሩ፡ ሰላመ፡ ወፍቅረ፡ በማዕከለ፡ እግዚአብሔር፡ ፈጣሪነ። ወበማዕከለ፡ እመ፡ ብርሃን፡ እግ(88v°a)ዝእተ፡ ኵልነ፡ ቅድስት፡ ድንግል፡ ቤዛዊተ፡ ዓለም፡ ፍሥሐነ፡ ለኃጥኣን493፡ ማርያም፡ ወላዲተ፡ አምላክ። ወግበሩ፡ ዮም፡ በዛቲ፡ ዕለት፡ በሠላስ፡ መዋዕል፡ አመ፡ ፮ለኅዳር፡ በዕለተ፡ በዓለ፡ ስደታ፡ ወበዓታ፡ ውስተ፡ ደብረ፡ ቍስቋም፡ ገቢረ፡ በዓለ፡ ተዝካራ፡ ወበዓለ፡ ተዝካረ፡ ዕረፍትየ፡ (88v°b) እምዝንቱ፡ ዓለም። ወአነሂ፡ አቡክሙ፡ ኮነ፡ ተሠውሮትየ፡ ወዕረፍትየ494፡ በይእቲ፡ ዕለት፡ አመ፡ ፮ለኅዳር። ወአንትሙኒ፡ ደቂቅየ፡ ንበሩ፡ በፍቅር፡ ወበሰላም። ከዊነክሙ፡ ፅሙዳነ፡ በዓርዑተ፡ ወንጌሉ፡ ለክርስቶስ፡ ፈጣሪነ። ወኢትኩኑ፡ ሐካያነ፡ ወፅሩ(88v°c)ዓነ፡ እምገቢረ፡ ጸሎት፡ ወምጽወት፡ ወምሂረ፡ ነዳይ። ወካዕበ፡ እቤለክሙ፡ አነሂ፡ አቡክሙ፡ ዳንኤላዊ፡ ሐዲስ፡ መዋዔ፡ አጋንንት። ዕቀብዋ፡ በፍቅር፡ ወበሰላም፡ ለዛቲ፡ ደብርየ፡ ሰማያዊት፡ ምዕራገ፡ ጸሎት፡ ወሙራደ፡ መንፈስ፡ ቅዱስ፡ ልዕልት፡ ደብረ፡ ማርያም፡ ቆርቆር፡ ካልእታ፡ ለሰማያዊት495፡ ጽዮን፡ ከመ፡ ኢይባዕ፡ በኀቤሃ496፡ (89r°a) ፀላዔ፡ ሠናያት፡ ሰይጣን፡ ፀረ፡ እጓለ፡ እመሕያው። ዓሠርክዎ፡ በማዕሠር፡ ፅኑዕ፡ ወሐተምክዎመ፡ በማኅተምየ፡ ፅኑዕ።\n497 M እንዘዘ፡\n498 M ዘይገብርዎ፡\n499 M ለልዑ።\n202ወለነገሥትሰ፡ አብርሃ፡ ወአፅብሐ፡ ፍቁራንየ፡ ወፍቁራኒከ፡ እንዘ497፡ ሀለዉ፡ በሀገረ፡ ሼዋ። ሶበ፡ ተከሐዱ፡ ብእሲ፡ ወብእሲት፡ እንዘ፡ ሀለዉ፡ በኤረር፡ ከተማሆሙ፡ ይ(89r°b)ዔምፁ፡ ወያደልዉ፡ ፍትሐ፡ ጽድቅ። ወበጊዜ፡ ዕረፍቶሙ፡ በ፻ወ፪ዓመተ፡ ምሕረት፡ አነብር፡ ነፍሳቲሆሙ፡ በውስተ፡ መካነ፡ ንስሐ፡ እስከ፡ ይፌጽሙ፡ ንስሐሆሙ፡ ዘይገብርዎ498፡ ኃጢአተ፡ በዲበ፡ ምድር፡ በጊዜ፡ ፍትሐ፡ ጽድቅ፡ ወዓመፃ። (89r°c) እስመ፡ አልቦ፡ ንጹሕ፡ በቅድመ፡ እግዚአብሔር። ሰማይኒ፡ ኢኮነ፡ ንጹሐ፡ በቅድሜሁ፡ ለልዑል499። ወመኑ፡ እምሰብእ፡ ዘኢይዔብስ። ወመኑ፡ እምዕፅ፡ ዘኢይጠይስ።\n500 M ይመርህዎሙ፡\n501 M ወአጽሐ፡\n502 M እሉ፡\n503 M ዘይትኴኴነኑ።\n504 M ነገሥ፡\n505 M ወሰድዎሙ፡\n506 M አብጽሕዎ፡\n507 M ለሲኦ፡\n203ወሶበ፡ ዓዕረፉ፡ እሉ፡ ነገሥት፡ ወጽኣ፡ ነፍሳቲሆሙ፡ ወሖራ፡ ኀ(89v°a)በ፡ መካነ፡ ንስሐ፡ እንዘ፡ ይመርህዎን500፡ ሚካኤል፡ ወገብርኤል። ወበጸጋሞንኒ፡ ለ፪ነፍሳተ፡ ጻድቃን፡ ነገሥት፡ አብርሃ፡ ወአጽብሐ501፡ ፪ጸሊማን፡ መላእክተ፡ ጽልመት፡ የዓውድዎን። እስመ፡ መሰሎሙ፡ ለእሉ502፡ መላእክተ፡ ጽልመት፡ ዘይትኴነኑ503። ወ(89v°b)አብጽሕዎሙ፡ ፍጡነ፡ መላእክተ፡ ምሕረት፡ ሚካኤል፡ ወገብርኤል፡ በኀበ፡ አንፃሪሃ፡ ለሲኦል፡ መካነ፡ ንስሐ። ወአንበርዎ፡ በውእቱ፡ መካን፡ መጠነ፡ ፫ሱባዔ። እስከ፡ ይበጽሕ፡ ወየሐውር፡ አቡነ፡ ዳንኤል፡ ኀቤሆሙ፡ ወይሁቦሙ፡ ንስሐ፡ በእንተ፡ ሥርየተ፡ ኃ(89v°c)ጢአቶሙ። ወሶበ፡ ፈጸሙ፡ ንስሐሆሙ፡ ነገሥት፡ ኅሩያን፡ በቃለ፡ አቡነ፡ ዳንኤል፡ መዋዔ፡ አጋንንት፡ ርኩሳን፡ አውረሶሙ፡ ገነተ፡ ትፍሥሕት፡ በውስተ፡ ሕፅነ፡ አበዊሆሙ፡ ነገሥት504፡ ዓቢየን፡ ዳዊት፡ ወሰሎሞን፡ ወአኖሬዎስ፡ ወኢዮስያስ። ወአሜሃሰ፡ እምድኅረ፡ ዓዕረፉ፡ (90r°a) እሙንቱ፡ ነገሥት፡ አመ፡ ፬ለጥቅምት። ወሰድዎን505፡ ሊቃነ፡ መላእክት፡ ዐበይት፡ ፪ቱ፡ ሚካኤል፡ ወገብርኤል፡ ለነፍሳተ፡ ነገሥት፡ አብርሃ፡ ወአጽብሐ፡ እንዘ፡ ይመርህዎን፡ እስከ፡ አብጽሕዎን506፡ በኀበ፡ ዘይቤሎሙ፡ እግዚአብሔር፡ አምላኮሙ፡ መካነ፡ ንስሐ፡ በኀበ፡ አንፃሪሃ፡ ለሲኦል507። (90r°b) ወአንበርዎን፡ በውእቱ፡ መካነ፡ ንስሐ፡ እስከ፡ ይትፌጸም፡ መዋዕለ፡ ሱባዔ፡ ንስሐ።\n508 M + አሜሃ፡\n509 M ወጽብሐ፡\n510 M ወአጽሐ፡\n511 M + መዋዔ፡ አጋንንት፡\n512 M ይሰረ፡\n513 M አብጽሕሙ፡\n204ወእምድኅረ፡ አንበርዎን፡ በውእቱ፡ መካነ፡ ንስሐ፡ አመ፡ ፬ለጥቅምት፡ ለነፍሳተ፡ ነገሥት፡ አሜሃ508፡ አመ፡ ፮ለኅዳር፡ አዋሐደ፡ እግዚአብሔር፡ ልዑል፡ ነፍሳቲሆሙ፡ ምስ(90r°c)ለ፡ ሥጋቲሆሙ፡ ለነገሥት፡ አብርሃ፡ ወአጽብሐ509፡ ወኮኑ፡ ከመ፡ ዘቀዳሚ፡ ፍጥረቶሙ። ወበጊዜሃ፡ ይቤሎሙ፡ እግዚአብሔር፡ ልዑል፡ ለመላእክቲሁ፡ ሚካኤል፡ ወገብርኤል፡ ሑሩ፡ አብጽሕዎሙ፡ ለነገሥት፡ ኄራን፡ ጻድቃን፡ አብርሃ፡ ወአጽብሐ510፡ ዘረሰይክዎሙ፡ ሕያዋነ፡ ከመ፡ ቀዳሚ፡ ፍጥረቶሙ፡ ኀበ፡ ደ(90v°a)ብር፡ ልዕልት፡ እምልዑላን፡ ወክብርት፡ እምክቡራን፡ ሰማያዊት፡ ደብረ፡ ማርያም፡ ቆርቆር። በኀበ፡ ሀሎ፡ ፍቁርየ፡ ወፍቁረ፡ ማርያም፡ እምየ፡ አዛል፡ ወመስተጋድል511፡ አባ፡ ዳንኤል፡ መዋዔ፡ አጋንንት፡ ወነሣቴ፡ አማልክት። አብጽሕዎሙ፡ በቅድሜሁ፡ ከመ፡ የሀቦሙ፡ ንስሐ፡ በዘ(90v°b)ይሰረይ512፡ ኃጢአቶሙ፡ ለእሉ፡ ነገሥት፡ አብርሃ፡ ወአጽብሐ፡ ከዊኖሙ፡ ልቡሳነ፡ ሥጋሆሙ፡ ከመ፡ ቀዳሚ፡ ፍጥረቶሞ። ሶቤሃ፡ አብጽሕዎሙ513፡ በኀበ፡ ሀሎ፡ ማር፡ ዳንኤል፡ መዋዔ፡ አጋንንት፡ መብረቀ፡ እሳት፡ ወልደ፡ ኢየሱስ፡ ሞዓ፡ እንዘ፡ ሀሎ፡ በመቅደሶሙ፡ ደብረ፡ ማርያም፡ ንጽሕት፡ ቆርቆር፡ (90v°c) ዘተዓቢ፡ ወትትሌዓል፡ እምኵሎን፡ አድባራተ፡ ዓለም፡ አድባራተ፡ ኢትዮጵያ። እስመ፡ ባቲ፡ ዓዕረፈ፡ እግዚእነ፡ ኢየሱስ፡ ክርስቶስ፡ ምስለ፡ እሙ፡ እግዝእትነ፡ ቅድስት፡ ድንግል፡ ማርያም፡ ወምስለ፡ ዮሴፍ፡ ወሰሎሜ፡ ወአድግኒ፡ ዘፅዑን፡ ስንቀ፡ ዚአሆሙ፡ በጊዜ፡ ስደቱ፡ እምሄሮድስ፡ ፀላዒ፡ እምቅ(91r°a)ድመ፡ ሕንፀታ፡ ለዛቲ፡ ደብረ፡ ዳንኤል፡ ደብረ፡ ማርያም፡ ቅድስት፡ ስብሕት፡ በአርያም።\n514 M ወዕበያ፡\n515 M ተቀበሎ፡\n516 M ንስሐሆሆ።\n517 M ነፍሳቲ ወሥጋሆ።\n205ባረካ፡ ወቀደሳ፡ ወአዕበያ514፡ እምኵሎን፡ አድባራተ፡ ኢትዮጵያ። ወረሰያ፡ ርኁተ፡ ከርሥ፡ ወሕንፅተ፡ በመንፈስ፡ ቅዱስ፡ እንዘ፡ ሀለወት፡ ኅትምተ፡ በስመ፡ ሥላሴ፡ ቅድስት፡ እስከ፡ አመ፡ ያርኅውዋ፡ ሐዲስ፡ ዳንኤል፡ መዋዔ፡ አጋንንት፡ (91r°b) ወኄራን፡ አብርሃ፡ ወአጽብሐ፡ በመዋዕለ፡ ዕድሜሃ። ወበጊዜ፡ ብጽሐቶሙ፡ ለነገሥተ፡ ኢትዮጵያ፡ አብርሃ፡ ወአጽብሐ፡ ተንሢኦሙ፡ እሙታኒሆሙ፡ እመካነ፡ ንስሕ፡ ቅሩበ፡ ኵነኔ። ተቀበልዎ515፡ በፍሥሐ፡ ዓቢይ፡ እንዘ፡ ይብሉ፡ መሪሆሙ፡ ሊቃነ፡ መላእክት፡ ሚካኤል፡ ወገብርኤል፡ ሀቦሙ፡ አ(91r°c)ባ፡ አዛል፡ ወመስተጋድል፡ አባ፡ ዳንኤል፡ መዋዔ፡ አጋንንት። ይቤለከ፡ እግዚአብሔር፡ አምላከ፡ ኵሉ። ሀቦሙ፡ ፍጡነ፡ ሥርየተ፡ ኃጢአቶሙ፡ ሥርየተ፡ ንስሐሆሙ516። ወፍጡነ፡ ወሀቦሙ፡ ንስሐ፡ መጠነ፡ ፫ሱባዔ። ወበጊዜሃ፡ አስተሥረየ፡ ሎሙ፡ ኃጢአቶሙ፡ በቅድመ፡ እግዚአብሔር። ወአ(91v°a)ብኦሙ፡ ውስተ፡ ሕፅነ፡ አበዊሆሙ፡ ነገሥት፡ ዳዊት፡ ወሰሎሞን፡ ኅሩያን፡ ነገሥት፡ ምስለ፡ *ነፍሳቲሆሙ፡ ወሥጋሆሙ517። በጸሎቱ፡ ወበስዕለቱ፡ ለአቡነ፡ ዳንኤል፡ ሐዲስ፡ መዋዔ፡ አጋንንት። ወበዝንቱ፡ ነገር፡ በዘወሀቦሙ፡ ሥርየተ፡ ኃጢአቶሙ፡ ለነገሥት፡ አብርሃ፡ ወአጽብሐ፡ ኅሩያን፡ ነገሥት። ተብ(91v°b)ህለ፡ አቡነ፡ ዳንኤል፡ መምሕረ፡ ንስሐሆሙ፡ ለነገሥት፡ አብርሃ፡ ወአጽብሐ፡ በእንተ፡ ዘወሀቦሙ፡ ንስሐ፡ ተፀውዓ፡ በመምሕረ፡ ንስሐ፡ አቡነ፡ ዳንኤል።\n518 M ይቀንዋ፡\n519 M + ኢኮነ፡\n206ወእንዘ፡ ሀለዉ፡ እሉ፡ ነገሥተ፡ አክሱም፡ በሕይወተ፡ ሥጋሆሙ፡ እንዘ፡ ይቀንይዋ518፡ ለሀገረ፡ ኢትዮጵያ፡ ኢኮነ፡ ዝንቱ፡ ጻድቅ፡ ወመስተጋድል፡ አቡነ፡ ዳን(91v°c)ኤል519፡ መምህረ፡ ንስሐሆሙ፡ ለእሉ፡ ነገሥት፡ አብርሃ፡ ወአጽብሐ፡ አላ፡ ነበሩ፡ ካልዓን፡ መነኮሳት፡ ወካህናት፡ እስከነ፡ ፍጻሜ፡ ዘመኖሙ። ወበዝንቱኒ፡ ነገር፡ ኮነ፡ ሐዲሰ፡ ነቢየ፡ አቡነ፡ ዳንኤል፡ ወጻድቀ፡ ርእሰ፡ ባሕታውያን፡ ተብህለ።\n520 M ወነፍ፡\n521 M ለኵሙ፡\n207በረከተ፡ ረድኤቱ፡ ይዕቀቦሙ፡ ወያድኀኖሙ፡ እመከራ፡ ሥጋ፡ ወነፍስ520፡ ለኵሎሙ521፡ ደቂቀ፡ ማኅበር፡ ለዓለመ፡ ዓለም፡ አሜን።\n522 M ቋስቋም፡\n523 M ሰዓት፡\n524 M + ኮነ፡ በይእቲ፡ ሠርከ፡ ቀዳሚት፡ ሰንበት፡\n525 M ደብብረ፡\n526 M በብብርሃነ፡\n527 M መነሳት።\n528 M ኀቤክ፡\n529 M ምጸቱ፡\n530 M ክርስቶ።\n531 M ስተ፡\n532 M ለቡነ፡\n209ወሶቤሃ፡ ኮነ፡ አመ፡ ፮ለኅዳር፡ በዕለተ፡ በዓለ፡ በዓታ፡ ውስተ፡ ደብረ፡ ቍስቋም522፡ ለእግዝእትነ፡ ቅድስት፡ ድንግል፡ በ፪ማርያም፡ ወላዲተ፡ አምላክ። በጊዜ፡ መንፈቀ፡ ሌሊት523፡ በሠርከ፡ ቀዳም፡ ለጸቢሐ፡ እኁድ፡ ደወየ፡ ደዌ፡ ሕማመ፡ ፍልጸተ፡ ርእስ። ወወድቀ፡ እምብዝኃ፡ ሕማም። (92r°b) አቡነ፡ ዳንኤል፡ ሰዳዴ፡ አጋንንት፡ ከመ፡ ፋኑኤል፡ መልአክ። ወበይእቲ፡ ሰዓተ፡ ሕማሙ፡ ለብፁዕ፡ ማር፡ ዳንኤል፡ ኮነ፡ በይእቲ፡ ዕለት፡ አመ፡ ፮ለኅዳር፡ ሠርከ፡ ቀዳሚት፡ ሰንበት524፡ ፀዓዕ፡ መብረቅ፡ ወነጐግጓድ። ወተከወወት፡ ደብ(92r°c)ረ525፡ ማርያም፡ ቆርቆር፡ በብርሃነ526፡ ስብሐተ፡ መለኮቱ፡ ለእግዚእነ፡ ኢየሱስ፡ ክርስቶስ። ወመጽኡ፡ ደቂቁ፡ እለ፡ አቡነ፡ ዕብነ፡ ሰንበልት፡ ወአቡነ፡ ተላዌ፡ ክርስቶስ፡ ወአቡነ፡ ዘመንፈስ፡ ቅዱስ፡ ወአቡነ፡ ብእሴ፡ ሰላም። ወካዕበ፡ መጽአ፡ ዓቢይ፡ መምህር፡ ወልዱ፡ ዘየዓቢ፡ እምኵሎሙ፡ አበው፡ ቅ(92v°a)ዱሳን፡ ደቂቁ፡ ለአቡነ፡ ዳንኤል፡ መዋዔ፡ አጋንንት፡ ወይቤሎሙ፡ ለአበው፡ መነኮሳት527። ኦአንትሙ፡ አበው፡ አኃውየ፡ ደቂቁ፡ ለሐዲስ፡ አቡነ፡ ዳንኤላዊ፡ ሰዳዴ፡ አጋንንት፡ ምንትኑ፡ ዘበጽሐ፡ ኀቤክሙ528፡ ወዮምኑ፡ በጽሐ፡ ዕለተ፡ ምጽአቱ529፡ ለእግዚእነ፡ ኢየሱስ፡ ክርስቶስ530። ወበዕለተ፡ ሰንበትሰ፡ የኃልፉኑ፡ ሰማያት፡ ወምድር። ወም(92v°b)ንትኑ፡ ዘንሬኢ፡ ወዘንሰምዕ፡ ድምፀ፡ መባርቅት። ወዘንሬኢ፡ ዑዳተ፡ ብርሃነ፡ ስብሐተ531፡ መለኮት። ምንትኑ፡ ዝንቱ፡ ነገረ፡ መባርቅት፡ ወነጐድጓድ። ነዋ፡ ተንሥኡ፡ አኃውየ፡ ንሑር፡ ከመ፡ ንጠይቆ፡ ለአቡነ532፡ መምህርነ፡ ነሣቴ፡ አማልክት፡ ወምህራማተ፡ ጣዖት። አቡነ፡ ሐዲስ፡ ዳንኤል፡ ዘደብረ፡ ማርያ(92v°c)ም፡ ልዕልት፡ ሰማያዊት።\n533 M አጋንት፡\n534 M + ቤተ፡\n210ወበጊዜሃ፡ ተንሥኡ፡ ብፁዓን፡ አበው፡ መነኮሳት፡ ደቂቁ፡ ለአቡነ፡ ዳንኤል፡ እንዘ፡ ይመርሆሙ፡ አረጋዊ፡ አባ፡ ዮሐንስ፡ ጸዋሬ፡ ዓርዑተ፡ ምንኵስና። ወበጽሑ፡ ፍጡነ፡ በኀበ፡ ሀሎ፡ አቡነ፡ ዳንኤል፡ መዋዔ፡ አጋንንት533፡ በውስተ፡ በዓተ፡ ምጽላዩ፡ ዘሀለወት፡ መንገለ፡ ምሥራቅ። ወቦኡ፡ ሶቤሃ፡ ፍ(93r°a)ጡነ፡ በኀበ፡ ሀሎ፡ አቡነ፡ ዳንኤል፡ መምህረ፡ ሕግ፡ ወሥርዓት፡ መትልወ፡ ሐዋርያት፡ ሰዳዴ፡ አጋንንት። ወበዊዖሙ፡ ውስጠ፡ እሉ፡ አበው፡ ደቂቁ፡ መነኮሳት፡ በኀበ፡ በዓተ፡ ምጽላዩ፡ ለውእቱ፡ ጻድቅ፡ አቡሆሙ፡ ዳንኤላዊ፡ ዘሀለወት፡ መንገለ፡ ምሥራቅ። ወረከብዎ፡ ከዊኖ፡ ውዱቀ፡ ወግዱፈ፡ ዲበ፡ ምድር። ወርእዮሙ፡ አቡሆሙ፡ (93r°b) ዳንኤልሃ፡ ጻድቀ፡ በከይዎ፡ ወላሃውዎ፡ በእንተ፡ ዘረከብዎ፡ ከዊኖ፡ ውዱቀ፡ ወግዱፈ፡ በፅንዓ፡ ሕማሙ፡ ለአቡሆሙ፡ ለአቡነ፡ ዳንኤል። ወፍጡነ፡ በጊዜሃ፡ አንሥእዎ፡ ወፆርዎ፡ ወወሰድዎ፡ በረዊፅ፡ ወበጕጕዓ። ወአብእዎ፡ ውስተ፡ ቤተ፡ መቅደስ፡ ወአንበርዎ፡ በታሕተ፡ እግረ፡ መንበረ፡ ታቦት። ወበጊዜሃ፡ ከ(93r°c)ረዩ፡ መቃብረ፡ አቡሆሙ፡ አቡነ፡ ዳንኤል፡ በአፍአ፡ ቤተ534፡ መቅደስ።\n211ወበፍጻሜ፡ ከርዮተ፡ መቃብሪሁ፡ ለአቡነ፡ ዳንኤል፡ ሶቤሃ፡ በረቀ፡ ብርሃነ፡ መለኮት፡ ከመ፡ ብርሃነ፡ ትንሣኤሁ፡ ለእግዚእነ፡ ኢየሱስ፡ ክርስቶስ፡ ወወረደ፡ በጊዜሃ፡ እምሰማይ፡ እንዘ፡ ይትዓፀፍ፡ ብርሃነ፡ ከመ፡ ል(93v°a)ብስ። ወእምግርማሁ፡ ተሐውከት፡ ቤተ፡ መቅደስ፡ ወደብርኒ፡ ተሐውከት፡ ፈድፋደ። ወፍጡነ፡ ሶቤሃ፡ ወረደ፡ መንበረ፡ ስብሐት። ወምስሌሁ፡ ኪሩቤል፡ ወሱራፌል፡ ወ፪ወ፬ካህናተ፡ ሰማይ። ወዓዲ፡ መጽአት፡ እግዝእትነ፡ ማርያም፡ ወምስሌሃ፡ ድርገተ፡ ሊቃነ፡ መላእክት፡ ዓበይት፡ ሚካኤ(93v°b)ል፡ ወገብርኤል፡ ወሩፋኤል፡ ወኵሎሙ፡ ተዓይነ፡ መላእክት፡ ፼አእላፋት፡ ወትዕልፊተ፡ አዕላፋት። ወዖድዋ፡ ወከበብዋ፡ ለቤተ፡ መቅደስ፡ ዘደብረ፡ ማርያም፡ መቅደሰ፡ ነገሥት፡ አብርሃ፡ ወአጽብሐ፡ ወመቅደሱ፡ ለአቡነ፡ ዳንኤል፡ መዋዔ፡ አጋንንት። ወበጊዜሃ፡ ይቤሎ፡ ለሊቀ፡ መላእክት፡ ቅዱስ፡ ሚካ(93v°c)ኤል፡ ኦመልአከ፡ ኃይልየ፡ ሑር፡ ወአንሥኦ፡ እኂዘከ፡ የማነ፡ እዴሁ፡ ለፍቁርየ፡ ዳንኤል፡ ወፍቁረ፡ ማርያም፡ እምየ። ወፍጡነ፡ አሐዘ፡ የማነ፡ እዴሁ፡ ወአንሥኦ። ወአቅረቦ፡ ኀበ፡ አምላከ፡ ምሕረት፡ ወዓቀሞ፡ በቅድሜሁ።\n535 M ወለመርቆሬስሰ፡\n212ወይቤሎ፡ እግዚእነ፡ ኢየሱስ፡ ክርስቶስ፡ እለ፡ መኑ፡ እፄውዕ፡ ለከ፡ እምነቢያት፡ ወእምሐዋርያት፡ ወእምጻድ(94r°a)ቃን፡ ወእምሰማዕታት፡ ወእምሊቃነ፡ ጳጳሳት፡ ከመ፡ እሁብከ፡ ኪዳነ፡ ምሕረት፡ ከመ፡ ይኩኑከ፡ ሰምዓ። ወይቤሎ፡ በቃለ፡ ትሕትና፡ ወበፍርሃት፡ ማር፡ ዳንኤል፡ እንዘ፡ ይርዕድ፡ ወይፈርህ፡ ለእግዚኡ፡ ወፈጣሪሁ። እግዚእየ፡ ወአምላኪየ፡ ኢየሱስ፡ ክርስቶስ፡ ጸውዕ፡ ሊተ፡ ዘፈቀድከ። እስመ፡ አንተ፡ ታአምር፡ ኵሎ፡ ዘይ(94r°b)ፄዋዕ፡ ወዘኢይፄዋዕ። ወበጊዜሃ፡ ጸውዓ፡ ሎቱ፡ በትእዛዘ፡ እግዚአብሔር፡ አምላኩ፡ ሊቀ፡ መላእክት፡ ቅዱስ፡ ሚካኤል። ቀዳሚ፡ ፀውዓ፡ ሎቱ፡ ማኅበረ፡ ነቢያት። ወዳግመ፡ ማኅበረ፡ ሐዋርያት። ወእምነቢያት፡ ዕዝራሃ፡ ወሄኖክ፡ ወኤልያስ፡ ወሙሴ፡ እንዘ፡ ይጸውር፡ ኤፉዳ። ወዳዊት(94r°c)ሃ፡ ንጉሥ፡ ዘምስለ፡ መሰንቆሁ፡ እንዘ፡ ይጸርሕ፡ ወይብል፡ በቃል፡ ልዑል። ብዙኅ፡ ሕማሙ፡ ለጻድቃን። ወእምኵሉ፡ ያድኀኖሙ፡ እግዚአብሔር። ቅሩብ፡ እግዚአብሔር፡ ለየዋሃነ፡ ልብ። ወካዕበ፡ መጽኡ፡ ሐዋርያት፡ ጴጥሮስ፡ ወጳውሎስ፡ እስከ፡ ኵሎሙ፡ ሐዋርያት። ወሥልሰ፡ መጽኡ፡ ሰማዕት፡ (94v°a) እምጊዮርጊስ፡ ወመርቆሬዎስ፡ ወፋሲለደስ፡ ወኵሎሙ፡ ሰማዕት፡ ወቦሙ፡ አርአያ፡ እሙር፡ በአፍራሲሆሙ። ወለቅዱስሰ፡ ጊዮርጊስ፡ ፈረሱ፡ ፀዓዳ። ወለመርቆሬዎስሰ535፡ ፈረሱ፡ ፀሊም። ወለፋሲለደስሰ፡ ፈረሱ፡ ሐመልሚል። መጽኡ፡ ዘምስለ፡ አፍራሲሆሙ፡ ወፈጸሙ፡ መጺአ።\n536 M ደብር፡\n537 M ማቴዎ።\n213ወጻድቃን፡ መጽ(94v°b)ኡ፡ እምሐውዜን፡ ደብረ፡ ሐዋዝ፡ ፮ሺሕ፡ ወ፮፻፷ወ፮ጻድቃን፡ አበው፡ መነኮሳት። እስመ፡ ጎረ፡ ቤቱ፡ እሙንቱ፡ ለማር፡ ዳንኤል፡ ዕንቈ፡ ሰንጴር። እስመ፡ ደብረ፡ ማርያም፡ ሰማያዊት፡ ደብረ536፡ ቆርቆር፡ ወደብረ፡ ሐዋዝ፡ ደብረ፡ ሐውዜን፡ ኮና፡ ይትናጸራ፡ ከዊኖን፡ በቅሩባኒሆን። ወእ(94v°c)ሙንቱሰ፡ ጻድቃን፡ አቡነ፡ ዳንኤል፡ ብርሃነ፡ ዓለም፡ ወአበው፡ ጻድቃን፡ ዓዕሩገ፡ ሐውዜን፡ ነበሩ፡ እንዘ፡ ይትናገሩ፡ ዕበያተ፡ እግዚአብሔር፡ ከዊኖሙ፡ በበአድባሪሆሙ። ወኃምሰ፡ መጽኡ፡ አበው፡ ጻድቃን፡ መነኮሳት፡ ወአቡነ፡ እንጦንስ፡ ወአቡነ፡ መቃርስ፡ ወአቡነ፡ ጳኵሚስ፡ ወአቡነ፡ ዮሐንስ፡ ሐፂር። ወእምሊቃነ፡ ጳ(95r°a)ጳሳት፡ ቅዱስ፡ ማርቆስ፡ ወንጌላዊ፡ ወአቡነ፡ ከሣቴ፡ ብርሃን፡ እምተንቤን፡ ደብረ፡ ገናቶስ። ወጳጳሳትኒ፡ እምቤተ፡ ጳጳሰዪቲ፡ ማርያም፡ ዘሐሪርጓ። ወጳጳሳትኒ፡ ካልዓን፡ ዘደብረ፡ ሣህል፡ አቡነ፡ በርተሎሜዎስ፡ ወአባ፡ ማቴዎስ537። ወዘቤተ፡ ጳጳሰዪቲ፡ አባ፡ ሚካኤል፡ ወአባ፡ ገብርኤል፡ ፈጸሙ፡ መጺእ።\n538 M ወጳሳት።\n539 M አው፡ ለለወርኁ፡\n214(95r°b) ወእምድኅረ፡ ፈጸሙ፡ መጺአ፡ ነቢያት፡ ወሐዋርያት፡ ጻድቃን፡ ወሰማዕታት፡ ወሊቃነ፡ ጳጳሳት፡ ወጳጳሳት538። ጸውዖ፡ በቃል፡ ዓቢይ፡ እንዘ፡ ይብል። ኦአባ፡ ዳንኤል፡ ዕንቈ፡ ዖፈ፡ በርጋና። ተንሥእ፡ ወነዓ፡ ወቅረብ፡ ኀቤየ፡ ከመ፡ እሁብከ፡ ኪዳነ፡ ለእለ፡ ይገብሩ፡ ተ(95r°c)ዝካረከ፡ ወለእለ፡ ይፄውዑ፡ ስመከ። ወፍጡነ፡ ቅረብ፡ ኀቤየ። ወቀርበ፡ ፍጡነ። ወገሠሦ፡ ኵሎ፡ አባሎ፡ ወኮነ፡ ጥዑየ። ወበጊዜሃ፡ አሐዞ፡ የማነ፡ እዴሁ፡ እንዘ፡ ይብል፡ ኵሉ፡ ሰብእ፡ እመሂ፡ ጻድቅ፡ አው፡ ኃጥእ፡ ወመጽብሓዊ፡ ለእመ፡ ገብሩ፡ ንስሓ፡ በዛቲ፡ ዕለት። በበዓለ፡ ስደታ፡ (95v°a) ለእምየ፡ ማርያም፡ አመ፡ ፮ለኅዳር፡ ወለለወርኁ539፡ እምህሮሙ፡ አነ፡ ኢየሱስ፡ በቃልየ፡ ዘኢይኄሱ፡ እስከነ፡ ፳ወ፭ትውልድ።\n215ወለእመሂ፡ ጻድቅ፡ አው፡ ኃጥእ፡ ዘአስተየ፡ ፅዋዓ፡ ማይ፡ ቈሪር፡ በስማ፡ ለማርያም፡ ወበስምከ፡ አንተ፡ ፍቁርየ፡ ወፍቁረ፡ እምየ፡ ማርያም፡ አባ፡ ዳን(95v°b)ኤል፡ በዛቲ፡ ዕለት፡ አመ፡ ፮ለኅዳር፡ ወለለወርኁ፡ ወዓመቱ፡ እምህሮ፡ አነ፡ እስከነ፡ ፳ትውልድ።\n540 M ወዘቀደሱ፡\n541 M ወቤተ፡\n216ወለዘሂ፡ ሐነጸ፡ መርጡለከ፡ ወዘቀደሰ540፡ ታቦተ፡ በቤተ541፡ ክርስቲያንከ፡ እምህሮ፡ አነ፡ በቃልየ፡ እስከነ፡ ፳ትውልድ።\n542 M አው፡ ለለወርኁ፡\n543 M እምህሮ፡\n217ወለዘሂ፡ ቀደሱ፡ ወዘምሩ፡ መዘምራን፡ በዕለተ፡ ዕ(95v°c)ረፍተ፡ በዓልከ፡ ወለለወርኁ542፡ ወለለዓለቱ፡ እምህሮሙ543፡ አነ፡ እስከነ፡ ፲ወ፰ትውልድ።\n544 M ተቄረበ፡\n545 M + እምህሮ፡ አነ፡ አንተ፡ አባ፡ ዳንኤል፡ ፍቁርየ። እምህሮ፡ አነ፡\n218ወለዘሂ፡ ተቀረበ544፡ ቍርባነ፡ በዛቲ፡ ዕለት፡ በዓለ፡ ስደታ፡ ወበዓታ፡ ውስተ፡ ደብረ፡ ቍስቋም፡ ለእምየ፡ ማርያም፡ ወዕረፍተ፡ በዓልከ፡ እምህሮ፡ አነ፡ በቃልየ፡ ዘኢይኄሱ545፡ (96r°a) እስከነ፡ ፲ወ፱ትውልድ።\n546 M + ተዝካረ፡ በዓለ፡\n219ወለዘሂ፡ አብአ፡ መሥዋዕተ፡ በዕለተ546፡ ዕረፍተ፡ በዓልከ፡ በኵሉ፡ ጊዜ፡ እመሂ፡ ጻድቅ፡ ወኃጥእ፡ እምህሮ፡ አነ፡ እስከ፡ ፲ወ፰ትውልድ።\n547 M ገድለ፡ መጽሐፍከ፡\n220ወለዘሂ፡ አጽሐፈ፡ ወዘደክመ፡ በኃሢሦተ፡(96r°b) *መጽሐፈ፡ ገድልከ547፡ በጥንቁቅ፡ ተአሚኖ፡ አነሂ፡ እጽሕፍ፡ ስሞ፡ ውስተ፡ መጽሐፈ፡ ሕይወት፡ ኀበ፡ ዓምደ፡ ወርቅ፡ በሰማያት፡ በኢየሩሳሌም፡ ሰማያዊት።\n548 M ወእምሮ፡\n221ወለዘሂ፡ ዓብልዓ፡ ኅብስተ፡ እምኅብስተ፡ ተዝካርከ፡ አነሂ፡ አበልዖ፡ በምሳሐ፡ ደብረ፡ ጽዮ(96r°c)ን፡ ወእምህሮ548፡ አነ፡ እስከነ፡ ፲ወ፯ትውልድ።\n549 M መቅስከ፡\n222ወለዘተቀብረ፡ በኀበ፡ ዛቲ፡ ጽርሐ፡ መቅደስከ549፡ ደብረ፡ ማርያም፡ ሰማያዊት፡ አምሳሊሃ፡ ለኢየሩሳሌም፡ ሰማያዊት፡ ወእምህሮ፡ አነ፡ እስከነ፡ ፲ወ፮ትውልድ።\n223ወለዘሂ፡ ተቀብረ፡ በኀበ፡ ዛቲ፡ ደብረ፡ ማርያም፡ መካነ፡ ጻድ(96v°a)ቃን፡ ወእሬስዮ፡ ከመ፡ ዘተቀብረ፡ በኢየሩሳሌም፡ ወዋልድባ፡ ወገበዘ፡ አክሱም፡ ወእምህሮ፡ አነ፡ እስከ፡ ፳ትውልድ።\n550 M እምህሮሙ፡\n224ወለዘሂ፡ ሰመየ፡ ወልዶ፡ ወወለቶ፡ ወዓመቶ፡ እንዘ፡ ይብል፡ ገብረ፡ ዳንኤል፡ አው፡ ዓመተ፡ ዳንኤል፡ እምህሮ550፡ አነ፡ እስከነ፡ ፲ወ፭ትውልድ።\n551 M በርስሐተ፡\n225(96v°b) ወለዘሂ፡ ዘአምጻዕከ፡ ማየ፡ ዮርዳኖስ፡ በዓፅፍከ፡ እምኢየሩሳሌም፡ ሀገርየ፡ ሶበ፡ አምጻዕካ፡ አንበርካሃ፡ በቅድመ፡ ቅድስት፡ ቤተ፡ ክርስቲያንከ፡ ደብረ፡ ማርያም፡ ሙራደ፡ መንፈስ፡ ቅዱስ፡ ምዕራገ፡ ጸሎተ፡ ጻድቃን። ኮነ፡ ውኂዞታ፡ ከመ፡ ተከዜ፡ ፈለገ፡ ግዮን፡ ወበጽሐ፡ ውኂዞታ፡ እስከ፡ ፈለገ፡ (96v°c) ወርዕ። ወአነሂ፡ እግዚእከ፡ ወፈጣሪከ፡ አሐዝኩ፡ ወዓፅናዕኩ፡ መዋግዲሃ። ወአዋሐድኩ፡ ውኂዞታ፡ ወረሰይክዋ፡ ሕፅፅተ፡ ወውሕድተ፡ ዘተፈለፍል። ወለእመ፡ ኢኮነ፡ ሰብአ፡ ንጹሐ፡ እምርስሐተ551፡ ኃጢአት፡ ትውኅድ፡ ውኂዘ፡ ፈልፍሎታ። ወለእመ፡ ኮነ፡ ሰብአ፡ ንጹሐ፡ እምርስሐተ፡ ኃጢአት፡ ዘአልቦ፡ አበሳ፡ ትፈለፍል፡ ብዙኃ።\n552 M በብዝ፡\n553 M ሕሞሙ፡\n226ወለዘከመዝ፡ ብ(97r°a)ኂል፡ ረሰይክዋ፡ ለደብርከ፡ ወደብርየ፡ ደብረ፡ ማርያም፡ ሰማያዊት፡ ሙራደ፡ መንፈስ፡ ቅዱስ፡ ሥርጉተ፡ ነበልባል፡ ኃጢኣ፡ ማይ። ከመ፡ ኢይባዑ፡ ከመ፡ ይረስይዋ፡ ቤተ፡ ማኅደሮሙ፡ ነገሥተዝ፡ ዓለም። በእንተ፡ ፍርሃተ፡ ፀላዒ፡ ከመ፡ ኢይፅብዖሙ፡ በብዝኀ552፡ ሥራዊቱ። ወዳግመ፡ ረሰይክዋ፡ ከመ፡ ኢትኩን፡ ቤተ፡ መኳንንት፡ ወመሳ(97r°b)ፍን፡ ወቤተ፡ ዘማውያን፡ ወዓማፅያን። ወከመዝ፡ ረሰይክዋ፡ ንጽሕት፡ እምርስሐተ፡ ነውረ፡ ኃጢአት። አንተ፡ ፍቁርየ፡ አባ፡ ዳንኤል፡ ወልደ፡ ስዩመ፡ ሳባ። ወለማየ፡ ሕይወትኒ፡ ዘአምጻዕከ፡ እምፈለገ፡ ዮርዳኖስ፡ በዓጽፈ፡ ዚአከ፡ ዘረሰይክዋ፡ ሕፅፅተ፡ ወውኅድተ። ትኩን፡ ፈ(97r°c)ዋሲተ፡ ድውያን፡ ወሕሙማን፡ እለ፡ ዘዚአሁ፡ ሕማሞሙ553፡ ወትንበር፡ እስከ፡ ኅልቀተ፡ ዓለም።\n554 M ወጽብሐ።\n555 M ወትትልዔል፡\n556 M ልዕት፡\n227ወለዛቲኒ፡ ደብርከ፡ ደብረ፡ ማርያም፡ ሙራደ፡ ቃል፡ ምዕራፍየ፡ ዘዓዕረፍኩ፡ ባቲ፡ በጊዜ፡ ተሰዶትየ፡ እምፀብዓ፡ ፀላዒ፡ ሄሮድስ። ወነበርኩ፡ ባቲ፡ ፫አውራኃ፡ ምስለ፡ እምየ፡ ማርያም፡ ወዮሴፍ፡ ወሰሎሜ። (97v°a) ወአልቦ፡ ዘአእመረነ፡ እምሰብአ፡ ዓለም። እስከ፡ መዋዕለ፡ ሑረትነ፡ ወበዓትነ፡ ኀበ፡ ምድረ፡ ግብጽ፡ ወግብዓትነ፡ አመ፡ ፮ለኅዳር፡ በውስተ፡ ደብረ፡ ቍስቋም። ረሰይክዋ፡ ለደብርከ፡ አንተ፡ ፍቁርየ፡ አባ፡ ዳንኤል፡ መዋዔ፡ አጋንንት፡ ከመ፡ ደብረ፡ ታቦር፡ ወደብረ፡ ሲና። ወረሰይክዋ፡ ካዕበ፡ ከመ፡ ገበዘ፡ አክሱ(97v°b)ም፡ ቤተ፡ ጽላት፡ ዘሕግ፡ ወዘሥርዓት፡ ወከመ፡ ዓይባ፡ ገማድ፡ ቤተ፡ ነገሥት፡ አብርሃ፡ ወአጽብሐ554። ወለደብርከሰ፡ ደብረ፡ ማርያም፡ ቆርቆር፡ አልቦ፡ ዘየዓብያ፡ እምኵሎን፡ አድባራተ፡ ዓለም፡ በክብር፡ ወዕበይ፡ ወበቃለ፡ ኪዳኑ፡ ለወልድ፡ መድኃኔ፡ ዓለም፡ በከመ፡ ይቤ፡ ብፁዕ፡ ያሬ(97v°c)ድ፡ ካህነ፡ አክሱም። ትበርህ፡ እምፀሐይ፡ ወትትሌዓል555፡ እምደብር። እንተ፡ በአማን፡ ልዕልት556፡ ሰማይ፡ መንበሩ፡ ለፀሐይ። እስመ፡ ልዕልት፡ ወክብርት፡ እምኵሎን፡ አድባራተ፡ ዓለም፡ ወአልቦ፡ ዘየዓብያ፡ ለደብረ፡ ማርያም፡ ቆርቆር።\n557 M ኪዳ፡\n558 M + ወናዘዘ፡\n228ወዘንተ፡ ብሂሎ፡ እግዚእነ፡ ኢየሱስ፡ ክርስቶስ፡ ሎቱ፡ ስብሐት። እምድ(98r°a)ኅረ፡ ወሀቦ፡ ኪዳነ557፡ ለገብሩ፡ አባ፡ ዳንኤል፡ በደብሩ፡ ደብረ፡ ማርያም፡ ቆርቆር። ካዕበ፡ ወሀቦ፡ ኪዳነ፡ መድኃኒነ። ወኵሉኬ፡ ሰብእ፡ ዘሐወፀ፡ ድውየ፡ አው፡ ሙቁሐ፡ ወናዘዘ፡ ኅዙነ558፡ ዘወሀበ፡ ሰምዓ፡ ወዕጣነ፡ ወወይነ፡ በዕለተ፡ ተዝካረ፡ በዓልከ፡ በዛቲ፡ ዕለት፡ ዮም፡ አው፡ ለለወርኁ፡ ወለለዓመቱ። እምህሮ፡ አነ፡ እስከ፡ ፲ወ፭ትው(98r°b)ልድ።\n229ወለዘሂ፡ ዘተቀብረ፡ በታሕተ፡ እግረ፡ ደብረ፡ ዚአከ፡ እመሂ፡ ኃጥእ፡ ወዓማፂ፡ ወዘማዊ፡ ወመምላኬ፡ ጣዖት፡ ዘሀሎ፡ በክበበ፡ ዚአሃ፡ በሐቅለ፡ ደብረ፡ ዚአከ፡ ደብረ፡ ማርያም፡ ቆርቆር፡ ኀበ፡ በጽሐ፡ ጽላሎታ፡ በምስራቅ፡ ወበምዕራብ፡ በሰሜን፡ ወበደቡብ። እምህሮ፡ አነ፡ እስከነ፡ ፲ወትው(98r°c)ልድ።\n559 M ቆርቆ።\n560 M እመ፡\n561 M + እግዚኦ፡\n562 M ወካዕዕበ፡\n230ወዘንተ፡ ብሂሎ፡ ሐተመ፡ ኪዳኖ፡ ፅኑዓ፡ በቃሉ፡ ዘኢይትሔሰው፡ ዘአስተዳለዎ፡ እግዚአብሔር፡ አምላኩ፡ ለእለ፡ ያፈቅርዎ፡ ለገብሩ፡ ወፍቁሩ፡ አቡነ፡ ዳንኤል፡ መዋዔ፡ አጋንንት፡ ዘደብረ፡ ማርያም፡ ቆርቆር559። ወእምድኅረ፡ ወሀቦ፡ ዘንተ፡ ኪዳነ፡ ለገብሩ፡ አቡነ፡ ዳንኤል፡ ሶቤሃ፡ በ፮ሰዓተ፡ ሌሊት፡ አምጽኦ፡ ለያሬድ፡ (98v°a) ካህነ፡ አክሱም፡ እንዘ፡ ይጸርሕ፡ ወይብል። እስመ560፡ ትትሐነጽ፡ ደብረ፡ ማርያም፡ በዕንቈ፡ ሰንፔር፡ ወበዕንቍ፡ ሥርጉት፡ ዓረፋቲሃ፡ ለደብረ፡ ማርያም፡ እስከ፡ ፍጻሜሁ። ወዓቀሞ፡ ምስለ፡ ዳዊት፡ ንጉሥ፡ ዘእስራኤል፡ ወይቤሎ፡ ለዳዊት፡ ፍቁሩ፡ እግዚእነ፡ ኢየሱስ፡ ክርስቶስ፡ ዘምር፡ ሎቱ፡ ለፍቁርየ፡ ዳንኤል፡ በጊዜ፡ ፀዓታ፡ (98v°b) ወተፈልጦታ፡ ለነፍሱ። ወሰሚዖ፡ ዘንተ፡ ቃለ፡ እምኀበ፡ እግዚኡ፡ ዳዊት፡ ንጉሥ፡ ሶቤሃ፡ ዘመረ፡ ሎቱ፡ በ፲አውታረ፡ መሰንቆሁ፡ ለማር፡ ዳንኤል፡ ሰዳዴ፡ አጋንንት፡ እንዘ፡ ይብል፡ ዛዓንቀጽ፡ እንተ፡ እግዚአብሔር። ጻድቃን፡ ይበውዑ፡ ውስቴታ። እገኒ፡ ለከ፡ እግዚኦ561፡ እስመ፡ ሰማዕከኒ። ወካዕ(98v°c)በ562፡ ይጸርሕ፡ በአውታረ፡ መሰንቆሁ፡ ፲ክቡር፡ ሞቱ፡ ለጽድቅ፡ በቅድመ፡ እግዚአብሔር። እግዚኦ፡ አነ፡ ገብርከ፡ ወልደ፡ ዓመትከ።\n563 M + ሶቤሃ፡\n564 M ማርያምያምያም፡\n231ወእንዘ፡ ይዜምር፡ በዝንቱ፡ ዝማሬ፡ ዳዊት፡ ንጉሠ፡ እስራኤል። ሶቤሃ፡ ወጽአት፡ መንፈሱ563፡ ለአቡነ፡ ዳንኤል፡ መዋዔ፡ አጋንንት፡ ርኩሳን፡ በዕለተ፡ እኁድ፡ በጊዜ፡ ፮ሰዓተ፡ ሌሊት። ወተቀበለታ፡ እ(99r°a)ግዝእትነ፡ ማርያም564፡ እንዘ፡ ይብሉ፡ ሃሌ፡ ሉያ፡ ወአብዕዎ፡ ኢየሩሳሌም፡ ሰማያዊት፡ በስብሐት፡ ወበማኅሌት፡ ለአቡነ፡ ዳንኤል፡ ዕንቈ፡ ባሕርይ። ወሶቤሃ፡ ገነዝዎ፡ በልብሰ፡ ፃማሁ፡ ደቂቁ፡ ጻድቃን፡ መነኮሳት፡ በሐሜለት፡ ወበዘብድወ፡ ጠሊ። ወቀበርዎ፡ በአፍአ፡ መንጦላዕተ፡ ቤተ፡ መቅደስ፡ (99r°b) በየማነ፡ ምሥዋዕ።\n565 M በውቱ፡\n232ስሞሙ፡ ለደቂቁ፡ አቡነ፡ ዮሐንስ፡ ዓቢይ፡ አረጋዊ፡ ወአቡነ፡ ዕብነ፡ ሰንበልት፡ ወአቡነ፡ ተላዌ፡ ክርስቶስ፡ ወአቡነ፡ ዘመንፈስ፡ ቅዱስ፡ ወአቡነ፡ አባለ፡ ክርስቶስ፡ ወካልዓንሰ፡ ኢይትኌለቍ፡ ፍቅዶሙ። ወዕረፍቱሰ፡ ለአቡነ፡ ዳንኤል፡ አመ፡ ፮ለኅዳር፡ በጊዜ፡ መንፈቀ፡ ሌ(99r°c)ሊት፡ በመዋዕለ፡ ፍጻሜ፡ መንግሥቱ፡ ለሣህል፡ ንጉሠ፡ አክሱም፡ እምድኅረ፡ ነግሠ፡ ፲ወ፬ዓመተ። ወዓመተ፡ ምሕረትኒ፡ ነበረ፡ በውእቱ565፡ ዘመነ፡ መንግሥቱ፡ ለሣህል፡ ፫፻̈̃̏̈̃፺ወ፭ዓመተ።\n566 M ቆርር፡\n567 M በአርያ፡\n568 M ወአዱጊሆሙ፡\n569 M ዓለ።\n233ወለሰብአ፡ ደብሩኒ፡ ሰብአ፡ ቆርቆር566፡ ወመጋብ፡ ወሰብአ፡ ገርዓልታ፡ ኵሎሙ፡ ሐተሞሙ፡ በአርአያ567፡ ትእምርተ፡ መስቀል፡ (99v°a) ከመ፡ ኢይረዱ፡ ውስተ፡ ገሃነመ፡ እሳት፡ በውስተ፡ ኵነኔ፡ ዘለዓለም። ወሀብክዎሙ፡ ኪዳነ፡ በእንቲአከ፡ አንተ፡ ፍቁርየ፡ አባ፡ ማር፡ ዳንኤል፡ ወሀብክዎሙ፡ ካዕበ፡ ኪዳነ፡ ከመ፡ ይብዝኃ፡ አልህምቲሆሙ፡ ወአባግዒሆሙ፡ ወአጣሊሆሙ፡ ወአእዱጊሆሙ568፡ ይብዝኁ፡ ወይትባዝኃ፡ በውፋሪሆን። ወእክለ፡ ብሔሮሙ፡ ለሰብአ፡ ቆርቆር፡ ወመጋብ፡ (99v°b) ወሰብአ፡ ገርዓልታ፡ በምልዓ፡ ይኩን፡ ቡሩከ፡ እስከ፡ ለዓለመ፡ ዓለም569። ወይኩን፡ ለከርሠ፡ ርኁባን፡ ወፅሙዓን። ወእሙንቱሂ፡ ሰብአ፡ ቆርቆር፡ ወመጋብ፡ ወገርዓልታ፡ ኵሎሙ፡ ወሀብኩከ፡ ዓሥራተ፡ ከመ፡ ይግበሩ፡ ተዝካረከ፡ ለለዓመቱ፡ ወለለወርኁ፡ በደብረ፡ ማርያም፡ በኀበ፡ ተቀብረ፡ ሥጋከ፡ ወተደፍነ። በህየኒ፡ (99v°c) ወበዝየኒ፡ ይኩን፡ ሣህልየ፡ ወምህረትየ።\n570 M ለዓለ፡ ዓለ፡\n234ጸሎቱ፡ ወበረከቱ፡ የሃሉ፡ ምስለ፡ ኵሎሙ፡ ደቂቀ፡ ዳንኤል፡ *ለዓለመ፡ ዓለም570፡ አሜን።\n571 M ከሙ፡\n235ሰላም፡ ለከ፡ ዳንኤል፡ ኬንያ።\nዘተመሰለ፡ ሐዲስ፡ ነቢየ፡ ወሐዋርያ።\nዕለተ፡ ዕረፍትከ፡ ዮም፡ ነያ።\nዕለተ፡ ዕረፍትከ፡ ዘተባረከት፡ ነያ።\nባርኮሙ፡ ለደቂቅከ፡ ከመ571፡ ኢይኩኑ፡ ሕብልያ።\n572 M አ፡ን።\n237ንጽሕፍ፡ መቅድመ፡ ተኣምሪሁ፡ ለአቡነ፡ ዳንኤል፡ ዘደብረ፡ ማርያም፡ ቆርቆር፡ ምዕራገ፡ ጸሎት፡ ሙራደ፡ መንፈስ፡ ቅዱስ፡ ዘተዓቢ፡ ወትትሌዓል፡ እምኵሉ፡ አድባር። አልቦ፡ ዘየአብያ፡ በልዕልና፡ ወበኅቡዕ፡ ምሥጢር። በረከተ፡ አምላኩ፡ ለመዋዔ፡ አጋንንት፡ ዳንኤል፡ ያድኀነነ፡ እምእደ፡ ፀር፡ ለኵልነ፡ ደ(100r°b)ቂቁ፡ ለዳንኤል፡ ዘደብረ፡ ማርያም፡ ምልዕተ፡ ጸጋ፡ ወክብር። ለዓለመ፡ ዓለም፡ አሜን572።\n573 M አያተ፡\n574 M ሐሮሳውያን፡\n575 M ሐሮሳውያን፡\n576 M ፅር።\n577 M ለእግዚአብሔ።\n578 M ምረት፡\n238ወኮነ፡ እምድኅረ፡ ዕረፍቱ፡ ለማር፡ ዳንኤል፡ ወልደ፡ ስዩመ፡ ሳባ፡ ዘደብረ፡ ማርያም፡ ቆርቆር፡ በካልዕ፡ ዓመት፡ እምድኅረ፡ ዓዕረፈ፡ አቡነ፡ ዳንኤል፡ አመ፡ ፮ለኅዳር። ሶቤሃ፡ ሐለዩ፡ ደቂቁ፡ መነኮሳት፡ አቡነ፡ ዮ(100r°c)ሐንስ፡ አረጋዊ፡ አበ፡ ምኔት፡ ዘኮነ፡ እምድኅሬሁ፡ ወአቡነ፡ ዕብነ፡ ሰንበልት፡ ወአቡነ፡ ተላዌ፡ ክርስቶስ፡ ወኵሎሙ፡ ደቂቁ፡ መነኮሳት፡ ወሰብአ፡ ሀገረ፡ ደብረ፡ ማርያም፡ ቆርቆር፡ ወመጋብ፡ ዘሀለዉ፡ በታሕተ፡ እግረ፡ ደብር፡ ወሰብአ፡ ገርዓልታ፡ ኵሎሙ፡ ከመ፡ ይግበሩ፡ ተዝካሮ፡ ለማር፡ ዳንኤል፡ መ(100v°a)ዋዔ፡ አጋንንት፡ በመዋዕለ፡ መንግሥቱ፡ ለአሜዳ፡ ንጉሠ፡ ጽዮን። እስመ፡ በመዋዕሊሁ፡ ለዝኩ፡ ንጉሥ፡ ተሐንጹ፡ አብያተ573፡ ክርስቲያናት፡ በውሣጤ፡ ኰኵሓተ፡ ኢትዮጵያ፡ በእደ፡ ሐረሳውያን574፡ ወጠበብተ፡ ፅርዕ። ወደብረ፡ ማርያምሰ፡ ቆርቆር፡ ወደብረ፡ ተያጥሮን፡ ደብረ፡ አቡነ፡ ይምዓታ፡ ወብርሃን፡ ዖዳ፡ ቤተ፡ (100v°b) አቡነ፡ ገብረ፡ ሚካኤል፡ ኢተሐንፃ፡ በእደ፡ ሐረሳውያን575፡ ወጠበብተ፡ ፅርዕ576። አላ፡ ተሐንፃ፡ በኪነ፡ ጥበቡ፡ ለእግዚአብሔር577። ወውእቱኒ፡ ንጉሥ፡ ነግሠ፡ ፲ወ፭ዓመተ፡ ወዓመተ፡ ምሕረትኒ፡ ነበረ፡ በውእቱ፡ ዘመን፡ እንዘ፡ ይገብሩ፡ ተዝካሮ፡ ፫፻፺ወ፮ዓመተ፡ ምሕረት578፡ ለማር፡ ዳንኤል።\n579 M ተካሩ፡\n580 M ኵሎ፡\n581 M አርያሆሙ።\n582 M መራየ፡\n239ወበውእቱ፡ (100v°c) ዕለት፡ ገብሩ፡ ተዝካሮ። አስተጋቢኦሙ፡ ሰብአ፡ በሓውርት፡ እምኵለሄ። ወብዙኃን፡ ሰብእ፡ መጽኡ፡ ሕሙማን፡ ወድውያን፡ ወእለ፡ ለምጽ፡ ወነገርጋር። ሰሚዖሙ፡ ዜና፡ ከመ፡ ይትገበር፡ ተዝካሩ579፡ ለማር፡ ዳንኤል፡ ሰዳዴ፡ አጋንንት፡ ዕንቈ፡ ባሕርይ። ወበጊዜ፡ በጺሖቶሙ፡ ለእሉ፡ እኁዛነ፡ አጋንንት፡ አቅ(101r°a)ረቡ፡ ሎሙ፡ ኵሎሙ580፡ እምኅብስተ፡ ተዝካሩ። ወበልዑ፡ ወሰትዩ፡ ወረወዩ። ወሖሩ፡ እምድኅረ፡ ጸግቡ፡ ኀበ፡ ዝኅረ፡ መቃብሪሁ፡ እንዘ፡ ሀለዉ፡ በማዕከለ፡ ጉቡዓን፡ ሕዝብ፡ እሉ፡ ሕሙማን፡ እኁዛነ፡ አጋንንት፡ ወእለ፡ ለምጽ፡ ወነገርጋር። ወቦኡ፡ ውስተ፡ ዝኅረ፡ መቃብሪሁ፡ ወለሐሱ፡ በጊዜ፡ በዊዖቶ(101r°b)ሙ፡ እምፀበለ፡ ዝኅረ፡ መቃብሪሁ። ወወጽኡ፡ አጋንንት፡ እለ፡ ኅዱራን፡ ዲቤሆሙ፡ እለ፡ ዘዘዚአሁ፡ ራዕዮሙ። ቦ፡ ዘይመስል፡ ሐለስትዮ፡ ወቦ፡ ዘይመስል፡ ሆባዬ፡ ወቦ፡ ዘይመስል፡ ዝዕበ፡ ወነምረ፡ በዘዘዚአሁ፡ አርአያሆሙ581። ወወፅኡ፡ አጋንንት፡ ወቦኡ፡ ኀበ፡ መራዕየ582፡ አኅርው። ወርእዮሙ፡ ሕ(101r°c)ዝብ፡ እለ፡ ተጋብኡ፡ በዕለተ፡ ዕረፍቱ፡ ለአቡነ፡ ዳንኤል፡ አንከሩ፡ ወአስተዓፀቡ።\n583 M ለዓለ፡\n240በረከተ፡ አምላኩ፡ የሃሉ፡ ምስለ፡ ኵሎሙ፡ ደቂቀ፡ ዳንኤል፡ ዘቆርቆር፡ ለዓለም583፡ አሜን።\n584 M ለዓ፡ ዓለ።\n241፪ተኣምሪሁ፡ ለማር፡ ዳንኤል፡ መዋዔ፡ አጋንንት፡ ዘይባልሕ፡ በብዝኃ፡ ጸሎቱ፡ እምገሃነመ፡ እሳት፡ ለኵ(101v°a)ልነ፡ ደቂቀ፡ ዛቲ፡ ምኔት፡ ለኵልነ፡ ውሉደ፡ ጥምቀት። *ለዓለመ፡ ዓለም584።\n585 M + ቍስቋም፡\n242ኦአበውየ፡ ወአኃውየ፡ ስምዑኬ፡ ወለብዉ፡ ዘኮነ፡ ተኣምረ፡ ወመንክረ፡ በቅድስተ፡ ቅዱሳን፡ ደብረ፡ ቆርቆር፡ ደብረ፡ ማርያም፡ በዕለተ፡ ሠሉስ፡ አመ፡ ፮ለኅዳር፡ እንዘ፡ ሀለዉ፡ ሕዝብ፡ ወአሕዛብ፡ ተጋቢዖ(101v°b)ሙ፡ ከመ፡ ይግበሩ፡ በዓለ፡ ተዝካረ፡ ስደታ፡ ወበዓታ፡ ለእግዝእትነ፡ ቅድስት፡ ድንግል፡ በ፪ማርያም፡ ወላዲተ፡ አምላክ፡ ውስተ፡ ደብረ585፡ ማር፡ አቡነ፡ ዳንኤል፡ በመልዕልተ፡ ደብር። ወበይእቲ፡ ዕለት፡ አመ፡ ፮ለኅዳር፡ ሶቤሃ፡ መጽአ፡ እምሀገሩ፡ ሀገረ፡ ሺሬ፡ ሀገረ፡ (101v°c) ጣፋት፡ ወፍጡነ፡ በጽሐ፡ አቡነ፡ ዕብነ፡ ሰንበልት፡ አመ፡ ፮ለኅዳር፡ በእግረ፡ ደብረ፡ ማርያም፡ ቆርቆር፡ ምዕራገ፡ ጸሎት፡ ሙራደ፡ መንፈስ፡ ቅዱስ፡ በገጸ፡ ምሥራቃ፡ ለደብር። ወበጊዜሃ፡ ፈቀደ፡ ይዕርግ፡ በላዕለ፡ ርእሰ፡ ደብረ፡ ቆርቆር፡ በኀበ፡ ሀሎ፡ ማር፡ ዳንኤል። ዖዳ፡ ፫ጊዜ፡ አቡነ፡ ዕብነ፡ ሰንበልት፡ ለደብረ፡ ማርያም፡ ቆርቆር። በከመ፡ ዖዳ፡ (102r°a) ኢያሱ፡ ወልደ፡ ነዌ፡ ለቅጽረ፡ ኢያሪኮ፡ ፯ዕለተ። ወበዑደቱ፡ ሶቤሃ፡ ተርኅወ፡ አናቅጺሃ፡ ወተርኅወ፡ ሶቤሃ፡ ማዓፅዊሃ፡ ለኢያሪኮ። ወቦኡ፡ እስራኤል፡ ወተካፈሉ፡ ምድረ፡ ርስት።\n586 M ፫ጊ፡\n243ወውእቱኒ፡ ብፁዕ፡ አቡነ፡ ዕብነ፡ ሰንብልት፡ ኢረከበ፡ ፍኖተ፡ ለዓሪገ፡ ደብረ፡ ማርያም፡ ቆርቆር። ሶቤሃ፡ ጸለየ፡ ከዊኖ፡ በእግረ፡ ደብ(102r°b)ረ፡ ማርያም፡ ቆርቆር፡ በእግረ፡ ዕፀ፡ ዓውልዕ። ሶቤሃ፡ ተንሥአት፡ ወፈለሰት፡ እመካነ፡ ደብረ፡ ማርያም፡ ቆርቆር፡ ላዕለ፡ ውስተ፡ ሰማይ፡ ወሰገደት፡ ፫ጊዜ586፡ ለክብረ፡ ዕበዩ፡ ለአቡነ፡ ዕብነ፡ ሰንበልት፡ ወተናበበቶ፡ በልሳነ፡ እጓለ፡ እመሕያው፡ እንዘ፡ ትብል፡ ኦብፁዕ፡ አባ፡ ዕብነ፡ ሰ(102r°c)ንበልት። እምድኅረ፡ ፈጸመት፡ ሰጊዶታ፡ አርአየቶ፡ ፍኖተ፡ ለዓሪግ፡ ጸባብ፡ ዓንቀጽ።\n587 M ለዓ፡ ዓ።\n244በረከተ፡ አምላኩ፡ የሃሉ፡ ምስለ፡ ኵልነ፡ ደቂቀ፡ ዳንኤል፡ *ለዓለመ፡ ዓለም587።\n245ተኣምረ፡ ፍቅርኪ፡ ማርያም፡ በማኅበረ፡ ጻድቃን፡ ተወደሰ።\nወፈድፋደሰ፡ በላዕለ፡ ኃጥኣን፡ ነግሠ።\nእስመ፡ አሕየወ፡ ሕሙማነ፡ ወድውያነ፡ ፈወሰ።\nቦዘይ(102v°a)ቤ፡ አጽገየ፡ ዘየብሰ።\nወቦ፡ ዘይቤ፡ አድባረ፡ አፍለሰ።\n588 M ለዓ፡ ዓለ።\n246፫ተኣምሪሁ፡ ለማር፡ ዳንኤል። በረከተ፡ አምላኩ፡ የሃሉ፡ ላዕለ፡ ኵልነ፡ ደቂቀ፡ ማኅበር፡ *ለዓለመ፡ ዓለም588።\n589 M አጋንንንት፡\n590 M ቡሩ፡\n591 M መነኮ፡\n592 M ዘመጽ፡\n593 M ወጌል፡\n247ወበጽሐ፡ ውእቱ፡ ዕለተ፡ ረቡዕ፡ እንዘ፡ ሀሎ፡ ብፁዕ፡ አቡነ፡ ዕብነ፡ ሰንበልት፡ በታሕተ፡ እግረ፡ ዕፀ፡ ዓውልዕ። ሶቤሃ፡ አእመረ፡ በመንፈስ፡ ማር፡ (102v°b) አቡነ፡ ዳንኤል፡ መዋዔ፡ አጋንንት589፡ ከመ፡ ሀሎ፡ ብእሲ፡ ቡሩክ590፡ መነኮስ591፡ ዘስሙ፡ አባ፡ ዕብነ፡ ሰንበልት፡ ዘመጽአ592፡ እምሀገረ፡ ሺሬ፡ እስመ፡ ዓቢይ፡ ውእቱ፡ መነኮስ። ወሶቤሃ፡ ወረደ፡ እምርእሰ፡ ደብር፡ አቡነ፡ ዳንኤል፡ ሰዳዴ፡ አጋንንት፡ ምስለ፡ አርድእቱ። ወረከቦ፡ ለአቡነ፡ (102v°c) ዕብነ፡ ሰንበልት፡ ወልዱ፡ እንዘ፡ ይጼሊ፡ በታሕተ፡ እግረ፡ ዓውልዕ፡ ቀዊሞ፡ እንዘ፡ ይጼሊ፡ ጸሎተ፡ ወንጌል593፡ አቡነ፡ ዘበሰማያት። ወበጊዜ፡ ብጽሐቱ፡ ለአቡነ፡ ዳንኤል፡ ተአምኁ፡ በበይናቲሆሙ፡ ፪ኤሆሙ፡ ጻድቃን፡ አቡነ፡ ዳንኤል፡ ወአቡነ፡ ዕብነ፡ ሰንበልት። ወበጊዜ፡ ተኣምኆቶሙ፡ እ(103r°a)ምድኅረ፡ ፈጸሙ፡ መርሆ፡ ማር፡ አቡነ፡ ዳንኤል፡ ከዊኖ፡ ምስለ፡ አርድእቱ፡ ወአቡነ፡ ዕብነ፡ ሰንበልት፡ እንዘ፡ ይተሉ፡ በድኅሬሁ። ወፍጡነ፡ በጊዜሃ፡ ዓርጉ፡ በላዕለ፡ ርእሰ፡ ደብረ፡ ማርያም፡ ወቦኡ፡ በኀበ፡ ሕንፃ፡ መቅደሶሙ፡ ለነገሥተ፡ ኢትዮጵያ፡ አብርሃ፡ ወአጽብሐ፡ ነገሥተ፡ አክሱም። እስመ፡ መቃብሪሁ፡ (103r°b) ይእቲ፡ ቤተ፡ ክርስቲያን። ወበጊዜ፡ በዓቶሙ፡ ሶቤሃ፡ በይእቲ፡ ጊዜ፡ አርአዮ፡ መቃብሪሁ፡ አቡነ፡ ዳንኤል፡ ለወልዱ፡ አቡነ፡ ዕብነ፡ ሰንበልት። ውእቱኒ፡ ጻድቅ፡ ርእዮ፡ አንከረ፡ ወአስተዓፀበ፡ ዘንተ፡ ሕንፃ፡ መቅደስ።\n594 M ለዓ፡ ዓለ።\n248ጸሎቱ፡ ወበረከቱ፡ የሃሉ፡ ምስለ፡ ኵልነ፡ ደቂቀ፡ ደብረ፡ ማርያም፡ ቆርቆር፡ *ለዓለመ፡ ዓለም594።\n249(103r°c) ለተኣምርኪ፡ ማርያም፡ ኃጥእ፡ ውእቱ፡ ዘአስተቶ።\nከመ፡ ስብሐቲሁ፡ ኢይርአይ፡ እስመ፡ ጽጌኪ፡ አዕተቶ።\nለተኣምርኪሰ፡ እንዘ፡ ይነግር፡ ረድኤቶ።\nቦዘፈለሰ፡ ኀዲጎ፡ ብእሲቶ።\nወቦ፡ ገዳመ፡ ዘወፈረ፡ መኒኖ፡ መንግሥቶ።\n595 M ለዓለ፡ ዓለ።\n250፬ተኣምሪሁ፡ ለአቡነ፡ ዳንኤል። በረከቱ፡ የሃሉ፡ ምስለ፡ ኵልነ፡ ደቂቀ፡ ማኅበር፡ *ለዓ(103v°a)ለመ፡ ዓለም595።\n596 M + ቤተ፡\n597 M በዓታቲሆ፡\n251ወእምድኅረ፡ ዓርጉ፡ በላዕለ፡ ርእሰ፡ ደብር፡ ወቦኡ፡ በውስተ፡ ቤተ596፡ መቅደስ፡ ሕንፃ፡ መቅደስ፡ እምድኅረ፡ አርአዮ፡ መቃብሪሁ፡ ማር፡ ዳንኤል፡ መርሆ፡ ካዕበ፡ በዕለተ፡ ሐሙስ፡ እስከ፡ አብጽሖ፡ መሪሆ፡ ኀበ፡ በዓተ፡ ምጽላዩ፡ ማር፡ ዳንኤል፡ ለወልዱ፡ ዕብነ፡ ሰንብልት። ወዘሐ(103v°b)ነፃሰ፡ ለሊሁ፡ በእዴሁ፡ ማር፡ አቡነ፡ ዳንኤል፡ ለዛቲ፡ ሕንፃ፡ መቅደስ፡ ዘሀለወት፡ መንገለ፡ ገጸ፡ ምሥራቅ። ወበጊዜሃ፡ ርእዮ፡ ብፁዕ፡ አቡነ፡ ዕብነ፡ ሰንበልት፡ ለውእቱ፡ ሕንፃ፡ መቅደስ፡ ዘሐነፃ፡ በእዴሁ፡ ማር፡ ዳንኤል፡ አቡሁ፡ ወአንከረ፡ አንክሮ፡ ዓቢየ። ወሥልሰ፡ ሖሩ፡ ወመርሆ፡ እስከ፡ አብጽሖ፡ በመልዕ(103v°c)ልተ፡ ሕንፃ፡ መቅደስ፡ ዘተሐንፀት፡ በኪነ፡ ጥበቡ፡ ለእግዚአብሔር፡ ልዑል። ወዘረከብዎሰ፡ ቀዳሚ፡ ነገሥት፡ ኅሩያን፡ አብርሃ፡ ወአጽብሐ። ወበርእሰ፡ ይእቲ፡ መቅደስ፡ ሀሎ፡ ዘይሰመይ፡ ቤተ፡ ቅዱስ፡ ጊዮርጊስ። ወአብኦ፡ ለዝየ፡ ማር፡ ዳንኤል፡ ለወልዱ፡ አቡነ፡ ዕብነ፡ ሰንበልት፡ ወይቤሎ፡ ኦወልድየ፡ ንበር፡ በዝንቱ፡ መካን፡ ቅዱ(104r°a)ስ፡ ዘሀለወ፡ ቦቱ፡ በዓታት፡ ብዙኃት፡ ምዕራፈ፡ ቅዱሳን፡ ጻድቃን። ኅረይ፡ ፩ደ፡ በዓተ፡ እምበዓታተ፡ ጻድቃን፡ ዘሀለዋ፡ በቅሩበ፡ ዚአከ። ወውእተ፡ ጊዜ፡ ሐረየ፡ ፩በዓተ፡ እምነ፡ በዓታቲሆሙ597፡ ለአበው፡ ጻድቃን፡ አቡነ፡ ዕብነ፡ ሰንበልት። ወበይእቲ፡ ዕለተ፡ ሐሙስ፡ ቦአ፡ በውስተ፡ በዓት፡ አሐዱ፡ ዘ(104r°b)ሐረየ። ወተፈሥሐት፡ በጸጋ፡ መንፈስ፡ ቅዱስ፡ አመ፡ ፮ለታኅሣሥ።\n598 M ለዓለ፡ ዓለ።\n252በረከቱ፡ ቅድስት፡ ተሀሉ፡ ላዕለ፡ ኵልነ፡ ደቂቀ፡ ዳንኤል፡ *ለዓለመ፡ ዓለም598።\n253ኢየሱስ፡ ስዱድ፡ ተስፋሆሙ፡ ለስዱዳን።\nኢየሱስ፡ ምስካዮሙ፡ ለግፉዓን።\nእግዚአብሔር፡ ማኅደር፡ ዘአልቦ፡ ከመ፡ ነዳያን።\nኢየ(104r°c)ሱስ፡ ነግድ፡ ወፈላሲ፡ እንዘ፡ ውእቱ፡ ሕፃን።\nወልደ፡ አብ፡ ፍቁር፡ በኀበ፡ ሰብእ፡ ምኑን።\nመኀልየ፡ ብካይ፡ ኮነኒ፡ ዘእሙ፡ ኃዘን።\n599 M ለለ።\n254፭ተአምሪሁ፡ ለማር፡ ዳንኤል፡ መዋዔ፡ አጋንንት። ያድኀነነ፡ እምዕለት፡ እኪት፡ ለኵልነ፡ ውሉደ፡ ጥምቀት፡ ለዓለመ፡ ዓለም599።\n600 M ለተ፡\n601 M ዓቄረበ፡\n255ወአሐተ፡ (104v°a) ዕለተ600፡ አመ፡ ፮ለጥር፡ በዕለተ፡ ወርኃ፡ በዓለ፡ ስደታ፡ ወበዓታ፡ በውስተ፡ ደብረ፡ ቍስቋም፡ ወበይእቲ፡ ዕለተ፡ ዓርብ፡ ሶቤሃ፡ ይቤሎሙ፡ ማር፡ ዳንኤል፡ ለመነኮሳት፡ ደቂቁ። ዮም፡ ሥርዑ፡ ቍርባነ፡ በዛቲ፡ ዕለት፡ ዕለተ፡ በዓለ፡ ስደታ፡ ለእግዝእትነ፡ ማርያም፡ ወላዲተ፡ (104v°b) አምላክ፡ ከመ፡ ይትቀረብ፡ ቍርባነ፡ ንጹሐ፡ ዝንቱ፡ እንግዳ፡ መነኮስ፡ ዘመጽአ፡ እምሀገረ፡ ሺሬ፡ እምሀገረ፡ ጣፋት። ከመ፡ ይትባረክ፡ እምኀቤነ፡ ወይንሣእ፡ በረከተ፡ እምዝንቱ፡ መካን፡ ቅዱስ። ወበጊዜ፡ ብጽሐቱ፡ ለውእቱ፡ ጻድቅ፡ ዕብነ፡ ሰንበልት፡ ሰገደት፡ ሎቱ፡ ደ(104v°c)ብረ፡ ማርያም፡ ቆርቆር፡ ተንሢኣ፡ እመካነ፡ ህላዌሃ፡ ፫ጊዜ፡ ወተቀበለቶ፡ በፍሥሓ፡ ዓቢይ። ወዮምሰ፡ ፍጡነ፡ ሥርዑ፡ ቍርባነ። ወይቤሎ፡ ገበዘ፡ ቤተ፡ ክርስቲያን፡ ወልዱ፡ አባ፡ ማቴዎስ። ኦአቡየ፡ ማር፡ ዳንኤል፡ አልብነ፡ ወይን፡ በዘንሠርዕ፡ ቍርባነ። ወበይእቲ፡ ዕለተ፡ ዓርብ፡ በጊዜ፡ ነግህ፡ ተከለ፡ ወይ(105r°a)ነ፡ ወበጊዜ፡ ፮ሰዓተ፡ መዓልት፡ ዘዓርብ፡ ሶቤሃ፡ ጸገየ፡ ወፈረየ። ወዓዕረገ፡ ቦቱ፡ መሥዋዕተ፡ ቍርባነ፡ በጊዜ፡ ፮ሰዓተ፡ መዓልት፡ ዓቅረበ601፡ ቦቱ፡ መሥዋዕተ፡ ወቍርባነ፡ ለሕዝበ፡ ቆርቆር። ወለመነኮሳተ፡ ደብር። ወለብፁዕ፡ አቡነ፡ ዕብነ፡ ሰንበልት፡ ፍቁሩ። ወበይእቲ፡ ዕለት፡ በርሃት፡ ደብረ፡ ማርያም፡ ቆርቆ(105r°b)ር፡ ወኮነ፡ ፍሥሓ።\n602 M ለዓለ፡ ዓለ፡ አ፡ን።\n256በረከቱ፡ የሃሉ፡ ምስለ፡ ኵልነ፡ ደቂቀ፡ ማርያም፡ ቆርቆር። *ለዓለመ፡ ዓለም፡ ኣሜን602።\n257ናሁ፡ ጸገየ፡ ወወሀበ፡ መዓዛ።\nተኣምርኪ፡ ናርዶስ፡ ለቤተ፡ ክርስቲያን ዘይሔውዛ።\nእንዘ፡ ታረውጸኒ፡ ቦቱ፡ ማርያም፡ ከመ፡ ሃየል፡ ፍኖተ፡ ቤዛ።\nአጕዪይኒ፡ ከመ፡ ወይጠል፡ ወከመ፡ ሐየል፡ ወሬዛ።\nእም(105r°c)ገጸ፡ ኃጢአት፡ እኅተ፡ አርዌ፡ ዘይቀትል፡ ኅምዛ።\n603 M ለዓለ፡ ዓለ።\n258፮ተኣምሪሁ፡ ለአቡነ፡ ዳአኤል። በረከቱ፡ የሃሉ፡ ላዕለ፡ ኵልነ፡ ደቂቀ፡ ማኅበር፡ *ለዓለመ፡ ዓለም603።\n604 M ኤዎስጣቴዎ፡\n605 M ባሕ፡\n606 M ስስማ፡\n607 M ስነነ፡\n608 M + ማር፡ ዳንኤል፡\n609 M ለኤዎስጣቴዎ፡\n610 M ዘእንጦስ፡\n611 M ቆርቆር፡\n259ወበዕለተ፡ ቀዳሚት፡ ሰንበት፡ እምድኅረ፡ ተወልደ፡ አቡነ፡ ኤዎስጣቴዎስ604፡ ረባን፡ ከፋሌ፡ ባሕር605፡ ወልደ፡ እኅቱ፡ ለአቡነ፡ ዳንኤል፡ ወእኅቱኒ፡ ስ(105v°a)ማ606፡ ስነ፡ ሕይወት፡ በዕምርት፡ ዕለት፡ ሶቤሃ፡ መጽአ፡ እኅወ፡ እሙ፡ ለአቡነ፡ ኤዎስጣቴዎስ፡ አቡነ፡ ዳንኤል፡ ኀበ፡ ቤተ፡ እኅቱ፡ ስነ607፡ ሕይወት፡ ወብእሲሃ፡ ሥዩመ፡ ወንበርታ፡ ከመ፡ ይርአዮ፡ ለወልደ፡ እኅቱ፡ አቡነ፡ ኤዎስጣቴዎስ608፡ በእንተ፡ ዘርእየ፡ ራዕየ፡ (105v°b) በዕለተ፡ ልደቱ፡ ለወልደ፡ እኅቱ፡ አቡነ፡ ኤዎስጣቴዎስ፡ ሰሚዖ፡ ዜና፡ ልደቱ፡ ለዝንቱ፡ ጻድቅ። ወርእየተ፡ ራዕዩኒ፡ ለኤዎስጣቴዎስ609፡ ሶበ፡ ይሬኢ፡ እንዘ፡ ይወርድ፡ መንፈስ፡ ቅዱስ፡ ተመሲሎ፡ ከመ፡ አንበሳ። እንዘ፡ ይትቄጸል፡ አክሊለ፡ ቆብዓ፡ ዘእንጦንስ610፡ ወመቃርስ። ወርእሱኒ፡ ይጐድዕ፡ ሰማየ፡ ወይተልውዎ፡ (105v°c) ጳጳሳት፡ ወሊቃነ፡ ጳጳሳት፡ በቅድሜሁ፡ ካህናት፡ ወመነኮሳት፡ እንዘ፡ ይበውዕ፡ ኀበ፡ ደብረ፡ እኅወ፡ እሙ፡ ስነ፡ ሕይወት፡ አቡነ፡ ዳንኤል፡ ዘቆርቆር611፡ ደብረ፡ ማርያም፡ ምዕራገ፡ ጸሎት፡ ሙራደ፡ መንፈስ፡ ቅዱስ፡ አመ፡ ፮ለኅዳር፡ በዕለተ፡ ቀዳሚት፡ ሰንበት።\n612 M + ምስለ፡\n613 M ለዓ፡ ዓለ።\n260በረከቱ፡ የሃሉ፡ ምስለ612፡ ኵልነ፡ ሰማዕያን፡ ደቂቀ፡ ማኅበር፡ *ለዓለመ፡ ዓለም613።\n614 M ለዓለ፡ ዓለ፡ አ።\n261(106r°a) ፯ተኣምሪሁ፡ ለአቡነ፡ ዳንኤል። በረከቱ፡ የሃሉ፡ ምስለ፡ ኵልነ፡ ደቂቀ፡ ማኅበር፡ *ለዓለመ፡ ዓለም፡ ኣሜን614።\n615 M በጊዜዜ፡\n616 M እንዜያነዉ፡\n617 M ሥዩነ፡\n618 M + እኅቱ፡\n619 M omet.\n620 M + ፡ ሥዩመ፡ ወንበርታ።\n621 M እኅወ፡\n262ወበጊዜ፡ በዓቱ፡ ለአቡነ፡ ዳንኤል፡ በዕለተ፡ ቀዳሚት፡ ሰንበት፡ በጊዜ615፡ ፫ሰዓተ፡ መዓልት፡ በውስተ፡ ቤተ፡ እኅቱ፡ ስነ፡ ሕይወት። ወቤቱ፡ ወሙላዱ፡ ለኤዎስጣቴዎስ፡ ወልደ፡ ስነ፡ ሕይወት። ወቦአ፡ አቡነ፡ ዳንኤል፡ በኀበ፡ ቤተ፡ እኅ(106r°b)ቱ፡ ስነ፡ ሕይወት፡ እንዘ፡ ተሐቅፎ፡ ለወልዳ፡ አባ፡ ኤዎስጣቴዎስ፡ እንዘ፡ ሀለዉ፡ ኅቡረ፡ ምስለ፡ ወልዳ፡ *እንዘ፡ ይዜያነዉ616፡ ዕበያቲሁ፡ ለእግዚአብሔር፡ ወምስለ፡ እኁሃ፡ ማር፡ ዳንኤል፡ ወልደ፡ ሥዩመ፡ ሳባ፡ ወእሙኒ፡ ዓመተ፡ ሥላሴ፡ ሥዩማነ617፡ ወንበርታ። ወይእተ፡ ጊዜ፡ በዓቱ፡ ለማር፡ ዳንኤል፡ በይእ(106r°c)ቲ፡ ዕለት፡ ሰገደት፡ ዕፀ፡ ቄድሮስ፡ ዘሀለወት፡ በዓንቀጸ፡ ቤታ፡ ለብፅዕት፡ ስነ፡ ሕይወት፡ እኅቱ፡ ለማር፡ ዳንኤል፡ ኄርት። ዘተከላ፡ ወልደ፡ እኅቱ፡ ኤዎስጣቴዎስ፡ ለይእቲ፡ ዕፀ፡ ቄድሮስ። ወፍሬሃኒ፡ ለይእቲ፡ ዕፀ፡ ቄድሮስ፡ ይሴሰይዋ፡ ሕፃናተ፡ ይእቲ፡ ሀገረ፡ ወንበርታ። ወበጊዜ፡ በዓቱ፡ ለማር፡ ዳንኤል፡ ኀበ፡ ቤተ፡ እ(106v°a)ኅቱ፡ ስነ፡ ሕይወት፡ ሶቤሃ፡ መንገሌሁ፡ ይእቲ፡ ዕፀ፡ ቄድሮስ፡ ኀበ፡ ማር፡ ዳንኤል፡ ሰገደት፡ ወአስተብረከት፡ ፫ጊዜ። እንዘ፡ ትሬኢ618፡ ስነ፡ ሕይወት፡ እኅቱ፡ ለማር፡ ዳንኤል። ወምስሌሃ፡ ነበሩ፡ ሥዩመ፡ ሳባ፡ *ሥዩመ፡ ወንበርታ619፡ ወመፃምርቱ፡ ዓመተ፡ ሥላሴ፡ አበዊሁ፡ ለማር፡ ዳንኤል620። ወበጊዜሃ፡ የበበት፡ ሶበ፡ ር(106v°b)እየቶ፡ ለማር፡ ዳንኤል፡ እኅዋ621፡ ስነ፡ ሕይወት፡ ወነበረ፡ ላዕለ፡ መንበረ፡ ክብር። ወይእተ፡ ጊዜ፡ ሰዓሙ፡ እደዊሁ፡ ወእገሪሁ፡ ወመስቀለ፡ ዘውስተ፡ እዴሁ። ወእንዘ፡ ይስዕሙ፡ መስቀሎ፡ ሐቀፎ፡ ማር፡ ዳንኤል። ሶቤሃ፡ ባረኮሙ፡ በሰላም፡ ለእኅቱ፡ ስነ፡ ሕይወት፡ ወለአቡሁ፡ ሥዩመ፡ ሳባ፡ ወእሙ፡ ዓ(106v°c)መተ፡ ሥላሴ፡ ማር፡ ዳንኤል፡ አመ፡ ፮ለመስከረም።\n622 M ለዓለ፡ ዓለ።\n263በረከቱ፡ የሃሉ፡ ምስለ፡ ኵልነ፡ ደቂቀ፡ ማኅበር፡ *ለዓለመ፡ ዓለም622።\n264ምንተኑ፡ ለጽጌ፡ ከርሥኪ፡ ዓአሥዮ።\nእንበይነ፡ ኪዳንኪ፡ ድንግል፡ ምክንያተ፡ ድኂን፡ ዘወሀበንዮ።\nባሕቱ፡ ምስሌኪ፡ በስብሐት፡ መጠነ፡ ተክህለኒ፡ ዓአብዮ።\nትእምርተ፡ ፍ(107r°a)ሥሓየ፡ በእንቲአኪ፡ ዘኢይፌጽም፡ ሐልዮ።\nሰይጣንሰ፡ ይበኪ፡ ርእዮ።\n623 M ለዓለ፡ ዓለ፡ ዓ።\n265ተኣምሪሁ፡ ለማር፡ ዳንኤል፡ ወልደ፡ ሥዩመ፡ ሳባ፡ ዘደብረ፡ ማርያም፡ ልዕልት፡ ምዕራገ፡ ጸሎት፡ ሙራደ፡ መንፈስ፡ ቅዱስ። በረከተ፡ ረድኤቱ፡ ይዕቀበነ፡ ለኵልነ፡ ደ(107r°b)ቂቀ፡ ማኅበር፡ *ለዓለመ፡ ዓለም623።\n624 M ስነነ፡\n625 M መዋዋዒሆሙ፡\n626 M አምሳሊሆን፡\n627 M ደብሩ፡\n266ወእምድኅረ፡ ተወክፎ፡ ማር፡ አቡነ፡ ዳንኤል፡ ለወልደ፡ እኅቱ፡ አቡነ፡ ኤዎስጣቴዎስ፡ ወልደ፡ ስነ፡ ሕይወት፡ እንዘ፡ ሀለዉ፡ አበዊሁ፡ ሥዩመ፡ ሳባ፡ ሥዩመ፡ ወንበርታ፡ ወእሙኒ፡ ዓመተ፡ ሥላ(107r°c)ሴ፡ እንዘ፡ ሀሎ፡ ሐቂፎ፡ ወልደ፡ እኅቱ፡ ሕፃን፡ ኤዎስጣቴዎስ፡ ሶቤሃ፡ ይቤሎሙ፡ አቡነ፡ ማር፡ ዳንኤል፡ ንዑ፡ ቅረቡ፡ ኀቤየ፡ ከመ፡ እባርክሙ። ትትዓሠዩ፡ ዓሥበክሙ፡ በሰማያት፡ በእንተ፡ ዝንቱ፡ ወልደ፡ እኅትየ፡ ኤዎስጣቴዎስ፡ (107v°a) ዓዳዌ፡ ባሕረ፡ ኤርትራ፡ በዓፅፉ። ዘበጽሐ፡ ስሙዓቲሁ፡ ውስተ፡ ኵሉ፡ አፅናፈ፡ ዓለም። ንዑ፡ ከመ፡ እባርክሙ፡ ከመ፡ ትንሥኡ፡ ዓሥበ፡ በረከት፡ እምኀበ፡ እግዚአብሔር። ወዘንተ፡ ብሂሎ፡ ባረኮሙ፡ አቡነ፡ ዳንኤል፡ ለአቡሁ፡ ወለ(107v°b)እሙ፡ ሥዩመ፡ ሳባ፡ ወዓመተ፡ ሥላሴ፡ ወለእኅቱ፡ ስነ624፡ ሕይወት፡ እሙ፡ ለኤዎስጣቴዎስ፡ ወልደ፡ እኅትየ፡ ዘሀሎ፡ በሕፅንየ። እግዚአብሔር፡ ያዕቢ፡ ሣህሎ። ወየሀቦ፡ ሀብተ፡ መዊዕ፡ ፀብዓ፡ አጋንንት። ወይኩን፡ መዋ(107v°c)ዒሆሙ625፡ ለመናፍስት፡ ርኩሳን። ወደብሩሂ፡ ደብረ፡ ፀራቢ፡ ትኩን፡ አምሳሊሃ626፡ ለኢየሩሳሌም፡ ሀገረ፡ እግዚአብሔር፡ ሀገር፡ ቅድስት፡ ወአምሳሊሃ፡ ለደብረ፡ ማርያም፡ ቆርቆር፡ ምዕራገ፡ ጸሎት፡ ምዕራፉ፡ ለእግዚአብሔር፡ ጸባዖት። (108r°a) ወአነሂ፡ ወልድክሙ፡ ወሱታፌክሙ፡ አባ፡ ዳንኤል፡ ሶበ፡ ዓአርግ፡ ምስሌሁ፡ ወእባርክ፡ ደብሮ627፡ ደብረ፡ ቢዛንሃ፡ መደልወ፡ አልባብ፡ ዳግሚት፡ አስቄጥስ። ወዘንተ፡ ብሂሎ፡ ባረኮሙ፡ በሰላም።\n628 M ማኅርር፡\n629 M ለዓለ፡ ዓለ።\n267በረከቱ፡ ቅድስት፡ ትኩን፡ ላዕለ፡ ኵልነ፡ ደቂቀ፡ ማኅበር628፡ (108r°b) *ለዓለመ፡ ዓለም629።\n630 M ለዓ፡ ዓለ።\n268ተኣምሪሁ፡ ለአቡነ፡ ዳንኤል፡ ዘደብረ፡ ማርያም፡ ቆርቆር፡ ምዕራገ፡ ጸሎት፡ ሙራደ፡ መንፈስ፡ ቅዱስ። በረከቱ፡ ቅድስት፡ ትኩን፡ ላዕለ፡ ኵልነ፡ ደቂቀ፡ ማኅበር፡ ለዓለመ፡ ዓለም630።\n631 M ለወል፡\n632 M ዕቀቀቡ፡\n633 M በወሐውርተ፡\n634 M ሐዋረይክዋ፡\n635 M + አቡነ፡ ዳንኤል፡\n269ወእምድኅረ፡ ፈጸመ፡ ቡራኬሁ፡ ለወልደ631፡ (108r°c) እኅቱ፡ ስነ፡ ሕይወት፡ አባ፡ ኤዎስጣቴዎስ፡ ማር፡ ዳንኤል፡ ወለአቡሁ፡ ሥዩመ፡ ሳባ፡ ወለእሙ፡ ዓመተ፡ ሥላሴ፡ ሥዩማነ፡ ወንበርታ። ውእተ፡ ጊዜ፡ በዕለተ፡ ሰንበት፡ አመ፡ ፲ወ፮ለመስከረም። እምድኅረ፡ ፈጸመ፡ ቡራኬሆሙ(108v°a) ብፁዕ፡ ማር፡ ዳንኤል፡ ውእተ፡ ጊዜ፡ ይቤሎሙ፡ እምይእዜሰ፡ እብለክሙ፡ በቃለ፡ ሰላም፡ ዕቀቡ632፡ ሕጎ፡ ወሥርዓቶ፡ ለወልደ፡ ማርያም፡ ድንግል። ወለዝንቱኒ፡ ወልድ፡ ወልደ፡ እኅትየ፡ ስነ፡ ሕይወት፡ ኤዎስጣቴዎስ፡ ቡ(108v°b)ሩክ፡ ዘበጽሐ፡ ስሙዓቱ፡ በባሐውርተ633፡ ዓለም፡ መሐርዎ፡ ቃለ፡ እግዚአብሔር፡ ትሕትና፡ ጾመ፡ ወጸሎተ፡ ወፈሪሃ፡ እግዚአብሔር። እምይእዜሰ፡ አነ፡ ወልድክሙ፡ አባ፡ ዳንኤል፡ አሐውር፡ ኀበ፡ ፍቁርየ፡ ገብረ፡ ና(108v°c)ዝራዊ፡ ዘደብረ፡ ሐረይክዋ634፡ ሐራማት፡ ከመ፡ እንግሮ፡ ዜና፡ ልደቱ፡ ለውእቱ፡ ወልድ፡ ዘነገርኪ፡ አንቲ፡ እኅትየ፡ ስነ፡ ሕይወት፡ እንዘ፡ እብል፡ ይኩን፡ ስሙ፡ ኤዎስጣቴዎስ። ወዘንተ፡ ብሂሎ፡ እምድኅረ፡ ነገራ፡ እኁሃ፡ ማር፡ ዳንኤል፡ ለ(109r°a)ስነ፡ ሕይወት፡ እኅቱ፡ ተፅዕነ635፡ በመልዕልተ፡ ዘባነ፡ ደመና። እስከ፡ በጽሐ፡ ፍጡነ፡ ደብረ፡ ሐረይክዋ፡ ደብረ፡ ገብረ፡ ናዝራዊ፡ ወወረደ፡ አቡነ፡ ዳንኤል፡ እመልዕልተ፡ ደመና። ወበጊዜሃ፡ ተቀበሎ፡ ለማር፡ ዳንኤል፡ አቡነ፡ ገብረ፡ ናዝራዊ፡ እስከ፡ አብኦ፡ እንዘ፡ ይመርሆ፡ ኀበ፡ ቤተ፡ ክርስቲያኑ፡ ቅ(109r°b)ድስት፡ በሰላመ፡ እግዚአብሔር።\n636 M ለዓ፡ ዓ።\n270በረከቱ፡ ቅድስት፡ ትኩን፡ ላዕለ፡ ኵልነ፡ ደቂቀ፡ ማኅበር፡ *ለዓለመ፡ ዓለም636።\n271ተኣምሪሁ፡ ለአቡነ፡ ዳንኤል፡ ዘደብረ፡ ማርያም፡ ቆርቆር፡ ምዕራገ፡ ጸሎት፡ ሙራደ፡ መንፈስ፡ ቅዱስ። በረከተ፡ ረድኤቱ፡ ይዕቀበነ፡ አሜን።\n637 M ገብብረ፡\n638 M እስስመ፡\n639 M ወነናሁ፡\n640 M ቆርቆ፡\n641 M እገሪሁሁ፡\n642 M + ደብርየ፡\n643 M + መንፈስ፡\n272ወእምድኅረ፡ አብኦ፡ ለአቡነ፡ ዳንኤል፡ አቡነ፡ ገብ(109r°c)ረ637፡ ናዝራዊ፡ በውስተ፡ ቤተ፡ ክርስቲያኑ፡ ቅድስት። ሶቤሃ፡ ይእተ፡ ጊዜ፡ ይቤሎ፡ አቡነ፡ ዳንኤል፡ ለአቡነ፡ ገብረ፡ ናዝራዊ፡ በሐከ፡ በሐከ፡ አንተ፡ አቡየ፡ አባ፡ ገብረ፡ ናዝራዊ። እስመ፡ አነሂ፡ መጻዕኩ፡ ከመ፡ አብስርከ፡ ልደተ፡ ወልደ፡ እኅትየ፡ ኤዎስጣቴዎስ፡ እስ(109v°a)መ638፡ ብፁዕ፡ ወኅሩይ፡ አባ፡ ኤዎስጣቴዎስ። ወናሁ639፡ የዓርግ፡ ኀበ፡ ደብረ፡ ማርያም፡ ቆርቆር640፡ ምዕራገ፡ ጸሎት፡ ሙራደ፡ መንፈስ፡ ቅዱስ፡ ዘተቀደሰት፡ በኪደተ፡ እገሪሁ641፡ ለእግዚእነ፡ ኢየሱስ፡ ክርስቶስ፡ እስመ፡ ውእቱ፡ የዓርግ፡ ምስሌነ፡ ኅቡረ፡ ወንባርካ፡ ለደብርየ642፡ ደ(109v°b)ብረ፡ ማርያም፡ ምዕራገ፡ ጸሎት፡ ሙራደ፡ መንፈስ643፡ ቅዱስ፡ ዮም፡ በዛቲ፡ ዕለት።\n644 M ለዓለ፡ ዓለ።\n273በረከቱ፡ ቅድስት፡ ትኩን፡ ላዕለ፡ ኵልነ፡ ደቂቀ፡ ማኅበር፡ *ለዓለመ፡ ዓለም644።\n645 M ለዓ፡ ዓለ።\n274ተአምሪሁ፡ ለአቡነ፡ ዳንኤል። በረከቱ፡ ትኩን፡ ላዕሌነ፡ *ለዓለመ፡ ዓለም645።\n646 M ወበይቲ፡\n647 M ለፍቁሩ፡\n648 M ለአነ፡\n649 M ተ፡\n650 M ወአጽሐ፡\n651 M ፃሕለ፡ ወፅዋዓ፡\n652 M ወሶሶቤሃ፡\n653 M ተፈሥሐ፡\n654 M ወፃሕለ፡\n275ወበይእቲ646፡ ዕለት፡ ፀውዖ፡ ፍቁሩ647፡ አቡነ፡ ገብረ፡ ናዝራዊ፡ ለአቡ(109v°c)ነ648፡ ዳንኤል፡ እንዘ፡ ይብል፡ ነዓ፡ ንሑር፡ ኀበ፡ ደብርከ፡ ደብረ፡ ማርያም። ወበጊዜሃ፡ ተንሥኡ፡ ወሖሩ፡ ክልኤሆሙ፡ ጻድቃን። ወሶቤሃ፡ በጊዜ፡ ብጽሐቶሙ፡ ዓርጉ፡ በላዕለ፡ ርእሰ፡ ደብር። በህየኒ፡ ጸንሖሙ፡ አቡነ፡ ኤዎስጣቴዎስ፡ ምስለ፡ መልአከ፡ እግዚአብሔር፡ ቅዱስ፡ ዑራኤል፡ ወቦኡ፡ ሶቤሃ፡ ኀበ፡ (110r°a) ቤተ649፡ ክርስቲያኑ፡ ቅድስት፡ ለማር፡ ዳንኤል፡ በጊዜ፡ ዕርገተ፡ ደብሩ። እንዘ፡ ሀለዉ፡ ፫ቲሆሙ፡ ጻድቃን፡ አቡነ፡ ገብረ፡ ናዝራዊ፡ ወአቡነ፡ ዳንኤል፡ ምስለ፡ ወልደ፡ እኅቱ፡ ስነ፡ ሕይወት፡ አቡነ፡ ኤዎስጣቴዎስ፡ በማዕከለ፡ ቅድስት፡ ቤተ፡ ክርስቲያን፡ መቅደሰ፡ ነገሥት፡ አብርሃ፡ ወአጽብሐ650። ሶቤሃ፡ ወረደ፡ ሎ(110r°b)ሙ፡ *ፃሕል፡ ወፅዋዕ651፡ እምሰማይ፡ በእንተ፡ ክብሩ፡ ለአቡነ፡ ዳንኤል፡ ዘምስለ፡ ኅብስት፡ ወወይን፡ ወተመጠዉ፡ እምኔሁ፡ እምሥጢር፡ ቅዱስ። ወሶቤሃ652፡ ተፈሥሑ653፡ እሙንቱ፡ ጻድቃን፡ ፫ቲሆሙ፡ አቡነ፡ ዳንኤል፡ ወአቡነ፡ ኤዎስጣቴዎስ፡ ወልደ፡ እኅቱ፡ ስነ፡ ሕይወት፡ ወአቡነ፡ ገብረ፡ ና(110r°c)ዝራዊ፡ እንዘ፡ ሀለዉ፡ ኅቡረ፡ ርእይ፡ ዘንተ፡ መንክረ፡ በደብረ፡ ማርያም፡ ቆርቆር፡ ምዕራገ፡ ጸሎት፡ ሙራደ፡ መንፈስ፡ ቅዱስ። ወፃሕል654፡ ፅዋዕኒ፡ ዘወረደ፡ እምሰማይ፡ ሀሎ፡ እስከ፡ ዮም።\n655 M ለዓለ፡ ዓለ።\n277ተኣምሪሁ፡ ለአቡነ፡ ዳንኤል። በረከቱ፡ ይዕቀበነ፡ ለኵልነ፡ ደቂቀ፡ ማኅበር፡ *ለዓለመ፡ ዓለም655።\n656 M በእዱ፡\n657 M ዘሀለውዋ፡\n658 M ወበጊዜ፡\n278ወበጊዜሃ፡ እም(110v°a)ድኅረ፡ በዓቶሙ፡ ወሰዶሙ፡ ሶቤሃ፡ በውስተ፡ ጽርሐ፡ መቅደሱ፡ ዘሀለወት፡ በምሥራቅ፡ ዘሐነጸ፡ ለሊሁ፡ በእዴሁ656፡ ማር፡ ዳንኤል፡ ወልደ፡ ሥዩመ፡ ሳባ፡ ዘሀለዋ657፡ ሥዕለ፡ ነቢያት፡ ወሐዋርያት፡ ወሥዕለ፡ ጻድቃን፡ ወሰማዕት። ወአብኦሙ፡ በውሣጤሃ፡ ለአበዊሁ፡ ፪ጻድቃን፡ አቡነ፡ ኤዎስጣቴዎስ፡ ወ(110v°b)አቡነ፡ ገብረ፡ ናዝራዊ፡ ወበጊዜ፡ በዓቶሙ፡ አውረደ፡ ሎሙ፡ እግዚአብሔር፡ ኅብስተ፡ ሰማይ፡ በእደ፡ መልአኩ፡ ዑራኤል። ወበጊዜሃ658፡ በልዑ፡ ወጸግቡ፡ ወአእኰትዎ፡ ለእግዚአብሔር፡ ፈጣሪሆሙ፡ በዝማሬ፡ ወበስብሐት፡ በይእቲ፡ ዕለት፡ አመ፡ ፳ወ፩ለሰኔ።\n659 M አ።\n279በረከቶሙ፡ ቅድስት፡ (110v°c) ትኩን፡ ላዕለ፡ ኵልነ፡ ደቂቀ፡ ማኅበር፡ ለዓለመ፡ ዓለም፡ አሜን659።\n660 M ለዓለ፡ ዓለ፡ አ፡ን።\n280ተአምሪሁ፡ ለማር፡ ዳንኤል። በረከቱ፡ ቅድስት፡ ትኩን፡ ላዕለ፡ ኵልነ፡ ደቂቀ፡ ማኅበር፡ *ለዓለመ፡ ዓለም፡ አሜን660።\n661 M + አግብርተ፡\n662 M ወፅዋዓ፡\n281ወእምድኅረ፡ ቦኡ፡ በደብረ፡ ማርያም፡ ቆርቆር፡ ምዕራገ፡ ጸሎት፡ በበዓተ፡ ምጽላዩ፡ ለማር፡ ዳንኤል፡ ብፁዓን፡ አግብ(111r°a)ርተ661፡ እግዚአብሔር፡ አቡነ፡ ኤዎስጣቴዎስ፡ ወአቡነ፡ ገብረ፡ ናዝራዊ፡ እምድኅረ፡ በልዑ፡ ኅብስተ፡ ሰማይ። ሶቤሃ፡ ወሰዶሙ፡ ካዕበ፡ አቡነ፡ ዳንኤል፡ በውስተ፡ ጽርሐ፡ ቤቶሙ፡ ወመቅደሶሙ፡ ለነገሥተ፡ አክሱም፡ አብርሃ፡ ወአጽብሐ፡ ወመቅደሱ፡ ወመቃብሪሁ፡ ለው(111r°b)እቱ፡ ጻድቅ፡ አባ፡ ዳንኤል፡ ወአብኦሙ፡ ውስተ፡ ሕንፃ፡ መቅደስ፡ ዘነገሥት። ወበዊዖሙ፡ ባረክዋ፡ ወቀደስዋ፡ ወአምዓዝዋ፡ በመዓዛ፡ ስብሐተ፡ መላእክት። ወበይእቲ፡ ዕለት፡ በርሃት፡ ደብረ፡ ማርያም፡ ቆርቆር፡ በስብሐተ፡ እሉ፡ ጻድቃን፡ አቡነ፡ ኤዎስጣቴዎስ፡ ወአ(111r°c)ቡነ፡ ገብረ፡ ናዝራዊ፡ በጊዜ፡ በዓተ፡ ደብሩ። ወቀደስዋ፡ ወዓዕረጉ፡ ባቲ፡ ቍርባነ፡ ወወረዱ፡ ሎሙ፡ ፃሕል፡ ወፅዋዕ662፡ ንጹሕ። ወኮነት፡ ንጽሕተ፡ እምርስሐተ፡ ነውረ፡ ኃጢአት፡ ደብረ፡ ማርያም፡ ቆርቆር፡ በእንተ፡ ክብሩ፡ ወንጽሕናሁ፡ ለአቡነ፡ ዳንኤል፡ ልዑለ፡ መንበር።\n663 M ለዓለ፡\n282በረከቱ፡ ይዕቀበነ፡ ለኵልነ፡ ለዓለመ663፡ ዓለም።\n664 M ለዓለ፡ ዓለ።\n283፲፮ተኣምሪሁ፡ ለማር፡ ዳንኤል። በረከተ፡ አምላኩ፡ የሃሉ፡ ምስለ፡ ኵልነ፡ ደቂቀ፡ ማኅበር፡ *ለዓለመ፡ ዓለም664።\n665 M ጻጻድቃን፡\n666 M ወበጊዜሃ፡\n284ወእምድኅረ፡ ፈጸሙ፡ ባርኮታ፡ ለደብረ፡ ማርያም፡ ቆርቆር፡ ደብረ፡ አቡነ፡ ዳንኤል፡ አቡነ፡ ኤዎስጣቴዎስ፡ ወአቡነ፡ ገብረ፡ ናዝራዊ፡ ሶቤሃ፡ ሐለዩ፡ ከመ፡ ይሑሩ፡ ፍኖተ፡ ሀገሮሙ፡ እሉ፡ ጻ(111v°b)ድቃን665፡ ክልኤሆሙ። ወአሐዘ፡ ያስተፋንዎሙ፡ ብፁዕ፡ ማር፡ ዳንኤል፡ ወሖሩ፡ እንተ፡ ርኂብ፡ ፍኖት፡ ወጸባብ፡ ዓንቀጽ። ወእንዘ፡ ይወርዱ፡ እምደብር፡ በጽሑ፡ በገቦሃ፡ ለደብረ፡ ማርያም፡ አቡነ፡ ኤዎስጣቴዎስ፡ ወአቡነ፡ ገብረ፡ ናዝራዊ፡ ወአቡነ፡ ዳንኤል። ወበጊዜ666፡ በጺሖሙ፡ (111v°c) ኀበ፡ ጸባብ፡ ዓንቀጽ፡ ወረደ፡ መንፈስ፡ ቅዱስ፡ ለዕሌሆሙ፡ ከመ፡ ርእየተ፡ ርግብ፡ ፀዓዳ። ወሰትዩ፡ ስቴ፡ ልሳናት፡ ክፉላት፡ ከመ፡ ሐዋርያት፡ አበዊሆሙ። ወበጊዜሃ፡ ተከሥተ፡ ሎሙ፡ ፸ልሳናት፡ ክፉላት፡ ነገረ፡ ኵሉ፡ በሓውርት። ወይእቲ፡ ጸባብ፡ ዓንቀጽ፡ ተብህለ፡ ይእ(112r°a)ቲ፡ ፍኖት፡ ሙራደ፡ መንፈስ፡ ቅዱስ፡ እምይእቲ፡ ዕለት፡ እስከ፡ ዮም።\n667 M ለዓ፡ ዓ።\n285በረከተ፡ አምላኮሙ፡ የሀሉ፡ ምስለ፡ ኵልነ፡ ደቂቀ፡ ማኅበር፡ *ለዓለመ፡ ዓለም667።\n286፲፯ተአምሪሁ፡ ለአቡነ፡ ዳንኤል። በረከቱ፡ ቅድስት፡ ትኩን፡ ላዕለ፡ ኵልነ፡ ደቂቀ፡ ዳንኤል።\n668 M ወከቢበባን፡\n287ወሶበ፡ ኮነ፡ አመ፡ ፬ለጥቅምት፡ በዕለተ፡ ዕረፍቶሙ፡ ለነገሥተ፡ አክሱም፡ አብርሃ፡ ወአጽብሐ፡ ሶቤሃ፡ መጽኡ፡ እሉ፡ ነገሥት፡ በአካለ፡ ነፍስ፡ ኀበ፡ ፍቁሮሙ፡ አቡነ፡ ዳንኤል። ወበጺሖሙ፡ ሶቤሃ፡ ይቤልዎ፡ በሐከ፡ በሐከ፡ አንተ፡ አቡነ፡ ወመምህርነ፡ አንተ፡ ዳንኤላዊ። ዮምኬ፡ መጻዕነ፡ ኀቤከ፡ ከመ፡ ናምጽእ፡ ዓዕባነ፡ ፀሊማነ፡ ወከቢባነ፡ እ(112r°b)ምቤተ፡ አቡነ፡ ጽሕማ፡ እምሀገረ፡ ጸድያ፡ ከመ፡ ናስተሳንዮ፡ ለሙፃዓ፡ ደብረ፡ ማርያም፡ ምህላፈ፡ ወሙፃዓ፡ ፍኖት፡ ጸባብ፡ ዓንቀጽ፡ ከመ፡ ንግበር፡ ባቲ፡ ዓረፍተ፡ መዓርግ፡ በዘየዓርጉ፡ ቦቱ፡ ምእመናን፡ ለዓሪግ፡ ለበዓል፡ ከመ፡ ይስግዱ፡ ኀበ፡ ቤተ፡ ክርስቲያና፡ ለድንግል፡ ማርያም፡ ወላዲተ፡ አምላክ። ወለወልዳ፡ ፀባዖት፡ አማኑኤል። ወይቤሎሙ፡ ማር፡ ዳንኤል፡ ለነገሥት፡ አብርሃ፡ ወአጽብሐ፡ በምንትኑ፡ ናመጽኦ፡ ለዝንቱ፡ ዓዕባን፡ ጸሊማን፡ ወከቢባን668፡ እምሀገረ፡ ፀድያ፡ ቤተ፡ አቡነ፡ ጽ(112r°c)ሕማ። ወይቤልዎ፡ ነገሥት፡ አንተ፡ ታአምር፡ አባ። ወበይእቲ፡ ሰዓት፡ ፀውዓ፡ ለንስቲት፡ ደመና፡ አባ፡ ዳንኤል፡ ወተፅዕኑ፡ ዲቤሃ፡ ፫ቲሆሙ፡ ነገሥት፡ ወጻድቅ፡ ማር፡ ዳንኤል፡ ወሖሩ፡ ፍጡነ፡ ወበጽሑ፡ ሀገረ፡ ፀድያ። ወአንበሩ፡ ዓዕባነ፡ ላዕለ፡ ዘባነ፡ ደመና፡ ዘኢይክል፡ ዓለም፡ አግምሮቶ፡ ወፀዊሮቶ፡ ወተመይጡ፡ ፍጡነ፡ በረዊፅ፡ ወበጕጕዓ። ወበጊዜሃ፡ ገብሩ፡ ፫ቲሆሙ፡ መዳርካተ፡ ዓረፍተ፡ ማዕካል፡ ወበጊዜሃ፡ አሠነይዋ፡ ወፄሕዋ፡ ወሰመይዋ፡ ፍኖተ፡ ጽድቅ፡ ምህላፈ፡ ሕዝብ፡ ጸባብ፡ ዓንቀጽ። ወእስከ፡ ዮም፡ ተሰምየት፡ በዝንቱ፡ ስም።\n669 M ለዓ፡ ዓለ።\n288በረከቶሙ፡ ቅድስት፡ ትኩን፡ ላ(112v°a)ዕለ፡ ኵልነ፡ ደቂቀ፡ ማኅበር፡ *ለዓለመ፡ ዓለም669።\n670 M ለዓለ፡ ዓለ።\n289፲፰ተአምሪሁ፡ ለአቡነ፡ ዳንኤል። በረከቱ፡ የሃሉ፡ ምስለ፡ ገብሩ፡ *ለዓለመ፡ ዓለም670።\n671 M ተያጥጥሮን።\n672 M ዝኅረረ፡\n290ወመጽአ፡ ፩ብእሲ፡ እምሀገረ፡ ጉህ፡ እምደብረ፡ ተያጥሮን671፡ ዘአሐዘ፡ ጋኔነ፡ ቀትር። ወዘልፈ፡ ያወድቆ፡ ወያንገረግሮ። ወቦአ፡ በውስተ፡ ዝኅረ፡ መቃብሪሁ፡ ዘሀሎ፡ በአፍአ፡ ቤተ፡ መቅደስ፡ ለአቡነ፡ ዳንኤል፡ ወበጊዜ፡ በዓቱ፡ ተቀብዓ፡ እምፀበለ፡ ዝኅረ672፡ መቃብሪሁ። ወወጽአ፡ ጋኔነ፡ ቀትር፡ እምውእቱ፡ ብእሲ፡ ወተፈወሰ፡ እምአንግርግሮቱ፡ በኃይለ፡ ተአምሪሁ፡ ለአቡነ፡ ዳንኤል።\n673 M ለዓለ፡ ዓለ፡\n291በረከቱ፡ ይዕቀበነ፡ *ለዓለመ፡ ዓለም673፡ አሜን።\n674 M ለዓ፡ ዓለ።\n292፲፱(112v°b)ተአምሪሁ፡ ለአቡነ፡ ማር፡ ዳንኤል። በረከቱ፡ የሃሉ፡ ምስሌነ፡ *ለዓለመ፡ ዓለም674።\n675 M እ\n293ወበአሐቲ፡ ዕለት፡ በወርኃ፡ ዕረፍተ፡ በዓሉ፡ ለአቡነ፡ ዳንኤል፡ አመ፡ ፮ለጥር። መጽአ፡ ኀቤሁ፡ እግዚእነ675፡ ኢየሱስ፡ ክርስቶስ። ወሶበ፡ ርእዮ፡ ለእግዚኡ፡ አቡነ፡ ዳንኤል፡ ወሰገደ፡ ወይቤ፡ እግዚእየ፡ ወአምላኪየ። ወይቤሎ፡ እግዚኡ፡ እምዮም፡ ይኩን፡ ለከ፡ ኪዳነ፡ እስከ፡ ለዓለም፡ ለእለ፡ ይትአመኑ፡ በጸሎትከ፡ ወእለ፡ ገብሩ፡ ተዝካረከ፡ ይትኃደግ፡ ሎሙ፡ ኃጢአቶሙ።\n676 M ለዓለ፡ ዓለ።\n294በረከቱ፡ ወኪዳኑ፡ የሃሉ፡ ምስለ፡ ኵልነ፡ ደቂቀ፡ ማኅበር፡ *ለዓለመ፡ ዓለም676።\n677 M ወሀበ፡ ኅብስተ፡\n678 M ይኅል፡\n296ወካዕበ፡ (112v°c) ወሀቦ፡ ኪዳነ፡ እመ፡ ፮ለየካቲት፡ እንዘ፡ ይብል፡ እለ፡ ይትአመኑ፡ በጸሎትከ፡ በጥቡዕ፡ ልብ፡ ይኅልፉ፡ ምስሌከ፡ በግህደት። ወለእመ፡ ወሀበ፡ ኅብስተ677፡ ወፅዋዓ፡ እስከ፡ ማይ፡ ቈሪር፡ ይትኃደግ፡ ሎቱ፡ ኃጢአቱ። ወለእመ፡ ወሀበ፡ ወአብዓ፡ ዕጣነ፡ ለቤተ፡ ክርስቲያንከ፡ በዕለተ፡ ተዝካርከ፡ ይኅልፍ678፡ ምስሌከ፡ በግህደት። ወእምዝ፡ አስተብረከ፡ ወሰገደ፡ አባ፡ ዳንኤል፡ ወይቤ፡ እግዚእየ፡ ወአምላኪየ። ወለከ፡ ሥልጣን፡ ለእመ፡ ረከብኩ፡ ሞጋሰ፡ በቅድሜከ፡ መሐር፡ ሊተ፡ አቡየ፡ ወእምየ፡ ወኵሎሙ፡ አዝማድየ። ወይቤ፡ እግዚእ፡ መሐርኩ፡ ለከ፡ ወፈጸምኩ፡ ኪዳነ፡ ዘወሀብኩከ፡ ንበር፡ (113r°a) በየማንየ፡ እስከ፡ ለዓለመ፡ ዓለም።\n679 M ፈደ፡\n680 M omet.\n298ተፈጸመ፡ መጽሐፈ፡ ገድሉ፡ ወተኣምሪሁ፡ ለአቡነ፡ ዳንኤል፡ ወልደ፡ ስዩመ፡ ሳባ፡ ዘደብረ፡ ማርያም፡ ቆርቆር፡ በሰላመ፡ እግዚአብሔር፡ አሜን። በ፲፱፻፷ወ፰ዓመተ፡ ምሕረት። እንዘ፡ ይረድአኒ፡ ኃይለ፡ እግዚአብሔር፡ ለንዑሰ፡ ዓቅም፡ ጸሓፊሁ፡ አቡነ፡ ዘማርያም፡ ፈቀደ679፡ አስተናሥኦ፡ ወአቀመ፡ አንበሮ፡ ለጽሒፈ፡ ገድሉ፡ ለአቡነ፡ ዳንኤል፡ መዋዔ፡ አጋንንት፡ ርኩሳን። በረከቱ680፡ ላዕሌነ፡ ይኩን፡ ለዓለመ፡ ዓለም፡ አሜን።\n299(113r°b) ሰላም፡ ለዝክረ፡ ስምከ፡ ዘመዓድም፡ ዜናሁ።\nወለስዕርትከ፡ ሰላም፡ ዘፀምረ፡ ጌዴዎን፡ አርአያሁ።\nዳንኤል፡ ያዕቆብ፡ ለእግዚአብሔር፡ ቍልዔሁ።\nባርኮሙ፡ ለደቂቅከ፡ እለ፡ ውስተ፡ እዴከ፡ ናሁ።\nከመ፡ ተባረከ፡ ኤፍሬም፡ እምክቡር፡ አቡሁ።\n300ሰላም፡ ለርእስከ፡ ዘአሰነዮ፡ ምርታዳ።\nወለገጽከ፡ ፍሡሕ፡ አምሳለ፡ ፀሐይ፡ ዘወርኃ፡ መርሙዳ።\nዳንኤል፡ ፍቁሩ፡ ለጊዮርጊስ፡ ኮከበ፡ ልዳ።\nዕቀበነ፡ ለደቂቅከ፡ አመ፡ ዕለተ፡ በቀል፡ ወፍዳ።\nከመ፡ እም፡ ተዓቅብ፡ እምእኩይ፡ ወልዳ።\n301ሰላም፡ ለቀራንብቲከ፡ ዘተመሰለ፡ ጎሓ።\nወለዓዕይንቲከ፡ ሰላም፡ እለ፡ ፍጹመ፡ አብርሃ።\nዳንኤል፡ አቡነ፡ ለቤተ፡ ክ(113r°c)ርስቲያን፡ ሠርጐ፡ ፍሥሓ።\nመቅደስከ፡ ልዕልት፡ እንዘ፡ ይዔድም፡ ሕንፃሓ።\nዘያመዝብራ፡ ይዘረው፡ ከመ፡ ተይ፡ ወፎሃ።\n681 M ለዓዛኒከ፡\n682 M መላቲሒከ፡\n302ሰላም፡ ለዓእዛኒከ681፡ ብስራተ፡ ገብርኤል፡ ዘአፅምዓ።\nወለመላትሒከ682፡ ሰላም፡ ኍልቈ፡ ጽፍዓቶን፡ ዘበበተስዓ።\nዳንኤል፡ አቡነ፡ በጊዜ፡ በዓልከ፡ ነዓ።\nምስለ፡ ሚካኤል፡ ፍቁርከ፡ ዘመልዕልተ፡ ኃይላት፡ እግዚአ።\nትባርክ፡ መርዔተከ፡ ወዘለከ፡ ሰብአ።\n683 M + ጸሎት፡\n303ሰላም፡ ለአዕናፊከ፡ ዘአፄነዎ፡ መሥዋዕተ።\nወለከናፍሪከ፡ ሰላም፡ ዘኢነበባ፡ ሐሰተ።\nዳንኤል፡ ፍቁሩ፡ ለዘዲበ፡ መስቀል፡ ሞተ።\nእስመ፡ አንተ፡ ገዳማዊ፡ ወባሕታዊ683፡ አንተ።\nእንበይነ፡ ውሉድከ፡ አብዝኅ፡ ኀበ፡ አብ፡ ጸሎተ።\n684 M ብፁን፡\n304ሰ(113v°a)ላም፡ ለአፉከ፡ ዘተምህረ፡ ጥበበ።\nወለአስናኒከ፡ ሰላም፡ እለ፡ ይመስላ፡ ሐሊበ።\nዳንኤል፡ ጽድቅከ፡ በሰማያት፡ ተዘግበ።\nብፁዓን684፡ ደቂቅከ፡ እለ፡ ኃሠሱ፡ ምርካበ።\nእምነ፡ ጽድቅከ፡ ይትወፈዩ፡ ዓስበ።\n685 M ተውደሰ።\n305ሰላም፡ ለልሳንከ፡ በብሂለ፡ ቅዱስ፡ ዘአልኆሰሰ።\nወለቃልከ፡ ሰላም፡ ዘጣዕመ፡ ጕሕናሁ፡ ተወደሰ685።\nዳንኤል፡ አቡየ፡ አስተበቍዓከ፡ አንሰ።\nከመ፡ ኢትኅድገኒ፡ ወትፀግወኒ፡ ሞገሰ።\nከመ፡ ተፀገዉ፡ አርድእት፡ መንፈሰ፡ ቅዱሰ።\n306ሰላም፡ ለእስትንፋስከ፡ ዘይፌውስ፡ በንፍሐቱ።\nወለጕርዔከ፡ ሰላም፡ በምህሮ፡ ቃላት፡ ፮ቱ።\nዳንኤል፡ ይስሐቅ፡ ለእግዚአብሔር፡ መሥዋዕቱ።\nነዓ፡ ነዓ፡ ምስለ፡ ሊቃናት፡ ሰብ(113v°b)ዓቱ።\nለሐውፆ፡ ዛቲ፡ ቤትከ፡ ወሕዝብከ፡ ዝንቱ።\n307ሰላም፡ ለክሳድከ፡ ቃማ፡ ንጽሕና፡ ዘዓሠረ።\nወለመትከፍትከ፡ ሰላም፡ ዓርዑተ፡ ቀኖና፡ ዘፆረ።\nዳንኤል፡ ልብከ፡ በወይነ፡ ፍቅረ፡ አምላክ፡ ዘሰከረ።\nበገዳም፡ ሶበ፡ ርእዩ፡ እንዘ፡ ትገብር፡ መንክረ።\nአጋንንት፡ ወአርዌ፡ ምድር፡ ወሀቡከ፡ ደብረ።\n686 M በዲሁ፡\n308ሰላም፡ ለዘባንከ፡ በዘባድወ፡ መከራ፡ ዘተዓፅፈ።\nወለእንግድዓከ፡ ሰላም፡ ሕፃነ፡ ምንዳቤ፡ ዘሐቀፈ።\nዳንኤል፡ ዮሐንስ፡ እንተ፡ በዲቤሁ686፡ ዓዕረፈ።\nጸጋ፡ ሰማያዊ፡ አምጣነ፡ ይጼጉ፡ አፈ።\nለብእሲ፡ ዕሡረ፡ አፍ፡ ዘኮነ፡ ጸያፈ።\n309ሰላም፡ ለሕፅንከ፡ ምርፋቀ፡ ቅዱሳን፡ ውእቱ።\nወለአእዳዊከ፡ ሰላም፡ እለ፡ ይገሥሣ፡ (113v°c) በበሥርዓቱ።\nዳንኤል፡ አብርሃም፡ ዘተወክፎ፡ ነግድ፡ ይፈቱ።\nይብሉከ፡ አባ፡ አብትረ፡ እሳት፡ ፫ቱ።\nአማን፡ ለጽድቅ፡ ክቡር፡ ሞቱ።\n310ሰላም፡ ለመዛርዒከ፡ እንተ፡ ፈድፋደ፡ ሐየለ።\nወለኵርናዕከ፡ ሰላም፡ ኵርናዓ፡ ሙሴ፡ መሰለ።\nዳንኤል፡ ማርቆስ፡ ከመ፡ በርእሰ፡ ደብር፡ ዔለ።\nእመስተጋድላን፡ አፈድፈደ፡ ገድለ።\nወበተጋድሎ፡ ረከበ፡ ክብረ፡ ነፍስ፡ ብዕለ።\n311ሰላም፡ ለእመትከ፡ ቤተ፡ አእምሮ፡ ዘመጠነ።\nወለእራኅከ፡ ሰላም፡ ለገቢረ፡ ኵሉ፡ ወጠነ።\nዳንኤል፡ ወልዱ፡ ለዘአንሥአ፡ ሙታነ።\nተበሃሉ፡ በእንቲአከ፡ ለለሠርቀ፡ ዕለት፡ ኮነ።\nአማን፡ እምጻድቃን፡ ኂሩቱ፡ ርኢነ።\n312ሰላም፡ ለዓፃብዒከ፡ እለ፡ ጸሐፉ፡ መዝሙረ።\nወለአጽፋሪከ፡ ሰላ(114r°a)ም፡ ዘአስተፃንዓ፡ ምክረ።\nዳንኤል፡ ኤልያብ፡ ድኅረ፡ ተፈኖከ፡ ምዕረ።\nኢሰአልከ፡ እምጠቢባን፡ ወዘይምዕድ፡ መምህረ።\nከመ፡ ትሕንፅ፡ ደብተራሁ፡ ለዘለከ፡ ደብረ።\n687 M ምርራፋቁ፡\n313ሰላም፡ ለገቦከ፡ ዘኢሰከበ፡ በህቁ።\nወለከርሥከ፡ ሰላም፡ ለእክለ፡ በረከት፡ ምርፋቁ687።\nዳንኤል፡ ዳዊት፡ ፈጻሜ፡ ጥበቡ፡ ወጽድቁ።\nለኤዎስጣቴዎስ፡ መምሕረ፡ ሕግ፡ ወእለ፡ ተርፉ፡ ደቂቁ።\nትዕርግ፡ ሕይወቶሙ፡ የማነከ፡ ጽሕቁ።\n314ሰላም፡ ለልብከ፡ ማዕምረ፡ ኵሉ፡ ጠባይዕ።\nወለኵልያቲከ፡ ሰላም፡ በፍቅረ፡ አምላክ፡ ልኩዕ።\nዳንኤል፡ ለዘተኰነነ፡ ሰብእ።\nለእመ፡ ተአመነ፡ ብከ፡ በተወክሎ፡ ጥቡዕ።\n(114r°b) በመንግሥተ፡ ሰማይ፡ ምስሌከ፡ ይነግሥ፡ ኃጥእ።\n315ሰላም፡ ለህሊናከ፡ ህላዌ፡ ሥላሴ፡ ዘሰብሓ።\nወለንዋየ፡ ውስጥከ፡ ሰላም፡ ዘመባሕተ፡ አምላክ፡ አርአያሃ።\nዳንኤል፡ አቡሁ፡ ለዕብነ፡ ሰንብልት፡ በኵረ፡ አምኃ።\nተኃጦሙ፡ ምድር፡ ለፀርነ፡ እንዘ፡ ታበቁ፡ አፉሃ።\nከመ፡ ዳታን፡ ወአቤሮን፡ ዘገብኡ፡ ኀቤሃ።\n316ሰላም፡ ለሕንብርትከ፡ ጣዕመ፡ እግረ፡ ቀኖት፡ ዘኬዶ።\nወለዓማዑቲከ፡ ሰላም፡ እሳተ፡ ፍቅረ፡ ቃል፡ ዘአንደዶ።\nዳንኤል፡ ፀውዖ፡ ለገብረ፡ ናዝራዊ፡ በተአንግዶ።\nምስሌከ፡ ይንበር፡ እግዚ(114r°c)ኦ፡ ለዘታፈቅር፡ ውሉዶ።\nእስመ፡ ኢኮነ፡ ባሕቲቱ፡ መፍቅዶ።\n317ሰላም፡ ለሐቌከ፡ ሠቀ፡ መንፈስ፡ ቅዱስ፡ ቅናቱ።\nወለአቍያጺከ፡ ሰላም፡ ዓዕማደ፡ አሚን፡ ፱ቱ።\nዳንኤል፡ መርኅብ፡ ለጸሎት፡ አረፍተ፡ ቤቱ።\nቅዱሳን፡ ዘየኃድሩ፡ ወያሰምኩ፡ ቦቱ።\nሥጋ፡ መድኃኒት፡ ወደም፡ ዘንቡር፡ ውስቴቱ።\n688 M + እስመ፡\n318ሰላም፡ ለአብራኪከ፡ እለ፡ ይሰግዳ፡ ፼ፈ።\nወለአእገሪከ፡ ሰላም፡ ዘኢኃሠሳ፡ ምዕራፈ።\nዳንኤል፡ አቡየ፡ ኢትግድፈኒ፡ ገዲፈ።\nእስመ688፡ ዘመንየ፡ እንዘ፡ በከንቱ፡ ኃለፈ።\nከመ፡ ዓፅቅ፡ እምቅድመ፡ ይፈሪ፡ ጽጌሁ፡ ዘተነግፈ።\n689 M በዓሣዕነ፡\n690 M ትብለከ፡\n319ሰላም፡ ለሰ(114v°a)ኮናከ፡ እመንገለ፡ ምሥራቅ፡ ዘወጽኣ።\nወለመከየድከ፡ ሰላም፡ በዓሣዕን689፡ ዓረፍተ፡ ዘቀጽባ።\nዳንኤል፡ አቡየ፡ እግዚእከ፡ በከመ፡ ሠርዓ።\nኵሎ፡ ዘፈቀድከ፡ እንዘ፡ እከውን፡ ስምዓ።\nይብለከ690፡ ዝየ፡ ደብረ፡ ማርያም፡ ነዓ።\n691 M እምኩይ፡\n320ሰላም፡ ለዓፃብዒከ፡ ዘዓሥር፡ ኵሎን።\nዳንኤል፡ መምህሩ፡ ለዮሐንስ፡ ካህን።\nእለኒ፡ ሀለዉ፡ ዓርካኒከ፡ እንተ፡ በጽግም፡ ወይምን።\nዕቀበነ፡ ለደቂቅከ፡ እምእኩይ691፡ ዘመን።\n321ሰላም፡ ለቆምከ፡ ኦመ፡ ተክለ፡ ገነት፡ እንተ፡ ኖኃ።\nወለመልክዕከ፡ ሰላም፡ ከመ፡ ጽጌ፡ ሮማን፡ (114v°b) ዘቄሐ።\nዳንኤል፡ አቡየ፡ እስዕለከ፡ ብዙኃ።\nእስመ፡ ዘመንየ፡ ወመዋዕልየ፡ በጽሐ።\nጸባሕተ፡ በረከት፡ ለከ፡ ሀበኒ፡ ንስሐ።\n692 M በምጸትከ፡\n322ሰላም፡ ለፀዓተ፡ ነፍስከ፡ እምውሣጤ፡ ሥጋ፡ ገዳመ።\nወለበድነ፡ ሥጋከ፡ ሰላም፡ ኀበ፡ ጥንተ፡ ቤቱ፡ ተሐትመ።\nዳንኤል፡ አቡየ፡ አንተ፡ ትእኅዝ፡ ዓለመ።\nይትፌሥሑ፡ በምጽአትከ692፡ አመ፡ ዕለተ፡ ፍትሕ፡ ቀዊመ።\nብስራተ፡ መልአክ፡ እኂዞሙ፡ ፍጹመ።\n323ሰላም፡ ለግንዘተ፡ ሥጋከ፡ በዓፅፈ፡ ሃይማኖት፡ ዘለይ።\nወለመቃብሪከ፡ ሰላም፡ በደብረ፡ ማርያም፡ ዓባይ።\nዳንኤል፡ አቡሁ፡ ለኤዎስጣቴዎስ፡ ኅ(114v°c)ሩይ።\nለእመ፡ ገብሩ፡ ተዝካረከ፡ እስከነ፡ ኅፍነ፡ ቈሪር፡ ማይ።\nአኮኑ፡ በዓለ፡ ጸጋ፡ ይድኅን፡ ነዳይ።\n324አምኃ፡ ሰላም፡ አቅረብኩ፡ በዘተክህለኒ፡ ፍቅረ።\nእምነ፡ ብዝኀ፡ ፍቅርከ፡ ዘኢየኀልቅ፡ ነገረ።\nዳንኤል፡ አቡየ፡ ዘትገብር፡ መንክረ።\nአምኃከ፡ ንሣእ፡ እግዚኦ፡ በዘይመጽእ፡ ድኅረ።\nለዛማይ፡ ክረምት፡ ኂሩትከ፡ የሃቡ፡ መዝሙረ።\n325ይትባረክ፡ እግዚአብሔር፡ በአፈ፡ ዘሥጋ።\nዘወሀበኒ፡ ቃለ፡ ከመ፡ እወድስከ፡ እንበለ፡ ንትጋ።\nዳንኤል፡ ፍቁሩ፡ ለገብረ፡ ናዝራዊ፡ ምሉዓ፡ ጸጋ።\nበገዳም፡ ሰላማዊት፡ ዓቃቤ፡ ሥርዓታ፡ ወሕጋ።\nወለረድኤትከ፡ ውስተ፡ ምድርነ፡ ያስተርኢ፡ ፈለጋ።\n693 M መንንሱት፡\n326ኦአምላከ፡ ዳንኤል፡ ዕቀበነ፡ ወሠውረነ፡ እምዕለት፡ እኪት፡ ወባልሐኒ፡ እምኵሉ፡ መን(115r°a)ሱት693፡ ለአግብርቲከ፡ ደቂቀ፡ ዳንኤል፡ ዘደብረ፡ ማርያም፡ ቆርቆር።\n327እምዘጠፍዓ፡ በመዋዕለ፡ ግራኝ፡ ንጉሠ፡ እስላም፡ ወዮም፡ ረከብዎ፡ በዕፁብ፡ ግብር፡ በኃሢሥ፡ ደቂቀ፡ ዳንኤል።\n328በ፲፱፷ወ፰ ዓመተ፡ ምሕረት፡ ወሤጡሂ፡ ፯መቶ፡ ብሩር። ወጸሓፊሁ፡ አቡነ፡ ዘማርያም።\n329በተዋዋልነሙ፡ መሠረት፡ ፯ ፻ ብር፡ ብር፡ ተቀብየ፡ አለሁ። ገድለ፡ ደንኤል፡ ዘቆርቆር፡ ሌላ፡ ሳይሆን፡ሙሉ፡ ገጽ፡ ጽፌ፡ ፈጸሜ፡ አስረክቤ፡ አለሁ፡\n330ይትባረክ፡ እግዚአብሔር፡ ዘአፈጸመኒ፡ በዳኅና፡ ወበሰላም፡ ለዓለመ፡ ዓለም፨\nGérard Colin, « Vie et miracles de Daniel de Qorqor. Édition du texte guèze », Afriques [En ligne], Sources, mis en ligne le 19 novembre 2014, consulté le 22 octobre 2017. URL : http://afriques.revues.org/1489\nVie et miracles de Daniel de Qorqor. Introduction [Texte intégral] Paru dans Afriques, Sources